
PREFAŢĂ 


Volumul ce publicăm astăzi cuprinde doud părți. 
În partea întâia am strâns la un loc mai multe legende 
şi basme mitologice, prelucrate după scriitorii clasici 
greci şi romani, iar în partea a doua o serie de po- 
vestiri, — legende în înţelesul etimologic al cuvântului — 
traduse liber după scriitorul grec Lucian din Samosata. 

Trăind prin veacul al Il-lea după Chr., în timpul când 
noua religie se înfiripă în tot imperiul roman, şi pe alo- 
curea prindeă rădăcini adânci, iar panteonul grecesc cu 
zeii săi îmbătrâniţi şi decrepiți începe, să se prăbușească, 
Lucian, deşi nu s'a făcut dovada că ar fi fost şi el creştin, 
găseşte prilejul să persifleze şi să satirizeze, ca un al 
doilea Momus, pe zeii păgânătăţii şi toate credinţele re- 
digioase şi pline de naivități ale lumii greco-romane, 

In partea întâia a acestui volum cetitorul va găsi 
deci o serie de legende mitologice jîn cări antichitatea 
greco-romană viează deabinele, iar în partea a doua mai 
multe poveşti cari caută să ia în bătaie de Joc aceleaşi 
degende mitologice. 

Dar, atât prima parte, care urmăreşte prin fiecare 
Jegendă un scop moral, tinzând astfel la orientarea noastră 
etică — nici o faptă mare nu se poate face fără credință 
în zei, zice Vergiliu — cât şi partea a'doua care per- 
siflează cu finețe şi cu humor idealurile religioase ale 
pPăgândătăţii, nu însă şi înseși fundamentele eticei, deschid 
orizonturi noui şi ne procură, pe lângă o lectură distrac- 
Jivă, și o lectură folositoare, utile dulci, transpunând pe 
celitor în lumea plină de avânturi ideale a clasicității 
greco-romane. 

G. Popa-Lisseanu. 


www.dacoromanica.ro 


PARTEA II 


fdmet și dicesta 


Basm mitologic (după Euripide). 


Admet, un reze din Pherae, oraș în Thessalia, 
voind să ia în căsătorie pe frumoasa Alcesta, fiica 
regelui Pelias, trebui să se supuie la o grea încer- 
care; căci Alcesta, a femeilor zână, cea mai drăgă- 
laşe din fetele craiului Pelias, având foarte mulţi 
peţitori, tatăl ei hotări să-i dea mâna numai aceluia 
care ar puteă să iînhame, la acelaş car, două fiară 
sălbatice de speţă diferită. Admet însă, cu ajutorul 
lui Apollo, pe care îl primise odinioară în găzduire 
cu multă bunăvoință, isbuti să înhame la carul prin- 
țesei un leu şi un mistreţ, 

Admet şi Alcesta nu trăiră mulți ani împreună, 
căci ziua fatală, ursită de Destin, se apropiă curând 
pentru Admet. Regele, când a luat în căsătorie pe 
Alcesta, a adus sacrificii tuturor zeilor, în afară de 
Diana, căreia, în culmea fericirii sale, din zăpăcială, 
a uitat să i se închine, Zeița îi jură răsbunare; 
acelaș Apollo însă, binefăcător și în acelaș timp re- 
cunoscător, isbuti să câștige dela soră-sa Diana, fa- 
voarea pentru prietinul său de a puteă să-i cruţe 
vieața, dacă altcineva în locul său s'ar găsi ca să 
moarâ pentru el. 

Când sosi clipa fatală, Admet a căutat în toate 
părţile pe cineva care să-i facă acest mare serviciu 

de a se jertfi pe sine pentru rege. Se adresă mai 
întâiu bătrânului său tată ; acesta însă aveâ cu totul 
alte idei. Se duse apoi, bietul, la mamă-sa, şi ea 
de asemenea bătrână, şi o rugă să-şi dea vieața pentru 
tinerețea lui; dar încercarea i-a rămas de asemenea 
zădarnică. În marea lui dorinţă pentru vieaţă s'a adre- 
sat în cele din urmă cătră toți supușii regatului, 
dar nimeni nu consimți să moară de bunăvoie în 
locui său. Şi nar fi găsit pe nimenea, dacă tânăra 
sa soție în nemărginitul ei devotament, n'ar fi venit, 
ner 





Soţul primește propunerea soţiei și aceasta che- 
mând de faţă pe scumpii ei copii, își arată ultima 
ei dorinţă, rostindu-se astfel: 

„Ascultă-mă, Admet. Gândindu-mă cu iubire la 
tine şi jertfindu-mi vieața mea pentru ca tu să te 
poţi bucură de lumina zilelor tale, eu mor pentru 
tine, cu toate că aş puteă să nu mor, ci să-mi aleg 
un alt bărbat dintre Thessalieni și să locuesc în acest 
palat de strălucire regală; n'am voit să trăesc departe 
de tine, cu copii orfani; nu m'am gândit la mine, 
cu toate darurile tinereţii, de care aş fi avut dreptul 

să mă bucur. Tatăl tău şi mama ta te-au părăsit, 
măcar că au trăit destul, pentruca să moară fără 
regret şi măcar că ar fi fost frumos pentru ei ca, 
murind în cinste, să scape pe fiul lor. Căci tu ai 
fost singurul lor fiu și tu murind, ei n'ar mai putea 
aveă nădejde acum la bătrânețea lor să mai dea 
naștere altor copii; eu, în cazul acesta, aș mai puteă 
trăi și tu nai aveă să plângi în restul zilelor tale 
perderea unei soţii şi să veghezi asupra unor copii 
orfani. Dar, se vede că un zeu a voit să fie astfel; 
voinţa lui să se împlinească! Tu însă, fă-mi, în schimb, 
o favoare, o favoare nu egală, căci nici odată nu 
ţi-aș cere-o, deși nimic nu este mai scump decât 
vieaţa, ci o favoare dreaptă, cum ai să mărturisești tu 
însuţi. Tu iubești în adevăr, nu mai puţin decât mine, 
pe aceşti copii, fiindcă ești în inima ta un om cinstit; 
fă ca ei să rămână stăpâni în casa mea şi nu-i dărui 
cu o mamă vitrigă, nu luă o altă femee care nar 
aveă să fie ca mine și care în gelozia ei ar ridică 
mâna asupra copiilor tăi și ai mei. Deci te conjur 
să nu o faci; căci maștera care ar veni, ar fi duş- 
mana copiilor din prima căsătorie şi nu mai puţin 
crudă decât o viperă. Un băiat găsește cel puţin în 
„tatăl său zid de apărare puternic, îi împărtășeşte 
plângerile sale şi-i primeşte sfaturile; dar tu, fiica 
mea— zise adresându-se către fiica sa ce-i steteă în 
faţă — cum o să petreci cu demnitate anii tăi de 
fecioară? Ce femee vei găsi tu în tovărăşia tatălui 
tău? Ah! mă cutremur, să nu arunce asupra ta vr'o 
pată rușşinoasă și în floarea tinereţii tale să nu ne- 
cinstească speranţele unei căsătorii. Căci nu o să mai 
ai o mamă care să te încredințeze mâinilor unui 
bărbat, nu va fi de față, fiica mea, o mamă care să te 
încurajeze în durerile nașterii, moment în care nimic 

nu e mai dulce decât o mamă. Căci eu trebuie să mor 
şi sfârşitul fatal n'are să vie mâine, nici peste o săp- 
tămână, ci chiar acum eu trebuie să mă număr 
printre cei cari nu mai sunt. Adio, rămâneţi fericiți ; 
tu, scumpe bărbat, tu poţi să te feliciți că ai avut 
pe cea mai bună dintre femei și voi, copiii mei, de 
a fi fost născuţi de cea mai bună dintre mame“. 

Copiii, agățându-se de hainele mamei lor, plâng, 
iar ea, luându-i în brațe, îi sărută unul după altul, 
ca în clipa morţii. Sclavii de așișderea plâng, plâng 
cu toţii în palat, mișcaţi de pietate pentru stăpâna 
lor. Ea întinde mâna fiecăruia din ei și nu este 
nici unul, ori cât de umil ar fi fost, căruia să nu-i 
adreseze un cuvânt şi dela care ea să nu fi primit 
un adio. 

După ce Alcesta îşi dădu.ultima suflare, începu 
Admet să simtă conştiinţa lașităţii sale și realitatea 
tristă a văduviei veni să-i apese inima, rămasă pe viitor 
pradă singurătăţii. „O, ziduri ale palatului meu, își ziceă 
el, după mgartea soției sale, cum voiu mai putea 
eu să intru între voi? Cum să mai locuesc eu aci, 
după această schimbare a sorții? Vai, ce deosebiret 
Odinioară intram în acest palat la lumina de torţe 
aduse de pe muntele Pelion și în răsunetul cântecelor 
de nuntă, ținând de mână pe scumpa mea soţie, și în 
urma noastră ne însoția o ceată de prieteni, felicitând 
prin mii de strigăte de veselie pe cea care nu mai 
este, și pe mine însumi; fiindcă amândoi, deopotrivă 
de nobili și de ilustri prin naștere ne-am unit des- 
tinurile noastre; iar acum, în loc de cântece de 
nuntă, triste bocete de jale; în loc de peplumuri albe, 
vestminte cernite mă însoțesc în camera nupțială, 
spre patul meu părăsit... Cum să mai am putere 
să mai intru în acest palat? Cui să mai adresez o: 

vorbă și ce voce îmi va mai răspunde? Unde să 
mai găsesc căldura dulcilor noastre convorbiri? Încotro 
să-mi îndrept pașii? Singurătatea, care domnește 
aci, mă va goni, când voiu vedeă gol patul Alcestei 
şi fotoliurile, unde ea aveă obiceiul să șează, când 
voiu vedeă dezordinea şi neorânduiala din palat, 
când voiu vedeă copiii mei căzând în genunchi şi 
plângând pe mama lor și când servitorii vor scoate 
gemete pentru pierderea unei astfel de stăpâne. lată 
ce mă așteaptă înlăuntrul palatului ; în afară, privirea 
dispreţuitoare a. femeilor Thessaliene; numeroasele 
lor adunări se vor preface în groază pentru mine, căci 
nu voiu aveă nici odată curajul să mă uit în faţa tine- 
relor tovareșe ale Alcestei. Toţi dușmanii mei vor zice 
de mine: „Vedeţi acest om care își târește cu rușine 
vieața și care n'a avut curajul să moară, iar în locul 
său şi-a expus soția numai şi numai ca să scape 
ca un laș de Plutonj și el se mai crede bărbat! 
Blastămă pe tatăl său și pe mama sa, deși el însuș 
a fugit de moarte. Pe lângă nenorocirile mele se va 
mai adăugă și această faimă despre mine“. 

In vreme ce Admet se tânguia astfel, iată că 
sosește Hercule, care in drumul său spre ţara Bis- 
tonilor se opreşte la Pherae și cere găzduire regelui. 
Ospitalitatea este o datorie sfântă, la care Admet 
ţinea mai mult decât la orice pe lumea aceasta. Ca 
să nu supere pe oaspe, Admet îi ascunde doliul 
familiei, căci nu se cuveniă ca un oaspe să întâm- 
pine cea mai mică întristare. 

Conduce deci pe Hercule într'un apartament, 
unde un ospăț copios eră pregătit pentru erou şi 
servitorii primesc ordinul să ascunză cu grije străi- 
nului supărărea care domniă în familia sa. 


Hercule așezându-ș$ la.maşă, după ce-și încu- 

nunase, ca de obiceiu, capul cu ghirlande de flori, 
începe să facă chef şi să cânte cântece vesele, fără 
să se gândească o clipă măcar că veselia sa sgo- 
motoasă ar puteă să nu fie la locul ei. Totuș, cum 
el bea vinul gol, neamestecat cu apă, și cum bucate 
peste bucate se perândau pe dinaintea lui, eroul 
începe să facă atâta sgomot și tărăboiu, că un ser- 
vitor al lui Admet, cu toată porunca stăpânului 
său, se apropie de Hercule și-i spune la ureche 
două vorbe, de durerea ce eră în casă, poftindu-l să 
nu 0 turbure prea mult cu cântece ne la locul lor. 

Auzind acestea Hercule, aruncă cât colo florile 
de pe cap, se ridică dela masă, furios pe sine, și 
întrebând pe unde trece cortegiul, pleacă numai decât 
într'acolo. Se așează lângă mormânt, unde trebuiă 
depus corpul neînsuflețit al Alcestei şi în momentul 
când Moartea se duce să-și ia victima spre ao 
conduce în lăcaşurile întunecate ale negrului Pluton, 
eroul îi iese în cale, puindu-i-se deacurmezișul. Moartea 
e puternică şi nu lasă bucuros din mână Victima 
sa. Hercule, fiul lui Jupiter, însă, e mai tare decât 
Moartea și luptă cu curaj ca să repare nenorocirea 
ce a avut de suierit cel mai ospitalier dintre oameni 
și luptă așă de bine, că isbutește să învingă Moartea 
și să ia înapoi pe Alcesta. Vine apoi la casa lui 
Admet, ţinând de mână pe Alcesta care avea fața: 
acoperită cu un voal funerar. Admet crede la început 
că are înaintea sa o fantomă a soţiei sale; dar, 
în urmă se asigură că eră ea în realitate, iar nu o: 
umbră goală. Scos din minţi de fericire, Admet 
voeşte să reţie la sine pe Hercule; dar eroul, fiul lui 
Jupiter, nu rămane mai mult timp, ci plecând spre 
Thracia, zice lui Admet, părăsindu-l: „Admet, păs- 
trează pentru vecie respectul sfânt al ospitalităţii“. 

Emazoanele 


Hippolyta — Penthesilea. 
Legendă istorică (după poeţii cyclici). 


l. 


A mazoanele erau fiicele lui Marte, zeul răsboiului 
şi trăiau la gurile râului Thermodon, în Pontus, pe 
țărmul asiatic al Mării Negre. 

Pe când eroul Theseu eră ocupat să întemeieze ce- 
tatea Athena, întroducând legi și punând baze cultului 
religios în cinstea Minervei şi a lui Neptun, cei doi 
protectori ai statului athenian, se pomeneşte deodată 
cu un răsboiu neaşteptat, cu un răsboiu pe care i-l 
declarase un popor de femei, Amazoanele. Iată 
care a fost pricina acestui răsboiu : 

În tinerețea sa, Theseu, într'una din expediţiunile 
sale din Asia, ajunge şi în ţara Amazoanelor. Acestea, 
fiindcă n'aveau nici o teamă de bărbați, nu fug de 
loc dinaintea eroului, ci, dimpotrivă, îi trimit daruri 
ca unui oaspe. Lui Iheseu însă nu-i plac numai 
darurile, ci şi frumoasa Amazoană, conducătoarea 
lor. Aceasta eră regina /ippolyta şi Theseu o poftește 
să-i viziteze corabia. Hippolyta primește învitarea, 
dar, îndată ce se sue în corabie, eroul porneşte cu 
frumoasa sa pradă. Ajungând în Athena o ia în căsă- 
torie. Aci în nowani .pateieuldippolyta este mulțumită 

în situațiunea cea nouă, având de bărbat un erou așâ 
de puternic și rege -aşă de vestit. 

Poporuleroic al Amazoanelor rămâne scandalizat 
de această răpire mișelească și nu pregetă o clipă 
să se înarmeze spre a se răsbună. Intr'una din zile, 
pe când Theseu părea că și-a uitat de fapta sa și 
pe când Athenienii nici nu se așteptau, se pomenesc 
că în ţara lor a debarcat o oaste de femei cari, în 
scurtă vreme, pun stăpânire pe ţară și cari întrară 
până în mijlocul capitalei lor. In centrul orașului își 
fac repede o tabără puternică și se pregătesc să 
ocupe fortăreaţa, unde de nevoie se retraseră toți 
locuitorii. Atacul nu se încumetau să-l înceapă nici 
unii nici alții. 


onieve sFOoAvTH 





Theseu şi Amazoanele. 


In cele din urmă Theseu, după povaţa unui 
oracol, după ce face mai întâiu sacrificii pentru 
zeul răsboiului, se repede asupra Amazoanelor pe 
cari le învinge şi le împinge în lagărul lor. Insăș 
Hippolyta s'a luptat zice-se alături de Theseu, dar, 
fiind lovită de o săgeată, a căzut și a murit. Din 
pricina acestei morţi, se face în urmă pace, iar 


Amazoanele se rețragân patriaclor din Asia. 

II. 


Pe când Hippolyta se găsiâ încă acasă, în 
patria sa dela fluviul Thermodon, în Pontus, fiind 
silit Hercule să facă, la porunca lui Eurysteu, a noua 
lucrare a sa, a noua minune, ca să aducă adică 
pentru Admeta, fiica regelui, cingătoarea reginei 
Amazoanelor, face cunoștință și cu acest popor de 
femei eroine. Hippolyta, regina lor, purtă ca semn 
deosebit, o cingătoare faimoasă, pe care o primise 
în dar chiar dela zeul răsboiului, dela Marte. 

Hercule, strângându-și o mare oştire, se îmbarcă 
cu ea pe o corabie și după mai multe întâmplări pe 
Marea Neagră, ajunge la gurile fluviului Thermodon 
și în porturile celui mai însemnat oraș al Amazoanelor, 
la Themiskyra. Aci îi iese întru întâmpinare însăș 
regina Hippolyta. Aceasta, îndată ce vede pe erou, 
e cuprinsă de un mare respect pentru înfăţişarea-i 
măreaţă şi pentru ţinuta lui marțială și îi făgăduește 
numai decât cingătoarea cerută. Junona însă, duș- 
manca de moarte a lui Hercule, neîmpăcându-se 
cu această ispravă uşoară a lui, a luat înfățișarea 
uneia dintre eroine, și, amestecându-se în mulţimea 
Amazoanelor, a răspândit svonul că un străin a 
venit să le fure pe regina lor Hippolyta. 

Numai decât toate eroinele încălecară pe caii 
lor cei sprinteni — căci aceste Amazoane erau femei 
numai după ce descălecau, iar când erau călări, 
erau eroi — și atacară cu furie pe Hercule în lagarul 
ce acesta își făcuse înaintea orașului lor. O luptă 
crâncenă se dă între eroii lui Hercule și eroinele 
Amazoane. 

Cea dintâi care se tebede asupra lui Hercule a 
fost Aella, mireasa vântului. A fost însă silită să 

dea înapoi şi să o ia la sănătoasa. După ea atacară pe 
erou Prothoe, apoi alte opt Amazoane, între cari trei 
tovarășe de vânătoare ale zeiţei Diana. Toate cad 
de săgețile ucigătoare ale lui Hercule. Căzue- în 
urmă şi Alcippe care jurase că toată vieaţa sa va 
rămânea nemăritată. Jurământul şi-l ţinu, dar n'avi 
parte de vieaţă, căci moare în luptă cu marele erou. 
După ce a fost prinsă și Menalippa, cea mai în 
vârstă dintre Amazoane, o rupseră cu toatele la 
fugă, iar Hippolyta dete cingătoarea lui Hercule, 
după cum îi făgăduise înainte de luptă. 


IE. 


După moartea lui Hector, cel mai viteaz dintre 
fiii lui Priam, Troienii descurajaţi se aţineau în 
lăuntrul zidurilor cetăţii lor şi nu se mai încumetau 
să dea faţă cu netbiruitul Achille. In oraș erâ jale 
și tânguire mare pentru perderea celui mai bun și 
celui mai nobil din toţi fiii patriei. 

In această stare de plâns, le soseşte celor asediați 
un ajutor cu totul neaşteptat. De pe malurile Ther- 
modontelui sosește ajutorul unei mici cete de eroine 
cari aveau în fruntea lor pe regina Penthesilea, fiica 
zeului Marte. 

Două erau motivele cari au hotărit pe regină 
să facă această expediţiune răsboinică. Intâiu, setea 
după fapte vitejești, după fapte răsboinice şi al doilea, 
un păcat pe care îl făcuse și pe care încă nu-l 
ispășise. La o vânătoare, pe când trăgeă cu arcul 
într'o căprioară, izbi, fără se vrea, pe soru-sa Hip- 
polyta, care rămase moartă pe loc. Eumenidele, 
zeițele răsbunării o urmăresc pe toate potecile și 
nici O jertfă nu este în deajuns ca să o facă să-și 

ispășească păcatul. Ca să scape de urmărirea acestor 
zeități, porneşte să facă o expediţie răsboinică, plăcută 
zeilor, şi astfel în fruntea a douăsprezece tovarășe 
de luptă, sosește într'o bună zi la porţile Troiei. Şi, 
întocmai precum străluceşte luna pe ceriu printre ste- . 
lele nopţii, tot așă străluciă Penthesilea printre tovară- 
şele sale. Eră mândră ca zeița Aurora, când aceasta, 
înconjurată de Hore, se scoboară din înălțimea Olym- 
pului spre a se ivi la marginea de răsărit a întin- 
sului rotogol al pământului. | 

Când Troienii zăresc de pe zidurile lor pe fru- 
moasa regină îmbrăcată în platoşe și în arme sclipi- 
toare, sunt cuprinși de o mare bucurie, dar în acelaș 
timp şi de o mare admiraţie. Ea însuflă celor ce o 
vedeau groază, dar totdeodată și iubire. Un zâmbet 
dulce se desprinde de pe buzele ei, iar ochii îi stră- 
lucesc printre gene mai luminoşi decât razele de 
soare. Drăgălășenia de fecioară eră unită cu focul 
răsboinic ce reieșiă din toată făptura ei. 

Poporul troian și chiar regele Priam, atât de 
abătut în urma pierderii fiului său Hector, răsuflară 
acum mai veseli și speranțe dulci încep să în- 
colțească în inimile lor. Bătrânul rege primeşte pe 
Penthesilea cu toate onorurile datorite unei regine 
mântuitoare, o conduce în palatul său și o ospătează 
împărăteşte. În acelaş timp, poruncește să i se aducă 
daruri alese şi alte și mai frumoase îi făgăduește 
pentru viitor, dacă ar isbuti să scape Troia de pri- 
mejdia în care se găsiă. 

Atunci regina se ridică de pe scaunul ei și 
face un jurământ sacru, făgăduind lui Priam că va 
ucide pe Achille, împreună cu toate cetele lui de 
Greci. Sărmana, nu făcuse încă cunoștință cu armele 
ucigătoare ale Pelidului! lar Andromacha, soția 

văduvă. .a lui Hector, auzind-o făcând jurăminte 
nesăbuite, își zice în sine: „Săraca de tine, nu știi 
ce vorbe nesocotite grăești și ce îngâmfată te porţi. 
Ţi-ai perdut minţile. Tu nu vezi că te găseşti chiar 
înaintea morţii tale. La bărbatul meu se uitau toți 
Troienii, ca la un zeu, şi cu toate acestea l-a răpus 
sabia lui Achille. O, de mar înghiţi mai de grabă 
şi pe mine pământul!“ 

Așă se gândiă în sine Andromacha. Intr'acestea 
trece ziua întâia, iar seara li s'a pregătit Amazoanelor 
un pat plăcut, pentru ca să se recreeze de oboseala 
drumului. Peste noapte Penthesilea cade întrun 
somn adânc. Un vis îngrozitor însă o chinuește tot 
timpul. i s'a arătat în somn însuș tatăl ei Marte, care 
o. îndemnă să înceapă cât mai neîntârziat lupta cu 
Achille. Când a văzut chipul amăgitor al tatălui ei, 
inima-i de eroină prinde să bată cu putere în pieptul 
ei de fecioară și o nădejde mare încolțește în sufletu-i 
că chiar în ziua aceea aveă să se împlinească minunea 
de a dobori la pământ pe neînvinsul Achille. Tre- 
sărind din somn, se scoală repede din pat, pune mâna 
pe armătura ce-i dăduse tatăl ei Marte și-și încinge 
încingătoarea în care aveă, într'o teacă de argint, 
paloșul cel ascuţit. Apoi își ia scutul care străluciă 
ca luna când iese din oglinda mării, şi-şi potri- 
veşte coiful pe cap. In stânga ia două săgeți, iar în 
dreapta o .secure cu două tăișuri, pe care i-o dăduse 
odinioară ca armă de răsboiu zeiţa vrăjii, Fris. 

Veselă și plină de avânt Penthesilea aleargă 
spre porţile orașului, urmată de cetele râsboinice 
ale Troienilor, călare pe un cal frumos și sprinten 
pe care i-l dăruise Oriihya, soţia zeului vântului 
Boreas. 

Regele Priam, rămânând în palatul său, își 

ridică mâinile spre ceriu şi invoacă pe Jupiter cu 
următoarele cuvinte scoase din adâncul sufletului 
său: „Ascultă-mă, tată Jupiter! Fă să dispară astăzi 
cetele de Achei dinaintea fiicei lui Marte, iar ea să 
se întoarcă teafără în palatul meu. Fă aceasta în 
cinstea puternicului tău fiu Marte, fă-o în cinstea ei 
care se trage dintr'un zeu și este în toate așijderea 
cu zeii nemuritori. Fă aceasta pentru mine, car€ am 
suferit atât de mult și care mi-am văzut atâţia fii 
mândri doboriţi din pricina Grecilor. Fă-o aceasta 
cât timp a mai rămas ceva din sângele nobil al lui 
Dardanus și cât timp bătrâna Troia n'a fost încă 
prefăcută în pulbere“. 

De abiă isprăvise această rugăciune, când deo- 
dată vede repezindu-se prin aer, la stânga sa, un 
vultur croncănind și ţinând în ghiare o porumbiţă 
pe care o înșfăcase. La această urită priveliște, peptul 
bătrânului rege e străbătut de o groază de neagră 
prevestire şi orice nădejde îi sboară din sufllet. 

În vremea aceasta, Grecii văd din corăbiile lor 
cum se apropiau Troienii, cu a căror lipsă de curaj 
erau deprinşi în timpul din urmă. Se reped deci la 
arme şi năpadesc pe uscat din corăbiile lor de pe 
apă. Şi acum începe o luptă cruntă. Se ciocnește 
sabie cu sabie, scut cu scut, coif cu coif și într'o 
clipă câmpul întreg se acopere de sânge şi de 
cadavre. Penthesilea şi tovarășele ei se răsboiau, 
cu un curaj nespus, cu cetele de eroi greci. Mulţi 
cad şi dintr'o parte și din cealaltă. Dar mai ales 
Penthesilea eră neobosită. Pe unde se arătă regina, 
întocmai ca și o leoaică, pe acolo se iviă și spaima şi 
groaza. Cu un curaj nebun strigă Grecilor din fața 
sa: „Chiar astăzi, câinilor, aveţi să vă primiţi pe- 
deapsa pentru înfrângerea estiriler tai Briam: Chiar 

astăzi, veţi fi pradă pentru fiare şi pentru păsări și 
nimenea dintre voi n'are să-și mai vază acasă soția 
Și copiii, și niminea dintre voi nu va mai avea parte 
de un mormânt care să-i acopere ciolanele. Unde 
îmi este Diomede, unde îmi este Ajax al lui Tela- 
mon, unde îmi este Achille al lui Peleu, cei mai 
buni și mai viteji din armata voastră? De ce nu 
vin să se măsoare cu mine? Ştiu ei prea bine că au 
să fie zdrobiţi de mâna mea, știu ei prea bine că în 
curând vor fi numai nişte cadavre“. 

Astfel grăiește cu îngâmfare Penthesilea și plină 
de curaj se repede în mijlocul gloatelor de Achei, 
isbindu-i când cu săcurea cu două tăișuri, când cu 
săgeţile-i din tolba de pe cal. Alături de ea urmau 
cei mai de frunte dintre Troiani. Furiei ei nimeni nu 
puteă să i se împotrivească. Cădeau Grecii ca pică- 
turile de ploae, cădeau ca frunzele la bătaia vântului, 
iar cetele de Troiani erau cuprinse de o bucurie 
nespusă, în nădejdea că are să sfârșiască odată cu 
Grecii cari de atâta mar” de vreme le ţineau cetatea 
împresurată. 

Amazoanele însă nu făcuseră cunoştinţă nici cu 
puternicul Ajax nici cu nebiruitul Achille.” Amândoi 
aceștia steteau triști la mormântul prietenului lor 
Patroclus, ucis de abiâ de câteva zile. Zeii din ceriuri 
hotăriseră se vede ca înainte de peirea ei, regina 
Penthesilea să secere cu glorie câteva cete de Greci. 

Femeile troiane se urcaseră pe zidurile cetăţii 
Şi priveau uimite isprăvile Amazoanelor. Una din 
ele, Hippodamia, soția unui viteaz din Troia s'a aprins 
de un mare dor de luptă. „Prietine, zice ea, de ce 
să nu ne batem și noi alături de bărbaţii noștri, 
pentru patrie, pentru noi şi pentru copiii noştri ? De 
ce să ne ţinem așă departe de bărbaţi, căci doar şi 

noi avem putere să purtăm armele ca şi ei? Avem 
ochi ageri, avem picioare sprintene și apoi lumina, 
aerul, hrana le avem ca şi ei. De ce să nu împărtășim 
cu ei gloria luptelor? Nu vedeţi voi pe acea femee 
mai presus chiar decât bărbaţii noștri? Şi ea nici nu 
e măcar din neamul nostru, ci se luptă pentru un 
rege străin, pentru un oraș străin și pentru o patrie 
străină, Uitaţi cu cât curaj şi cu câtă aprindere se 
bate ea! Noi ne-am luptă pentru fericirea noastră, 
noi am răsbună fiecare pe câte cineva din ai noștri; 
căci cine dintre noi nu şi-a perdut în acest răsboiu 
nenorocit un copil sau un bărbat, un tată sau vr'un 
frate sau, cel puţin, vr'o rudă. lar dacă bărbaţii noștri 
vor fi zdrobiţi în luptă, ce altceva ne așteaptă pe 
noi decât robia? Mai bine să murim în răsboiu decât 
să fim luate ca pradă, noi și copiii noştri !* 

Astfel grăi Hippodamia și toate fură cuprinse 
de un mare dor de luptă. Se împrăștiaseră chiar, 
ca o ceată de albine, pe la casele lor şi fiecare puse 
mâna pe câte o armă. Şi de sigur ar fi pornit cu 
toatele pe câmpul de luptă și ar fi căzut până la 
una, jertfă a nebuniei lor, dacă Theano, soția lui 
Antenor și sora Hecubei, nu sar fi împotrivit ne- 
socotinţii lor. „Ce vreţi să faceţi, smintitelor? le zise 
ea; vreţi voi să luptaţi împotriva Danailor? Cum vă 
gândiţi voi să vă măsuraţi cu niște bărbaţi încercaţi 
în arme și în lupte? Aţi mai purtat voi armele ca 
Amazoanele, ați mai înstrunat voi caii, v'aţi mai 
luptat voi cu bărbaţii? Şi apoi, acea femee e fiica 
zeului răsboiului, pe când voi sunteţi nişte biete mu- 
ritoare. De aceea, vedeţi-vă de casă și de fusul vostru 
şi lăsați răsboiul pe seama bărbaţilor voştri! Mai 
avem noi destui flăcăi şi n'am ajuns până acolo, încât 

Femeile troiane deteră ascultare sfatului cuminte 
al bătrânei prințese şi se întoarseră cu toate pe la 
casele lor. Iar, în vremea aceasta, Penthesilea omoră 
în dreapta, omoră în stânga gloatele grecești și peste 
tot locul nu se auziă decât scrâjnitul dinţilor celor 
ce-și dedeau ultima răsuflare. 

Troienii înaintaseră acum până la corăbiile 
Acheilor și-și făceau planul cum să le dea foc și să 
sfârşească răsboiul. Atunci Ajax, viteazul fiu al lui 
Telemon, aude strigătul de răsboiu și-și ridică uşor 
capul de pe mormântul lui Patroclu și simțind 
primejdia în apropiere grăi lui Achille. „Camarade, 
mi-a ajuns la ureche un sgomot de răsboiu, pare 
că ar fi undeva o luptă primejdioasă. Haida, să 
plecăm să nu ne ia înainte Troienii și să ne dea foc 
la corăbii“. — Achille se scoală numai decât de jos 
şi, auzind sgomotul, prind amândoi armele și amân- 
doi setoși de luptă se îndreaptă în partea de unde 
veniă sgomotul. 

Când văzură Grecii în mijlocul lor pe eroii Ajax 
și Achille, prinseră din nou curaj: Ajax se repezi 
spre bărbaţi, iar Achille spre amazoana Penthesilea. 
Aceasta cum zărește pe Achille, își aruncă lancea 
asupra lui; lancea însă se loveşte de scut ca deo 
stâncă. Cu o a doua lovitură ochește pe Ajax, stri- 
gându-le amândurora de odată: „Cu toate că întâia 
mea lovitură nu v'a atins, aceasta a doua vă va 
curmă vieaţa la amândoi, îngâmfaţilor, voi cari vă 
lăudaţi că sunteţi cei mai vestiți din armata Danailor. 
Acum v'a sosit clipa. Aflaţi că o femee poate mai 
mult decât voi amândoi împreună. Astfel strigă ea 
şi de vorba-i nesocotită încep să râză cei doi eroi. 
Lancea îndreptată împotriva lui Ajax nu și-a ajuns 
ţinta. Eroul însă, lasă în 'seama lui Achille lupta cu 

Penthesilea, fiind încredințat că .aveâ să lupte un 
uliu cu o porumbiţă. 





Amazoană. Statuă de Phidias. Muzeul Capitolin. Roma. 


Achille măsurând cu ochii pe Amazoană îi zise: 
„Spune-mi, femee, cum ai putut să te încumeţi să 
ne chemi la luptă, 'cu atâta ușurință, pe noi cei mai 
puternici eroi, şi pe mine tul lui Jupiter fulgerătorul, 

pe mine de care a tremurat Hector şi pe care eu 
însumi l-am răpus? Fără îndoială, când gura ta ne-a 
amenințat cu moartea, o nebunie a trebuit să vor- 
bească din tine. Acum însă să ştii că a sosit și 
uitima ta clipă“. 

Cu aceste vorbe repezi asupra ei lancea-i ascuțită. 
Lovitura o izbeşte în țâţa dreaptă şi pătrunde așă de 
adânc că sângele negru îi ţişni din rană, părăsindu-o 
toate puterile. Arma îi căzu din mână şi ochiu îi 
începi să se împăienjenească. Se ridică totuș încă 
odată şi-şi privește drept în față dușmanul, care 
tocmai căută să o tragă de pe cal. O clipă stă la 
îndoială să se apere sau să se roage. Achille însă 
nu-i dă restimp de gândit. In mânia lui pentru în- 
gâmfarea nesăbuită a Amazoanei o străpunge cu o 
nouă lovitură și pe ea şi pe cal. Penthesilea se pră- 
văleşte jos și căzând în pulbere îşi dă obștescul 
sfârşit. 

După ce Troianii văzură și moartea eroinei lor, 
se întoarseră plini de amărăciune în cetate, bocindu-se 
după ea, întocmai ca după o rudă de sânge a lor. 
Când însă Achille scoase din trupul Amazoanei și a 
calului sulița sa și când îi luă de pe cap coiful, 
rămâne uimit de frumuseţea Penthesileei. Deşi aco- 
perită de sânge şi pulbere, totuș trăsurile ei cele 
delicate erau, şi după moarte, pline de farmec şi 
Grecii cari se strânseseră împrejurul cadavrului 
ei, rămaseră încremeniţi de atâta frumuseţe. Insuş 
Achille, după ce o priveşte mai multă vreme fu cu- 
prins de o durere de nedescris şi trebui să mărtu- 
risească că Amazoana ar fi meritat, în loc să fie 
omorită, să-i fie soție, în patria sa. 

Marte, zeul răsboiului, tatăl Penthesileei, când a 
aflat despre moartea fiicei sale, a fost cuprins şi el 

de o mare jale și, cu armele în mâini, porni din 
înălțimea Olympului ca să-i răsbune moartea. Supt 
pașii lui greoi se cutremurau munţii și văile, pe 
unde treceă. Şi, fără îndoială, zeul ar fi adus peirea 
Grecilor, dacă Jupiter, protectorul lor, nu ar fi vestit 
pe fiul său Marte, printr'o furtună îngrozitoare, că 
trebuie să se astâmpere. Ne îndrăsnind să calce 
peste voința puternicului său părinte, Marte se 
opreşte în mijlocul drumului. Se temeă să nu fie şi 
el lovit de fulgerele lui Jupiter, întocmai cu Titanii, 
pentru o faptă nesocotită. 

Daedalus și Icarus 
Legendă mitologică (după Ovidiu) 


Daedalus din Athena, cel mai strălucit artist 
din antichitatea clasică, eră un strănepot al regelui 
Erechteius. In arta sa de sculptor și de architect, a 
întrecut pe toți contimporanii. A construit mai multe 
temple măreţe, a ridicat clădiri monumentale și a 
sculptat în piatră sau în marmură figuri omeneşti, 
cu atâta măestrie, că se spuneă că ele trăiau aievea, 
că vedeau cu cchii și că mergeau, că n'ar fi chipuri 
ci creațiuni însufleţite, Artiştii dinaintea sa făceau 
statuile cu ochii închişi şi cu braţele alipite de trup 
Şi cu picioarele unul lângă altul; Daedal însă este 
cel dintâiu sculptor care dă viaţa figurilor sale, fă- 
cându-le cu ochii deschiși, cu mâinile întinse în po- 
ziţii de mişcare și cu picioarele gata să meargă. Pentru 
ca să-și aducă la îndeplinire arta isvorită din spiritul 
sau inventiv, a trebuit să născocească o mulţime de 
instrumente, mai înainte necunoscute, ca bunăoară 
securea, sfredelul, cumpăna şi altele. 

Fiind înzestrat dela natură cu o mare vanitate 
şi ambiţiune, Daedal nu puteă să sufere ca cineva 
să se apropie de sine în arta sa şi acest cusur 
sufletesc i-a adus în vieață o mulţime de nenorociri 
şi chiar peirea sa. Aveă un nepot, fiu al surorii 
sale, numit Talos—după alţi el se numiă Perdix care, 

ca elev al său, arătă un așa de mare talent că pro- 
miteă ca într'o zi să întreacă pe unchiul și pe maes- 
trul său. Acesta inventase și el compasul și o mul- 
țime de alte instrumente, câștigându-și o mare glorie 
şi un mare renume printre concetățenii săi athenieni. 
Daedal începe să se teamă de renumele şcolarului 
său, începe să fie gelos pe el, de aceea se hotărăște 
ca să-l piarză. Intr'una din zile, în ura sa nebună» 
aruncă mişelește de pe fortăreața Athenei pe nefe- 
ricitul său nepot, care moare în căderea sa de pe 
înălțime. Pe când Daedal eră ocupat cu îngroparea 
într'ascuns a lui Talos, este surprins asupra faptului, 
el pretextând că îngroapă un şarpe, Fiind tras în ju- 
decată şi acuzat înaintea Areopagului, este dovedit 
ca vinovat pentru omor. Atunci el fuge din Athena 
şi după ce rătăcește mai mult timp prin Attica, în 
cele din urmă porneşte mai departe și ajunge în insula 
Creta, unde Minos, regele insulei, îl primește în 
ospitalitate. Cu timpul, Daedal intră în prietenia 
regelui și, ca artist renumit, petreci la curtea lui 
Minos, făcând o mulţime de clădiri măreţe şi opere 
de artă. Intre altele face Labyrinthul, locuinţă pentru 
Minotaur, un monstru grozav, o ființă de origine și 
mai grozavă. Acesta era dela cap și până la umeri 
de [igură de taur, iar restul corpului de om. Spre 
a-l răp! privirii oamenilor, Minos se hotărăște să-l 
închiză într'un loc, de unde să nu mai iasă nici odată. 
Spiritul născocitor al lui Daedal imaginează Laby- 
rinthul, o clădire plină de minunate cotituri, cu atâtea 
încăperi că încurcau ochii şi picioarele tuturor celor cari 
intrau într'ânsul. Nenumăratele coridoare se între- 
tăiau ca şi fluviul Măandru din Phrygia, care acum 
merge în sus acum în jos, şi adeseori valurile sale 
mai că se ating unele împotriva celorlalte. După ce 

clădirea este isprăvită, însuș architectul de abiă poate 
să găsească pragul pe unde intrase; așa de mari şi 
nenumărate sunt cotiturile acestei faimoase clădiri. 
Aci a fost băgat Minotaurul, a cărui mâncare erau 
şapte flăcăi şi şapte fete pe cari Athena eră obligată 
să le dea, pe fiecare an, ca tribut regelui din Creta, 

Lungul său exil, departe de patrie, începe să 
devie chinuitor pentru Daedal. Pe lângă dorul de 
casă, mai este amărit și de necredința prietenului 
său Minos. In afară de aceasta, traiul într'o insulă 
înconjurată din toate părțile de apă, se preface din 
zi în zi tot mai nesuferit și artistul se gândește mereu, 
cum să scape dela curtea lui Minos, care nu-i dedeă 
voie să plece din Creta. Spiritul său născocitor găsi 
în cele din urmă un mijloc de scăpare. După ce stă- 
tuse mult timp pe gânduri, meditând cum să pără- 
sească insula, deodată plin de bucurie strigă: „Sunt 
scăpat. Poate să stăpânească cât o vrea Minos pămân- 
tul și marea, aerul însă nu-l poate stăpâni; ori cât de 
mare ar fi stăpânirea lui, aerul nu-i cade sub putere. 
Prin aer am să plec de aici“. Prin puterea spiritului 
său, Daedal aveă să învingă puterea naturii, făcân- 
du-şi aripi de pasere. 

Incepe deci să aşeze pană peste pană, mai în- 
tâiu cele mici apoi cele mari; peste o pană scurtă 
pune una mai lungă și legându-le cu ceară pe dede- 
subt și cu fire de in pe deasupra, face aripi ca de 
pasăre. Daedal are și un fiu cu numele de /carus. 
Acesta steteă lângă tatăl său şi se amestecă și el în 
lucrarea ce acela o făcea. Luă şi el pene cu cari se 
jucă și pe cari adierea vântului le făceă să sboare; 
își băgă chiar mâinile în ceară, fără să-și dea seamă 
ca acea ceară galbenă aveă să fie pricina pieirii sale. 
Dupăce și-a isprăvit lucrarea, Daedal își atârnă de 

ambele coaste aripele și încearcă să se ţină în echi- 
libru în aer. Făcu aripi și pentru fiul său şi după 





Căderea lui Icar în mare. Stampă gravată, după Metam. lui Ovid, 
de Desaintange. 


ce i le alipeşte și lui de coaste, începe să-i dea lecţii, 
cum să sboare prin aer. „care, prin mijlocul văz- 
duhului, să ţii calea de mijloc. Ascultă povaţa mea; 

căci dacă sbori prea jos, apa va îngreuia aripele 
tale; dacă te ridici prea sus, arşița soarelui te va 
arde. Sboară deci între apă şi soare, urmând dâra 
mea prin aer“. 

In vreme ce Daedal dedeâ: poveţe fiului său, 
deodată obrajii lui se umplură de lăcrămi şi mâinile 
îi începură să tremure. Un presimţământ urit îl 
chinuiă. După ce dete sărutări fiului său, sărutări cari 
aveau, să fie cele din urmă, sprijinindu-se pe aripi, 
se înălțară amândoi în aer; bătrânul sbură înainte, tre- 
murând pentru tovarășul său, întocmai ca și pasărea 
care conduce prin aer sborul novice al tinerii sale 
familii, ieșite pentru întâiaș dată din cuibul său ae- 
rian. Il îndeamnă să-i urmeze, îi arală arta primej- 
dioasă şi mișcând mereu din aripi, îşi are privirea 
nedeslipită de fiul său. In drumul lor sunt zăriţi ici 
de un pescar care cu trestia în mână caută să amă- 
gească peștele din apă, dincoace de un cioban sau 
de un plugar, rezimaţi, unul pe o măciucă, celălalt 
pe coarnele plugului. Ingroziţi de vederea acestor 
călători aerieni întraripaţi se uitau miraţi conside- 
rându-i de sigur drept niște zei. 

La început, ei mergeau destul de bine. Când 
lăsau în stânga lor insula Samos, când treceau peste 
Delos și Paros, lăsând la dreapta Lebynthos şi Ca- 
lymne. Mai multe ţări văzură ei dispărând în urma 
lor, când băiatul Icar, încrezându-se prea mult în 
sborul său fericit, părăseşte călăuza părintească şi, 
într'un avânt de îngâmfare copilărească, încearcă să 
se înalțe până la ceriu. Apropierea de soare, face să i 
se înmoaie de razele astrului ceresc aripile lui de ceară 
și mai înainte ca el să observe, acestea îi se desli- 
pesc de coaste și cad în mare. Icar îşi mișcă mereu 
braţele goale, dar ne mai având aripi cari să-l ţie, 

ca două vâsle, nu mai poate să plutească în văzduh. 
Avea tocmai pe buze numele tatălui său, dela care 
vrea să ceară ajutor, dar mai înainte ca să-l poată 
chemă, albastrele valuri ale mării îl și înghițiseră. 
Intr'o clipă s'au întâmplat toate acestea, astfel că 
Daedal privind îndărăt, după obiceiul său, înspre 
Icar, n'a mai zărit nimic. „lcarus, Icarus! strigă el, 





Daedalus şi Icarus. Pictură murală de.a Herculanum. 


unde ești? In ce parte să te caut, Icare“? strigă el 
desnădăjduit, când, aruncându-şi ochii spre adâncimi, 
vede în undele apii înotând niște pene. Din sborul 
său se pogori numai decât nemângâiatul părinte pe 
țărmul de jos, unde valurile mării aruncară cadavrul 
nefericitului său fiu. Acum își blestemă Daedal arta 
sa şi tot acum este răsbunat și Talos, nepotul său, 
ucis de propria mână a unchiului său Daedal. Spre 
amintirea vecinică a acestei întâmplări nenorocite, 
insula pe care a fost îngropat Icar s'a numit Icaria 
și tot Icaria s'a numit de aci înainte și marea, de ale 
cărei valuri a fost înghiţit nefericitul băiat. 

După ce Daedal și-a îngropat pe fiul său, a 
plecat spre o insulă mai mare, spre Sicilia. Aci 
domnia regele Cocalus, care întocmai ca şi Minos, 
îl primeşte cu prietenie. Prin arta sa, face şi în Sicilia 
o mulțime de monumente artistice și multă vreme 
în urmă se arătau, în această insulă, lucrările făcute 
de Daedal. 

Minos și Pasipha& 


Legendă mitologică (după Ovidiu) 


Minos eră fiul lui Jupiter şi al Europei, născut 
ca și fratele său Rhadamanthe în insula Creta. 
După ce regele zeilor a părăsit pe Europa, pe care 
precum se ştie o răpise de la tatăl ei Agenor din 
Phoenicia, transformându-se în taur, ea s'a căsătorit 
din nou cu Artesius, regele Cretei, care îi adoptă 
şi pe cei doi fii ai ei. După moartea tatălui lor adoptiv 
Artesius, cei doi fraţi se luară la ceartă, fiecare 
dorind să ocupe tronul părintesc, Minos însă, ca. 
cel mai iscusit, isbutește să înlăture pe fratele său 
Rhadamanthe care, isgonit din ţară, se vede silit să-şi 
părăsească patria și să se ducă în Boeotia. Aci 
ajunge rege şi, prin dreptatea ce ştiu să împartă 
între supuşi săi, devine celebru, numele său ducân- 
du-se departe în toată Grecia. Intre altele, acest 
Rhadamanthe inventează legea talionului și el, cel 
dintâiu dintre toţi muritorii, a descoperit jurământul 
care se cere dela acuzaţi, când acestora, la judecată, le 
lipsesc martorii. Pentru că a fost un rege așă de bun 
și pentru că a ţinut așă de mult la dreptate, zeii 
după moartea sa, drept răsplată, l-au făcut judecător 
în Infern. 

Minos, fratele său, deşi a rămas singur preten- 
dent la tron și singur moştenitor legitim al regatului 


64658, — Popa Luseanu, Poveşti antice, 

lui Artesius, totuș dușmanii lui îi tăgăduesc dreptul 
la coroana de rege. In nesiguranța sa şi în neliniştea 
ce ave în suflet, a căutat să dovedească că zeii sunt 
de partea lui și că lui îi sa rezervat domnia peste 
regatul Cretei și a tăcut cunoscut celorlalți preten- 
denţi că el poate să dobândească de la zei tot ceea 
ce voeşte. Atunci, se spune că, după ce a adus 
jertfe lui Neptun, l-a rugat pe zeu să facă să-i iasă 
din mare un taur pe care să i-l sacrifice. Neptun 
i-a ascultat răgăciunea și deodată iese din. valurile 
mării, spre marea mirare a tuturor celor de față, 
un taur de o frumuseţe și de o strălucire extraor- 
dinară, un taur divin, care își îndreaptă pașii do- 
moli spre cuțitul sacrificătorului. La o astfel de pri- 
veliște neașteptată, amuţesc toate pretenţiile celor 
cari râvniau coroana regală și cu toţii întrun glas 
încredinţează tronul biruitorului Minos. Acesta însă, 
uimit de minunata făptură a taurului, nu mai voeşte 
să-l jertfească, ci, trimițându-l la păscut în bogatele 
pășuni regale, sacrifică în locul lui un alt taur din 
turmele sale. 

Zeii sunt însă neindurători, iar Neptun, văzân- 
du-se înșelat de făgăduiala regelui, sc înfuriă grozav 
Şi, în mânia sa, se hotărăște să-l pedepsească. Nu 
voeşte însă să o facă singur, ci însărcinează pe zeița 
Venus să-l răsbune. Zeița iubirii, totdeauna gata să 
servească pe ceilalți nemuritori, inspiră Pasiphati, 
soţia lui Minos, o pasiune nebună pentru taurul 
divin. In afară de supărarea lui Neptun, Venus mai 
avea şi un alt parapon mai vechiu, mai aveă de 
răsbunat şi trădarea lui Helios, soarele, tatăl Pasi- 
phaâi, care deriunțase odinioară celorlalţi zei iubirea 
zeiței pentru zeul Marte și acum găsește ea prilejul 
binevenit să dea o pedeapsă exemplară soției lui 

Minos. În patima sa nenaturală pentru taurul divin, 
Pasipha& a fost ajutată de marele artist Daedal care 
se găsiă pe vremea aceasta la curtea regelui din 
Creta. Din amorul nebun al reginei s'a născut Mino- 
taurul, un monstru cu cap de taur şi corpul de om. 
Minos, auzind despre aceasta, de ruşine şi spre a 
feri monstrul de privirea oamenilor, îl închide în 

Minos şi Pasipha& la naştereajMinotaurului. Pe o urnă funerară etruscă. 


labyrinth, o clădire făcută anume de maestrul Daedal 
Și din care, intrând odată cineva, nu mai puteă să 
iasă, atât de încurcate erau intrările acestei clădiri, 
zidită din mii de camere. — Legenda Minotaurului, 
născocită de Althenieni, dușmanii Cretanilor, a fost 
inventată “probabil dintr'un' echivoc: Pasiphaă, soţia 
lui Minos, îndrăgind pe amiralul cretan Taurus, a 
dat naștere. la: doi copii gemeni, dintre cari se spune 

că unul semănă cu . Minos, celălalt cu Taurus; de 
aci legenda bizară a Minotaurului, jumătate om, 
jumătate taur. 

Minos, în afară de Minotaur, mai aveă încă un 
fiu, numit Androgeu. Acesta ajunse cu timpul să fie 
un tânăr frumos și luptător vestit. La jocurile gymnice 
ce se prăznuiau la Athena cu prilejul sărbătorilor 
numite Panathenee, Androgeu biruise pe toți luptă- 
torii, cu câţi s'a fost luat la întrecere. Gelos din această 
pricină şi pentru ca să nu fie umbrită gloria pro- 
priului său fiu, Aegeu, regele Athenei care prezidă 
această sărbătoare, se hotărăşte să-l omoare. Dar, 
neputând să-și aducă la îndeplinire pe faţă, la Athena, 
planu-i criminal, a căutat să-l răpuie într'ascuns și 
în afară de zidurile cetăţii sale. De aceea, fiindcă 
ştiă că Androgeu aveă să se ducă la Theba, ca să 
viziteze pe bătrânul rege Laius, pune o ceată de 
oameni de ai săi, să-i ațină calea și să-l omoare în 
drum. Astfel, în călătoriă sa, Androgeu a fost atacat 
deodată, fără de veste, de oamenii lui Aegeu și 
omorit mişelește. 

Auzind Minos de crima săvârşită împotriva fiului 
său, se hotări să se răsbune. De aceea, după ce 
face mari pregătiri de răsboiu, porneşte cu o flotă 
puternică împotriva Athenei: Inainte însă de a ajunge 
aci, acostă cu corăbiile în Megarida şi se hotărăște 
să cuprinză mai întâiu cetatea Megara. După ce 
aceasta a fost cucerită prin trădarea Scyllei, fiica 
regelui Nisus, Minos se îndreaptă spre Athena, pus- 
tiind în drumul său, cu sabie. și foc, toate ţinuturile 
din Attica, pe unde. trecea eu oștile sale. Athena 
însă rezistă. multă vreme asediului. Minos atunci, 
necăjit din cauza nepuținţei sale de a cuceri orașul, 
și plictisit de zădărnicia asalturilor, sale fără nici un 

Daedal face pentru Pasipha& o vacă de lemn. Relief în palatul Spada. 

rezultat, face un sacrificiu pentru zeul Jupiter, supt 
a cărui ocrotire steteau legile ospitalităţii nesocotite- 
de regele Aegeu, şi se roagă să-l ajute în răsbunarea 
sa. O ciumă cumplită se abate atunci asupra Atticei 
şi asupra capitalei Athena. Ca să înlăture această 
molimă, care pustiă ţara în lung şi în lat, Athenienii 
se hotărăsc să aducă zeilor un sacrificiu de sânge 
omenesc, să jertfească mai multe fecioare tinere. 
Totul însă este în zadar. Atunci cerură sfat dela 
oracolul zeului din Delphi care le dete răspunsul 
că locuitorii ţării numai așă vor scăpâ de urgia 
zeilor, dacă se vor legă prin jurământ că vor trimite 
pe fiecare an, la Creta, ca hrană pentru Minotaur, 
câte şapte flăcăi şi câte şapte fecioare din cele mai 
nobile familii din Athena. Minos, mulţumindu-se cu 
acest legământ, se întoarce acasă, în patria sa. Cu 
teoria a treia de victime—așă se numiă convoiul 
ce plecă spre Creta, — pleacă însuş Theseu, fiul re- 
gelui Aegeu, care, cu ajutorul Ariadnei, isbuteşte 
să omoare, precum se știe, pe Alinotaur şi să scape 
teafăr din labyrinth, liberând astfel pe Athenieni de 
tributul cel greu. 

In domnia sa cea lungă, Minos a fost mult ajutat 
de sfaturile înțelepte ale priceputului și ingeniosului 
artist Daedal. Aflând însă că acesta a ajutat pe 
Pasiphat în iubirea ei nelegiuită, l-a închis şi pe el 
în labyrinth împreună cu fiul lui, Icar, de unde nu 
mai putea să iasă. După tubă acestora care, precum 
se ştie, s'a făcut într'un sbor aerian, Minos se pune 
pe urma lor și ajunge în sfârşit cu o armată întreagă 
în Sicilia, unde se spuneă că se refugiase. 

Aci, în Sicilia, domniă regele Cocalus cu care 
Daedal, după moartea fiului său Icar, legase o prie- 

tenie strânsă şi în țara căruia făcuse mai multe 
lucrări măreţe, rămase celebre până târziu. Acostând 
Minos în ţinutul dela Agrigent, a trimis crainici lui 
Cocalus, căruia să-i ceară pe Daedal. De teama lui 
Minos, cu toate că Daedal îi adusese regelui sicilian 
multe și însemnate servicii, totuș a pus ca să-l 
-omoare, sutocându-l într'o baie de aburi; lui Minos 
i-a adus la cunoștință că a murit, căzând în apă 
fierbinte. Acest răspuns a fost mulțumitor pentru 
Minos şi regele cretan s'a bucurat de izbânda expe- 
diției sale răsboinice. 

Viclenia lui Cocalus i-a fost fatală și lui Minos, 
căci, dându-i-se o ocazie prielnică, regele sicilian 
pune mâna şi pe Minos, îl bagă şi pe el în apă 
fierbinte și-l face să-și găsească aci moartea. Astfel 
piere şi vestitul rege Minos. Soldaţii săi, ne mai 
putând să se întoarcă în patrie, de oare ce Sicilienii 
le arseră într'ascuns corăbiile, cu cari veniseră din 
Creta, s'au stabilit în Sicilia, unde au fundat cetatea 
Minoa, după numele regelui lor Minos. 

Moartea Pasiphati, nu se cunoaşte 1). Se știe însă 
că ea a avut cu Minos și o fică, numită Phaedra, 
faimoasa soție a lui Theseu, regele Athenei. 

De obiceiu, bărbatul Pasiphati este numit Minos 
al Il-a, spre deosebire de Minos 1 care trece drept 
ciracul lui Jubiter şi la care se pogoră regele zeilor, 
din şapte în șapte ani, spre a sta impreună cu el 


1) Se ştie că Jupiter s'a arătat Europei supt înfăţişarea unui taur şi 
legenda bizară a Pasiphaâi pare că repetă, supt o altă formă, legenda 
lui Jupiter. De altfel, Creta eră în strânse legături cu Phoenicia, unde 
zeii erau adeseori închipuiţi supt forma de animale și cu Aegyptul unde 
boul Apis este incarnaţiunea Soarelui. Pasipha& pare a fi Luna care 
se îndrăgosteşte de Share, ca în poveştile noastre, şi care în Creta şi 
ta ţinuturile învecinate apare supt chipul unui taur. 

de vorbă, într'o peşteră sfântă, — Se ştie că Jupiter 
după tradiție s'a născut în Creta.— Acest Minos 1 
este acela care, ca și fratele său Rhadamanthe, a 
dat legi oamenilor, i-a civilizat și care pentru înțe- 
lepciunea și dreptatea sa a fost așezat judecător în 
Infern, împreună cu Aeac şi cu Rhadamanthe. 

Hero și Leandru 
Legendă istorică (după Ovidiu) 


Hero eră o preoteasă a Venerei și slujiă la 
templul acestei zeițe în Sestos, din Thracia, pe coasta 
europeană a Hellespontului, Dardanelele de astăzi. 
Eră frumoasă şi evlavioasă şi, pe lângă jertfele ce 
aduceă în fiecare zi zeiţei, mai făceă sacrificii zilnice 
și lui Cupidon, fiul Venerii, ca să o cruţe de săgețile 
lui nemiloase. Sacrificiile preotesei au fost însă 
zădarnice, căci zeul amorului a aruncat într'una din 
zile o săgeată în inima ei, iar cu alta răni pe 
tânărul Leandru, un vânător frumos și voinic de pe 
țărmul asiatic al Hellespontului, dela Abydos, din 
fața orașului Sestos. 

La o sărbătoare a lui Adonis, tinerii se văzură 
pentru întâiaș dată, şi cum se văzură se și iubiră, 
aprinzându-se de un foc nebun unul pentru altul. 
EI îi declară dragostea sa și ea îi răspunde cuaei. 
Ca preoteasă însă a zeiţei, Hero nu puteă să se mărite 
Şi, în afară de aceasta, mar fi putut câștiga nici 
încuviințarea părinţilor ei, cinstea de a fi preoteasă 
fiind o cinste rară şi deosebită. Dar, ce nu biruie 
iubirea! Ea învinge ori ce piedică, chiar și marea 
căre: separă Sestos de Abydos. In fiecare noapte, 
când rhartorii se culcau, îndrăzneţul tânăr se aruncă 
în mijlocul valurilor şi cu un curaj nebun străbăteă 

în înot braţul de mare ce-i despărţiă, conducându-se 
după lumina unei făclii ce străluciă, ca o stea în- 
depărtată, de pe turnul templului pe care il locuiă 
frumoasa Hero. lar, după câteva ore petrecute în 
fericire, tânărul se întorceă pe aceeaș cale primej- 
dioasă. 





Hero şi Leandru după H. Aubert, Leg. Mih. 


Astfel trecură repede primăvara şi vara și se 
apropiă toamna și iarna cu furtunile lor. Ne mai 
putându-se vedeă, încercară să-și comunice iubirea 

in Scris, trimițându-și scrisori de „dragoste, pe -cari 
ni le dă Ovidiu în Heroidele sale. După vr'o șapte 
zile, într'o noapte furtunoasă, Leandru ne mai fiind 
în stare să rabde chinurile iubirii sale, se gândi, 
dacă n'ar puteă să se încrează în valuri, chiar şi 
pe o astfel de vreme. Văzând pe ţărmul celălalt, la 
Sestos, candela aprinsă, se aruncă în apă, fără să 
se gândească la primejdia în care se expuneă. Vântul 
bătând cu turbare stinse lumina, rămânând sărmanul 
prada talazurilor pe cari le ridicase furtuna. De geaba 
mai chemă acum în ajutorul său pe zeii marii, pe zeii 
iubirii, pe zeii ceriului. De geaba mai chemă acum 
în ajutorul său pe zeița Leucothea, căci nimeni nu 
se mai găsiă care să-l scape. Simţurile părăsindu-l 
cu totul, el ajunge jucăria valurilor cari, în cele din 
urmă, îl înghiţiră fără nici o milă. A doua zi cadavru! 
său a fost aruncat pe uscat, pe țărmul dela Sestos. 

In vremea aceasta, Hero stătea într'o neliniște 
chinuitoare în turnul templului ei, tremurând pentru 
sărmanul Leandru. [De odată însă zăreşte un cadavru 
pe țărm. Recunoscând chipul lui Leandru, se aruncă 
din turn deasupra cadavrului și moare îmbrăţișându-l. 

lată scrisorile ce și-au trimes unul altuia, redate 
de pana poetului Ovidiu. 


Leandru cătră Hero 


Copilă din Sestos, Leandru îţi trimete prin 
scrisoare o dulce sărutare pe care grozav ar vol 
să ţi-o aducă în persoană, dacă marea ar vrea să-și 
potolească furia. Dacă zeii ar îi de partea mea, dacă 
mi-ar fi binevoitori, aceste rânduri ale mele nu 
le-ai ceti cu ochii, ci mai aveă chiar pe mine în 
persoană ; dar zeinaaurmcaw-mminsantofavorabili. De ce 

oare ei nu mă lasă să mi se împlinească voia,.de ce 
nu, mă vor fi lăsând să străbat calea mea obișnuită? 
Ceriul, vezi bine, este mai negru decât |smoala, 
marea este turburată de vânt și nici o barcă nu se 
încumete să se încrează în undele apelor. Un singur 
barcagiu îndrăzneț a părăsit astăzi portul și lui i-am 
încredințat această scrisoare 'adresată ție. Aș fi 
vrut să mă îmbarce chiar eu, dacă, pe când desfăceam 
frânghia dela proră, n'aș fi fost în privirea întregului 
Abydos. N'aș fi putut să ascunz, ca mai înainte, 
părinților mei iubirea noastră și doriam ca ea să 
le rămână tăinuită. 

Scriindu-ţi aceste rânduri, mi-am zis: „pleacă 
fericită scrisoare: în curând scumpa mea are să te 
țină în frumoasele ei mânuţe, poate chiar te va. 
atinge cu buzele, când dintele ei, alb ca zăpada, va 
încercă să rupă sforicica cu care ești legată“. Atât 
am spus șoptind; restul l-a încredințat mâna mea 
filelor scrisorii. Ah, cum aș fi dorit ca această mână, 
în loc să fi scris, să fi putut să înnoate, să mă fi 
purtat ca mai înainte pe undele apei. Mâna mea 
însă este făcută să lovească unde liniștite; poate 
totuș să descrie. și sentimentele ce port în inimă. 

lată se împlinesc acum șapte nopţi, un timp 
mai lung decât un an, de când marea fierbe mugind 
în valurile ei pline de spume. Dacă, în vremea 
acestor nopţi, aș fi putut ațipi, și dacă mar fi putut 
cuprinde câtuș de puţin somnul, undele înfuriate ar 
puteă să spumege. Dar, șezând pe o stâncă, fără. 
să pot câtuș de puţin să aţipesc, privesc întristat 
țărmul pe care te găsești tu și neputând veni la 
tine cu trupul, viu numai cu inima; iar ochii mei, 
aţinţiţi spre acel punct, zăresc sau par cel puţin că 


zăresc, candela aprinsă-i În turnul templului tău. De- 

trei ori mi-am aruncat hainele pe nisipul uscat, de 
trei ori am încercat desbrăcându-mă să trec gol pe 
drumul meu cel primejdios; dar marea umflându-se 
a oprit încumetarea tinereţii mele și mi-a aruncat 
în față, pe când înotam, talazuri furioase. 

„Tu, Crivăţ blăstămat, cel mai grozav dintre 
toate vânturile, de ce te-ai hotărit să te răsboieşti 
cu mine? Şi ce ai fi tu încă în stare să faci, dacă 
nai fi cunoscut și tu iubirea! Cu toate că eşti rece 
ca ghiața, nu poţi să tăgăduiești, blăstămatule, că 
odinioară te ai aprins de focul cald' pentru Orithya 
din Athenă. Ce ai fi zis tu, dacă cineva, în momentul 
răpirii scumpei inimii tale, ţi-ar fi închis cărarea ta 
prin aer? Cruţă-mă, te rog, și fă să vie o adiere 
lină, potolind furia vânturilor tale. Regele Eolus 
îți va fi recunoscător!“ 

Dar, de giaba este totul. La rugăciunile mele 
fierbinți, Crivăţul nu răspunde decât cu vuete și 
apele isbite de el nu vor să se potolească. O, dacă 
Daedal mi-ar da acum aripile lui îndrăznețe, cu 
toate că țărmul lui Icar nu este prea departe de aci! 
Aș înfruntă orice primejdie numai să mă pot ridică 
în aer cu acest trup cate a plutit de atâtea uri 
deasupra valurilor. De vreme ce însă, dorințelor 
mele li se împotrivesc și vânturile şi marea, nu-mi 
rămâne decât să-mi reamintesc timpul primei noastre 
iubiri : 

Când a început să se înnopteze — amintirea îmi 
este așa de scumpă — iubitul tău părăsiă căminul 
părintesc. Apoi aruncându-mi Jos, fără zăbavă, hainele, 
și împreună cu ele și frica, îmi mișcam încetinel 
braţele în apa mării. Luna păreă că-mi arată strălucirea 
ei tremurătoare și-mi întovărășiă cu drag călătoria. 
Ridicându-mi spre ea ochii îi spunea: „Fii bună 

cu mine, dalbă zeiţă, şi amintește-ţi şi tu de stâncile 
de la Latmos, căci scumpul tău Endymion te a 
făcut şi pe tine să ai inima simțitoare. Intoarce-ţi, 
rogu-te, faţa ta spre iubirea-mi tăinuită. Şi tu te 
scoborai odinioară, zeiţă, din ceriu, ca să vizitezi pe 
un muritor. Dacă îmi este îngăduit să spun adevărul, 
cea pe care eu 0 iubesc acum, este şi ea o zeiţă. 
Fără să mai vorbesc despre firea ei vrednică de un 
suflet ceresc, atâta frumusețe câtă are ea, nu pot 
să aibă decât adevăratele zeițe. In afară de Venus 
și de tine, nici o altă zeiță nu o întrece, iar, dacă 
nu mă crezi, n'ai decât să o vezi tu însăţi. Pe cât 
sunt întrecute stelele cerești de focul tău strălucitor, 
când lucești luminoasă cu discul pe bolta ceriului, 
pe atâta frumoasa mea întrece toate frumuseţile 
pământești. Dacă, Diano, te îndoești de aceasta, atunci 
să ştii că ai vederea scurtă“. 

Spunând aceste vorbe, sau cam astfel de vorbe, 
străbăteam undele cari se deschideau înaintea mea. 
Marea străluciă de chipul reflectat al lunii, iar lu- 
mina nopţii tăcute eră aproape asemenea cu a zilei. 
Nici un sunet, nici un zgomot nu-mi ajungea la 
ureche, în afară de cel al apelor plesnite de brațele 
mele. Doar alcyona, amintindu-și de iubitul ei Ceyx, 
mi se păreă că ciripește cântecul său de jale. — Dar, 
iată că oboseala cuprinde braţele şi umeri mei; opin- 
tindu-mă mă ridic la suprafaţa apei. Cum însă ză- 
resc felinarul, îmi zic: „Acolo, acolo, unde licărește 
acel foc, acolo este şi focul meu; pe acel țărm se 
află și lumina vieţii mele“. Şi numai decât, spunând 
aceste cuvinte, braţele mele obosite câștigă putere 
şi undele mi se par mai uşoare ca mai înainte: nu 
mai simţ, din pricina căldurii, care îmi arde în peptul 
meu plin de foc, răcoarea şi frigul mării. Cu cât 

înaintam mai mult, cu cât ţărmul eră mai aproape, 
cu atât mai mult îmi plăceă să înnot. lar când 
puteam în sfârşit să fiu văzut de tine, atunci pri- 
virea ta îmi dedeă curaj, mă făceă să găsesc noi 
puteri. Atunci mă sileam să fiu mai plăcut prin 
înnotul meu scumpei inimii mele şi căutam să 
arăt ochilor ei vigoarea braţelor. Guvernanta ta de 
abiă putea să te oprească să nu te scobori la mare; 
căci am văzut şi aceasta, deşi nu scoteai nici o vorbă. 
Nu puteă însă să te oprească, deşi căută să te reţie, 
când alergai, ca apa să nu-ţi ude piciorușul tău. Tu 
mă primeai în brațele tale, ne dedeam unul altuia 
sărutări, sărutări, o mărturisesc pe toţi zeii, vrednice 
ca să le cabte cineva chiar dincolo de mare. Imi aco- 
periai brațele cu mantaua de pe umerii tăi, și-mi 
uscai părul udat de roua mării. 

Restul este un mister pe care îl cunoaște, în afară 
de noi, numai noaptea, turnul și felinarul care îmi 
călăuzește calea prin mijlocul undelor. Plăcerile acelor 
nopți au fost atât de multe, câte alge se pot numără 
în marea Hellespontului ; și cu cât mai mult se scurtă 
timpul pentru plăcerile noastre, cu atât mai mult 
căutam să nu-l perdem în zădar. — Dar, iată 
că Aurora, soţia lui Tithon, vine să gonească dinaintea 
ei noaptea! lată că răsare Lucifer, premergătorul 
Aurorii! Ne încărcăm unul pe altul de sărutări 
grăbite, de sărutări peste sărutări, şi ne plângem 
de prea marea scurtime a nopţii. După oarecari 
tărăgăneli și amânări, la îndemnul uricios al guver- 
nantei tale, părăsim turnul, îndreptându-ne spre 
țărmul cel rece al mării. Mă îndepărtez plângând şi 
sosesc la marea Fecioarei Helle, cu privirile mereu 
aţintite spre scumpa mea și o admir întruna, cât 
timp pot să o privesc. 

Dacă e să dăm crezare adevărului, atunci trebuie 
să ştii că atunci când vin la tine sunt un înno- 
tător vajnic, când plec dela tine sunt un naufragiat. 
lar, dacă vrei să mă crezi, drumul la plecare spre 
Sestos mi se pare lesnicios, la întoarcere un dig 
de apă stătătoare. Mă întorc spre casă, spre patria 
mea, cine ar putea-o crede, cu adâncă părere de 
rău; da, cu adâncă părere de rău petrec zilele în 
orașul meu! De ce ne-o fi despărțind apa, câtă 
vreme inimile noastre sunt aşă de strâns unite. Câtă 
vreme avem amândoi o singură inimă, de ce să 
avem două patrii? Ori Sestos să mă adopte ca cetățean 
al său, ori Abydos al meu să te adopte pe tine. 
Țara ta îmi place tot atât de mult, pe cât îţi place 
ţie ţara mea. De ce să mi se turbure sufletul, de 
câte ori se turbură marea? De ce vântul, socotit ca 
o piedică ușoară, să fie totuș o piedică așa de mare 
pentru mine. 

Delfinii grăsulii cunosc acum iubirea noastră, 
cred că o cunosc și peștii. Poteca ce mi-am croit 
printre undele obicinuite arată o dâră tot atât de bă- 
tătorită, ca şi făgașul roatelor de car. Dar mai înainte 
vreme, mă plângeam că n'am altă cale, decât aceasta ; 
acum mă plâng că vânturile mi-au închis şi acest 
drum. Marea Hellei este plină acum de spume, din 
cauza furiei talazurilor, și vasele de abiă îşi găsesc 
un adăpost în portul lor. Imi vine să crez că marea 
aceasta, când şi-a primit numele de Helles-pont, a 
fost tot aşă de (urioasă ca şi acum; nenorocirea 
Hellei a dat acestor unde un trist renume; cruţe-mă, 
cel puţin pe mine, căci și-au schimbat odată numele 
după fapta lor criminală ?). 

Helle care călătoriă împreună cu fratele ei Phryzus. călări pe un 


berbec cu lâna de aur, a căzut în mare, dând numele mării, numită de 
atunei Hellespont, (Dardanelele de astăzi). 

Sunt gelos de Phryxus care, scăpând de primejdii, 
a trecut dincolo de mare pe spatele unui berbece 
cu lâna de aur. Eu însă nu recurg la ajutorul 
vre-unui animal sau al vre-unei corăbii; să mi se 
dea numai liniștea apelor, pe cari să le spintec cu 
braţele mele. N'am nevoie de arta navală: să mi se 
dea numai putinţa să înnot și voiu fi în acelaș timp 
şi corabie şi pilot și cârmaciu. Eu îmi croiesc drumul, 
nu după cele două Urse ca Fenicienii; iubirea mea 
nu vrea să știe de stelele pe cari le văd ochii 
tuturora. Uite-se alţii, în calea lor, după constelaţiunea 
Andromedei şi după strălucitoarea Pleiadă și după 
Ursa Parrhasiană ce lucește la polul îngheţat. Nu 
vreau să am drept călăuză în drumul meu nesigur 
pe iubitele lui Perseu, ale lui Jupiter sau Bacchus. 
Pentru mine, există o stea mai sigură şi mai strălucită 
decât aceste stele; iubirea mea, călăuzindu-se după 
lumina ei, nu rămâne nici odată în întunerec. Uitându- 
mă la steaua mea, aș puteă să merg până la Colchos, 
până la marginile Pontului şi până în țara, unde 
au ajuns Argonauţii; aș putea întrece în înnot până 
şi pe tânărul Palaemon și pe Glaucus, prefăcut în 
zeu de niște ierburi misterioase. 

Adeseori braţele mele se înmoaie și slăbesc 
din "pricina necontenitelor lovituri ce dau undelor 
Și, obosite, de abiă se mai mișcă. Când însă le spun: 
vă voiu da o bună răsplată pentru ostenelele voastre— 
îmbrăţişarea gâtului unei amice — numai decât ele 
căpătă putere și tind la răsplata făgăduită, întocmai 
ca şi calul de curse ieşit din zăbrelele din Elida. 
Când mă gândesc la dragostea care arde în pieptul 
meu, te am în ochi numai pe tine, frumoasă fată, 
vrednică de ceriu; da, vrednică de ceriu: dar rămâi 

încă pe pământ sau spune-mi drumul care poate să 
mă ducă până la lăcașul zeilor. 

Eşti aşă de aproape de mine și totuș ești așşă 
departe, căci, de câte ori se turbură marea, se 
turbură și ființa mea, mărind depărtarea dintre noi. 
Ce-mi folosește că nu ne desparte g mare prea întinsă? 
Marea asta, dacă este strâmtă, este ea oare o piedică 
mai mică? Nu știu dacă n'a: fi mai bine ca, departe 
de toată lumea, să te știu la o mare depărtare şi 
împreună cu tine Şi nădejdea mea. Acum, cu cât 
ești mai aproape, cu atât mai aproape este și flacăra 
care îmi arde inima: în orice clipă am acum, la 
această depărtare, numai nădejdea de-a te avea, nu 
însă și pe tine aievea. Maică ating cu mâna pe iubita 
mea, așă de mare este apropierea noastră, dar tocmat 
acest „mai că ating“ mă chinuește și îmi stoarce 
lacrămi. Căci ce altceva este să vrei — întocmai ca 
Tantal—să prinzi poamele ce-ţi scapă dela gură şi 
să-ţi întinzi buzele în speranţa unei ape ce se retrage? 

Nu te voiu mai ave nici odată, fiindcă nu 
voesc valurile mării? Nici o furtună nu mă va vedea 
fericit? Şi nefiind nimic așă de puţin statornic ca. 
vântul și ca unda, nădejdea de a te aveâ va atârnă 
totdeauna de vânt și de undă? Furtuna totuș bântuie 
încă. Dar, când Pleiadele, când Boariul şi Capra. 
Amalthea vor fiturburat și ele marea? Ori eu nu știu 
cât de îndrăsneţ este Cupidon, ori el mă va aruncă 
într'o zi orbește în mijlocul valurilor primejdioase. 

Să nu crezi că am să te [ac să aștepți prea 
mult; nu voiu zăbovi cu dovada acestei făgăduieli. 
Dacă marea va fi încă furioasă, voiu încercă să 
înfrunt valurile cu toată ameninţarea lor. Atunci 
una din două, ori voiu isbuti în îndrăzneala mea 
fericită, ori moartea va pune capăt iubirii mele 

bolnăvicioase. Ori cum ar îi, aş dori ca trupul meu 
să fie mânat spre locul unde tu te găsești, aș dori 
ca membrele mele naufragiate să ajungă la limanul 
tău. Căci am o bună nădejde, că ai să mă jelești, 
căci am o bună nădejde că vei atinge corpul meu 
și vei zice: „Eu am fost pricina morţii lui“. Această 
prevestire nu mă îndoiesc că are să te supere; 
această parte a scrisorii mele nu mă îndoiesc că are 
să-ți atingă dureros inima ta iubitoare! 

Sfârșesc; nu mai plânge. Pentru ca marea însă 
să înceteze din furia ei, roagă-te și tu, precum mă 
TOg şi eu. Am nevoie numai de puţină liniște: până 
voiu fi trecut la tine. În urmă, furtuna înceapă din 
nou. ACOlO, la tine, este limanul potrivit pentru 
corabia mea. Nicăiri aiurea ea nu este mai la 
adăpost. Crivățul oprească-mă cât mai mult acolo, 
unde este aşă de plăcut de stat. Acolo n'am să mai 
fiu un navigator vajnic ; acolo am să fiu un navigator 
plin de prevedere. Acolo, la tine, n'am să mă plâng, 
dacă valurile rămân surde la rugăciunile mele; 
acolo, la itine, nam să învinovăţesc marea că nu 
mă lasă să o trec în înnot. Vânturile şi iubirea să 
mă ţie cât de mult în braţele tale și să găsesc 
acestea ca motive pentru rămânerea mea cât mai 
îndelungată acolo, la tine. 

lar, când va încetă furtuna, am să mă folosesc 
de mâinile mele, ca de niște vâsle. Tu însă ţine 
mereu aprins felinarul în turnul templului tău. Până 
atunci, în locul meu, petreacă cu tine această scri- 
soare a mea, căreia aș dori să-i urmez în persoană 
cât mai curând. 

Hero cătră Leandru 


Sărutarea pe care mi-ai trimis-o, Leandre, prin 
scrisoare, grozav aş fi voit să o fi primit deadreptul 
dela tine. Vino odată! Orice zăbavă, orice întârziere 
îmi pare o vecinicie în fericirea noastră. [e iubesc, 
iaită-mi mărturisirea, te iubesc cu toată patima. 
Aceeaș văpaie ne mistuie pe amândoi, cu toate că 
puterile mele nu sunt la fel cu ale tale: voi, bărbaţii, 
pe cât văz, sunteţi înzestrați cu o mâi mare tărie de 
inimă, pe când noi, fetele, avem sufletul tot aşă de 
slab ca și trupul. Am să mă prăpădesc, dacă mai 
zăbovești cu sosirea ta. Voi, bărbaţii, vă treceţi timpul 
în fel de fel de petreceri, cu vânatul— Leandru eră 
vânător—cu munca câmpului, cu discuţiile din for, 
cu luptele de gimnastică, cu dresatul cailor. Voi băr- 
baţii prindeţi când pasărea în laţ, când peştele în 
undiţă, iar ceasurile de seara vi le petreceţi, înotând 
în vinul dătător de viaţă. 

' Departe de astfel de îndeletniciri şi distracții, pe 
mine mă mistuie focul iubirii. Şi, chiar dacă acest 
foc n'ar fi atât de puternic, ce altceva îmi rămâne 
de făcut decât să iubesc. Fac ceeace pot să fac şi 
am pentru tine, singura mea plăcere și fericire, mai 
multă dragoste decât ai putea tu să-mi arăţi. Căci, 
acum șoptesc numele tău la urechia scumpei mele 
guvernante şi mă întreb de pricina întârzierii tale, 
acum preumblându-mi ochii pe întinsul mării, ocă- 
resc, cam cu aceleași vorbe ca şi tine, valurile bă- 
tute de vântul uricios și invidios. lar când unda își 
potolește puţin furia, mă plâng că poţi să vii şi, cu 
toate acestea, nu vii. Și, în vreme cemă plâng astfel, 
ochii mi se umple de lacrămi pe care le șterge cu 
degetele ei tremurătoare bătrâna mea prietină. Adese- 

ori mă uit, nu cumva urmele tale se văd pe nisip, 
ca și.cum nisipul ar putea păstră acele urme. lar, 
ca să aflu veşti despre tine sau ca să-ţi trimit vr'un 
bilet, întreb mereu, nu cumva a venit cineva dela 
Abydos, nu cumva plecă cineva spre Abydos? Ce 
să mai spuiu de sărutările cu cari încarc vestmin- 
tele tale pe cari le lași aci, când te găteşti să treci 
undele Hellespontului? 

Indată ce lumina zilii a dispărut şi îndată ce 
ceasul plăcut al nopţii aduce cu sine lumina de pe 
ceriu a stelelor strălucitoare, numai decât mă grăbesc 
să așez în vârful turnului felinarul călăuzitor, care 
să-ți îndrepte pașii pe poteca obicinuită. Apoi depă- 
nând firele de pe fusul meu cel ușor, îmi omor 
timpul cu acest lucru de femee. Vreai să știi la ce 
mă gândesc în vremea aceasta, atât de lungă? In 
gura mea nu este decât numele lui. Leandru. „Ce 
crezi, buna mea prietenă, o fi părăsit scumpul meu 
casa părintească, ori o fi veghiând încă și s'o fi temând 
de părinţii săi? Crezi tu că și-o fi desbrăcat acum hai- 
nele și și-o fi uns corpul cu untdelemn, darul zeiţii 
Minerva ?* — Ea face un semn de aprobare, nu fiindcă 
îi pasă de chinurile mele, ci fiindcă, în puterea noptii, 
somnul o doboară și o face să moțăe: cu capul ei de 
bătrână gârbovită. Şi apoi, după câteva clipe detă- 
cere, îi spun iarăş: „Acum, negreșit, o fi înnotând și 
cu brațele lui vânjoase o fi despicând undele de apă“. 
In urmă, după ce am mai tors câteva fire, o întreb, dacă 
vei fi făcut drumul pe jumătate? Acum privesc în 
depărtare, acum cu glasul meu timid rog pe zeica 
să-ți fie ţie calea lesnicioasă. Câte odată ascult cu 
urechia în depărtări și, orice murmur auz, mi se 
pare că vine dela tine. 

După ce am petrecut în aiurări deșerte cea mai 

mare parte -din „noapte, vine somnul și se. furișează 
în ochii mei obosiţi. Şi atunci, deși fără voia ta, rău- 
tăciosule, dormi cu mine şi deși nu vreai să vii la 
la mine, totuș vii la mine. Mi se pare că te văz 
înnotând lângă mine și simţ braţele tale umede pe 
umerii mei. Apoi, ca de obiceiu, îți dau o haină ca 
să-ți usuci membrele înmuiate de apă și îţi încălzesc 
pieptul la sânul meu. Trec peste celelalte plăceri pe 
cari bunacuviință mă face să le trec cu tăcerea. Săr- 
mana de mine, plăceri scurte și neadevărate. căci, 
odată cu somnul, dispari și tu însuți. 

Fiindcă ne iubim atât de mult, de ce nu ne unim 
odată pentru totdeauna, de ce nu ne unim într'o 
singură credință? De ce să petrec în singurătate, în 
răcoarea atâtor nopţi pustii? De ce să stai atât de 
departe de mine, tu înnotătorzăbavnic și leneş? Înţeleg, 
marea nu te lasă să treci acum undele ei, în înnot, 
dar, noaptea trecută, vântul a adiat încetişor şi dulce. 
De ce n'ai profitat de el? De ce te temi de ceeace nu 
se poate întâmpla? De ce ai lăsat să-ţi scape un 
drum atât de sigur. O, dacă ai mai aveă un nou 
prilei, tot așa de prielnic! Acela a fost cu atât mai 
bun, cu cât a fost mai din vreme. Dar, iată că sa 
schimbat marea; nu mai este atât de turbată. Dacă 
te grăbești, vii mai curând. Şi fiind surprins de fur- 
tună. aci, la mine, cred că nare să-ţi pară rău. La 
pieptul meu, nici o furtună nu poate să-ţi strice. La 
mine, în brațe, voiu ascultă liniștită mugetul vânturilor 
și nu voiu mai cere ca marea să se potolească și să 
stea liniștită. 

Ce s'a întâmplat, de te temi acum de valuri mai 
mult ca altădată? De ce te fereşti de marea pe care 
altădată o înfruntai aşa de bucuros? Căci, îmi aduc 
aminte, că tu-veneai la mine în vremea, când ea eră 

tot asa de furtunoasă şi amenințătoare ca și astăzi. 
Pe atunci îți strigam: „Fii curagios, dar vezi să 
nu-mi aducă vr'o nenorocire curajul tău“. De ce 
ești acum atât de fricos? Unde ţi-i curajul de altă 
dată? Unde este înnotătorul, care nu vrea să ştie ni- 
mica de valuri? Dar nu, fii ceeace eşti, decât ceeace 
ai fost altădată și treci tără să te primejdueşti, 
când marea va fi liniștită. Să fii numai acelaș, ca şi 
mai înainte, și să mă iubești, precum îmi scrii; fla- 
căra dragostii noastre să nu se prefacă în cenușe 
rece. Mă tem mai puţin de vânturile cari împedică 
acum fericirea noastră, de cât de a vedea această 
iubire, schimbăcioasă ca vântul, decât 'de a ști că 
ţii mai mult să fugi de primejdie, decât de iubirea 
noastră și să mă socoteşti nevrednică de oboseala ta. 

Câte odată, mă tem să nu-mi facă rău faima 
patriei mele— femeile din Thracia n aveau o prea bună 
reputațiune — ca o fiică a Thraciei să nu fie socotită 
nevrednică de un bărbat din Abydos. Aș puteă totuş 
suportă orice, afară de gândul că o rivală ar fi 
pus ghiara pe tine şi că te are în puterea ei; că 
alte braţe decât ale mele îți cuprinde gâtul şi că 
o nouă dragoste a pus capăt dragostei mele. Mai 
bine să mor decât să primesc o astfel de rană, mai 
bine să-mi dau sfârşitul, decât să aflu de o astfel 
de crimă. Spun aceasta, nu pentru că mi-ai fi dat 
vr'un semn de bănuială sau că aș fi auzit svonindu-se 
vr'o astfel de vorbă. Eu însă mă tem de toate, căci 
cine a iubit vr'odată într'o linişte desăvârşită? Locul, 
în care trăeşti tu, mă face și mai mult să mă tem. 
Ferice de temeile cari pot să cunoască crimele 
adevărate ale iubiţilor lor și sunt împedicate de a 
se teme de cele închipuite. Pe mine mă poate chinui 
tot atât de:mult o crimă închipuită, pe cât mă poate 

înşelă una adevărată: şi una şi alta îmi cășunează 
o crudă durere. O, dacă ai veni odată! Sau dacă 
pricina întârzierii tale ar fi ori vântul, ori taiăl tău, 
dar nicidecum vr'o femee. Dacă aș şti că e vruna, 
crede-mă, aş muri de durere. Dacă: vreai moartea 
mea, n'ai decât să greşești. 

Dar nu, tu nu ești în stare să greșești şi de geaba 
mă tem. E furtuna de pe mare care e geloasă și te 
face să nu vii. Nenorocita de mine! Cu câtă furie 
nu lovesc valurile ţărmul! Ce nori groși întunecă 
ceriul ! Poate zeița Nephele, drăgălașa mamă a Hellei, 
vine să verse deasupra fiicei sale înghiţite de valuri 
un potop de lacrămi; sau poate Ino, mama ei maş- 
teră, prefăcută în zeiță marină, face, în ura ei, să se 
umile marea ce poartă numele fiicei sale vitrige 
— Hellespontul. Apele mării de aci, văz bine, nu 
sunt prielnice pentru fetele tinere. In ele a pierit Helle, 
în ele sălășluește acum chinul meu., 

Cu toate acestea, Neptune, dacă ţi-ai aminti de 
dragostele tale, n'ai da voie vânturilor să se împo- 
trivească iubirii noastre, dacă în adevăr printre iubi- 
tele tale se numără şi Amymona şi TIyro, atât de 
lăudată pentru frumuseţea ei, şi Circe și fiica Aly- 
monei şi Medusa, înainte de a se fi amestecat șerpii 
printre perii capului ei, şi blonda Laodicea şi Celaeno, 
primită în Olymp, și altele multe, de al căror nume 
acum nu-mi aduc aminte. Acestea au fost, Neptune, 
şi alte multe pe cari poeţii le cântă că și-au alipit 
pieptul lor de pieptul tău. De ce dar, după ce ai cu- 
noscut de atâtea ori puterea iubirii, închizi acum prin 
turtunile pe cari le stăpânești calea obicinuită a lui 
Leandru? 

Nu mă năpăstui, zeu furios, și luptele tale des- 
lănțueşte-le fără crutare în altă parte, pe întinsul 


www.dacoromanica.ro 


HERO ȘI LEANDRU 57 


mărilor. Unda care desparte aceste două orașe (Sestos 
și Abydos) este destul de strâmtă. Unui zeu mare, ca 
tine, îi se cade să isbească corăbiile cele mari, îi' se 
cade să deslănțuiască furtunile sale asupra unor 
flote întregi. E rușinos pentru marele zeu al mărilor 
să-și prinză mintea cu un tânăr care vrea să înnoate, şi 
să bage groază în el. Această apă este mai mică decât 
o baltă. Leandru este în adevăr de o origine nobilă 
și strălucită, dar nu se trage din Ulysse, urgisit de 
tine, din cauza lui Polyphem, căruia i-a scos ochiul. 
Nu căută să faci de pomină această apă. Scapă, în 
bunătatea inimii tale, două fiinţe deodată, pe el, care 
înnoată, și pe mine, de aci, căci de aceleaşi unde stă 
atârnată acum și viața mea și corpul lui Leandru. 

A pârâit felinarul — la acesta scriu, —a pârâit 
şi acest semn trebuie să fie de un bun augur. Uite, 
că și bătrâna mea guvernantă vărsă vin pe focul de 
bine prevestitor. — „Mâine, zice ea, vom fi cu unul 
mai mult“ șia băut. Fă ca să fim cu unul mai 
mult, alunecând pe unda liniștită, dragă Leandru, tu 
care ai pus stăpânire pe tot sutletul meu. Intoarce-te 
în tabără, Leandre, dezertor al lui Amor, pe care îl 
slujeşti ; să nu rămâiu singură în patul meu. Nai 
de ce te teme. Insăş Venus e de partea celor în- 
drăsneţi şi ea, ca fiică a mării, îți va netezi calea. 
Am voit adeseori chiar eu să mă arunc în mijlocul 
undelor, dar aceste unde tot sunt mai sigure pentru 
bărbaţi ; căci, când deasupra lor treceă Phryxus şi 
cu soru-sa Helle, dece numai femeia a dat numele 
ei acestor ape adânci?. 

Te temi poate că o să-ţi lipsească timpul pentru 
întoarcere și nu o să poți suportă greutatea unei 
oboseli îndoite? Ei bine, să plecăm amândoi de pe 
țărmii noștri, să ne întâlnim în mijlocul mării și, 

dându-ne sărutări deasupra undelor, să ne întoarcem 
fiecare în orașul nostru. Va fi puţin aceasta, dar totuș 
mai mult decât nimica. De ce nu pot eu uită nici 
ruşinea care osândește la tăinuire iubirea noastră, nici 
iubirea care se teme să fie aflată? Două simțiminte 
cari nu se pot împăca se luptă acum în mine: iubirea 
Și rușinea. Nu știu pe care să o urmez: una aduce 
cu sine plăcerea, cealaltă cinstea. 

După ce lason din Thessalia a ajuns în Colchida, 
a primit în corabia sa cea iute pe Medea și a răpit-o 
cu sine; după ce Paris, din muntele Ida, a ajuns în 
Sparta a fugit îndată cu Elena, prada sa; tu însă, 
cu toate că cercetezi adeseori pe iubita ta, te întorci 
tot singur și îți place să înnoţi peste o mare, primej- 
dioasă chiar și pentru corăbii. 

Cu toate că ştii să înfrunți apele înfuriate, totuş 
nu 'te încrede în ele. Undele înghit uneori chiar 
vase făcute cu măestrie. Crezi tu că braţele tale 
sunt mai puternice decât vâslele? Nici mateloții nu 
se încumetă, Leandre, să facă ce vreai tu să faci. 
Şi se luptă cu valurile, numai când li s'a sfărâmat 
corabia. Sărmana de mine! Vreau să nu facă toc- 
mai ceeace îl îndemn să facă. Curajul tău să nu se 
potrivească vorbelor mele. Totuș vino și treci peste 
gâtul meu brațele tale obosite de bătaia undelor. 
Dar, de câte ori îmi arunc privirea pe întinsul albastru 
al mării, simţ cum îngheţul îmi pătrunde inima mea 
îngrozită. 

Nu mai puțin sunt turburată de visul ce am 
avut astă noapte, cu toate că am făcut rugăciuni 
de isbavă. In apropierea aurorii, când felinarul meu 
eră pe stinse, la ceasul când de obiceiu se arată 
visurile cele adevărate, fusul mi-a căzut din degetele 
mele obosite de somn și mi-am aplecat capul pe 

perină. Atunci, adormind mi s'a părut că văz aievea 
pe undele bătute de vânturi un delfin care înnotă. 
Când valul l-a aruncat pe nisipul de pe țărm, l-a 
părăsit, în acelaș timp, şi apa și vieaţa. Ori cum ar 
fi această prevestire, eu mă tem mult. Tu nu râde 
de visurile mele şi nu te încrede decât în marea 
liniştită. Dacă nu te gândești la zilele tale, cruță 
cel puţin pe cele ale unei tinere fete care îţi este 
scumpă şi care nu va mai trăi, dacă tu nu trăeşti. 
Am totuş nădejdea că undele se vor potoli: atunci 
cu braţele tale croeşte-ți calea uşoară și sigură ; jar 
până atunci, fiindcă, deocamdată, nu poți să treci 
marea, această scrisoare a mea liniștească-ţi năcazul 
așteptării. 

Orpheu și Eurydice 
Basm mitologic (după Vergiliu) 


Cel mai vechiu și cel mai vestit cântăreţ al 
Grecilor din antichitatea clasică a fost Orpheu, din 
Thracia, fiul: lui Apollo -și al muzei Calliope. Indată 
ce sa făcut mare, Apollo i-a dăruit o liră pe care 
ori de câte ori o atingeă cu degetele sale și ori de 
câte ori mai adăugă, pe lângă sunetul lirii, și vocea 
sa armonioasă, cu care îl înzestrase din belșug divina 
sa mamă Calliope, puneă în mişcare nu numai inimile 
-omenești, dar făceă chiar să se adune împrejurul 
său păserile aerului, peștii apelor, fiarele pădurilor 
şi până și arborii și stâncile nemișcate se aplecau 
să asculte cântecele fermecătoare ale acestui neîn- 
trecut cântăreţ. 

La accentele melodioase ale lui Orpheu, corabia 
Argo, care odinioară nu voia să se clintească de 
pe munţii păduroși unde fusese construită, sa sco- 
borit de grabă în valurile mării, iar conducătorii 
răsvrătiți ai corăbii, între cari se găsiă și Orpheu, 
la cântecul acestuia, sau supus ordinelor coman- 
dantului Iason. De asemenea, în apele Pontului 
Euxin, cu ocaziunea expedițiunii Argonauților, lira 
lui Orpheu, la sfatul zeului Neptun, a făcut să se 
potolească turbarea stăncilor Symphlegade, de cari, 
fără îndoială, s'ar fi sfărâmat corabia lor, ca a tuturor 

celorlalţi călători de până atunci. In țoată această 
călătorie : primejdioasă, lira cântărețului Orpheu a 
făcut adevărate minuni, ușurând astfel mersul corăbiei. 





Orpheu, Stampă gravată, după Metan, tui Ocid de Desaintange 


Orpheu, poet şi în acelaş timp şi rege, a zivilizat 
popoarele antichităţii, învățându-le să iubească legea, 

dreptatea și pe zei. Dâr, cu toată bunătatea sa, 4 
fost şi el supus legilor destinului, a avut și el să 
cunoască nenorocirea și suferința. 

Soţia sa eră dalba nimfă naiadă FEurydice, cu 
care trăiă în fericire desăvârșită, care îl iubiă nebu- 
nește. Dar, durere, fericirea lor avea săţfie de o 
scurtă durată. Căci, nu departe de Thracia, în bo- 
gata și roditoarea vale a Tempei, acolo unde fluviul 
Peneu, curgând domol și lin, merge să-şi reverse 
apele în mare, între Olymp și Ossa, trăiă un păstor, 
numit Aristaeu, fiul lui Apollo și al nimfei Cyrene, 
un mare cultivator de albine și cunoscător priceput 
în arta medicinei și a culturei viței de vie şi care 
iubise și el odinioară pe tânăra nimfă. 

Pe când Eurydice, curând după căsătona sa 
cu Orpheu, se preumblă, într'una din zile, prin livezile 
cele verzi şi pline de flori aleThessaliei, Aristaeu, 
fiul nimtei Cyrene, cuprins de iubire pentru tânăra 
femee, luându-se după ea, biata copilă, din nebă- 
gare de seamă, a călcat peste un șarpe ascuns în 
iarbă. Şarpele muşcând-o de picior, Eurydice s'a 
prăpădit în puţine zile. 

Durerea lui Orpheu a fost nemărginită: dar nu 
numai a lui, ci și a tuturora câţi au cunoscut-o. 
La moartea ei corul suratelor sale dryade făcu să 
răsune toţi munţii de plânsetul și bocetul lor. Plân- 
geau și fortărețele Rhodopeene, plângea şi munteie 
Pangaeu, plângea și țara lui Rhesus, plângeau şi 
Geţii, plângea și Hebrus, plângeau toate regiunile 
din ţările dela Miază-Noapte. Orpheu însuș, mân- 
gâindu-și iubirea sa bolnăvicioasă pe lira-i 'scobită, 
te doiniă pe tine, scumpă soţie, pe ţârmul singuratic, 
când veniă ziua, te doiniă când veniă noaptea. 

În neastâmpărul său a străbătut în lung și lat 


www.dacoromanica.ro 


ORPHEU ŞI EURYDICE 63 


întreaga Grecie, a străbătut-o dela Miază-Noapte şi 
până la Miază-Zi și a intrat chiar și în strâmtorile 





Eurydice. Stampă gravată, după Metam. lui Ovid de Desaintange. 


dela Tenar (azi capul Matapan), o deschizătură 
adâncă a lInfernului şi în dumbrava întunecată de 
O veșnică ceaţă neagră și de aci sa îndreptat spre 

umbrele morţilor şi spre regele Infernului, dinaintea 
căruia toţi se cutremură, adresându-se inimilor cari 
niciodată nu s'au înduioșat de rugăciunile omenești. 

Aci, în locașul lui Pluton, cum văzură și auziră 
accentele melodioase ale lui Orpheu, deteră năvală 
în jurul lui umbrele ușoare ale celor morţi, urnin- 
du-se până și cele din adâncul întunecat al Infernu- 
lui: câte mii pe păsări se ascund în frunzele arbo- 
rilor, când vine seara sau când le mână din munţi 
și de pe coline ploaia cea rece, tot atâţia erau, băr- 
baţi şi femei, corpuri ce au trecut prin vieaţă, de 
eroi curagioşi, băeți neînsurați și fete nemăritate, 
și tineri puși pe rug înaintea fețelor îndurerate ale 
părinţilor lor. 

La cântecul lui Orpheu, Eumenidele răsbună- 
toare încetară să mai biciuească pe vinovaţii încre- 
dințațţi lor, Cerberul cel cu trei capete se opri din 
lătratul său fioros, instrumentele de tortură își con- 
teniră activitatea lor, iar condamnații ladului avură 
o clipă de repaus. Insuș Pluton și divina sa soţie 
simțiră acum, pentru întâiaș dată, că inimile lor se 
înmoaie şi se induioșează de milă. La rugăciunile 
sărmanului Orpheu, îi deteră înapoi pe scumpa sa 
Eurydice, după care venise. Proserpina, soția pu- 
ternicului rege al Infernului, îi pune însă o condi- 
țiune, ce e drept grea de îndeplinit pentru iubirea 
bolnavă a cântărețului și anume ca Eurydice să 
meargă în urma lui Orpheu și ca el să nu-şi întoarcă 
fața spre soția sa, decât după ce va fi ajuns la 
suprafața pământului. 

Şi, plecând astfel înapoi spre regiunile de sus 
ale vieții pământene, trecuseră prin toate primej- 
diile şi eră mai-mai să ajungă deasupra pe pământ, 
când o nebunie neașteptată, o nebunie fără îndoială 

de iertat, dacă zeii din Infern ar şti să ierte, a 
cuprins inima bărbatului neprevăzător: s'a oprit în 





Orpheu şi Eurydice. Stlampă gravată, după Metam. lui Ovidiu, 
de Desaintange. 


drum, aproape de lumina de sus, ca să se uite la 
scumpa sa Eurydice. In aceeaş clipă, deodată, toată 
strădania lui Orpheu s'a zădărnicit. Condiţiunea 

nemiloasei Proserpina fiind călcată, cântărețul a auzit- 
doar un vuiet întreit în lacurile Avernului. Eurydice 
dispăru cum dispare aburul în aer la suflarea vân- 
tului. La urechile lui Orpheu aiunse totuș glasul 
îndurerat al Eurydicei: „Ce nebunie a făcut ca să 
pieri şi tu, ce nebunie a făcut ca să pier și eu, 
scumpe Orpheu? lată, acum mă chiamă din nou 
înapoi destinul meu cel crud şi somnul cel veșnic 
îmi închide acum din nou și pentru totdeauna ochii 
mei obosiţi. De acum, adio! Mă duc iarăş în noaptea 
adâncă, întinzând degeaba, vai, spre tine; eu care nu 
mai sunt a ta, mâinile mele neputincioase“. 

Astfel grăi și, deodată, în tocmai ca fumul, când 
se împrăștie în văzduh, dispăru şi Eurydice din 
fața lui Orpheu şi din acest moment nu și-a mai 
putut vedeă pe nenorocitul ei soț care în zadar 
încercă să-i prinză umbra și să-i vorbească multe- 
multe. Vameşul din Orcus nu l-a mai lăsat să treacă 
şi pentru a doua oară fluviul ce înconjoară Infernul. 
Bietul cântăreţ, ce eră să mai facă acum? Incotro să 
plece, după ce scumpa-i soţie i-a fost de două ori 
răpită? Cu ce bocete să mai miște el pe mani, cu 
ce rugăciuni să mai înduplice el pe zei?... In vremea 
aceasta Eurydice treceă în barca luntrașului Charon 
peste Styxul cel rece. 

Şapte luni îniregi se zice că a plâns Orpheu 
supt o stâncă ce se înalță în văzduh pe malurile 
singuratice ale fluviului Strymon și şi-a cântat du- 
rerea bolnavă în peșteri răcoroase, îmblânzind cu 
cântecul său tigrii şi târând după sine pădurile. 
Intocmai ca o privighetoare care, tânguindu-se supt 
umbra vr'unui plop, își deplânge puişorii pierduţi, 
pe care un plugar fâră inimă i-a smuls golășşei 
din cuibul lor; întocmai precum ea plânge, ziua și 

noaptea, și acăţată de o rămurică își repetă mereu 
acelaş cântec, umplând văzduhul în depărtare de 





Orpheu omorit de femeile din Thracia. Stampă gravată, după 
Metam. lui Ovidiu, de Desaintange. 


tânguirile ei cele triste, nici o plăcere, nici o nouă dra- 
goste ne mai înduioșindu-i inima: tot astlel plângea 
şi Orpheu. EI cutteeră ucum singur ingheţurile hyper- 

boreene şi Tanaisul cel plin de zăpadă și câmpiile 
rhypheene, acoperite pururea de ghiaţă, tânguindu-se 
după Eurydice perdută pentru vecie şi după darul 
zădărnicit al lui Pluton. 

De geaba încearcă femeile Ciconiene din Thracia 
să mângăie pe divinul cântăreţ: el rămâne surd la 
vorbele lor ademenitoare și nu conţeneşte o clipă de 
a cere prin cântecele sale zeilor pe scumpa sa Eurydice. 
Umilite de atâta dragoste nebună şi mâhnite că nici 
una dintre ele na fost socotită vrednică de a-i fi 
soţie, la o sărbătoare de noapte a lui Bacchus, se 
repeziră, în delirul lor orgiastic, asupra tânărului 
Orpheu, îl sfâşiară în bucăţi, iar membrele lui rupte 
le împrăștiară pe câmpii și pe apa Hebrului (azi 
fluviul Marița). Capul lui fu aruncat în valurile apei. 
Dar chiar şi atunci, când valurile rostogoliau capul 
lui cel rece, smuls dela gâtul ca de marmură, limba 
lui te strigă pe tine, nenorocită Eurydice, iar malurile 
dealungul fluviului răsunau: FEurydice, Furydice. 

Apa Hebrului duse departe, până în mare capul 
Şi lira cântăreţului. Ele ajunseră în sfârşit până la 
țărmul insulei Lesbos, unde fură găsite mai târziu 
de locuitori. Capul îl îngropară, iar lira o duseră 
la un templu sfânt, unde o agăţară de o coloană.— 
De aci fiind ridicată de zei, a fost prefăcută în Con- 
stelațiunea lirei. — Insula, din această pricină, a 
dat naştere, în urmă, la o mulțime de cântăreţi și 
poeţi lirici. Se spune că chiar și privighetorile cântau 
în această insulă mai drăgălaș decât aiurea spre a 
cinsti mormântul divinului Orpheu. Membrele cântă- 
reţului fură strânse de Muze și îngropate la poalele 
muntelui Olymp. 

Sufletul lui Orpheu, după ce a fost deplâns de 
păsări, deplâns de stânci şi de animale, deplâns de 

nimfe, deplâns de isvoare și de arbori, a ajuns în 
imperiul bogat al umbrelor. Aci dete Orpheu de 
Eurydice a sa, unde rămaseră pe viitor nedespărțiţi 
în câmpiile tericite ale Elysiului. 

Dar nici Aristaeu, pricina atâtor nenorociri, n'a 
rămas nepedepsit de zei, căci tovarășele Eurydicei, 
nimfele, supărate, deslănţuiră o groaznică epidemie 
care făcu să i se prăpădească toate albinele pe cari 
le cultivă fiul Cyrenei. Istovit de durere şi de jale, 
bietul Aristaeu, ne mai știind ce să facă ca să-și 
capete din nou albinele sale, se duse să caute pe 
mama sa Cyrene, o nimfă, fiică a fluviului Peneu, 
căreia îi se plânse că el, deși socotit ca fiu al lui 
Apollo, după cum pretinde ea, n'a putut fi scutit 
de nenorocirea de a-i se nimici câmpiile şi turmele 
de vite şi roiurile de albine. 

Mama sa se găsiă tocmai în mijlocul undelor 
azurii, între celelalte nimfe surori, când aude deo- 
dată plânsetul îndurerat al fiului ei. Numai decât, 
primindu-l în lăcașul umed de supt ape și aflându-i 
păsul şi pricina nenorocirii lui, îi spune că trebuie 
să ispășească păcatul ce a făcut față de Orpheu, 
dar că leacul i-l va spune numai Proteu, un faimos 
profet, zeu și el al mării. La sfatul acestui profet 
bătrân, cu barba albă ca și spuma mării, Aristaeu 
Jertii pentru zeii din Infern patru tauri de o frumu- 
sețe deosebită și tot atâtea Juninci, cu gâtul neatins 
de jug, a căror cadavre le lăsă neîngropate într'o 
dumbravă verde. Când se ivi a noua auroră și când 
Aristaeu intră în pădure, văzu, o minune de necrezut, 
văzu ieșind din măruntaele victimelor roiuri de albine, 
cari înălțându-se ușor în aer, întocmai ca un nour 
nemărginit, se atârnară, ca strugurii, de ramurile 
mlădioase ale copacilor. — Aristaeu se căsători cu 

Autonoe, fiica lui Cadmus, cu care avu de fiu pe 
Acteon. După ce acesta a fost sfășiat de proprii lui 
câini, Aristaeu a trecut în Sardinia şi în urmă se 
stabili în Thracia. Alegându-şi ca locuinţă muntele 
Haemus (azi Balcanii), într'una din zile a dispărut. 
Zeii îl așezară printre astre și, după unii, se crede 
că ar fi fost prefăcut în Constelațiunea Vărsătorului. 

Glaucus şi Scylla 


Basm mitologic (după Ovidiu) 


Glaucus fusese odinioară un pescar vestit din 
cetatea Anthedon, din Boeotia. Intâmplarea a făcut 
ca acest pescar să guste odată din ierburile divine 
pe care le semănase zeul Saturn și de atunci a fost 
prefăcut, ca toţi câţi în lumea veche gustau din 
aceste ierburi, în zeu de mare. 

lată cum își povestește, prin gura poetului Ovidiu, 
metamorfoza sa, pricinuită de iubirea-i înflăcărată 
pentru nimfa Scylla, o nimfă a mării. 

Nimfele Nereide se aruncă în apa întinsă a Ocea- 
nului" și înoată în linişte. Una dintre ele, Scylla, se 
desparte de suratele sale, părăsindu-le, căci nu simte 
în sine curaj ca să se încrează în valuri. Iși asvârle 
totuş hainele pe nisipul uscat și se preumblă agale 
pe ţărmul umed al apelor; iar când se obosește, se 
retrage în peştera ei tainică, unde își răcorește mem- 
brele trumosului ei corp în undele nemișcate de adie- 
rea vânturilor. i 

Dar, iată că soseşte deodată, spintecând valurile 
mării, cel mai nou oaspe al adâncurilor Oceanului, 
Glaucus, prefăcut decurând, pe ţărmii Boeotiei, lângă 
Anfhedon, în zeu marin. Cum zăreşte pe nimfă, se 
aprinde de iubire pentru ea, admirând-o în extas. 
Ea, cum îl vede, o ia la fugă. El,ca săo oprească, 
îi adresează cuvinte dulci și ademenitoare. Totuș ea 
fuge ; frica îi dă aripi. In fuga ei ajunge în vârful unei 
stânci înalte, al cărei creștet lipsit de orice umbră 
se ridică sus deasupra apelor. Aci nimila se opreşte 

și sigură de orice primejdie, neștiind ce are în faţă, 
un monstru ori un zeu, privind cu mirare coloarea 
lui deosebită, îi admiră buclele cari îi acopere umerii 
şi spatele și trupul ce i sfârșește într'o coadă lungă 
și încolăcită. Glaucus o zăreşte și aci şi aplecându-și 
corpul pe o stâncă de alăturea, îi zice: 





Fată dragă, eu nu sunt nici monstru nici vr'o 
fiară sălbatecă ; eu sunt un zeu alapelor. Asupra va- 
lurilor mării am tot atâta putere, câtă are și Proteu 
și Triton și Palaemon, fiul lui Athamas. Inainte vreme, 
eram și eu on muritor: îmi plăceâ însă de apele 
adânci şi trăiam mai mult pe ţărmurii mării. Aci, 
mă ocupam, fie să trag pe nisip năvodul încărcat 
de peşti, fie, şezând pe vr'o stâncă, să urmăresc cu 
ochii aţintiţi şi cu mâna neclintită mişcarea undiţii. 

In apropierea unui poeniș luminos se află' un 
colţ de pământ scăldat. pe de o parte de valurile 
mării, iar pe de altă parte, brodat de flori şi iarbă 
verde pe care niciodată n'a atins-o dintele vreunei 
juninci cornute, larba de aci n'a fost nicicând călcată, 

nici de blânde oi nici de păroase capre. Niciodată 
harnica albină n'a cules de aci parfumul de flori; 
niciodată nimfele drăgălașe nau strâns de aci bu- 





Glaucus şi Scyila. Stampă gravată, după Metam. lui Ovidiu, 
de Desaintange. 


chete de flori din cari să-și împletească cununi pentru 
frunţile lor, în zile de sărbătoare, și niciodată aci 
n'a intrat coasa ascuţită a ţăranului. 

Eu am fost cel dintâiu care m'am aşezat pe această 
pajiște spre a-mi uscâ năvodul meu cel ud. Făceam 
tocmai socoteala peştilor pe cari i-am prins; aşezam 
în şir pe cei pe cari întâmplarea îi mânase în laţu- 
rile mele și pe cei pe cari naivitatea lor îi atrăsese 
la undiţă. Deodată, lucru de necrezut, dar ce folos 
aş aveă să-l plăsmuesc? Indată ce peştii aceștia au 
atins iarba, au început să se miște, să sară, să se 
svârcolească pe pământ, ca şi când ar fi fost în apă. 
Şi, în vreme ce eu mă uitam cu mirare la ei, se 
aruncară deodată de pe țărm în mare, părăsind şi 
uscatul și pe noul stăpân. 

La această privelişte neașteptată, rămân cu totul 
uluit şi buimăcit şi mă întreb de pricina acestei mi- 
nuni nemai văzute şi nemai auzite. O fi fiind vre-un 
zeu, va fi fiind sucul vreunei ierbi miraculoase? Dar, 
ce plantă poate să aibă o astfel de putere? Iau în 
mână câteva fire de iarbă și le gust spre încercare. 
Ce să vezi însă? Indată ce sucurile de iarbă mi-au 
atins limba, am simţit deodată că întreaga mea fiinţă 
se turbură şi, în acelaş timp, în sufletul meu mă simt 
atras către un alt element, către apa mării. Ne mai 
putând să mă împotrivesc, încep să strig: „Adio 
pământule, adio pentru totdeauna, și fără să vreau, 
mă arunc în valuri. 

Zeii mă primesc bucuros în rândul lor şi mă 
împărtăşesc şi pe mine de toate onorurile. La ru- 
gămintea lor, divinităţile Tethis și Oceanus purifi- 
cându-mă, mă despoiară de partea muritoare din 
mine și, rostind de nouă ori nişte vorbe vrăjite, îmi 
dau ordin să-mi afund corpul în ape. Le dădui as- 
cultare şi de atunci sute de fluvii își rostogolesc 
apele lor deasupra capului meu. lată tot ceeace pot 
să-ți spun, iată tot ceeace îmi amintesc despre mine. 

Când mi-am venit în simţire, am văzut că trupul 
meu a fost transfigurat. Atunci, pentru întâiaș dată, 
am văzut că barba mea ia coloarea undelor azurii; 
atunci pentru întâiaş dată mi-am văzut pletele ca- 
pului meu resfirându-se pe suprafața întinsă a ape- 
lor; atunci pentru întâiaș dată mi-am văzut acești 
umeri laţi și aceste picioare transformate, acoperin- 
du-se cu solzi şi cu aripi. Dar, de ce folos această 
metamorfoză? Ce am eu de acolo, că am fost îm- 
brățișat cu iubire de zeii mării? Ce folos am că sunt 
zeu, dacă inima ta rămâne împietrită pentru dra- 
gostea mea? 

Glaucus voiă să-i mai spună încă multe, altele, 
dar Scylla nu-i mai dă ascultare; ea o luase la fugă. 
Glaucus se supără grozav și în mânia sa se duce 
deadreptul la palatul plin de monștri, pe care Circe, 
fiica soarelui, şi-l alesese de locuinţă. 

Despicând cu braţele sale vânjoase valurile mării 
tyreniene, Glaucus lăsase acum înapoi şi Aetna și 
țara Cyclopilor și Zancle (azi Messina) și Rhegium 
și ajunse să atingă colinele acoperite cu nenumărate 
plante, unde își are locașul Circe, într'un palat stră- 
lucitor şi înzestrat cu tot felul de monștri marini. 
Indată ce o vede, o salută şi primeşte salutări. 

„Zeiţă, îi grăi numai decât Glaucus, te conjur, 
ai milă de un zeu. Tu singură poţi, dacă ai vrea, 
să mă ușurezi de chinurile dragostei mele. Puterea 
vrăjită a ierburilor tale o cunosc mai muit decât ori 
cine, fiindcă numai din pricina lor am ajuns în starea 
schimbată în care mă găsesc. Ascultă-mi năcazul în 
care mă aflu: 

Pe țărmul Italiei, din fața esec, am văzut pe 
Scylla și mi-e ruşine să-ţi spun.. Na voit să ştie 
nici de făgădueli, nici de rugăciuni ; mi-a disprețuit 

și mângâerile mele şi cuvintele-mi de dragoste. Dacă 
vrăjirile mai au vr'o putere, fă ca să le simţă din 
gura ta magică. Dacă ierburile mai au vre-o influ- 
ență asupra inimilor omeneşti, atunci alege pe ace- 
lea cari se vor fi dovedit cu mai multă putere. 

Nu cer ca tu să seci cu totul isvorul nenoroci- 
rilor mele, ca tu să vindeci rana adâncă din sufle- 
tul meu; nu vreau ca tu să-mi stingi focul din inimă, 
dar, să faci ca şi Scylla să arză de acelaș foc“. 

N'a existat vre-odată o femee mai gata decât 
Circe ca să se înflăcăreze la auzul ăstorfel de cuvinte, 
fie că ea avea din fire astfel de porniri, fie că a pe- 
depsit-o cu această patimă zeiţa Venus, de necaz 
pentru destăinuirea tatălui ei Helios). 

Circe îi răspunde: „Ai face mai bine să oftezi 
după o femee simţitoare, după o femee cuprinsă de 
acelaș dor ca tine şi înflăcărată de aceeaş flacără, 
ca şi aceea de care ești cuprins. Iu ai fi vrednic de 
o astfel de iubire şi ai merită-o fără să umbli după 
ea. Tu ai fi, crede-mă, dacă mi-ai da vr'o nădejde... 
Nu te încrezi tu în puterea frumuseţii tale? Eu, zeiță 
Şi fiică a strălucitorului soare, eu de care se teme 
toată lumea, și pentru vorbele mele ademenitoare și 
pentru ierburile-mi vrăjite, eu aș fi fericită să fiu 
a ta. Aruncă dispreț asupra celei care te dispreţuește 
și iubește pe cea care te iubește. Cu aceeaș lovitură 
pedepsește pe o ingrată și scapă-mă de o rivală“. 

„Nu, răspunse Glaucus. Mai de grabă au să 
crească copacii în mare, mai degrabă au să dea algele 
pe vârfuri de munte, decât să se schimbe, în viața 
mea, dragostea-mi pentru Scylla“. 

La auzul acestor vorbe, Circe e cuprinsă de mânie. 





1) Heiios. soarele, descoperise zeilor dragostea Venerei pentru 


Marte. 

Totuș ea nu poate și nu voeşte să se răzbune pe 
zeul pe care îl iubește. Toată urgia ei se îndreaptă 
împotriva celeia care îi este rivală. 





Circe otrăveşte peşterea Scyllei. Stampă gravată după Meta. lui 
Ovidiu, de Desaintange. 


Cuprinsă de o furie nebună, Circe adună niște 
ierburi vrăjite, le amestecă într'o căldare și rostește 
cuvinte magice, apoi învălită într'un voal de azur, 

iese din palatul său, trece printre cetele de monștri 
cari se închină înaintea ei, și se îndreaptă spre Rhe- 
gium, oraş din fața stâncilor dela Zancle şi se aruncă 
în valurile ce vuiau și clocotiau. Ea merge pe apă, 
întocmai că şi pe uscat, iar picioarele ei ating supra- 
fața mării, fără să se ude de apă. 





Ţ 


Scylila. Monedă gravată, după Gil, Iilust. Myth. 


Aci eră o peșteră strâmtă, în forma unui arc 
încovoiat, loc de retragere pentru Scylla. Circe stro- 
pește acest azil scuntp al Scyllei cu otrăvuri teribile 
şi răspândește în toate părţile sucurile ierburilor sale 
ucigătoare, De trei ori murmură ea, din gura ei vră- 
jită, cuvinte stranii și misterioase, și descântecele sale 
fermecate le repetă de nouă ori. 

Dar, iată că soseşte și Scylla. De abiă îşi bagă 
de jumătate corpul în undă, când și vede îngrozită 
trupul ei înconjurat de monştri cari lătrau. La înce- 
put nu-i veniă să crează că ei fac parte din corpul 
ei. Vrea să fugă de ei şi-i respinge, temându-se de 

atâta și-i atrăgea pe lângă sine. De geaba își căută 
acum, biata nimfă, picioarele, pulpele și glesnele. 
Acestea au dispărut, iar în locul lor nu vede acum 
decât gâtlejuri deschise ca de Cerber, câini, cu corpul 
diform, cari urlau şi cari o înconjurau, atârnându-i 
de piept şi de mijloc. 

La acest spectacol, Glaucus varsă din ochii săi 
lacrămi fierbinţi şi fuge cu groază de desmerdările 
Circei, ale căreia otrăvuri îi servise prea grozav ura. 
Scylla rămase de atunci fixată în acel loc. 

Răsbunarea ei împotriva Circei și-o arătă numai 
când a trecut pe acolo Ulysse. Fiindcă acesta eră 
îndrăgit de Circe, Scylla făcu să piară șase dintre 
tovarășii eroului dela Troja şi de sigur ar fi înghiţit 
ea, mai târziu, și corăbiile troiene dacă, din monstru 
ce eră, n'ar fi fost prefăcută de zei într'o stâncă sub- 
marină în mijlocul mării, unde se vede și acum și 
de care fug corăbierii cu groază. 

In faţa Scyllei se găsește un monstru, tot așă 
de primejdios ca şi ea. Este Charybda, fiica zeului 
Neptun și Gaiei (pământul) care, având odată cutezanţa 
să fure vacile lui Hercule, a fost prefăcută de fulgerele 
marelui Jupiter întrun ochiu de mare. De atunci 
acest monstru nesăturat înghite în gâtlejul cel lacom, 
de trei ori pe zi, valurile mării și, tot de trei ori pe zi, 
le aruncă afară cu gemeie grozave şi urlete adânci. 

Călătorul care trece cu corabia sa prin fața 
celebrei cetăţi siciliene Messana (Messina), odinioară 
Zancle, dacă vrea să scape teafăr din aceste locuri 
pline de primejdii, trebuie să se ferească cu multă 
băgare de seamă, atât de ochiul de mare Charybda, 
cât, mai ales, de stânca submarină Scylla; de aci și 
proverbul „a căzut din Charybda în Scylla (/ncidit 
in Scyllam qui vult vitare Charybdim) 

Basm mitologic (după Vergiliu) 


Dintre toate cetăţile greceşti răspândite pe coli- 
nele Atticei între Athena, patria regelui Pandion, 
și ţărmii plini de scoici, scăldaţi de valurile mării 
theseane, nici una nu întrece în frumuseţe pitoreasca 
Megara, capitala regatului lui Nisus, fiul lui Pan- 
dion. Zidurile acestei cetăți fuseseră ridicate odi- 
nioară de regele Alcanthous, ajutat în lucrarea sa 
de Apollo, zeul artelor şi al muzicei. Ca o amintire 
a acestui ajutor, piatra, pe care zeul şi-a pus chitara 
sa, a păstrat multă vreme în urmă sunetul melodios 
al acestui instrument muzical, căci de câte ori a- 
tingeă cineva piatra din zidul cetăţii, ieşiau îndată 
niște accente armonioase cari încântau urechea călă- 
torului, întocmai ca şi statua zeului Memnon din 
Aegypt, lovită de primele raze ale soarelui de di- 
mineaţă, 

In vremea de de mult, pe când se găsiă rege 
în Megara miticul Nisus, țara Atticei a fost pustiită 
de flota dușmană a lui Minos, regele Cretei, cel mai 
puternic în arme dintre toți regii din acele timpuri 
străvechi. Cauza acestui răsboiu crâncen a fost 
Polyidus, moșul lui Minos care, refugiindu-se din 
patria sa Creta, a 1ost adăpostit în casa ospitalieră 
a regelui Nisus din Megara. Refuzul lui Nisus, de 
a predă pe Polyidus, făcu să se umple câmpiile 
Atticei de săgețile vestitei armate de arcași din 

Creta. Dar nici regelui, nici locuitorilor din Megara 
nu le păsă prea mult de atacul neputincios al Cre- 
tanilor și nici nu se gândiau măcar să respingă cu 
forțe armate” pe năvălitori. Ei cunoșteau bine răs- 
punsul zeilor: 

Pe capul lui Nisus, întocmai ca și pe capul lui 
Samson din Biblie, crescuse o șuvițţă de păr, în 
care eră un fir roşiu ce conţinea destinul cetăţii. 
Cât timp avea să fie neatins acest fir de păr, aco- 
perit cu îngrijire de buclele din capul regelui, nea- 
tinsă trebuia să rămâie și patria sa Megara. Parcele, 
ursitoarele cari nu greșesc nici odată, când torc 
firul vieţii și destinul omului, întăriseră puterea 
oracolului prin voința lor nestrămutată. lar griijle 
tuturora se îndreptau acum, nu asupra răsboiului 
care bătuse la ușe, ci asupra părului scump de pe 
capul regelui și o agrată de aur de Mopsopia îl 
ținea nâcontenit lucitor. 

Trecuseră șase luni de când armatele cretane 
împresuraseră cetatea şi soarta răsboiului rămăsese 
aceeaș, iar zeiţa Victoria, cu aripa ei nesigură, sbură 
încă departe de tabăra regelui Minos. Şi, fără în- 
doială, multă vreme ar fi perdut Cretanii prin 
Attica şi apărarea Megarei ar fi rămas de-apururi 
nezdruncinată, dacă Seylla!), fiica nesocotită a lui 
Nisus, Scylla care aveă să sape mormântul neferi- 
citului ei părinte, al patriei și al ei înseși, nar fi 
privit, cuprinsă de o patimă nebună, cu ochii ei 
frumoși şi lacomi, pe eroul cretan Minos. Lăcomia 
ochilor ei a perdut o cetate, pe care nar îi putut 
să-o cucerească nici o armată de pe lume. 

Cupidon, fiul Venerii, acel copil sălbatic și șa- 


1) Scylla, fiica lui Nisus, nu trebuie confundată cu Scylla din 
capitolul precedent. 

galnic, pe care, când să mânie, nu poate să-l îm- 
blânzească nici mama sa, nici tatăl său Jupiter și 
nici toţi zeii din Olymp, dar care, la rândul său, 
poate să îmblânzească și să înmoaie până și inima 
leilor și tigrilor din Lybia, Cupidon dă ascultare 
îndemnurilor zeiţei lunona, care se supărase pe Scylla, 
Căci aceasta, la o sărbătoare a zeiţei, neținând seamă 
de ritualul obicinuit, i-a profanat sanctuarul şi din 
acest moment aveă un păcat de ispășit și se știe că 
na existat femee care să supere pe Junona şi să 
rămâie nepedepsită. Cupidon, zeul iubirii, ca să 
răsbune pe zeiţă, a scos din tolba-i strălucitoare o 
săgeată și a aruncat-o în peptul tinerei fete. 

O dragoste nebună a cuprins din clipa aceasta 
inima Scyllei. Biata fată de acum înainte nu și-a 
mai putut găsi liniştea și, întocmai ca o bacchantă, 
scoasă din fire, a început să cutreere fără astâmpăr 
întreg orașul, bătând toate drumurile în lung și lat. 
Rupând cu trecutul ei de până acum de prințesă 
alintată nu-și mai parfumă părul buclat cu parfumuri 
din munții Ida, nu-și mai legă picioarele ei delicate 
cu încălțăminte sicyoneană, nici nu-şi mai împodobiă 
gâtu-i alb ca zăpada cu pietre scumpe. Gândurile 
ei se îndreptau în altă parte; de aceea pasul îi eră 
nesigur, iar picioarele îi se împleteciau. 

Până a nu-și fi dat pe faţă iubirea ei criminală 
pentru Minos, de sute de ori se urcă și se scoboră 
de pe zidurile cetăţii, pentruca să privească, ziceă 
ea, turnurile ce se ridică până în nouri; de sute de 
ori se urcă, oftând adânc din sufletul ei sbuciumat, 
pe vârful terasei palatului regal, spre a privi noaptea, 
zicea ea, stelele ceriului, de fapt însă pentru ca să 
privească în depărtări tabăra lui Minos, de unde 
străluciau mii şi mii de focuri. 

Biata fată, nu mai vrea să ştie de furca de tors, 
nu mai vrea să ştie de suveică; degetele-i nu-i mai 
ating chitara, iar aurul și pietrele nestimate, la cari 
țineă altădată așă de mult, acum le despreţuește. 

In obrajii ei cei frumoși nu se mai vede roșaţa: 
roşața nu se împacă cu dragostea. Boala ei e fără 
leac; simte cum îi se furișează moartea în mădularele 
ei istovite. Gândul îi sboară, unde o chiamă durerea, 
unde o târăște destinul. Un imbold ascuns o împinge 
spre prăpastie. Ce să facă?... Să ia pe ascuns părul 
fatal din capul tatălui său şi să îl trimeată lui Minos, 
în tabară, ca jertfă scumpă pentru dușmanul patriei 
sale! Este singurul mijloc ca să-și atragă iubirea 
recunoscătoare a celui pe care îl adorâ! Nu se va 
găsi o inimă simțţitoare care să nv-i scuze această 
faptă criminală | 

Eră noapte. Somnul cel dulce încătușase acum 
pleoapele ochilor lui Nisus, In tăcerea adâncă a întu- 
nericului doar străjile veghiau la porţi, și ele, privind 
in depărtări, făceau mai mult o paradă de zelul lor 
de sentinele. În vremea aceasta, Scylla se scoală 
din patul ei și cu urechile aţintite, întrebând oare- 
cum umbrele întunerecului, de abiă e în stare să 
respire aerul rece al nopții. Ridicându-se în vârful 
degetelor face întâiul pas. Pune mâna pe un cuţit 
cu două tăișuri și aleargă în sbor, ca și când picio- 
rușele ei n'ar fi atins pământul. Groaza face să o 
părăsească puterile. Se oprește pe loc. Apoi, luând 
ca martor al încercării sale criminale întunerecul 
cel negru al nopţii, pășește înainte. Ajungând la 
pragul camerii de dormit a tatălui ei, se oprește o 
clipă în vestibul și ridicându-și ochii spre astrele 
lucitoare ale ceriului, făgăduește zeilor Jertte bogate, 
dacă o vor ajută în planurile ei. 

Carme, guvernanta și odinioară doica Scyllei, 
a auzit-o, când s'a sculat din pat şi a simţit sgomotul 
uşii. Inspăimântată se repede la ea și o prinde în 
brațe. Ce vreai să faci, îi zice plină de groază. Tu, 
dragă fată, pe 'care te-am crescut din frageda-ți 
copilărie, spune-mi ce vreai să faci, că nu de geaba 
te-ai sculat tu în puterea nopţii. Dacă nu mă înșel, tu 
ești chinuită de Nemesis, zeița răsbunării. Acum îmi 
dau eu seama de ce nu puteai să bagi în gură nici 
darurile Cererei nici ale lui Bacchus. Acum îmi 
dau seama de ce steteai neadormită în puterea nopţii, 
când şi grijile cele mai mari dorm în inimile obosite 
ale muritorilor. Spune-mi, o, spune nenorocitei tale 
doice, spune-mi în sfârșit ceeace până acum nai vrut 
să-mi spui, când te întrebam, văzându-te cum te 
sfârşești din zi în zi. Mi-te jurai că n'ai nimic, când 
te vedeam desmerdând, întristată, frumosul păr din 
capul tatălui tău. Doar nu va fi frumuseţea ta prada 
furiei care a perdut odinioară pe Myrrha pentru 
iubirea nelegiuită de tatăl ei... Dacă însă altfel de 
iubire bate în peptul tău, și văz acum că bate, 
atunci descopere-mi-te mie, căci cunosc și eu focurile 
Venerii. Dacă o dragoste curată îți seacă inima, 
atunci îţi Jur pe zeița Diana Dictyma, pe acea zeiţă, 
căreia îi datoresc fericirea de a te fi hrănit ca doică, 
că voiu înfruntă toate încercările, pe câi drepte, 
numai și numai să te scap din această stare neno: 
rocită în care te găsești, să te scap de suferința 
care te prăpădește. 

Zicând aceste vorbe, bătrâna Carme aruncă în 
spatele tinerei fete o haină caldă, căci îmbrăcată cu 
o manta supţire eră înghețată de frig și de spaimă. 
Apoi, sărutând dulce obrajii înrourați de lacrămi ai 
Scyllei, caută să afle adevărata cauză a nenorocirei 

ei. Intrând mai întâiu în patul ei cald, fecioara 
răspunde: „De ce mă chinuești atâta, scumpa mea 
doică, de ce te căsnești să afli nebunia care ma 
cuprins? Eu nu ard de o iubire obicinuită; nu este 
unul dintre ai noștri care mi-a zăpăcit mintea. Cu 
atât mai puţin mă gândesc eu la tatăl meu, cu cât 
prin iubirea mea sunt tocmai dușmana alor mei. 
Inima mea bate pentru unul pe care ar trebui să-l 
urască, Dragostea este în tabăra de acolo — și în 
acelaș timp arătă cu mâna în spre corturile duș- 
manilor, — ea este în mijlocul Cretanilor. Vai, cum 
să vorbesc, cum să-mi mărturisesc chinurile mele 
sufletești? Ascultă-mă dar, în ceasul în care Scylla 
ta merge în mormânt. Dușmanul pe care tu-l vezi 
ținând împresurate zidurile noastre, căruia i-a dat 
sceptrul glorios chiar Jupiter, tatăl zeilor, pe care 
Parcele l-au făcut invulnerabil, — vai, trebuie să o 
spun și să nu-l mai ocolesc cu vorba — Minos, da, 
Minos însfârșit, acest Minos chiar, care a asediat 
cetatea, mi-a asediat și inima mea. De aceea, te 
conjur pe toţi zeii, dacă poţi, scapă-mă și nu mă 
perde. Dacă însă orice nădejde de scăpare îmi este 
tăiată, lasă-mă, scumpă doică, să mor de moartea 
pe care o merit. Căci, dacă o întâmplare nenorocită, 
da, o: nenorocită întâmplare, sau dacă un zeu pro- 
tivnic nu mi-te-ar fi scos în cale, prea bună Carme, 
această armă, — și în acelaş timp a scos ferul din 
haina ei, —ar fi tăiat părul de purpură care împo- 
dobește capul tatălui meu, sau ar fi intrat moartea 
binefăcătoare printr'o largă rană în sânul meu. 
Abiă a rostit Scylla aceste vorbe, când Carme, 
cuprinsă de durerea morţii, îşi pune pe cap ţărână 
murdară și începe să scoată. vaete și gemete adânci. 

„Așa dar, tot de tine dau, mizerabile Minos; 

zise oftând bătrâna Carme, tu eşti, așa dar, şi 
nenorocirea bătrânețelor mele ! Tot tu ești! Odinioară 
iubirea ta a pierdut pe fiica mea Britomartis — Minos 
iubind pe fiica Carmei, aceasta a fugit de el nouă 
luni de zile, prin munți și prin câmpii, și când eră 
să pună mâna pe ea, fata aruncându-se în mare, a 
fost prinsă într'un laț de pescari și prefăcută în 
zeiță — iar acum cauţi să pierzi și pe această fecioară 
pe care am crescut-o la peptul meu. Dusă departe 
de patria mea, după ce am suferit o așă de lungă 
sclavie, după ce am suportat atât de multe zile grele, 
tot n'am putut să scap de tinel Acum sa sfârşit 
cu mine! Nu mai pot să-mi duc mai departe bătrâ- 
nețele. Când mi-ai răpit pe Britomartis, o scumpă 
Britomartis, unica speranţă a vieţii mele, mă mir 
cum am mai putut prelungi cu o singură zi triștii 
mei ani. Dar, dragă Scylla, în tine îmi pusesem 
acum ultima-mi nădejde. Tu îmi făceai încă dulci 
bătrânețele mele. Şi acum destinul te-a smuls iubirii 
mele | 

„Ştii tu ce însemnează părul de purpură din 
capul tatălui tău? De aceea te conjur, scumpă fiică, 
pe iubirea care îți chinuește sufletul, pe puterile 
divine ale Ilithyei, nu săvârși cu ușurință o crimă 
atât de mare. Nu încerc să te abat dela o dragoste 
ce se naște în inima ta, aș fi neputincioasă să o fac 
Și nici nu trebuie să ne luptăm cu zeii cari ți-au 
trimis această iubire. Doresc din tot sufletul ca tu 
să ai parte de iubitul tău, dar fără să se prăbușească 
tronul regal al lui Nisus. Doresc ca tu să nu 
prăpădești o familie și un regat. De aceea, ascultă-mi 
sfatul meu, ascultă de experienţa unei femei bătrâne. 
Incearcă să îndupleci pe tatăl tău și ai să-l poți 
înduplecă, căci ce nu poate face singurul copil al 

unui părinte!—iar dacă nu-l vei puteă înduplecă, 
atunci vei aveă cel puţin o scuză. Atunci violența 
ta va puteă aveă o îndreptățire. Amână deci pentru 
atunci planul tău. Atunci îţi făgăduesc, copila mea, 
tot ajutorul meu și i-l vor da și zeii pe al lor. Nimic 
nu se face prea târziu, dacă se așteaptă desfășurarea 
înceată a lucrurilor“. 

Aceste vorbe au potolit puţin furtuna din'sufietul 
Scyllei şi o dulce speranţă a încolţit în inima ei 
bolnavă. Apoi bătrâna Carme, ducând mâna-i tremu- 
rândă pe peptul fecioarei, care prin bătăile puternice 
arătă în afară furtuna din lăuntru, îmblânzi prin 
mângăeri furia nebunească a Scyllei. Şi toată noaptea, 
până în ziuă, nenorocita doică, stând aplecată peste 
patul fetei, rezimată pe cotul ei obosit, a veghiat 
asupra chinurilor și torturilor ei sufleteşti. 

A doua zi, când Aurora dimineţii, sosind din 
vârfurile reci ale muntelui Qeta, a adus lumina 
binefăcătoare a soarelui, fecioara Scylla, gândindu-se 
la povețele doicii, se munceşte să găsească cât mai 
multe motive cari să convingă pe tatăl ei Nisus, ca 
să o mărite. Începe să-i laude la ureche dulceața 
păcii şi să-i alunece, de pe buzele ei naive fel de 
fel .de aluziuni. Îi vorbește când de nesiguranța 
răsboiului, când de zeii cari schimbă cu ușurință 
victoria; îi este groază să trăiască orfană. Jupiter, 
îi șoptea ea, este de sigur alături de Minos, cu 
care are legături de rudenie și apoi ştie ea şi de 
oarecari tradări. Că cetăţenii sunt îngroziţi, și, pe 
lângă aceasta, prevestiri urite, — și prevestiri în 
astfel de imprejurări nu lipsesc niciodată, — arată 
că zeii au părăsit oraşul Megara. 

Se încumetă chiar să corupă pe profeţi, iar 
preoţii, cari taie vitele sacre pentru sacrificiu, vestesc 

că măruntaiele victimelor arată pe Minos ca aliat, 
ca ginere şi că răsboiul va încetă în curând. 

In timpul acesta Carme, pricepută în farmece, 
așază într'o oală de pământ narcis, scorțișoară și 
diferite ierburi mirositoare și le pune să fiarbă la 
foc într'o căldare mare. Pune apoi trei fire de aţă 
de trei culori, legate în trei noduri și amestecându-le 
în căldare, zice: „Fecioară, fă ca mine. Scuipă în 
sân de trei ori, căci zeilor le place numărul trei“. 
În urmă aduce jertfe zeilor din Infern, jertfe pe cari 
nu le cunoşteau nici bătrânii din Ida, nici preoţii 
din Grecia. Erau sacrificii și descântece aduse tocmai 
dela lolcos. 

Cu toate acestea, inima lui Nisus rămâne ne- 
înduioșată. Nici zeii, nici oamenii nu-l putură îndu- 
plecă; așă de mare încredere aveă el în părul de 
purpură de pe capul său. 

Atunci bătrâna Carme se hotări să ajute pe 
Scylla în planul ei criminal de a tăiă părul din 
capul lui Nisus. Şperă ea poate, că odată cu Minos, 
se va puteă întoarce din nou în patria sa din Creta, 
unde eră îngropată cenuşa atâtor ființe scumpe 
inimii ei. 

Scylla jură atunci moarte capului tatălui ei şi 
prin aceasta și orașului Megara. Pe furiș, taie părul 
strălucitor de purpură și odată cu aceasta e cuce- 
rită cetatea şi se împlinește şi profeția oraculelor, 

Cu odorul în mână, nenorocita Scylla, căreia 
crima făptuită îi dedeâ curaj, ieși din oraș şi se 
duse în lagărul dușmanilor, la cortul lui Minos, 
Acesta când o văzu, se cutremură. — „Eu sunt Scylla, 
zise ea, fiica lui Nisus. lubirea pentru tine ma 
împins la crimă şi am venit la tine ca să-ți depun 
în mâini pe zeii patriei și pe cei ai familiei mele. 

Ca răsplată pentru aceasta nu voesc decât iubirea 
ta. Primeşte acest păr și, crede-mă, acesta nu este 
ca orice păr, ci este însuș capul tatălui meu“. Minos, 
îngrozit de această crimă ne mai auzită, o respinge. 





Minos şi Scylla. Stampă gravată, după Metam. lui Ovidiu, 
de l)esainlange 


Părul fatal fiind tăiat, oraşul Megara căzu. La 


plecarea sa Minos, încărcând de blesteme pe fecioara 

denaturată, nu o lasă să se urce în corabia sa. Ea 
însă vine pe țărm cu părul despletit și cu brațele 
întinse, imploră mereu pe eroul cretan să o ia cu 
sine. Acesta respingând-o din nou, nenorocita Scylla 
se aruncă în mare ca să prinză cu mâna pupa 
corabiei ce transportă pe Minos. 

Zeilor, făcându-li-se milă de fată, victimă a zeiţei 
Iunona, o transformară în pasăre de mare, o prefăcură 
în bâtlan. De atunci biata pasăre, pentru dragostea 
sa neîmpărtășită de Minos, cântă mereu, pe suprafața 
întinsă a apelor mării, cântece de jale și de dor. 

Legendă mitologică (după Hygin) 


Poeţii din antichitate ne spun că într'o vreme 
cea mai frumoasă fată din lume eră Melanippa. fiica 
regelui Desmontes. Frumuseţea fetei eră aşa de mare 
că a scos din minţi chiar și pe Neptun, zeul mărilor 
care îndrăgind-o a căutat pe furiş să și-o facă soţie. 
A ceasta dând naștere la doi copii, tatăl fetei, în despera- 
rea sa de părinte amăgit și rușinat, s'a hotărît să pedep- 
sească cu o grea pedeapsă pe fiica sa care îi înşelase 
nădejdea de a-i da un ginere, precum ar fi dorit el. 
De aceea, a pus pe slujitorii săi să orbească pe Mela- 
nippa. Nemulțumindu-se numai cu această pedeapsă 
cumplită, crudul părinte a poruncit ca fiica sa să fie 
închisă într'o temniță adâncă, cu ziduri groase, și să 
nu-i se dea decât atâta mâncare şi băutură cât să 
nu moară de foame. lar copiii din flori dete ordin 
să fie aruncaţi pradă fiiarelor sălbatice. Zeilor însă 
li se făcură milă de micii nevinovaţi şi trimiseră la 
ei o capră lăptătoare care, în fiecare zi, veniă la ei şi 
își aplecă ugerul plin la buzișoarele plăpânde ale 
micilor copilași. 

Intr'aceea, într'una din zile, trecând din întâmplare 
prin acele locuri nişte păstori. și văzând pe copilaşi 
tăvăliți pe iarbă, îi luară cu ei și i-au dus acasă ca 
să-i crească. 

Aruncarea copiilor nefiind un lucru rar în an- 
tichitate, și faptul acesta aflându-se printre locui- 

torii din acele ţinuturi, păstorii creșteau pe copii, 
ca și pe copiii lor, fără să se gândească la ori- 
ginea lor. 

In Icaria, pe vremea aceea, domnia Metapontus 
care, iubind mult copiii, se consideră ca cel mai ne- 
fericit muritor, fiindcă soția sa, Theano, nu i-a născut 
nici un copil. Din această pricină, într'una din zile, 
spuse cu cruzime soției sale, sau să-i facă copii sau 
de nu să plece din domnie. Ingrozită de această 
hotărire a regelui, pe care o vedeâ nestrămutată, 
Theano sa gândit mult, cum să scape de fatalitatea 
care o ameninţă. Atlând însă de cei doi copii arun- 
caţi și luaţi de păstori, își pune în minte să ia pe 
unul din acești copii și, pe ascuns, să-l prezinte rege- 
lui ca copil al său. Păstorii îi trimiseră pe amândoi 
copiii şi ea, prin vicleșugurile ei de femee, isbuti 
să facă pe rege să crează că ea în adevăr a născut 
doi copii. 

Treci multă vreme, fără ca regele să bănuiască 
ceva. E] își iubiă copiii cu toată dragostea părintească 
și se credeâ fericit, având toată mulțumirea familiară. 
Dar iată că Theano, rămânând însărcinată, i-a născut 
lui Metapontus doi copii regali. Theano iubiă, după 
cum eră și firesc, numai pe copiii ei cei mici; băr- 
batul însă mai mult pe cei doi dintâi cari erau și 
mai frumoși și mai voinici. Cum însă să se scape 
Theano de copiii cei mari, fără să se primejduiască 
pe sine și fără să-și descopere fapta sa necinstită. 
Acesta eră singurul ei gând care o munciă acum, 
și ziua și noaptea. Regatul trebuiă doar să ajungă 
în orice chip în stăpânirea fiilor ei proprii, cari 
ajunseseră și ei, cu trecerea vremii, oameni mari. Ii 
veni atunci în minte gândul nebunesc să piarză pe 
copiii adoptați. 

Sosise ziua când Diana Metapontina aveă să 
primească sacrificiile pe cari i le aduce poporul 
din Icaria. Regele a plecat cu tot alaiul, însoţit de 
cei dei fii ai săi mai mari, Boeotus şi Aeolus, —așă se 
numiau ei, — la serbare. Theano, găsindu-se numai cu 
proprii ei fii, prinse prilejul să le spună adevărul asupra 
trecutului fraţilor lor, și-i îndemnă să-i omoare pe 
furiș, cu cuţitele, în timpul serbării. Procesiunea 
religioasă avea loc pe un munte. Aci fraţii, fără să 
asculte de sfatul mamei lor, au început lupta între 
ei. Boetus şi Aeolus însă, fiind și mai voinici și 
având în ajutorul lor şi pe Neptun, au răpus pe 
fraţii lor mai mici şi i-au omorit. Astfel crima ce 
se plănuiă s'a răsbunat și în loc să fie aduși morți 
la palat fiii Melanippei, au fost aduşi fiii reginei 
Theano. Când a văzut aceasta pe copiii ei uciși, în 
desnădejdea ei nebună, a luat un cuţit de vânătoare 
ȘI înplântându-și-l drept în inimă, a murit pe loc. 

Părăsind atunci, de frică și de groază, palatul 
lor regal, Boeotus și Aeolus fugiră la păstori, în 
coliba de unde fuseseră luaţi odinioară. Aci aflară 
prin destăinuirile ce li le-a făcut Neptun, că ei sunt 
fii de zeu şi că mama lor zace de multă vreme 
într'o închisoare umedă, chinuită de foame și de 
sete. La auzul acestora, cei doi voinici veniră nu- 
mai decât la Desmontes, îl omortră și liberează pe 
mama lor oarbă, căreia Neptun i-a dat acum din 
nou lumina ochilor. Cu ea împreună se întoarseră 
în Icaria, la regele Metapontus și-i descoperiră tică- 
loșia reginei Theano, care îşi curmase zilele. După 
aceasta Metapontus a luat în căsătorie pe Melanippa 
şi a adoptat pe cei doi fii. Boeotus a dat numele sau 
Boeotiei, iar Aeolus Aecoliei, două ţări vestite în 
Grecia antică. 

Meleagru și vânătoarea din Calydon 
Legendă mitologică (după Ovidiu) 


Oeneus, un rege din Calydon, oraş în Aetolia, 
adusese odată ca jertfă zeilor toate trufandalele unui 
an mănos: zeiței Ceres, roade de ale câmpului, zeului 
Bacchus, struguri și vin, Minervei, măsline şi unt- 
de-lemn și așă mai departe, fiecărui zeu, ceeace îi 
plăceă mai mult, fructe și roade favorite. Numai pe 
Diana a uitat-o regele în sacrificiile sale. Numai al- 
tarul acestei zeițe a rămas fără jertfe şi fără tămâie. 

Din pricina acestei nesocotinţe, zeița s'a supărat 
foc — căci și zeii au slăbiciunile lor—şi în mânia ei 
a hotărit să se răsbune și să pedepsească pe regele 
lpsit de cucernicie faţă de ea. De aceea, a trimis 
în ţara Aetoliei un mistreț cât o namilă, un mistreţ 
cât un taur din Epir, mai mare chiar decât taurii 
cari pasc în câmpiile mânoase ale Siciliei. 

Ochii lui vărsau sânge, ceafa îi eră ţapănă, perii 
sburliţi de păreau a fi mai mult un gard de suliţi, 
botul plin de spume, iar din gâtlejul lui ieşiă un 
grohâit sălbatic. Avea niște colţi de credeai că sunt 
culți de elefant. Din gura lui enormă îi ieşiau fulgere 
de foc, la para cărora se aprindeau şi frunzele cele 
mai verzi. 

Mistreţul prăpădiă iarba şi semănăturile, prăpădiă 
grâul în spice, prăpădiă totul în calea sa, iar ariile 

şi hambarele de geaba așteptau recolta câmpului. 
Nădejdea agricultorilor se prefăceă în lacrimi. Mis- 
trețul culcă la pământ strugurii, cu viţă cu tot, doboră 
la pământ boabele de măslin înverzit pline de frunze ; 
dedeă buzna în turmele de vite pe cari le sfâșiă cu 
colții săi cei ascuţiţi şi pe cari nu le mai puteau 
păzi nici păstorii nici câinii. Eră pacostea cirezilor 
pe cari nici cei mai frumoși tauri nu le mai puteă 
apără, eră pacostea țăranilor cari, părăsindu-și câmpiile 
și satele, își căutau un adăpost între zidurile înalte 
ale orașelor. Spaima și groaza cuprinsese pe toţi 
locuitorii ţării. 

După ce fiorosul mistreţ făcu mult prăpăd în 
ţinutul dela Calydon, și încă vreme îndelungată, se 
ridică într'o zi fiul regelui, Meleagru, care, simțind 
datoria că trebuie să-și apere țara, isbuti să strângă 
în jurul său o ceată de vânători vestiți şi o haită 
mare de câini și se hotări să răpuie cu orice preţ 
cumplita fiară. La această primejdioasă vânătoare 
se întovărăşiră cu Meleagru cei mai mari şi mai 
străluciți viteji din întreaga Grecie: Castor şi Pollux, 
Theseu şi Pirithous, Lynceus şi Idas, Admetus și 
Iason, Iphicles și lolaos, Peleu şi Telamon, Anceus 
şi Amphiaraus, precum și fecioara Atalanta, frumu- 
sețea Tegeului și a dumbrăvilor Arcadiei, fiica lui 
lasion, și alţii. 

Fecioara Atalanta crescuse în singurătatea pă- . 
durilor şi numai dragostea de vânat o atrase în 
tovărășia eroilor cari aveau să se lupte cu mistrețul 
din Calydon. Imbrăcată cu o haină uşoară, o singură 
agrafă îi ţinea încopciate -cutele rochii. Părul de pe 
cap îi eră legat într'un singur nod. De pe umeri îi 
atârnă o tolbă cu săgeți, iar în mâna ei delicată 
ținea un arc. Aceasta eră toată găteala fetii. Când 

ai fi văzut-o, ai fi zis că este o fecioară sub chipul 
unui tânăr frumos, sau mai bine un tânăr frumos 


sub chipul unei fecioare. 





Meleagru. Relief în Palatul S$, ada. Roma 


Meleagru, cum o văzu, se și aprinse de iubire 
pentru lată şi fără mult înconjur şi fără să spună 
mulie vorbe. a zis: „Ferice de bărbatul care va fi 

socotit vrednic de această femee“. Zorul cel mare 
însă, îl împingea deocamdată în altă parte, îl împingeă 
la luptă împotriva mistreţului. 

Ceata de vânători pornește la drum și ajunge 
la o pădure bătrână, cu copaci neatinşi de secure 
şi în care bănuiau ei că se găsește porcul sălbatic. 
Unii încep să întindă lațurile, alţii să-și priponească 
caii cu cari veniseră, iar alţii, în sfârşit, să se pue 
pe urmele fiarei. Cu toţii se găsiau acum, sau 
mergeau, în gura primejdiei. Din pădure pătrunseră 
într'o văgăună spre care se scurg apele când plouă. 
Aci se găsia mistrețul. Scormonit din culcușul său, 
porcul furios se repezi grohăind asupra dușmanilor 
săi, întocmai ca fulgerul care despică norii. Copacii 
sunt culcaţi la pământ dinaintea fiarei, iar pădurea 
vuește. Flăcăii scot strigăte puternice din piepturile 
lor oţelite în lupte, și-și întind arcurile sau lăncile 
lor ascuţite. Mistreţul însă, turbat, dă năvală, când 
spre unii, când spre alţii, împrăștie haita de câini 
și se repede asupra celor ce-i stau în cale. Săgeţile 
plouă grindină împotriva lui, dar ele doar că-l atin- 
geau numai, şi mai mult îl întărâtau și-l înfuriau. 
Eră parcă asaltul unui oraș, atacat de o armată. 
Monstrul, în turbare, se aruncă asupra vânătorilor 
ŞI culcă la pământ pe trei din ei. Un al patrulea, 
Nestor, vestitul unchiaș sfătos din răsboiul troian, 
poate că n'ar fi trăit până la asediul Troiei, dacă 
nar fi sărit, aieptându-se pe lancia sa, într'un copac 
din apropiere, de unde, deși inima i se sbăteă cu 
putere în piept, puteă totuș să privească la adăpost 
şi, deocamdată, fără grije la fiară, din gura căreia 
de abiă scăpase. Monstrul însă, își înfipse colții ascuțiți 
în trunchiul copacului şi ameninţă pe Nestor cu peirea, 
scrijnind din dinţi-i plini de spume, din cauza lovi- 

turilor ce-i dedeă din apropiere eroul Othrias. Cei 
doi fraţi gemeni, Dioscurii, a căror stele nu se fixa- 
seră pe bolta “cerească, amândoi tineri. şi plini de 
vieaţă, amândoi călări pe cai albi ca zăpăda, aruncă, 
răsucindu-le în mâinile lor viguroase, lănci sclipi- 
toare. Şi, fără îndoială, aceşti viteji ar fi isbutit să 
doboare la pământ fiara, dacă ea nu sar fi repezit 
în higiul întunecos de alăturea, unde nu puteă pă- 
trunde nici săgețile, necum caii. Atunci, se aruncă 
după mistreţ puternicul Telamon, dar, din nebăgare 
de seamă, dete peste o buturugă și se prăvăli la 
pământ. Pe când Peleu, din apropiere, îi dedeă o 
mână de ajutor, ca să se aridice, Atalanta, sprintenă 
ca o căprioară, pune în arcul ei grăbit o săgeată 
şi trage. 

Săgeata de abiă- atinge namila din tufiș şi îi şi 
umplu de sânge părul de supt ureche. Bucuria Ata- 
lantei eră mare, dar și mai mare a lui Meleagru. 
Acesta observă, cel dintâiu, sângele și el, cel din- 
tâiu, îl arătă tovarășilor săi, strigându-le: „Iată, 
această femee are să câștige preţul victoriei“. La 
această veste vitejii se roșiră. Prind însă curaj cu 
toții și cu toții se îndeamnă la luptă, făcând să cadă 
o grindină de săgeți. Acestea însă, isbindu-se unele 
de altele, rămân fără rezultatul dorit. 

Atunci Ancaeus din Arcadia, pe care îl impingeă 
la pieire curajul său nebun, cu securea în mână, 
zise: „La o parte tovarăși! Uitaţi-vă la mine și Ju- 
decaţi, cu cât este mai presus brațul unui bărbat 
decât cel al unei femei, Chiar Diana, dacă ar veni 
acum în ajutorul acestui monstru, el totuş va pieri 
acum de mâinile mele“, — Diana eră zeiţa care adu- 
sese în aceste regiuni monstrul năprasnic, — Cu astfel 
de vorbe nesăbuite, ridicând, plin de trufie, cu amân- 

două mâinile securea sa cu două tăișuri, se repezi 
să lovească fiara. Aceasta însă, înainte de a fi putut 
fi lovită, își înfipse'colţii în coapsa lui Ancaeus, care 
cade scăldat într'un lac de sânge, răspândindu-i-se pe 
pământ măruntaele înroșite. 

Acum se repezi asupra năpraznicului animal 
Pirithous, fiul lui Ixion, răsucind cu putere, în mâna 
sa dreaptă, un paloș ascuţit. „Stai, dragă prietene, 
îi zise Theseu, tu, pe care te iusesc mai mult decât 
pe mine însu-mi, tu, cea mai scumpă jumătate a 
mea. Se cuvine ca un viteaz să fie în acelaș timp 
şi prevăzător. Nu vezi că Ancaeus s'a prăpădit din 
pricina semeţiei și nechibzuinţei sale“ ? Zicând aceste 
vorbe, Theseu făcu să şuere pădurea de sulița lui 
de aramă. Repezită această suliță de o mână sigură, 
fără îndoială, n'ar fi dat greş şi ar fi culcat la pă- 
mânt fiara, dacă nu s'ar fi înfipt în tulpina unui stejar. 

Şi Iason a aruncat o săgeată, dar soarta crudă 
a vrut ca ea să lovească un câine, căruia străpun- 
gându-i maţele, plin de sânge, bietul animal căzi 
jos la pământ, murind pe loc. 

Loviturile lui Meleagru au însă o soartă mai 
bună: o suliță sa înfipt în pământ, o a doua însă 
a pătruns mistrețul în spate. Pe când acesta spu- 
megă şi se svârcoliă într'un grohăit spăimântător, 
vărsând odată. cu sângele său și valuri 'ntregi de 
spume, sosește aproape Meleagru, care înfige pum- 
nalul în coastele fiarei înfuriate. 

Văzduhul răsună, în această clipă, de bucurie 
şi toți tovarășii se adună în jurul biruitorului, ca 
să-i strângă mâna.. Toţi privesc cu mirare monstrul 
culcat la pământ și care se lepşise pe o întindere 
enormă şi n'au curaj să-l atingă, cu toate că fiecare 
ar fi avut, dorința să-și înmoaie lancea în sângele lui. 

Atunci învingătorul Meleagru, punându-și picio- 
rul pecapul mistreţului, care căşunase atâta moarte şi 
atâta prăpăd în ţara sa, zice: „Primește, fecioară 
arcadiană, primeşte această pradă ce mi se cuvine și 
împărtășește cu mine gloria victoriei“. Pe urmă, dete 
fetii pielea mistreţului şi capul cu colții ca de fildeș. 

Atalanta e în culmea fericirii, atât din cauza 
darului care îi se oferi, cât și, mai ales, din cauza 
aceluia, care i-l dedeâ. Din mijlocul mulţimii de 
vânători însă, se ridică murmure. Cei doi fii ai lui 
Thestius, unchii lui Meleagru, ridicându-și pumnii 
ameninţători, ziseră: „Nu, o femeie nu trebuie: să 
ne răpească onorurile asupra cărora numai noi avem 
dreptul. Nu te bizui pe frumusețea ta, |femee, și 
bagă de seamă să nu rămâi și fără acest admirator 
al tău, atât de darnic“. In aceeaș clipă, pun mâna 
pe pielea mistreţului, dar al iubirii, iar lui Meleagru îi 
tăgăduesc dreptul victoriei. 

O astfel de ocară nu putu să o sufere eroul 
Meleagru și furios zise: „Aflaţi acum, voi care cău- 
taţi să răpiți gloria altuia, câtă deosebire este între 
o faptă şi o ameninţare şi dădu, pe neașteptate, o 
lovitură fatală lui Plexippus; iar Toxeus, pe când 
stătea în cumpănă să răsbune moartea fratelui său, 
sau să se astâmpere, a fost scos din nehotărirea sa 
de Meleagru care îi împlântă în gât sabia, încă 
caldă de sângele lui Plexippus. 


In vremea aceasta Althea, mama lui Meleagru, 
se duceă tocmai să facă Jertfe la altarele zeilor, ca 
să le mulțumească, fiindcă auzise de isbânda fiului 
ei, când vede, aducându-se corpurile neînsufleţite ale 
celor doi frați ai ei, Plexippus şi Toxeus. Un stri- 
găt de disperare îi iese din peptu-i sbuciumat; ora- 

șul întreg se umple de gemete și bocete și hainele 
de sărbătoare se schimbă în haine cernite. Când însă, 
Althea află cine este uncigașul fraţilor ei, desnă- 
dejdea o părăseşte, lăcrămile îi contenesc și un dor de 
răsbunare îi cuprinde deodată sufletul. 


yo 


Edi 3: 

După nașterea lui Meleagru, pe când mama sa 
„Althea se găsiă lehuză în pat, se spune că veniră 
la ea cele trei ursitoare, Parcele, și aruncară un 
tăciune în focul ce ardeă în căminul palatului regal 
din Calydon. Torcând cu degetele lor divine firul 
fatal al vieţii, zeițele ursitei ziseră: „ţi dăm și ţie, 
copile, atâta vieaţă de trăit, câtă dăm și acestui 
tăciune“. Spunând aceste vorbe profetice, Parcele 
plecară. — Mama copilului sare numai decât din pat, 
scoate tăciunele fatal din foc și-l stinge în apă. Apoi 
îl bagă într'o cutie, pe care o ţinea ascunsă într'un 
loc sigur, în fundul palatului. Păstrând astfel tăciunele, 
a păstrat și vieața lui Meleagru și, firește, ar fi trăit 
multă vreme tânărul Meleagru, dacă nu sar fi în- 
tâmplat nenorocirea cu moartea unchilor săi, a lui 
Plexippus și Toxeus, 

După omorul acestora, Althea scoate tăciunele 
din cutia tainică, poruncește servitoarelor sale să-i 
aducă Surcele de brad şi le dete foc. Apoi, vol să 
arunce pe acest foc tăciunele fatal. De trei ori, în- 
-cercă ea să arunce tăciunele și de trei ori mâna îi 
se opri pe loc. O luptă se încinge acum în sufletul 
reginei ; în ea se luptă, o mamă cu o soră și pieptul 
ei este sfâșiat din pricina acestei îndoite însușiri a 
aceleeaș ființe. Faţa ei, când se îngălbeniă de crima 
ce umblă să săvârșească, când i se roșiă de mânie. 
Pe obrajii ei se zugrăviă când o furie nebună de 

soră, când o milă blândă de mamă. Setea de răs- 
bunare, acum îi secă lacrămile, acum un șşivoiu de 
lacrimi îi isvorau din ochii ei înduioșaţi. Intocmai 





Meleagru. Stampă după Metam. lui Ovidiu, de Desaintunge. 


câ o corabie, pe care vânturile o mână într'o parte, 
ar valurile o împing în partea contrară, iar ea, 

Jucărie a două puteri potrivnice, ascultă, când de 
una când de alta, tot astfel Althea e mânată de 
două simţăminte opuse, de simțământul de mamă 
şi de simțământul de soră şi,:rând pe rând, o cu- 
prinde furia și o părăsește furia. Totuș puterea 
răsbunării este mai mare; aceasta o birue. E mai 
mult soră, decât mamă. 

Având să săvârşească un omor, o crimă nele- 
„giuită, se duce, .cucernică, să dea -ca jertfă pentru 
umbrele fraţilor sângele fiului ei Meleagru și, când 
se ridică de pe rug flacăra funestă, în care avea să 
arză şi tăciunele fatal grăi: „Acest rug arză rodul 
pântecelui meu“. Apoi cu tăciunele în mână începe 
să invoace pe zeițele răsbunării: „Primiţi, Eumeni- 
delor, această jertlă ce vi se cuvine. Mă răsbun 
„acum printr'o faptă criminală; o moarte se ispășește 
printr'o altă moarte. O crimă o alătur de altă crimă, 
o înmormântare o alătur de altă înmormântare, iar 
familia noastră, nelegiuită, piară în această nelegiuire. 
Ce? Bărbatul meu (eneus să se bucure de isbânda 
fiului său Meleagru, iar tatăl meu Thestius să plângă 
pe fiii săi? Mai bine curgă lacrimile amândorora 
deodată. Iar voi, umbre ale fraţilor mei, de abiă sosiți 
acum în Infern, primiţi jertfa ce vă aduc, primiţi 
preţul victimei ce vă jertfesc: este însuş rodul pân- 
tecelui meu. — Dar, nenorocita de mine, unde mă mână 
furia-mi nebună! Fraţilor, iertaţi pe o mamă! Vedeţi, 
mâinile mele nu pot să săvârșească crima începută. 
Da, fiul meu merită moartea, însă nu o mamă trebuie 
să i-o aducă. 

Va rămâneă deci nepedepsit? Se va bucură așă 
dar de viața sa, de victoria sa și mândru de isbândă 
va stăpâni peste Calydon ! lar, voi, o mână de cenușă, 
umbre reci, veţi putrezi ascunse în sânul pămân- 

tului! Nu, nu voiu îngădui aceasta. Piară ucigașul! 
Ducă cu sine în mormânt nădejdile tatălui său, ruina 
tronului regal și al patriei sale scumpe. — Hei! Dar, 
acestea sunt sentimente vrednice de o mamă?! Astfel 





Meleagru. Statuă în muzeul din Berlin. 


de dorințe trebuie să aibă p iemeie pentru fiul ei? De 
aceea l-am purtat în sânul meu, pentru ca să-i do- 
resc moartea? Ce bine ar fi fost să fi pierit odini- 

oară în para tăciunelui fatal, pe care n'ar fi trebuit 
să-l. sting. Tu, Meleagru, trăeşti acum mulțumită 
mie; mori, tot acum, mulțumită ţie. Primeşte-ţi răs- 
plata faptei tale. Dă-mi înapoi vieața pe care ţi-am 
dăruit-o de două ori, odată prin naştere, a doua oară 
prin scoaterea tăciunelui din foc. Du în mormântul 
fraților mei și pe o soră. — Vai, vreau să mă răsbun 
și nu știu ce să fac! Rănile fraţilor mei îmi apar 
mereu înaintea ochilor cu chipul îngrozitoarei crime. 
Dar sunt mamă și acest cuvânt îmi frânge inima. 
Nenorocita de mine! Dar nu. Voi, fraţilor, voi aţi 
câștigat biruința asupra mea, o tristă și urită biruinţă. 
Vă voiu urmă și eu în mormânt împreună cu victima 
ce vă jertfesc“. 

Zicând acestea, Althea, cu mâna tremurândă, 
cu faţa întoarsă, a aruncat tăciunele fatal în mijlocul 
focului, Şi, pe când ardeă, tăciunele părea că scoate 
un gemet şi cu toate că eră cuprins de flăcări din 
toate părțile, totuș se mistuiă încet. 


ES 
* x: 


Departe de palatul părinţilor săi și fără să ştie 
nimic de durerea mamei sale, Meleagru ardeâ în 
aceeaș flacără şi simţiă, cum mădularele și mărun- 
taiele sale ardeau de o văpaie nevăzută; cu curaj 
de erou însă, îndură cruda durere. Se plângeâ totuș 
«că moare departe de focul răsboiului și fără să poarte 
vre o rană pe corpul său. În durerea sa fericiă pe 
Ancaeus, repus de rana mistreţului din Calydon. 
Cu gura-i muribundă, strigă, pentru ultima dată, pe 
bătrânul său tată, pe fratele său dulce, pe scumpele-i 
surori şi, poate, și pe mama sa. Cu cât creștea însă 
flacăra tăciunelui de pe rugul palatului din Calydon, 
cu atât creşteă şi durerea ce mistuiă pe Meleagru 

şi, când a început să pălească flacăra tăciunelui, a 
început să pălească” şi flacăra vieţii nefericitului 
tânăr. Împreună cu ea, se stinge și el, și ultima 
suflare a eroului dispare în văzduh. 

Mândrul Calydon e îngropat în doliu: jelesc tinerii, 
jelesc bătrânii, gem cei mari, gem şi cei mici, iar fe- 
meile își smulg părul lor despletit şi-şi isbesc cu mâinile 
peptul. Bătrânul tată al lui Meleagru, cu fruntea-i 
tăvălită în ţărână, îşi pune cenușe pe capul său cel 
înălbit și-și blestemă zilele din vieaţa sa prea lungă. 
In acelaş timp, Althea, cu mâna cu care a săvârşit. 
urita ei crimă, mustrată de conştiinţă şi chinuită de 
aceleași Eumenide pe cari mai adineaori le invocase, 
îşi primește pedeapsa meritată, împlântându-și un 
pumnal în peptul ei. Durerea eră pe nedescris. 

In acelaș timp, uitându-și de frumusețea lor, 
surorile lui Meleagru se lovesc cu pumnii peste 
sânurile lor de fecioare și până ce corpul neînsufleţit 
al fratelui lor să fie pus pe rug, îl strâng mereu 
la pepturile lor şi-l încarcă de sărutări. Şi chiar când 
n'a mai rămas decât cenuşe din trupul fratelui lor 
Meleagru, ele sărutau mereu această cenușe; iar 
când, în urmă, aceasta a fost băgată în urnă, trân- 
tindu-se la pământ, ele sărutau marmura în care era 
săpat numele scumpului lor frate,scăldând-o în lacrimi. 

Astfel numai s'a putut împăcă mânia zeiţei Diana. 
Ruina întregei familii a fost preţul împăcării ei. 

Surorile lui Meleagru, afară de Gorge şi de” 
Dejanira, soţia de mâi târziu a lui Hercule, fură 
prefăcute în păsări. Corpul lor se acopere de odată 
cu pene, gura li se înlocueşte cu un cioc şi, supt. 
chipul bibilicilor, încep să sboare cu penele lor. De: 
aceea, aceste păsări prin ciripitul lor plâng mereu. 
şi nu cântă niciodată. 

Basm mitologic (după Hygin) 


Minos; regele Cretei, a avut cu soția sa Pasiphaă, 
in afară de Minotaur, încă un fiu, pe Glaucus, al 
căruia sfârşit a fost foarte nenorucit. Căci pe când 
copilul se jucă singur, nesupraveghiat de nimeni, 
prin curtea plină de bogății a palatului părinților 
săi, a căzut din nebăgare de seamă într'un butoiu 
cu miere, în care sa înecat. Dispariţia neașteptată 
a copilului a umplut de jale pe bieţii părinţi cari, 
după ce l-au căutat preste tot locul sau adresat și 
oracolului lui Apollo de la Delphi ca să le dea o 
îndrumare, unde ar puteă să-l găsească. Apollo prin 
gura preotesei Pythia le-a dat următorul răspuns, ca 
de obiceiu, enigmatic: „In împărăţia regelui Minos 
sa născut un monstru; cine îl va descoperi, acela 
il va găsi și pe copil“. 

Aducându-i-se la cunoştinţă acest răspuns al 
oracolului, Minos dete numai decât ordin ca să se 
caute preste tot locul, unde se găseşte monstrul. Ii 
sa raportat, câteva zile în urmă, fără să se arate 
anume unde, că sar găsi un vițel care își schimbă 
de trei ori pe zi culoarea: dimineaţa e alb, la amiază 
TOȘU Și seara negru. Atunci Minos a chemat pe 
auguri ca să-i tălmăcească enigma. Aceștia neputând 
da o dezlegare, ghicitorii l-au povăţuit pe rege să 
vestească în toată lumea că va dărul mari bogății 

aceluia care, venind la palatul sau, i-ar puteă descoperi 
unde se găseşte acel monstru. 

Intr'una din zilele următoare, iată că se prezintă 
în fața regelui Minos tânărul Polyidus, fiul lui Cocea- 
nus din Byzanţ, şi-i spune că acel monstru nu poate fi 
decât murul care face mure, la început albe cari 
apoi se înroșesc, pentru ca în urmă, când se coc, să 
se înegrească. Auzind acest răspuns, Minos a rămas 
mulțumit și a spus străinului că, după oracolul lui 
Apollo, tot el trebuie să-i descopere și pe fiul său 
Glaucus şi să i-l aducă acasă la căminul părintesc.. 
Polyidus, căruia zeii îi dăduseră arta auguratului, 
de a prezice viitorul după zborul păsărilor, s'a aşezat 
întrun loc potrivit pentru observarea sborului de 
păsări. lată însă că deodată vede o bufniță stând 
deasupra pivniţei cu vinuri şi fugărind albinele. 
Numai decât a socotit aceasta drept auguriu şi 
ducându-se la butoiul cu miere a găsit acolo RE 
copilul regelui, înecat în miere. 

Atunci Minos adresându-se lui Polyidus îi zise: 
„Mi-ai dat înapoi copilul, acum restitue-mi și sufletul 
lui. Polyidus răspunzând regelui că-i cere un lucru 
peste putință de îndeplinit și că nu este în stare să 
facă ceeace îi cere, Minos a hotărit să-l îngroape 
de viu, împreună cu corpul neînsufleţit al fiului său, 
Din. ordinul regelui s'a ridicat numai decât un monu- 
ment în care aveă să fie închişi amândoi pentru vecie. 

Pe vremea aceea înmormântarea celor morţi 
nu se făceâ ca mai târziu prin ardere, ci se aşezau 
cadavrele întrun monument băgându-se în el şi 
obiectele cari le fuseseră mai dragi în vieaţă. Lângă. 
Polyidus s'a pus o sabie. — De abiă fură închiși în 
monument, Glancus mort și Polyidus viu, când un 
şarpe se şi repezi la corpul copilului. Polyidus- 

socotind că șarpele vrea să-l mănânce, l-a străpuns 
deodată cu sabia și l-a omorit. Un al doilea şarpe, 
căutându-și tovarășul și aflându-l mort, s'a dus și a 
căutat o iarbă fermecată cu care atingând șarpele 
cel mort l-a adus din nou la vieață. Văzând aceasta 
Poiyidus a atins cu aceeaș iarbă pe Glaucus şi 
numai decât i-a redat vieaţa. Pe când amândoi voci- 
ferau în monument, cineva trecând pe acolo, ne 
spune Hyginus — şi auzind glas de om în monument, 
a dat de veste lui Minos. Acesta a poruncit îndată 
să se deschiză monumentul și în plină fericire a 
primit .pe fiul său sânătos şi teafăr. —Pe Polyidus 
încărcându-l regele cu multe daruri bogate, l-a trimis 
înapoi în patria sa din Byzanţ. 

Legendă istorică (după Schiller). 


La luptele de întrecere ce se făceau odinioară 
pe Istmul de Corinth, în alergări cu carul şi în con- 
cursuri de poezie, lupte la cari luau parte toţi Grecii 
de pretutindenea, a plecat odată, cu toiagul în mână, 
și divinul poet Ibycus, din oraşul Rhegium, un fa- 
vorit al zeului Apollo?!) 

In drumul său, ajunsese pe culmea unui munte, 
de unde privirea îi eră atrasă spre îndepărtatul Acro- 
corinth și aveă să intre, cu fiori de pioasă cucernicie, 
într'o dumbravă de molift închinată zeului Poseidon. 
De jur împrejurul poetului, eră o liniște de mormânt; 
doar, pe sus, prin văzduh, îl întovărășiau, în cete 
albastre, stoluri de cocori cari călătoriau, în sborul 
lor, departe spre ţările calde de miazăzi. 

„Salutare, mândre cete, prieteni buni și buni 
tovarăși. Fiți-mi buni prevestitori. Avem doar aceeaş 
menire. Venim cu toții de departe și căutăm și unii 
Şi alții un adăpost prielnic pe care o! de ar da zeii 
să-l găsim în ţara în care ne ducem:. 

Şi spunând aceste vorbe, își iuțește vârtos paşii 
și în curând ajunge în mijlocul pădurii. Dar, deodată, 
pe poteca strâmtă, doi tâlhari îi închid calea. E nevoit 
să se prinză la luptă cu ei; brațul slăbuţ însă al 
poetului, deprins să atingă coardele delicate ale lirii, 
iar nu să întinză arcul cel puternic, cade repede biruit. 

Voind să scape, chiamă întrajutor pe oameni, 

1) Poetul Ibycus a trăit, cea mai mare partea vieţii sale, la curtea 


regelui Polycrates din Samos, pe la anul 540 în. de Ch.— ln epoca 
primitivă a clasicităţii greceşti muzica eră unită cu poezia şi cu dansul. 

chiamă într'ajutor .pe zei. Strigătul său însă nimenea 
nu-l aude. Prin apropiere nici o şuflare omenească; 
nici o scăpare de nicăirea. „Lrebue așa dar, suspină 
el, trebuie să mor părăsit, aci pe pământ străin, 
neplâns de nimenea ; trebuie să cad mișelește de mâna 
unor ticăloși, fără nădejde măcar de a fi cândva 
răsbunat“. 

O lovitură puternică îl culcă la pământ pentru 
vecie. — În clipa aceasta însă aripile. cocorilor, pe 
cari poetul nu-i mai vedeă, dar îi auziă, fâșeiau în 
vâzduh și la cârăitul lor lugubru, dându-și sufletul, 
zise: „Dacă glas de om nu se găsește care să gră- 
iască pentru mine, cel puţin voi, cocoare de sus, 
răsbunaţi-mă“. 

Cadavrul jefuit de tot ce aveă cu sine a fost 
mai în urmă descoperit și fără multă greutate recu- 
noscut de prietenul său din Corinth. Acesta văzându-l 
începe să strige desnădăjduit: „Sărmane prieten, în 
loc să-ţi fi încununat tâmplele cu o coroană de laur - 
Şi cu o glorie în veci neperitoare, trebuie să te găsesc 
în starea aceasta! 

ŞI, o jale adâncă cuprinde pe toţi cei adunaţi 
de pretutindenea la această serbare a lui Poseidon. 
Intreaga Grecie e în doliu, căci poetul eră iubit de 
toți. Mulțimea dă năvală la Prytani şi cere răsbu- 
narea sufletului celui mort prin sângele ucigașului. 

Dar, nicăiri cea mai mică urmă. — Cum să.gă- 
sești pe nelegiutul criminal între atâtea gloate de 
popoare, câte se strânseseră din toate părţile, atrase 
aci de strălucirea serbărilor? Il va fi omorit poate 
niscai-va tâlhari sau gelozia vr'unui vrășmaș! Dar, 
cine să ştie aceasta, în afară de Helios —:soarele — 
căruia singur pe pământ nu-i rămâne nimic ascuns? 

ŞI, poate că chiar acum ucigașul îşi va fi du- 


www.dacoromanica.ro 


112 LEGENDE ȘI POVESTI ANTICE 


când pașii prin mijlocul mulţimii de greci și, în timp 
ce răsbunarea îl pândește pretutindenea, el se va fi 
bucurând de fructul crimei sale; şi, poate că chiar 
acum, pe pragul sfânt al templului, el va fi sfidând 
pe zei și se va fi îndesând printre valurile de oameni 
cari se înghesuesc, colo, spre teatru! 

Căci, stăteau îngrămădiţi în toate băncile, și până 
aproape să rupă parapeturile, popoarele de greci 
cari, din apropiere şi din depărtare, se revărsaseră 
în teatru ca un potop, iar clădirea părea că crește 
mereu, până în albastrul ceriului, de furnicarul de 
oameni ce se înghesuiau, ca valurile musgitoare ale 
mării, în băncile ei arcuite. 

Cine ar fi în stare să numere atâtea popoare? 
cine ar fi în stare să cunoască numele celor cari 
s'au adunat aci ca oaspeţi? Căci au venit și din 
falnica cetate a lui Theseu, și de pe ţărmul Aulidei 
şi din Phocida și din Sparta și din îndepărtata Asie 
Și din toate insulele și ascultau melodia grozavă a 
corului de femei*). 

Acest cor, cu pasul incet şi maiestos, iese, după 
un vechiu obiceiu, în ţinuta sa plină de demnitate 
Și gravitate din fundul scenei și înconjoară toată arena 
teatrului. Mersul acestor femei nu este mers de femei 
pământene, ele nu seamănă cu muritorii, iar corpu- 
rile lor uriașe sunt de o mărime supraomenească. 

O mantie cernită le acopere șoldurile: în mâi- 
nile lor slabe şi uscate fălfâie flacăra roșie a torțelor 
lor negre. În obraji, ele n'au picătură de sânge, iar 
în loc de bucle parfumate, pe fruntea lor foiesc șerpi 
și năpârci pline de venin. 

1 E vorba de corul Erinnyilor, numite prin eufemism Eumenidele 
adecă al Furiilor cari întruchipează pe zeitățile răsbunârii, adecă ale 


mustrării de conştiinţă. Schiller s'a inspirat din tragedia lui Aeschyl, 
Eumenidele. 

Prinse în Joc, aceste Furii fac să răsune melo- 
dia cântecului lor fioros care sfășie inima și apasă 
greu asupra conștiinţelor încărcate. Şi, cântecul lor 
străbate adânc sguduind sufetele și pătrunde până în 
măduva oaselor; împedecând să se auză cântecul lirii: 





Eumenidele urmărind pe Oreste. Pe un vas antic. 


„Ferice de cel ce, liber de ori ce greşală și de 
ori ce păcat, își păstrează sulletul de copil nevinovat. 
De un astfel de om noi ne ţinem departe cu răsbu- 
narea noastră și în calea vieţii sale, acesta poate 
să meargă fără grije şi, nesupărat de noi. Dar, vai 
și amar de acela care va fi făptuit într'ascuns vr'o 
crimă de omor. Noi, fiicele îngrozitoare ale nopţii, 
ne punem îndată pe urmele acestuia. 

„Şi chiar de şi-ar închipui el că a scăpat cu 
fuga, noi tot îl ajungem prin sborul aripilor noastre, 
îi aruncăm lațul de picioare și-l doborîm la pământ. 
Astfel, îl urmărim fără încetare, nu ne mulțumim 
cu .căinţa lui și-l gonim până la marginea mormân- 
tului și, nici chiar mort, el nu scapă de noi“. 

Cântând astfel, își jucau danţul lor. O tăcere 
adâncă, ca și tăcerea morţii, cuprinse deodată pe 
toţi spectatorii, ca și când zeul ar fi fost în apropiere- 
După un obiceiu străvechiu, Eumenidele, înconjurând 
sărbătorește arena teatrului, dispar, cu pasul lor 
domol și măsurat, în fundul scenei. 

În clipa aceasta, tiecare gândindu-se la faptele 
sale bune sau rele, e cuprins de un sentiment de 
groază religioasă, în fața puterii tainice care face 
să se desfășoare, fără voia și ştirea noastră, firul 
lung al întâmplărilor vieții omenești. 

Și atunci de pe cele mai de sus trepte ale tea- 
trului, se aude de odată strigătul unui glas: „Timo- 
theu, Timotheu, uite cocorii lui Ibycus*“. Şi pe neaş- 
teptate cerul se întunecă, și pe deasupra teatrului 
se vede irecând, într'un stol negricios, o armată în- 
treagă de cocori. 

„Ai lui Ibycus*. — Numele cel scump al lui 
Ibycus mișcă acum de o nouă durere toate inimile 
şi vorba sboară repede din gură în gură, întocmai 
cum în mare valul vine peste val: „Ai lui Ibycus? 
pe care îl plângem, pe care l-a omorît o mână uci- 
gaşe? Ce-i cu el? Ce o fi vrând cu asta? Ce-i cu 
acest cârd de cocori?“ 

Şi întrebarea se aude din ce în ce mai răspicat. 
Ca fulgerul bănuiala pătrunde în sufletele tuturora: 
„E puterea Eumenidelor, e puterea Eumenidelor ! 
Nefericitul poet este răsbunat! Ucigaşul sa dat sin- 
gur pe faţă, el și tovarășul său. 

Scăpându-i odată vorba, nu şi-o mai poate lua 
înapoi; iar fața lui palidă îl dă repede de gol. Pun 
mâna pe el, îl târăsc la tribunal și-l dau. pe mâna 
judecătorilor. Ucigaşii loviți de puterea răsbunării 
Eumenidelor, își mărturisesc în cele din urmă fapta 

Theonoe 
Legendă mitologică (după Hygin) 


Thestor, un învăţat grec din bătrâna antichitate, 
aveă trei copii, un băiat şi două fete. Băiatul se 
chemă Calchas și a ajuns cu vremea, mulțumită da- 
rului,cu care eră înzestrat de zei, unul din cei mai mari 
preoţi și profeţi ai Greciei, iar fetele se numiau, 
una Leucippe și cealaltă, mai mică, Theonoe. Pe 
când aceasta din urmă se jucă într'una din zile pe 
ţărmul mării, nişte pirați cari se găsiau prin apropiere 
o răpiră şi, cum se întâmplă adeseori în lumea 
veche, au dus-o şi au vândut-o ca sclavă în Caria, 
o țară din Asia Mică. 

Fiind o fată de o frumuseţe fără seamăn, a ajuns 
cu timpul soţia regelui Icarus. Tatăl fetei Thestor 
însă, neputându-se împăcă cu această grozavă perdere, 
a plecat după câţiva ani în căutarea ei, dar prin- 
zându-l o furtună pe mare, a suferit naufragiu și, 
după multe rătăciri chinuitoare pe apă, a fost aruncat 
de valuri pe ţărmul Cariei. Intâmplarea însă a făcut 
ca să ajungă în aceeaș localitate în care se găsiă 
şi fiica sa regina Theonoe. Fiind prins de locuitorii 
din Caria, aceştia l-au aruncat în lanţuri şi l-au 
ținut în sclavie. 

Leucippe, cealaltă fiică a lui Thestor și sora 
mai mare a Theonoei, văzând că a perdut şi pe 
tată şi pe soră, desnădăjduită s'a dus la oracolul 

din Delphi și i-a cerut sfat, cum să facă şi pe ce 
cale să apuce ca să-i găsească. Apollo i-a dat 
răspunsul următor: „Cutreeră pământul în lung și 
lat, ca preot al meu şi-i vei găsi“. Auzind această 
sentință a oracolului, Leucippe și-a tuns părul, a 
îmbrăcat haina de preot cucernic și a pornit la drum 
în căutarea celor perduți. 

După un umblet lung de ani de zile, peste mări 
și peste ţări, a ajuns în sfârşit și în Caria. Theonoe, 
acum regină slăvită a Cariei, văzând din întâmplare 
pe Leucippe, și îndrăgind pe preotul cu faţa de 
fecioară, a voit să-l ducă cu sine în palatul regelui. 
Leucippe, care eră femee și nu bărbat, a refuzat pe 
regină. Aceasta supărându-se, a poruncit, în năcazul 
ei de femee, ca preotul să fie închis şi omorit. 
Sclavul hărăzit de soartă să omoare pe falsul preot, 
a fost tocmai bătrânul Thestor care ajunsese acum 
sclav la grajdurile regelui Icarus. 

Acesta, cu sabia în mână, întrând în odaia în 
care se găsiă preotul şi nerecunoscând pe fiica sa 
zise: „Eu sunt nenorocitul Thestor care, după ce 
mi-am perdut acum pentru totdeauna pe fiul meu 
Calchas, pe cele două fiice ale mele, pe Leucippe 
şi pe Theonoe, sunt silit la bătrâneţțea mea, să fac 
și o crimă, să omor cu această mână nelegiuită pe 
un preot al lui Apollo. Mai bine să mor eu însumi“ 
Și întorcând arma asupra peptului său, eră gata 
să-şi pună capăt zilelor şi să-și curme vieaţa. Leu- 
cippe auzind de numele tatălui său, se repezi cu 
groază, îi smulse arma din mână și-i căzu în braţe. 

Recunoscându-se unul pe altul, se hotărăsc să 
omoare pe regină și apoi să fugă din palatulei 
blăstămat. Inainte însă, de a-şi pune planul în aplicare, 
regina auzind de numele de Thestor 'și de cele 

petrecute, îi se descoperi, ca fund fiica lui. Recunos- 
cându-se toţi trei, descoperiră lui Icarus originea 
lor și cele întâmplate. Regele atunci, bucurându-se, 
de neamurile sale pe cari nu le bănuise până atunci 
făcu un mare ospăț în cinstea lor şi apoi, încărcându-i 
cu daruri bogate, lăsă pe Thestor şi Leucippe să plece, 
în patria lor din Europa, —ne spune isoricul grec 
Hyginus. 

Bellerophon 


Basm mitologic (după Homer) 


Bellerophon a fost fiul lui Glaucus, un rege 
din Corinth şi nepotul faimosului Sisyphus. O intâm- 
plare nenorocită făcând pe tânărul Bellerophon ca 
să omoare la o vânătoare pe un concetăţean al său 
a fost silit să să exileze din patrie şi ajunge la curtea 
regelui Proetus din Argos. Aci tânărul găsește o pri- 
mire prietenească și purificându-se de omorul să- 
vârşit la Corinth, rămâne multă vreme în prietena 
regelui. Soţia lui Proetus însă, frumoasa Anteia 
prinzând iubire de tânăr, și acesta împotrivindu-se 
iubirii ei, întocmai ca Iosif din Biblie faţă de iubirea 
soției lui Putifar, se hotăreşște să-l piarză. Invinuindu-l 
înaintea soțului său, că ar urmări-o cu iubirea lui, 
Şi Proetus dând crezămant vorbelor ei mincinoase, 
Anteia na isbutit în planul ei criminal numai graţie 
legilor ospitalităţii cari nu îngăduiau ca un oaspe 
să fie atins de. gazda sa. Proetus se temu să pună 
mâna. pe tânărul pe care până atuncia îl avuse așă 
«de drag. De aceea, îl trimite în Lycia, în Asia Mică, 
la socrul său lobates, tatăl Anteiei, cu o scrisoare 
formată din niște tăblițe de ceară, cum se scria pe 
acele vremuri scrisorile, şi în care se spuneă ca să 
omoare pe Bellerophon. Scrisoarea fiind pecetluită, 
tânărul nu putu să afle conţinutul ei. 

Ajungând în Lycia, Bellerophon a fost primit 
bine de lobates și timp de nouă zile l-a ţinut numai 
în ospeţe şi petreceri, căci veniă de la ginerele său 
din depărtare. In ziua a zecea însă, când îl întrebă 
de nume și de veșştile ce-i aduce dela fiică sa şi dela 
ginerele său din Argos, şi când ceti conţinutul scri- 
sorii, și află dorința acestora de a omori pe tânăr, 
îl cuprinse căința de a-l fi primit așă de bine şi să 
temeă şi el de a nu călcă legile ospitalităţii. Totuș, 





E a SE IERI 


Belierophon în luptă cu Chimaera. Teracotă din Melos, în Muzeu! 
britanic din Londra. 


fiindcă vroiă să aducă la îndeplinire dorinţa ginerului 
său, se hotărăște să oblige pe Bellerophon să îndepli- 
nească nişte servici atât de primejdioase, încât să-şi 
găsească moartea, 

Mai întâiu îl pune să se lupte cu Chimaera, un 
monstru îngrozitor, de origine divină, născut din 
gigantul Typhon și din bălaurul Echidna, un monstru 

format, partea dinainte dintr'un leu, în partea 'dinapoi 
dintr'un șarpe, iar mijlocul dintr'o capră sălbatică; 
din gâtlejul monstrului ieșiă o pară de foc. 

In munca aceasta grea, Bellerophon putu să 
învingă pe Chimaeră numai cu ajutorul zeilor și a 
calului întraripat Pegasus.— Acest cal cu aripi, sim- 
bolul poeţilor inspirați, cari se ridică cu imaginaţia 
până în regiunile inalte ale ceriului, eră născut din 
sângele Medusei Gorgo, omorite de Perseu. Sburând 
prin aer, Pegasus se oprl la isvorul Peirene de lângă 
Corinth ca să bea apă. Cum văzu Bellerophon acest 
cal, pe când se găsiă încă în Elada, îl cuprinse o 
mare dorință de a-l avea. Toate încercările i-au 
rămas însă zădarnice. In cele din urmă, la sfatul 
profetului Polyidus, se așeză lângă isvor, în apro- 
piere altarului zeiței Athena, unde adormi. Atunci 
îi se arată în vis zeița care îi adusese un frâu de 
aur și-i zise: „Tu dormi, Bellerophon? Scoală-te și ia 
acest frâu, cu care se îmblânzesc caii și adu ca 
jertfă tatălui Poseidon, îmblânzitorul de cai, un taur 
alb.“ 

Bellerophon sare din somn, ia frâul de aur de 
lângă sine și aleargă plin de bucurie la profetul 
Polyidus, povestindu-i întâmplarea. Profetul îi porunci 
să îndeplinească cu sfințenie poruncile zeiței, să 
sacrifice un taur lui Neptun și să ridice Athenei un 
altar. In urmă, fără nici o greutate pune în gura 
calului Pegasus zăbalele frâului şi încalecă pe el. 

Cu ajutorul acestui cal, Bellerophon putu să 
dea, în munții Lyciei, monstrului Chimaera lovituri 
peste lovituri până ce-l omori. — Întorcându-se victo- 
Tios acasă, lobates îl trimite împotriva Solymilor, un 
popor viteaz care făceă dese devastări în țara Lyciei. 
Bellerophon îi învinge şi pe aceștia și birueşte în 

Bellerophon își adapă calu! Pegas. Relief în palaiu! Spada, Roma- 

urmă și pe Amazoanele, un popor de femei răs- 
boinice din Asia Mică. 

Eroul întorcăndu-se victorios acasă, Iobates își 
dete sama că Bellerophon nu este un om de:rând, 
ci că poartă” în vinele sale sânge de zeu. De aceea, 
îi dete în căsătorie pe fiica sa și jumătate din re- 
„gatul peste care domniă. 

In urmă Bellerophon, socotind că lui îi este în- 
găduit totul, a avut îndrăsneala să se urce cu calul 
său într'aripat până la ceriu ca să văză ce fac zeii 
pe acolo. Jupiter însă, neputând să rabde o așă de 
mare cutezanță, trimite un tăun care înțăpând pe 
Pegas, acesta îl trântește din înălțimea ceriului și-l 
face una cu pământul. Astfel se prăpădi viteazul 
Bellerophon. 

lată cum descrie poetul Homer întâmplările 
acestui erou: 


Antia, mândra nevastă a lui Proitos, de patimă aprinsă 
Vru să se apropie 'n taină de el. Dar Bellerofonte 

Bun și cuminte fiind învinge ispita femeei. 

Dânsa lui Proitos atunci îi zise scornind o minciună: 
„Mori tu, o Proite, acum ori omoară-mi pe Belerofonte! 
Dragoste silnic'a vrut cu mine să facă mişelul!)“, 

Zise şi ciuda l-a prins pe craiu auzindu-i cuvântul; 
Dar s'a ferit să-l omoare, de teama mustrării de cuget. 
Deci în Likia-l trimise cu semne de rău veslitoare, 
Semne mărunte de-omor pe îndoite tăblițe scrijelate; 
Socrului său porunci să le arăte voind ca să-l pearză. 
Bine de zei ocrotit, se duse în Likia viteazul. 

Când a sosit în a Licilor ţară udată de Xantos, 
Craiul acolo voios l-a cinstit cu ospeţe de nouă 
Zile, şi jertfe de nouă juncani a făcut pe altare. 

Iar intr'a zecea din zile, când rumene zori răsăriră, 
El a intrebat pe voinic, și semne-a cerut ca să vază 





1) Vezi Biblia, 1. 39: Iosif şi soția lui_Putifar. 

Ce fel de sarcina-i dete iubiiul său ginere Proitos. 
Când a primit cele două tăblițe cu semnele morţii 

l-a poruncit să omoare întâiu îndrăcita Himeră, 

Care din zei se trăgeâ și eră fioroasă lighioană: 

Leu înainte, în dos un balaur şi capră la mijloc, 
Groaznic din gură pufnind cu flăcări de foc arzătoare. 
Dar, în cereşti arătări bizuindu-se el o ucise. 

Şi cu vestiţii Solini, al doilea, luptat-a viteazul, 
Luptă crezută de el mai grea decât toate în lume; 
lară şi-al treilea luptând ucise bărbate Amazoane. 
Craiui pe urmă la 'ntors întinsu-i-a cursă vicleană: 
După ce-alese pe cei mai bărbaţi din întreaga lui ţară, 
Dânsul ii puse la pândă; dar nu se întoarse nici unul: 
Neprihănitul fecior al lui Glaucus pe toţi îi răpuse. 

Craiul înţelese că el e de-a zeilor 'nalta sămânță; 
Deci lângă sine la curte-l opri şi pe fiica sa-i dete. 
Cinstea crăiască pe urmă cu el împărţi pe din două; 
Licii-i dădură moșie, pământ osebit întru toate, 
Mandră livadă cu pomi şi câmp roditor ca să-l are, 


:) Homer, Iliada VI, 160, traducere de G. Murnu. 

Eimphion și Zethus 


Legendă mitologică (după Hygin) 


Pe când Polydorus, regele Thebei, un fiu al 
lui Cadmus, se găsiă pe patul de moarte, a încredințat 
pe copilul său minor Labdacus, în grija cumnatului 
său Nycteus. 

Acesta a domnit mai mulți ani, ca regent, până 
când nepotul s'a făcut mare'şi în stare să ocupe tronul 
părintesc. Dar, de oarece Labdacus n'a trăit decât 
puţin timp, după ce a luat domnia tatălui său, Nycteus 
a trebuit din nou, să ia sarcina de regent, de astă 
dată, al lui Laius, micul fiu al lui Labdacus. 

Pe când Nycteus conducea destinele regatului 
theban a primit vizita multor regi şi prinți cari 
peţiau pe fiica sa Antiopa, o fată de o frumuseţe 
deosebită şi pe care a îndrăgit-o însuș regele zeilor, 
Jupiter. 

Într'una din zile însă, Epopeus, regele Sicyonei, 
a răpit pe Antiopa și a fugit cu ea acasă. Din 
pricina acestui furt, s'a iscat răsboiu între Thebani 
şi Sicyoneni; răsboiul însă s'a sfârșit prin moartea 
celur doi comandanți, a regelui Epopeus și a regen- 
tului Nycteus și prin întoarcerea acasă a Antiopei. 
In drumul său spre Theba, Antiopa a dat naştere, 
în Eleuthera, la doi copii gemeni cari, după obiceiul 

de pe acele vremuri, au fost expuşi pe un'munte 
ca să se prăpădească. 

Numai un cioban, care se află în apropiere, a 
putut vedea cele petrecute şi care ne având copii 
a luat pe cei doi gemeni în bordeiul sâu și i-a 





Amphion şi Zethus. Palatul Spada, Roma. 


crescut ca pe copiii săi. Nimeni nu puteă să bănuiască 
că cei doi fraţi, Amphion și Zethus — așa se numiau 
ei — sunt copiii marelui Jupiter. 

Băieţii, ajunși flăcăi voinici şi mândri, deși trăiau 
împreună, aveau totuș însușiri și apucături deosebite. 

Zethus se distingeă mai ales ca păstor, având 
o putere strașnică, Amphion însă eră cântăreţ vestit. 
El primise dela zeul Mercur v chitară și cântă așă 
de bine cu ea că fermecase chiar și pe Apollo care 
îl socotiă ca maestru în cântece. 

Pe când cei doi frați trăiau astfel în singurătatea 
pădurilor şi a munților, necunoscuți de nimeni altul 
decât de ciobani, mama lor Antiopa avu să îndure 
nenumărate suferinţe, nu atât din partea lui Lyeus, 
urmașul lui Nycteus, cât mai ales din partea soției 
acestuia, a Dircei. 

Aceasta eră o femee geloasă şi credea că 
bărbatul ei iubeşte pe fiica fratelui său, pe Antiopa. 

In ura ei nebună turtură grozav pe nenorocita 
Antiopa, arzându-i părul din cap, lovindu-o peste 
faţă şi chinuind-o în fel de fel de chipuri. 

Sărmana, fată trebuiă să toarcă şi să depene 
sau să ţese toată ziua, întocmai ca o sclavă, și pentru 
munca ei nu primiă decât o bucăţică de pâine, ca 
mâncare, și puțină apă, ca beutură. 

Zile întregi petreceă într'o închisoare întunecoasă 
având ca pat o piatră tare şi rece şi fiind expusă 
Şi aci la chinuri și bătăi. 

Când însă se umplu măsura suferințelor, Jupiter 
făcu ca lanţurile cu cari eră legată, să se deslege 
dela sine, şi ușile închisorii să se desfacă și să lase 
liberă pe nevinovata ce îndurase atâtea cruzimi. 

Atunci 'biâta Antiopa pleacă singură și fără să 
cunoască pe cineva și fără să ştie drumul și, pe o 
noapte întunecoasă, ajunge până pe înălțimile Cithe- 
ronului, la coliba unui cioban. 

Aci cere adăpost, bătând cu sfială în ușa 
bordeiului. Atunci doi tineri îi eşiră înainte. Erau 
fiii ei cari nu aveau de unde să cunoască pe mama 

lor. Amândoi tinerii se simţiră atrași spre tânăra 
femee şi bucuros îi oferiră scut de apărare. 

Dar, iată că pe urmele ei soseşte și Dirce, care 
simțind că a plecat Antiopa din închisoare, a căutat-o 
peste tot locul și prin iscoade a descoperit-o în 
bordeiul ciobanului. 

Prin fel de fel de învinuiri născocite, Dirce 
«convinse pe cei doi tineri că Antiopa ar fi o criminală 
care trebuie să-și primească pedeapsa meritată. La 
rugăciunile și la amaninţările reginei, cei doi fraţi, 
ne mai putându-se împotrivi, se hotăriră să pedepsea- 
scă pe fugară pentru crimele ei şi, ca pedeapsa să 
servească drept pildă, aduce chiar un taur sălbatic 
de care aveau să lege, fără să ştie, pe mama lor, 
pentru ca astfel să se prăpădească. 

In acest moment iată că sosește ciobanul, care 
odinioară scăpase dela moarte pe cei doi copii 
gemeni, şi le descoperi taina pe care li-o ascunsese 
până acum: 

Antiopa era mama lui Zethus și Amphion. 

La auzul acestei ştiri neașteptate, furia celor 
«doi tineri se întoarce acum împotriva nemernicei 
Dirce. 

Aceasta este legată în locul Antiopei, de taurul 
sălbatec care o târăște prin munți și prin stânci, 
până ce își dete sufletul în chinuri grozave. 

Cadavrul reginei îl prefăcu zeul Bacchus într'un 
izvor de apă, din apropierea Thebei, izvor care s'a 
numit până mai târziu după numele ei /zvorul Dircei. 

In urmă Amphion și Zethus se întoarseră cu 
mama lor la Theba, de unde goniră pe slabul rege 
Lyeus, și puseră mâna pe domnia părintească. 

Fiindcă, însă, oraşul Theba, fondat de Cadmus 
nu eră întărit cu ziduri fortificate, se hotăriră cei 

doi fraţi să-l întărească cu ziduri puternice de apărare, 
cari să-l pună pe viitor la adăpost de orice atac 
dușman. Puternicul Zethus aduse cu mâinele sale 
din munţi blocuri mari de piatră pe cari Amphion, 
prin cântecul lirei sale, le făceă să se așeze, ele de 
ele, în zid fără să puie cineva mâna. 





Taurul farnez. Grupă de marmoră, Neapole. 


Astfel se ridicară vestitele ziduri ale Thebei şi, 
fiindcă lira lui Amphion aveă șapte coarde, se lăsară 
cetății șapte porți. 

Amphion luă în căsătorie pe Nioba. După moartea 
celor șapte flăcăi și a celor șapte fete ai Niobei, 
Amphion de disperare se sinucise. 

Ceyx şi Halcyona 


Basm mitologic (după Ovidiu), 


Ceyx, un rege tânăr din Trachinia, oraş din 
“Thessalia, eră fiul Luceafărului de dimineașă (Phos- 
phoros sau Lucifer) și frate cu Daedalior, care fu- 
sese prefăcut de zei în pasăre răpitoare. Turburat 
în adâncul sufletului de minunea că fratele său a 
suferit această transformare și îngrijorat de atâtea 
metamorfozări,.la cari fusese martor, voi să plece 
să ceară sfatul zeilor, voi să consulte oracolele lor. 

Neputându-se duce la Delphi, de oarece nele- 
giuitul Phorbas, rege din Thessalia, jefuiă pe toți 
călătorii cari îi ieşiau în cale, în drumul lor spre 
Delphi, şi de oarece acesta jefuise chiar şi templul 
lui Apollo din acel oraș, se hotări să se ducă peste 
mare tocmai la Claros, în „sia Mică, unde de ase- 
menea zeul profeţiilor își avea un templu celebru. 

Planul său îl împărtăşi mai întâiu scumpei şi 
credincioasei sale soții, Halcyona, o fiică a lui Aeolus, 
regele vânturilor, cu care se căsătorise nu de multă 
vreme. La această veste, Halcyona rămâne palidă 
ca moartea şi un potop de lacrămi îi udă obrajii ei 
cei fragezi. A încercat să vorbească, dar lacrămile 
îi opriră glasul. In cele din urmă, când lacrămile și 
suspinele îi .conteniră, tânăra femee începe să gră- 
iască astfel: 


61688, — Popa Lisseanu, Povâiti âiiietjacoromanica.ro 

„Ce crimă a săvârșit, dragă, Halcyona ta? Cine 
a putut să-ți schimbe inima până într'atâta? Cum 
a pierit grija ta pentru mine, cum a pierit dragostea 
ta de mai înainte? Poţi tu oare să te desparți de 
mine în linişte și fără părere de rău? Ţi-a intrat în 
cap să faci o lungă călătorie: mă iubești tu oare 
mai mult din depărtare? Dacă nai aveă să străbaţi 
mările pline de primejdii, m'aş mâhni, fără îndoială, 
dar nu maș teme și nu aș fi atât de îngrijorată, 
Dar, acum marea, și chiar numai imaginea tristă 
a mării, mă umple de groază. Nu mai departe decât 
ieri, am văzut pe țărmul ei rămășițele unui nau- 
fragiu. Şi, nu odată am cetit pe pietrele de pe mor- 
minte nume goale 1). Nu trebuie să te încrezi în aceea 
că Aeolus, tatăl meu, îţi este socru, el care ţine 
ascunse vânturile în peşteri adânci și potoleşte, de 
câte ori vrea, furia lor; căci vânturile, odată scăpate 
din închisoarea lor, se întind pe întreaga suprafaţă 
a mărilor și nimic nu le poate sta in cale. Ele ros- 
togolesc şi pământul, în toată întinderea lui, și sânul 
cel larg al mărilor. Chiar și împotriva cerului se 
răscoală ele uneori și, din ciocnirea lor sălbatică, 
ies fulgerile și trăsnetele. Cu cât cinevă le cunoaşte 
mai bine—și eu le cunosc fără îndoială bine, căci 
le-am văzut adeseori din copilărie în palatul tatălui 
meu —cu atâta trebuie să le socoteascătmai de 
temut. lar, dacă acum rugăciunile mele nu te pot 
înduioşă, prea scumpul meu bărbat, și dacă nimic 
nu te mai poate abate dela această călătorie, plină 
de primejdii, îngădue-mi cel puţin să te însoțesc și 
eu. Vom fi împreună amândoi jucăria valurilor, vom 


i) Cendtaf sau monument fuferar ridicat pentru morţi, a căror 
cadavre nu se găsiau, fie că au făcut naufragiu, fie că au murit în 
râsboiu, etc. 

suferi împreună amândoi tot ce ne va îi dat să 
pătimim, și împreună amândoi vom fi purtaţi pe 
întinsul nemărginit al mărilor“. 

Aceste vorbe, precum și lacrămile soţiei sale, 





Ceyzx şi Halcyona. Stampă după Metam. lui Ovidiu, de Desaintange. 


ating adânc inima lui Ceyx, căci el o iubeşte tot 
atât de mult, pe cât este iubit de ea. Hotărirea lui 


www.dacoromanica.ro 


132 LEGENDE ȘI POVESTI ANTICE 


însă este luată odată și nu voește nici să-şi amâne 
călătoria, nici să expună primejdiilor pe scumpa sa 
Halcyona. Câte nu i-a spus el spre a-i 'mângăiă 
inima plină de teamă şi spre a-i conteni lacrămile! 
Dar toate încercările lui rămân deșarte. Totuş o 
ușurare în durarea ei îi aduce când îi spune: „Vre- 
mea ce o voiu petrece departe de Halcyona mea 
va fi fără îndoială lungă pentru mine; îţi Jur însă 
pe tatăl meu Lucifer, care mi-a dat zilele că, dacă 
va îngădui destinul, voiu fi înapoi lângă tine inainte 
ca luna să-și fi umplut de două ori orbita sa“ 
Această făgăduială îi umplu de nădejde inima Hal- 
cyonei. 

O corabie bine echipată este pusă pe apă. La 
vederea ei regina, presimțind oarecum nenorocirea, 
este cuprinsă de groază și ochii îi se umplură de 
lacrămi. Imbrățișându-și bărbatul și spunându-i un 
dureros adio, sărmana femee căzu jos leșinată. 

Mortrozii voinici, cu toate că Ceyx căută pre- 
texte spre a mai zăbovi, așezându-se pe două rânduri 
de bănci, trag cu putere către piepturile lor îndoitul 
rând de lopeţi şi în mișcări cadenţate spintecă valurile 
mării. Hal!cyona își ridică ochii umezi de plânset 
şi-și priveşte stând pe pupa încovoiată pe soțul iubit 
care, cu mâinile întinse, îi trimite un adio mut; ea 
îi răspunde la semne prin semne. | 

Şi acum corabia se îndepărtează mereu și ţărmul 
pare că se duce înapoi. Ochii Halcyonei ne mai 
putând să distingă figura soțului ei, urmărește totuş 
corabia care fuge şi, chiar când aceasta dispare cu 
totul, biata regină deschide ochii mari spre steagul 
ce fâlfâe în vârful catartului. Când n'a mai văzut 
nici acest steag, Halcyona se îndreaptă spre casa-i 
părăsită. Se aşează pe pat; dar patul și camera fac 

să o podidească din nou plânsul, reamintindu-i pe 
regele absent. | 
Nava părăsise acum de mult portul şi sutlarea 
puternică a vântului puneă în mișcare funiile şi 
pânzele: martrozii lasă la o parte lopeţile netrebu- 
incioase, ei ridică antenele în vârful catartului şi 
„desfășoară pânzele cari se umflă de vânt. In vre- 
mea aceasta, Ceyx ajunsese la jumătatea drumului 
găsindu-se la o egală depărtare de portul Trachinia 
şi de ţinta călătoriei sale, când, deodată, în apropierea 
nopţii, marea începe să facă spume albe de valurile 
ce se umiflau și de Eurul care suflă 'cu putere. 
„Strângeţi mai repede antenele, strigă cârmaciul 
corăbiei, și legaţi pânzele de catart*. Așă grăi el, 
dar vuetul vânturilor şi sgomotul valurilor îi înăbuşe 
glasul. Cu toate acestea, unii se grăbesc să puie 
mâna pe lopeţi, alții să astupe găurile corăbiei, iar 
alţii, în sfârșit, să strângă pânzele; unul scoate apa 
ce pătrunde înlăuntrul corăbiei, aruncându-o din 
nou în mare, aitul trage cu putere antenele. Şi în 
vrenie ce toate acestea le fac matrozii, ei de ei, fără 
ordine și în desordine, furtuna grozavă crește mereu, 
Vânturile deslănţuite din toate părţile se iau între 
ele la o luptă întricozată și ridică valuri nimicitoare. 
Cârmaciul însuş e cuvrins de groază şi spaimă; el 
nu ştie nici unde îi e capul, nici ce trebuie să facă, 
atât de mare este primejdia, şi atât de mult aceasta 
primejdie este mai presus 'de știința și arta sa de 
corăbier. Este o harmalaie de strigăte de bărbaţi, 
de sgomote de funii, de ciocniri de valuri, de bu- 
buituri de tunete. Unda de apă care se urcă pare 
că atinge cerul, ridicându-și până la nori spuma. 
Această undă este, când galbenă ca nisipul cel gal- 
ben pe care îl răscolește din fundul mării, când mai 

neagră de cât Styxului; iar când pare că se potoleşte, 
se acopere de spumă albă. 

Corabia trachiniană este jucăria valurilor; când, 
din vârful lor, ca din creștetul unui munte, pare că 
stăpâneşte văile şi privește la picioarele sale abisurile 
negre ale Acherontului, când, afundându-se în adân- 
cimi, o împresoară, de jur împrejur, valuri preţipișe 
și pare că priveşte ceriul din fundul prăpastiei In-- 
fernului ; adeseori coastele sale, isbite de unde, răsună 
cu zgomot, întocmai ca un zid de cetate pe care 
îl lovește berbecele de fier sau o balistă puternică. 
Şi, precum un leu furios, câștigând forţe în avântul 
său turbat, se aruncă cu piepţul înainte în contra 
armelor ce i se împotrivesc, tot astfel unda repezită 
de puterea vânturilor, se nărue asupra corăbiei ce 
se luptă şi o birue. Şi, acum îi trosnesc închieturile, 
acum se desface ceara care leagă bârnele și prin 
crepăturile sale dă drum apei ce aduce moartea; 
iar, ploaia se revarsă în torente din norii ce se des- 
chid: ai crede că ceriul se năruie peste mare și 
marea umflându-se se ridică să atace ceriul. Pânzele 
se udă de ploaie și apele Oceanului se amestecă, 
făcându-se una cu apele norilor. Eterul de sus este 
lipsit de stele și întunerecul nopții se unește cu 
întunerecul furtunii. Numai fulgerul îl mai împraștie 
din când în când și luminează apele de o lumină 
amenințătoare. 

Și acum valurile de apă pătrund printre păreții 
desfăcuţi ai corăbiei şi, precum o trupă de mai 
mulți ostaşi, după mai multe asalturi, pun stăpânire 
în sfârşit pe o cetate bine apărată şi dintre mai multe 
mii de soldaţi, mânaţi de aceeaș iubire de glorie, 
unul singur se repede, cel dintâiu, pe ziduri, tot 
astfel şi acum, după ce de nouă ori valurile enorme 

au isbit coasta corăbii, un al zecelea val, mai mare 
decât toate celelalte, se repede cu furie, zdrobește 
cârma obosită și intră în corabie, ca și dușmanul 
într'o cetate cucerită; înlăuntru apă, în afară: de 
asemenea apă ce caută să pătrunză în corabie. 
Matrozii tremură de spaimă, cum tremură. sol- 
daţii într'o cetate asediată, când din afară duşmanul 
bate zidurile și când pe alocurea s'a pătruns înlăuntru. 
Pilotul nu-și mai cunoaste meșteșugul, descurajarea 
cuprinde pe toţi și cu fiecare val care străbate în 
corabie pare că străbate o nouă moarte: unul nu-și 
poate reţineă lacrămile, altul stă încremenit pe loc; 
unul fericește pe cei cari pot să-și aibă un mormânt, 
„altul imploră pe zei, cerându-le zadarnic ajutorul 
Și-și ridică mâinile spre ceriul pe care nu-l poate 
vedea; cestuilalt îi vine în minte acum un frate, 
un tată, ori casa, ori copiii -săi și tot ce a părăsit 
departe în patria sa. Ceyx nu se gândeşte decât la 
Halcyona sa, numai pe ea o dorește și totuș se bu- 
cură că ea nu este de față ;ar dori să se mai întoarcă 
odată la casa sa, să-şi mai arunce ochii spre palatul 
său regal; dar nu ştie unde se găsește, atât de mare 
este turbarea undelor, atât de mulţi nori acopere 
întreg ceriul cu vălul lor cel gros si măresc chipul 
cel negru al nopții. La o nouă isbitură se rupe 
catartul, se rupe cârma. Valul care îl duce cu sine 
pare mândru de această pradă, de aceste trofee, și 
ca și când ar voi să-și sărbătorească victoria, se 
înalță mai presus decât celelalte: valuri; apoi pre- 
cipitându-se deodată, atât prin greutatea sa, cât şi 
prin isbitura sa, aruncă corabia în adâncime. O parte 
din corăbieri pier scufundându-se în valuri, alții se 
acață de sfărâmăturile năvii; Ceyx însă, cu mâna 
cu care obișnuiă altădată să ţie.un sceptru, prinde 

acum o frântură de lopată. El chiamă ajutorul tatălui 
său, Lucifer, chiamă ajutorul socrului său, Aeolus, 
dar, vai, în zadar. In gura lui însă eră mai ales 
numele Halcyonei; de Halcyona îşi amintește în tot 
momentul, Halcyona îi stă pe suilet. Ar dori ca cel 
puţin marea să-i ducă corpul în ochii Halcyonei, 
pentruca mâini prietenești să aducă manilor săi ul- 
timile onoruri mortuare. Când se află deasupra va- 
lurilor el rostește numele Halcyonei, când se află supt 
valuri, el tot numele Halcyonei îl borborosește. Dar, 
iată, că deodată, deasupra valurilor cari il înconjoară 
se înalţă, în formă de arc, un talaz nemărginit care 
se despică și-l scufundă înghițându-l. — lar, în această 
noapte tristă, Lucifer își avea discul întunecat şi 
neputând să se scoboare din Olymp, şi-a acoperit 
faţa cu nori deși și plumburii. 

Fiica lui Aeol, tânăra regină Halcyona, “fără să 
cunoască nenorocirea ce o păştiă, numără nopțile 
şi da zor să se gătească hainele pe cari aveă să le 
îmbrace Ceyx și pe cele pe cari aveă să le îmbrace 
ea însăș, la sosirea lui. Se gândiă sărmana la o 
întoarcere pe care de geaba o mai doriă și punea 
să se arză tămâie pe altarele tuturor zeilor şi mai 
ales pe altarul lunonei, zeița căsătorii și a căsniciilor 
şi îi duceă cu cucernicie darurile sale cele bogate. 
Pe aceasţă zeiţă o rugă ea mai vârtos ca să-i aducă 
înapoi, în plină sănătate și teafăr, pe bărbatul care, 
vai, nu mai eră în vieaţă și să-l facă să-i rămâie 
pururi credincios. Din nenorocire, numai această 
din urmă rugare putea să-i mai tie împlinită. — Dar, 
zeița, nu putu să sufere mult să fie rugată pentru 
Ceyx, care nu mai erâ în vieaţă; ea nu mai putu 
să rabde să i se aducă pe altarul ei niște jertfe cari 
trebuiau duse pe altarul zeilor din Infern. 

De aceea, chemând la sine pe Iris, curcubeul. 
îi zise: „Du-te, Iris, tu, credincioasa mea crainică, 
du-te pe aripa ta ușoară la locuința Somnului şi 
dă-i ordin să trimeată Halcyonei, în vis, chipul lui 
Cevx, pentru ca să-i arate aievea soarta soţului 
ei“. Astfel grăi zeiţa, iar Iris, îmbrăcându-și tunică 
sa cu mii de culori, făcu să strălucească pe cer 


arcul său, și-și îndreptă sborul spre palatul regelui 
visurilor. 





Iris. Desemn pe un vas antic. Paris. 


In țara Cimmerienilor, de lângă Marea de Azof, 
se atlă o peșteră adâncă, scobită în coastele unui 
munte: aci este locașul ascuns al molatecului Somn. 
in acest loc Phosbus niciodată nu poate să-şi ducă 
razele sale, nici când se găseşte în mijlocul drumului 
şi nici când asfinţeşte în valurile Apusului. Pămân- 
tul abureşte aci, de jur împrejur de neguri ames- 
tecate cu ceaţă; în aceste locuri nu străbate decât 
o slabă lumină de crepuscul. Aci, niciodată cocoșul, 
pasere neadormită cu creasta de purpură, n'a che- 
mat prin căntecul său răgușit Aurora, nici odată 

câinele credincios, nici odată gâsca, paserea Câ- 
pitoliului, mai credincioasă chiar decât câinele, 
n'a turburat prin vocea sa tăcerea cea adâncă a 
locului; nici odată nu sa auzit pe aci, nici răget. 
de fiară sălbatică, nici muget de vită domestică, nici 
toșnet de ramuri bătute de vânt și nici glas de limbă 
de om muritor: aci este locuința răpăusului adânc. 
Totușş, din fundul peşterii, printre stâncile răsunătoare, 
curge, cu un murmur ademenitor la somn, un pârâu 
cu apă Letheiană?). 

Inaintea porților peșterii crește o holdă de mac 
și de ierburi ce te adorm. Zeița Nopţii le stoarce 
sucul și, odată cu umbrele ce le răspândește pe pă- 
mânt, îl împrăștie peste tot locul. In acest lăcaş nu 
este nici o uşe care să scârţie, când se deschide, 
nu se găsește nici un paznic la întrare. În mijlocul 
palatului se găsește un tron de abanos, umplut cu 
fulgi şi acoperit cu o velinţă : neagră, pe care zeul 
își culcă membrele sale molatice. De jur împrejurul 
său, stau culcate, ici coleă, visurile cele deşarte, cu 
chipuri diferite, atâtea la număr câte sunt spicele 
pe cari le coace toamna, câte sunt frunzele în pădure, 
cât nisip aruncă marea pe țărmii săi. 

Feciora Iris, îndată ce a intrat în peșteră, a 
îndepărtat mai întâiu cu mâinile sale visurile ce-i 
steteau în cale, umplând de strălucirea rochiei sale 
întunericul palatului. Zeul incearcă să-și deschiză 
pleoapele ochilor săi obosiţi; încearcă să se ridice, 
dar cade din nou, lovindu-şi peptul cu bărbia sa 
clătinătoare. În cele din urmă, se scutură şi, ridi- 
cându-se pe un cot, întreabă pe fecioară, pe care 
Q cunoştea şi de altă dată,. de ce a venit? Iris îi 


5 Apa Lethei e apa uitării. Cine a gustat odată din fluviul Leths, 
din Infern, uită toate cele trecute. 

răspunde: „Somnule, tu pacea sufletelor, tu leacul 
grijilor, tu care refaci trupurile obosite de munca 
zilii şi care reînoești puterile pentru munca dea 
doua zi, dă poruncă visurilor cari ştiu să ia chipul 
de om, să se ducă în Trachinia, la regină Halcyona, 
supt înfățișarea și trăsurile bărbatului ei, şi să-i se 
arate ca o jucărie a valurilor mării; așă este or- 
dinul Junonii“. Iris, după ce și-a îndeplinit însăr- 
cinarea, pleacă, căci nu mai puteă răbdă puterea 
aburului ce o înconjură și, îndată ce a simţit somnul 
furișindu-se în mădularele ei, a luat-o la fugă și 
se întoarse în ceriu, pe arcul strălucitor pe care 
venise. 

Dintre miile sale de copii, Somnul deșteaptă pe 
Morpheu, ca cel mai priceput să ia forma omenească. 
Nimenea altul mai bine ca el nu poate să imite și 
mersul și înfățișarea şi glasul şi vestmintele şi până 
şi vorbele cele mai potrivite ale fieştecăruia. Acestuia 
Somnul îi dă însărcinarea să aducă la îndeplinire 
poruncile lui Iris, apoi subjugat din nou de toro- 
peala cea dulce, își lasă capul aplecat și adoarme 
iarăș. 

Xlorpheu pornește în sbor și aripasa tăcută îl duce 
într'o clipă, prin mijlocul întunericului, în cetatea 
în care a domnit Ceyx. Aci, își lapădă aripile şi ia 
chipul soțului Halcyonei. Gol și palid, sămănând cu 
un cadavru, se așează înaintea patului sărmanei 
“temei. Barba îi este umedă, din părul său ud pare 
că picură apă. Aplecându-se pe pat, îşi înmoaie fața 
în lacrămi şi-i spune: „Mai cunoşti tu pe Ceyx, soţie 
nenorocită? Schimbat-a cevă moartea din înfățișarea 
mea? Uită-te şi priveşte, în loc de un soț, umbra 
unui soț! Scumpă Halcyonă, rugile tale nu mi-au 
tost de nici un folos. Eu nu mai sunt în vieaţă. Nu 

mai cere de la zei o întoarcere a mea, căci nu se- 
mai poate. Furtunaticul Austru mi-a lovit nava. 
în mijlocul Mării Egee și cu suflarea sa grozavă 
a sfărâmat-o cu totul, iar vocea mea ,care strigă 
în zadar numele tău, au inăbușit-o talazurile. Des- 
pre această nenorocire a bărbatului tău află, nu dela 
un crainic al său necredincios, nu din svonuri 
nesigure, ci chiar din gura mea, care viu la tine 
să-ți desvălesc destinul tău. Scoală-te, plângi şi im- 
bracă haina de doliu. Nu lăsă să mă scobor în 
adâncul Tartarului cei negru.,: fără să fi fost plâns 
de tine“. 

Astfel grăi Morpheu și, pentru ca să fie și mai 
mult crezut de Halcyona, a luat chiar glasul băr- 
batului ei: păreă că varsă lacrămi adevărate şi 
mișcările lui erau cele ale lui Ceyx. 

Ilalcyona geme şi plânge; își întinde braţele 
în somn și vrea să-și îmbrăţişeze bărbatul, dar nu 
îmbrățișează decât aerul: „Unde fugi? strigă ea, 
Rămâi... mergem împreună“. Turburată de această 
vedenie și de vocea ei proprie, se deşteaptă. La stri- 
gătu-i aleargă slugile, aducând lumânări. Ea privește 
de jur împrejur, ca să găsească pe cel pe cure îl 
văzuse mai înainte. — Umbra dispăruse. 

Atunci începu să se lovească cu mâinile peste- 
aţă, să-și sfâşie hainele de pe pept, să-și smulgă 
părul. Intrebând-o guvernanta de durerea ei, îi răs- 
punde: „Nu, nu mai există Ilalcyona; a murit în 
împreună cu Ceyx al ei. Inlături cu mângăerile 
voastre! Ceyx a murit în naufragiu; l-am văzut, 
l-am recunoscut. Când am întins mâinile spre el, 
a fugit. Eră o umbră, dar o umbră aievea, umbra 
bărbatului meu. Trăsurile feţii lui nu străluciau de: 
strălucirea lor obișnuită. L-am văzut, nenorocita de 

mine, palid, gol, cu părul încă ud, l-am văzut chiar 
în acest loc—şi căută să vază, dacă n'a lăsat vr'o 
urmă.— Da, asta eră, asta eră ce presimţiam în 
sutletul meu, când te rugam să nu părăsești pe 
Halcyona ta, să nu te încrezi în vânturi. Şi fiindcă te 
duceai la moarte, am dorit, să mă iei cu tine. Tre- 
buiă, da, trebuiă să merg cu tine. N'aș fi fost nici 
o clipă lipsită de lângă tine, n'am fi fost nici prin 
moarte despărțiți unul de altul. Acum, departe de 
tine, eu mor deodată cu tine; cadavrul meu va fi 
şi el, ca și al tău, o jucărie a valurilor, iar unda 
are să mă înghiță, fără să mă aibă. Aș purtă în 
peptul meu un suilet mai crud decât moartea, dacă 
aş mai căută să trăesc, după o astfel de durere. Nu, 
eu'nam să mai trăesc! Nu, eu nu te voi părăsi, 
prea scumpe și nenorocite bărbat! Cel puţin acum 
am să te urmez şi, dacă urnele noastre, dacă cenuşa 
noastră nu se va amestecă, în mormântul nostru 
comun se vor alinge cel puţin cele două nume ale 
noastre: Cer și Halcyyona“. — Durerea nu i-a îngă- 
duit să vorbească mai multe; fiecare din vorbele ei 
e înăbușită de un sughiţ și din pieptul ei nu ies 
decât gemete adânci. 

A sosit Aurora: Halcyona își părăsește în grabă 
palatul și se duce la ţărmul mării. Vrea să viziteze 
locurile, de unde a plecat Ceyx. „Aci, zise ea, aci 
sa oprit și acl ridicându-se ancora, gata de placare, 
mi-a dat ultimile îmbrăţişeri. — Şi, în vreme ce ea 
își perândează în minte toate cele petrecute, privește 
marea în depărtare. 

Deodată zăreşte pe supralaţa lucie cevă ce pare 
a fi un corp omenesc. La început nu poate să distingă 
ce este; dar numai de cât, înaintând unda de apă, 
Halcyona, cu toată depărtarea, poate să-și dea seama 

că este un cadavru. Nu știe al cui va fi acel corp, 
dar desigur este al unui naufragiat şi acest presim- 
ţământ o turbură grozav: deși nu-l recunoaște, totuș 
din ochii îi picură, fără voia ei, câteva lacrămi. „Ah, 
nenorocitule, zise ea, ori cine ai fi, nenorocită îţi 
este soția, dacă vei fi având vr'o soţie“. Mânat de 
unde, corpul se apropie şi cu cât Halcyona îl priviă 
mai mult, cu atât mai mult se simte mai turburată. 
Acum cadavrul atinge uscatul, acum poate să-l 
recunoască: este al soțului ei. „El este“! strigă ea, 
și deodată își sfâșie faţa, părul, veștmintele și, în- 
tinzându-și mâinile tremurătoare cătră Ceyx, zice: 
„Aşă vii, prea scumpe bărbat, așă vii la mine, 
nenorocitule? !* 

La marginea mării se înalţă un dig construit 
de mâini omenești, pentru ca să înfrunte furia va- 
lurilor și să stăvilească puterea lor. Halcyona se 
urcă pe el, ba, mai bine zis, sboară pe el, și, în 
această clipă, o minune se întâmplă. Cu aripa care 
îi crește în loc de braț, loveşte aerul şi atinge undele 
mării. Ea sboară acum și din ciocul său ascuţit 
scoate un ciripit care seamănă mai mult cu un 
strigăt de durere. Apoi, în sborul ei, se abate asupra 
corpului neînsufleţit și rece al lui Ceyx, îi îmbrăţi- 
șează cu aripele ei membrele cele dragi şi cu ciocul 
îi dă sărutări nenumărate. 

Nu se ştie, aceste sărutări sau mișcarea valurilor 
au însufleţit din nou pe Ceyx. Zeii, fără îndoială, 
atinși de nenorocirile celor doi soţi, i-au transformat 
în păsări, păsări cari trăesc ca soţi, se unesc şi se 
reproduc și, timp de șapte zile, cât își clocește iarna 
Halcyona ouăle, în cuibușorul său ce înnoată pe 
vălurile mării, undele sunt liniștite, vânturile stau 

ascunse în închisoarea lor, iar Aecol în cinstea ne- 
poţilor, săi, face ca apele să fie într'un repaus de- 
săvârşit 1). 


1) Haicyona este o păsărică frumoasă de mărimea unei vrăbii, 
având penele de diferite culori. Ea trăeşte pe ţărmii Siciliei şi cântă 
aşă de plăcut, că vânturile încetează de a ma: bate, iar marea este într'o 
linişte desăvârşită. Timp de şeapte zile își face cuibul, un cuib artistic 
lucrat şi, în alte șapte zile, îşi cloceşte ouăle. Femeiuşca se zice că nu 
mai trăeşte după moartea bărbătuşului ei, pe care îl jeleşte într'una, 
până ce moare şi ea, ne mai vrând nici să bea nici să mănânce. — 
Timpul halcyonean coincide cu sfârşitul lui Noemvrie. 

Legendă istorică (după Lucian din Samosata) 


Vestitul templu al Junonei din orașul Hierapolis, 
din Syria, a fost construit, după cum ne spune tra- 
diţia, de însuşi zeul Bacchus, cu ocaziunea trecerii 
sale prin această ţară în drumul spre Aethiopia. Ne- 
număratele obiecte de artă și inscripţiuni ce s'au 
găsit în clădirile de aci sunt o dovadă că în adevăr 
acest zeu ar fi fost fundatorul celebrului templu, 
închinat mamei sale vitrige. 

Clădirea care se putea vedea în timpul scriito- 
rului Lucian, — născut pe la a.120d. Christos,—nu 
eră vechiul edificiu de care ne vorbește tradiţia. 
Templul cel vechiu de odinioară sa dărăpănat și 
ruinat cu totul de vremurile cari au trecut peste 
el şi, în locul lui, a construit un alt templu, poate 
tot aşa de măreț, Stratomica, regina Assyrienilor. 

Această regină celebră eră fiica regelui Deme- 
trius Poliorcetes și, pe la anul 300 înainte de Christos, 
fiind în vârstă numai de 17 ani sa căsătorit cu bă- 
trânul Seleucus, regele Syriei. Frumoasa regină a 
trăit multă vreme în deplină armonie cu bărbatul ei. 
Seleucus însă aveă un fiu dintr'o căsătorie de mai 
înainte, avea pe tânărul Antiochus care a fost cu- 
prins de o iubire pătimașe pentru mama sa vitrigă, 
iubire care fără îndoială, avea să-l coste vieaţa, dacă 
n'ar fi intervenit medicul curţii regale. 

Imbolnăvindu-se din această pricină greu, și 
neştiind ce să facă unei patimi de care îi eră rușine, 
tânărul Antioch răbdă mult timp în tăcere. In 
cele din urmă însă, doborit de durere, el steteă în- 
tins în patul său și se stingeă din zi în zi, fără ca 
cineva să potă să ştie cauza suferințelor sale. Se 
fâcuse palid ca ceara şi slăbiă mereu, văzând cu ochii. 

Doctorul, observând că nici o boală nu se de- 
clară, bănui că ar putea să fie la mijloc vro iubire, 
căci, își ziceă el, iubirea tăinuită se arată prin mai 
multe simptome: ochii obosiţi, vocea schimbată, pa- 
loare în obraji şi lacrăme. Descoperind toate acestea 
la tânăr, iată ce face doctorul: pune mâna dreaptă 
pe inima bolnavului și cheamă, pe rând, toate per- 
soanele din casă la patul lui. Tânărul rămase cu 
totul liniștit. Când însă sosește și mama sa vitrigă, de- 
odată își schimbă coloarea feţii, îl pătrunde o sudoare 
rece și e cuprins de o tremurătură neobicinuită, iar 
inima începu să-i bată cu putere. Aceste simptone 
sunt de ajuns pentru medic, ca să descopere pasiunea 
tânărului prinț. lată acum, cum l-a tămăduit și cum 
l-a scăpat dela o moarte sigură. 

A chemat mai întâiu pe tatăl tânărului, pe 
Seleuc care erâ foarte neliniștit de starea fiului 
său. „Această boală, îi zise medicul, nu este de loc 
-o boală, ci este o iubire pătimașe. Fiul tău nu simte 
nici o durere, dar o dragoste nebună i-a cuprins 
inima. El dorește să aibă ceeace nu va putea să 
dobândească niciodată: este îndrăgostit de femeea 
mea și de sigur n'am să i-o cedez nici de cum“. 

Aceste vorbe ale medicului nu erau decât o apu- 
cătură şireată. Atunci părintele tânărului începe 
să-l roage: „Te conjur pe înţelepciunea ta, te conjur 
pe arta ta de medic, nu-mi lăsă băiatul să se pră- 

pădească. Această patimă i-a cuprins inima fără să 
o vrea. Boala ce are, este fără voia lui; doctore, 
nu lăsă să se impute medicinei această moarte“. 
Astfel se rugă nenorocitul părinte, fără să bănuiască 
şiretenia. | 

La aceste vorbe ale regelui, doctorul îi răspunde: 
„E nedrept ceace îmi ceri. Vreai să-mi răpești 
femeea, aducându-mi o silire, tocmai mie, medicul 
tău. Vai, ce ai face tu, dacă acest tânăr ar fi îndră- 
gostit de soţia ta, tu care îmi ceri cu stăruinţă acest 
sacrificiu“? La aceasta regele răspunse că el nar 
stărui nici odată să-și păstreze soţia, dacă ar fi 
vorba să-şi piarză copilul, chiar dacă acesta ar iubi 
pe mama sa vitrigă. Pierderea unei soții poate oare 
să se asemene cu pierderea unui fiu“? 

Indată ce doctorul auzi pe rege pronunţând 
aceste cuvinte, îi zise: „De ce atunci atâtea stă- 
ruințe? De soţia ta este îndrăgostit acest tânăr. 
Ceeace îți spuneam mai înainte n'a fost decât o 
șiretenie a mea“. 

Regele, lăsându-se convins de aceste vorbe ale 
înțeleptului şi șiretului medic, și-a cedat fiului său 
Antioch pe soţia sa, împreună cu imperiul și s'a re- 
tras la Babylon, unde, pe malurile Eufratului, a fun- 
dat orașul Seleucia, care îi poartă numele. 

Astfel a ghicit şi a vindecat doctorul iubirea 
tânărului prinţ. 


se 


* se 
Aceeaş faimoasă regină Stratonica, încă de pe 
când trăiă cu întâiul ei bărbat Seleucus a avut un 
viS în care zeița Junona îi sa arătat, poruncindu-i 
să ridice un templu la Fierapolis, în locul templului 
zidit de Bacchus, ameninţând-o cu cele mai mari 
nenorociri, dacă nu-i îndeplinește porunca. La început. 

regina na dat nici o ascultare și n'a ţinut seama 
de acest vis, Dar, în urmă, căzând greu bolnavă, 
povesti visul bărbatului ei. La îndemnul acestuia, 
regina caută să îmblânzească mânia zeiței și să-i 
făgăduiască, că îi va ridică templul, îndată ce se 
va face sănătoasă. 

Nu mult după aceea, regina, ridicându-se de 
pe patul ei de boală, este trimisă de Seleuc la 
Hierapolis cu o mare sumă de bani și cu o nume- 
roasă armată pentru cheltuiala templului și pentru 
siguranţa ei. În acelaș timp, regele cheamă la sine 
pe unul dintre prietinii săi, pe generalul Combabus 
un tânăr de o frumusețe extraordinară, și îi zice: 
„Combabus, eu ţiu la tine mai mult decât la oricare 
dintre prietinii mei şi admir înțelepciunea și devo- 
tamentul tău, de care mi-ai dat totdeauna atâtea 
dovezi. Astăzi am trebuinţă de toată fidelitatea ta. 
Te însărcinez să întovărășești pe regină, soția mea, 
să aducă la îndeplinire întreprinderea de a zidi un 
templu la Hierapolis pentru zeiţa Junona, de a face 
sacrificii în numele meu şi de a conduce armata 
ce-ţi încredințez. La întoarcerea ta, te voiu încărcă 
cu tot felul de onoruri. 

Auzind acestea Combabus, se rugă stăruitor de 
rege să-l scutească de această însărcinare, să nu-i 
încredințeze lucrări mai presus de puterile și de 
meritele sale: tezaure, o regină şi o întreprindere 
sfântă, adică zidirea unui templu. Se temeă el, mai ales, 
de gelozia regelui pentru Stratonica, pe care, tânără 
Şi frumoasă, avea să-o conducă el singur. 

Regele nevoind să cedeze, Combabus aleargă la 
noi stăruințe și, totul fiind zădarnic, se roagă în 
sfârșit să-i dea o amânare de șapte zile, după cari 
aranjându-și unele afaceri personale urgente, putea 

să plece liber. Obţinând această amânare, se duce 
acasă, se aruncă la pământ, plângându-și nenorocirea 
cu următoarele vorbe: „Sărmanul de mine, iată răs- 
plata devotamentului meu. Călătorie fatală, al căreia 
sfârșit îl văz de mai nainte! Așă de tânăr să înto- 
vărășesc o femee atât de frumoasă! Mă va ajunge,. 
fără îndoială, o nenorocire grozavă, dacă nu voiu 
îndepărtă de la început orice cauză de nenorocire.. 
Am să iau o hotărire energică, care să mă scape 
pe viitor de orice teamă“. 

Spunând acestea Combabus se face eunuc, de- 
punând rămăşiţele bărbăţiei sale într'un vas cu mirhă, 
miere și aromate și sigilând totul cu sigilul inelului 
său, După ce-și vindecă rana, când crezu că poate 
să pornească la drum, vine la rege şi, în fața curţii 
regale întregi, îi spune: „Stăpâne, din toată averea. 
mea acest vas cuprinde tesaurul meu cel mai pre- 
țios: la el ţin nespus de mult. Fiind gata să îintre- 
prind o călătorie atât de lungă, ţi-l încredinţez, ca 
un scump depozit. Păzăşte-l, te rog, întrun loc sigur, 
căci el este mai de preț decât aurul și ţin la el tot 
aşă de mult ca și la vieaţa mea. Fă aşă fel ca, la 
întoarcerea mea, să-l pot găsi neatins“. Regele îl 
primește în mâinile sale, îl sigilează cu un nou sigil 
și îl dă în păstrare slujitorilor curţii sale. 

Din acest moment puti Combabus să întreprinză 
călătoria sa, fâră grije și în toată siguranța. Ajungând 
la “ierapolis se apucă de construirea templului şi, 
trei ani de zile întregi, a întrebuințat la această lucrare. 
In acest timp, s'a întâmplat de ceeace se temuse Com- 
babus. Stratonica, care trăiă necontenit în apropierea 
şi supt protecţia lui Combabus, prinse dragoste de 
el și patima ei încetul cu .încetul degeneră într'o 
adevărată furie. Această patimă, susțineau locuitorii 

din Hierapolis, ar fi fost pricinuită de Junona, pe de 
o parte, pentru ca să pună mai bine în lumină vir- 
tutea lui Combabus, iar, pe de altă parte, pentru ca 
să pedepsească pe Stratonica, fiindcă riu s'a grăbit, 
dintru început, să construiască templul ce i-a poruncit. 
în visul ce i-a trimis, 

In primele vremuri ale iubirii ei, regina sa 
arătat rezervată, ascunzându-și cât mai mult patima. 
Răul însă crescând în taină, în cele din urmă regina 
isbucni în public, plângându-și toată ziua durerea și 
rostind mereu numele lui Combabus, Combabus, 
care de aci înainte este totul pentru ea. In cele din 
urmă, nemai știind ce să mai facă și ne mai gân- 
dindu-se la urmări, caută un prilej potrivit, pentru 
ca să-și destăinuiască sufletul. Ne încumetându-se 
însă, să se încrează în cei dimprejurul ei și neîn- 
drăsnind de rușine să-și desvălească inima, sărmana 
femee, chinuită de focul iubirii, se gândi să se 
îmbete, ca astfel mai ușor să ajungă la scop. Cu 
vinul vine deodată și curajul și chiar un refuz, în 
această stare, n'aveă să fie o prea mare umilință. 
și apoi faptele făcute în beţie dispar, în urmă, în uitare. 
Hotărându-se pentru acest plan, se gândi ea cum 
să-l aducă la indeplinire. 

După o masă bogată, se duce în odaia unde 
dormiă Combabus și aruncându-se la picioarele lui, 
îl rugă descoperindu-i patima din inimă. Combabus 
îi primește cu asprime mărturisirea, o respinge şi o 
ocărește, mustrându-o pentru starea ei de beţie. Stra- 
tonica îl ameninţă că se sinucide. Atunci Combabus 
îngrozit îi face destăinuiri, povestindu-i întâmplarea 
Şi spunându-i tot adevărul. 

La această priveliște neașteptată, [uria Stratonicei 
se potolește ; dar, neputând să-și uite iubirea, petrece- 

tot timpul în societatea lui Combabus, iubindu-l cu 
patimă. O astfel de iubire se vede și acum la Hiera- 
polis, ne spune Lucian. Femeile de aci se amorezează 
de Galli, niște preoţi castrați. Amorul acesta se 
socotește în aceste ţări ale Orientului, ca un amor 
sfânt. 

Intâmplările dela Hierapolis ajung în curând și 
la urechile regelui. Numeroși călători, întorcându-se 
în Assvria, depun mărturii împotriva reginei și a 
lui Combabus şi istorisesc regelui chiar mai multe 
de câte ştiau. Monarchul supărat nu' mai așteaptă 
sfârşitul zidirii templului, ci recheamă numai decât 
pe Combabus. 

Când a sosit ordinul la Hierapolis și când Com- 
babus a aflat despre rechemarea sa, a pornit la drum 
numai decât, într'o liniște desăvârşită, fiind sigur că 
are toate dovezile Justificative. Cum ajunge acasă, 
regele dă ordin să-l arunce în închisoare. Chemân- 
du-l apoi la judecată, în fața amicilor săi, cari fuse- 
seră de față în momentul trimiterii sale la Hierapolis, 
regele îl acuză că a săvârşit trei crime: adulteriul, 
abuz de încredere și profanarea celor sfinte, în mo- 
mentul când ridică templul zeiţei. Şi s'au găsit destui 
martori cari să depuie că au văzut pe cei doi amanți 
unul în brațele celuilalt și sentința adusă conchidea 
că Combabus trebuie pedepsit cu moartea, fiindcă 
a comis cele mai nelegiuite crime. 

Până în acest moment, Combabus rămăsese mut, 
fără să spună nici o vorbă. Când însă vede că îl 
duce la moarte, rupse tăcerea și ceri. regelui să-i 
înapoieze tezaurul ce-i. lăsase, adăugând că nu din 
cauza insultei aduse, nici din pricina adulterului, 
este osândit la moarte, ci din dorința de a se face 
stăpân pe acel tezaur pe care îl încredințase regelui 

la plecarea sa. Monarchul chemă numai decât pe mai 
marele slujitorilor săi și îi dă ordin să restituie con- 
damnatului vasul depozitat ce-i încredințase spre 
pază. Se aduce vasul. Combabus desface sigilul și 
arătă regelui cuprinsul vasului, făcând să vază starea 
în care el însuș se găseşte, apoi. zise: „Mă temeam 
eu, rege, de ceeace se întâmplă acum. Când mi-ai 
dat ordin să plec în aceasiă călătorie, îţi aduci aminte 
că am refuzat să merg; dar, fiindcă porunca ta erâ 
hotărită, am săvârșit această faptă folositoare pentru 
suveranul meu, dar tristă pentru mine însumi. Şi, 
cu toate acestea, tu mă acuzi de o crimă pe care 
numai un bărbat, un bărbat adevărat, este în stare 
să o facă“. 

La această priveliște, regele rămâne încremenit. 
In urmă înbrățișindu-l cu lacrămile în ochi, îi zice 
îndurerat: „O, Combabus, de ce ţi-ai adus această 
ocară, De ce, tu singur dintre toţi supușii mei, ţi-ai 
adus această stranie insultă. Nu pot încuviinţă, săr- 
manul de tine, această pedeapsă care ţi-ai dat-o. O, 
dacă n'ai fi înfăptuit-o și eu, o, dacă n'aș îi văzut-o! 
Dar, fiindcă zeii te-au îndemnat să faci astfel, eu îţi 
sunt dator mai întâiu, ca o primă răsbunare: moartea 
calomniatorilor tăi, apoi daruri bogate, aur cât vei 
vrea, argint cât vei pofti, stofe scumpe de Assyria, 
cai destinați numai pentru regi. Vei intră la mine 
fără să fii anunţat, și nimenea nu te va da la o parte 
vr'odată din fața mea, chiar și când voiu fi culcat 
cu soțiile mele“. 

Precum zise regele, aşă se şi făcu: calomniatorii 
fură uciși și Combabus încărcat cu daruri bogate. 
De aci înainte regele își îndoi prietinia pentru el şi 
pe viitor nici un alt assyrian n'a fest socotit mai 
înțelept și mai fericit, decât acest amic al regelui. 

Apoi, după câtva timp, Combabus cere voie dela 
Seleuc să meargă să sfârșească templul pe care îl lăsase 
neisprăvit. A fost trimis deci a doua oară; a terminat 
-construcțiunea templului şi şi-a petrecut acolo restul 
zilelor sale. 

Pentru a-i cinsti virtutea și pentru a-i slăvi de- 
votamentul, regele îi dete voie să-și ridice în templu 
o statuă de aramă. Astfel sa înălțat un Combabus 
de aramă în mijlocul templului, operă maiastră a 
artistului Hermocles din Rdodos. Faimoasa statuă 
întruchipează o femee în haine de bărbat. 

Se spune că prietinii cei mai de aproape ai lui 
Combabus, voind să-l mângâe în nenorocire, i-au 
împărtăşit soarta. De aceea, întocmai ca secta reli- 
gioasă a Muscalilor din zilele de astăzi, şi ca și Galli, 
preoţii zeiței Cybela, al căreia cult se știe că își 
avea originea în Asia, se castrau. Obiceiul acesta 
generalizându-se, pe fiecare an, un mare număr de 
tineri îşi lăpădau sexul spre a mângâiă, pe de o parte, 
pe Combabus, și, pe de altă parte, spre a face plă- 
cerea zeiţei Junona syriana. 

Tinerii aceștia nu mai purtau haine de bărbat, 
ci își luau vestminte femeești și se îndeletniceau cu 
lucrările acestui sex. Obiceiul schimbării îmbrăcă- 
mintei se atribuie, după Lucian, tot lui Combabus, 
Şi iată cu ce prilej: 

O femee străină venind odată la Hierapolis să 
ia parte la serbările sfinte ale zeiţei Junona şi văzând 
pe Combabus îmbrăcat în vestminte de bărbat, îl 
găsi așă de frumos că prinse o dragoste nebună de 
el. Când însă a aflat că este eunuc, în desnădejdea 
ei se sinucise. Nemângâiat de aceasta, Combabus 
a început să se îmbrace femeeşte, pentruca să nu 
mai cază şi altă femee în aceeaș greșală. Iată de ce 


preoții Galli umblau imbracat brăcaţi în haine de femee. 
acoromănica.ro 


Philcctet 


Legendă istorică (după Sophocle), 


După moartea lui Achille și a lui Ajax, cei mai 
mari eroi ai Grecilor în răsboiul troian, nu le mai 
rămăsese acestora nici o nădejde de a puteâ cuceri 
Troia și cei mai mulţi dintre ei se gândiau dea binele 
să se întoarcă pe la vetrele lor, după lupte zădarnice 
de aproape zece ani de zile. Destinul însă hotărise 
căderea bogatei cetăţi. Dar, cum și de cine aveă să 
fie dăiârhată, aceasta ninienea nu putea să v Știe. 

Intr'una din zile, întâmplarea face să cază în 
mâinile Acheilor profetul Helenus, un fiu al regelui 
Priam. Acesta prezice Grecilor că Troia nu va putea 
fi luată decât cu ajutorul lui Philoctet, eroul părăsit 
în insula Lemnos, fiind bolnav de un picior în urma 
mușcăturii unei vipere, și a lui Pyrrhus, numit și 
Neoptolem, fiul marelui Achille. Ambii eroi se gă- 
siau departe de Troia. Ei însă trebuiau aduși cu 
ori ce preț în lagărul grecesc din fața Troii. Cu 
aducerea lor se însărcinează Ulysse și Diomede. 

Aceștia pleacă mai întâiu la Scyros, unde tânârul 
Neoptolem se găsiă la mama sa Deidameia, la casa 
lui Lycomedes. Fiul lui Achille se înduplecă fără 
multă greutate ca să plece la Troia şi să ia parte la 
lupte în locul reposatului său tată şi pornește în 
grabă împreună cu tovarășii săi și cu o întreagă 
armată. După o călătorie destul de lesnicioasă în 

spre Asia, ajunge la insula Lemnos unde, cu zece 
ani mai înainte, gloatele grecești părăsiseră în mi- 
zerie pe nenorocitul Philoctet, bolnav de o boală ce 
nu se putea vindecă, 

Philoctet eră foc de supărat pe Achei, fiindcă 
aceştia, în loc să-l ajute în nenorocirea sa, l-au pă- 
răsit în insulă, într'o insulă pustie, fiind lipsit de 
toate. Supărurea sa eră mai ales împotriva lui Ulysse 
care dăduse sfatul Grecilor ca să-l părăsească acolo 
şi ca astfel să se scape de un bolnav,a căruia rană 
infectându-se mirosiă îngrozitor. Necesitatea însă 
acum făceă ca Philoctet să fie dus, pe ori ce cale, la 
Troia, fie printr'o viclenie, fie prin forță. 

Ulvsse, Neoptolem şi tovarășii lor debarcă în- 
tr'una din zile pe coasta insulei Lemnos unde știau 
că fusese lăsat pradă durerilor sale eroul Philoctet, 
Ulysse rămâne pe țărm, iar Neoptolem, însoțit numai 
de un singur soldat înaintează în spre peștera unei 
stânci. Aci dă peste un pat de frunze, lângă care 
se găsiau niște pahare de lemn, câţiva tăciuni și ceva 
cenușe. și închipuesc că, fără îndoială, va fi aci 
locuinţa lui Philoctet. Alăturea zăresc niște zdrențe 
puse să se usuce la soare, cu acestea desigur bolnavul 
va fi avut să-şi lege rana. Toate acestea i-au întărit în 
bănuiala că Philoctet trăieşte și că locuința sa se 
va fi aflând prin apropiere, el fiind desigur dus să-și 
găsească ceva de ale mâncării, sau să aducă niscaiva 
burueni cu cari să-și oblojească rana. 

Neoptolem lasă pe soldat de pază, iar el însuș 
se întoarce să caute pe Ulysse care, ca mai priceput 
aveă să-i spună cum să procedeze ca să convingă 
pe Philoctet să meargă cu el la Troia şi, în orice 
caz, să-l povăţuiască cum să pună mâna pe armele 
lui Hercule ce se găsiau în păstrarea bolnavului. 

Ulysse se teme grozav de aceste arme, fiindcă ştiă 
pe Philoctet așă de supărat pe el; de aceea, toată 
greutatea aveă să cază asupra lui Neoptolem, care, 
deoarece nu luase parte la răsboiul dela Troia, putea 
să-i vorbească lui Philoctet mai liber şi în orice caz: 
nu aveă să se teamă de nici o primejdie. 

De aceea, zise Ulysse lui Neoptolem: „Trebuie 
să păcălești cu vorba pe Philoctet. Când te va întrebă. 
cine eşti și de unde vii, să-i spui că eşti fiul lui 
Achille. N'ai de ce să-i ascunzi această mărturisire. 
Să-i spui că te întorci acasă, în Grecia, că ai nă- 
pustit corăbiile Acheilor, împotriva cărora ai o ură 
de moarte, fiindcă, hotărindu-te să mergi la Troia, 
ca să iai parte la asediul llionului, n'au voit să-ți 
dea armele tatălui tău Achille, pe cari le cereai pe 
bună dreptate şi le au dat lui Ulysse. Spune-i toate 
acestea încărcându-mă cu tot felul de ocări și de îni”: 
rături cari îţi vor veni pe limbă. Eu n'am să mă supar 
de aceasta. Dacă nu o să urmezi astfel ai să ne că- 
șunezi nouă tuturor Argivilor un mare rău. Căci, 
dacă nu i se vor luă armele lui Philoctet, nai să 
poţi dărâmă cetatea lui Dardanus. lată de ce poţi tu 
să vorbeşti acestui om cu toată încrederea şi în de- 
plină siguranţă, pe când eu naș putea-o face decât 
cu primejdia vieţii. Căci tu ai venit cu noi fără să 
te legăm prin nici un jurământ și nesilit de nimenea 
şi nai luat parte la răsboiu dela inceput ca cei mai 
mulți dintre noi. Eu n'aș putea să o tăgăduesc aceasta. 
Şi apoi, dacă cumva el ar avea arcul în mână și 
m'ar recunoaște, aș fi pierdut și împreună cu mine 
ai fi perdut şi ţu. De aceea, trebuie să-l înșeli 
ca să-i iei armele. Ştiu că nu este în firea ta să 
spui minciuni, și să lucrezi necinstit, dar nu uită că 
e un mare lucru să câştigi o victorie“, 

La aceste vorbe ale lui Ulysse, îi răspunse Neop- 
tolem: „E o rușine să aflu din gura ta astfel de 
lucruri. Nici eu nu am umblat nici odată cu şiretli- 
curi, și nici, pe cât mi se spune, cel ce mi-a dat 
naștere. Sunt gata să duc cu deasila pe acest om, 
*dar nu cu viclenia. El are un singur picior sănătos 
şi nere să ne biruie pe noi toți câţi suntem aci. 
Am venit aci să te ajut, dar nu să mă fac un tră- 
dător. Vreau mai bine să fiu învins, dar lucrând 
cinstit, decât să fiu învingător, lucrând mişelește“. 

p. „Cu puterea, scumpe prietene, 
E zise Ulysse, nu te poţi apropiă de 
el, căci na existat om care să 
scape de săgețile lui. De aceea 
avem acum nevoie de viclenie și 
de cuminţenie. Căci, şi eu am 
fost în tinereţea mea încet la limbă 
şi iute de mână; acuma însă am 
învăţat din experienţă că lumea 
se conduce mai mult prin: vorbe 
decât prin fapte; şi apoi, în afară 
de aceasta, tu şti bine că Troia 
nu poate fi cucerită decât prin 
săgețile acestuia“. 
Phttactet. Cuvintele din urmă ale lui 
Pictură murală, Pompei. (lysse se întipăriseră adânc în 
sufletul dornic de glorie al lui 
Neoptolem, așa că nu mai pregetă de a se declară 
gata să-și ia asupră-şi o însărcinare care nu se po- 
triviă de loc cu firea sa de 'om cinstit. 

Ulysse -pleacă și rămârie singur Neoptolem cu 
tovărăşii săi. Dar, iată că deodată apare și Philoctet, 
târându-se cu multă greutate spre peștera sa. Când 
zări pe Neoptolem şi pe însoțitorii acestuia, îi re- 

cunoscu, după îmbrăcăminte, că sunt Greci şi cu 
toate că-l chinuiă rana din picior, plin de bucurie, 
ii întreabă cine sunt și de unde vin? In acelaș timp» 
îi roagă să aibă milă de el. 

— Află, străine, că noi suntem Helleni. 

— O ce vorbă dulce! Cum mă bucur, când aud, 
după atâta mar' de vreme, o vorbă de om! Cine te-a 
adus, fiule aci, în aceste locuri şi cu ce scop? Ce 
vânt, mai scump decât toate vânturile? Spune-m 
mai degrabă, pentru ca să ştiu cine ești. 

— Eu, răspunse Neoptolem, sunt născut în Scy- 
ros-ul cel bătut de valuri şi călătoresc spre casă. 
Mă chiamă Neoptolem, fiul lui Achille şi cu aceasta 
cred că şti totul. 

— Fiu al unui scump părinte și născut într'o 
țară scumpă. Odraslă a bătrânului Lycomedes. Dar 
cum ai ajuns aci? le unde vii?. 

— Acum vin dela Ilion. 

— toe spui? Tu nu plecaseși cu noi pe corăbii, 
când am pornit spre Troia. 

— Ai luat şi tu parte la acest nenorocit răsboi? 

— O fiule, tu nu cunoşti de loc pe cel ce l-ai 
înaintea ochilor? 

— Cum să te cunosc, dacă nu te-am văzut nici 
odată? 

— N ai auzit niciodată — zise mâhnit Philoctet, — 
de numele meu și nici despre nenorocirile în care 
am ajuns? 

— Află, răspunse Neoptolem, că nu știu nimic 
din toate cele ce-mi spui. 

— Nenorocitul de mine, oftă din adâncul sufle- 
tului bietul Philoctet, nici măcar vestea despre soarta 
mea na ajuns până la ai mei de acasă, din Elada; 
iar dușmanii mei cari mau părăsit cu atâta cruzime 

în aceste locuri n'au spus nici o vorbă despre mine 
Și, în vreme ce rana mea din picior crește mereu, ei 
își râd de mine. Uite, tu, fiu al lui Achille, cel pe 
care îl ai înaintea ochilor tăi este Philoctet, de care 
poate vei fi auzit că se găsește în stăpânirea săge- 
ților lui Hercule, Philoctet, fiul Paean, pe care cei doi 
Atrizi, Agamemnon și Menelau, impreună cu Ulysse, 
m'au aruncat mișelește, singur, în această ţară pustie, 
mistuit de o boală crudă. Căci, îndată ce m'au văzut 
adormit, după un violent acces de durere, s'au grăbit 
să mă părăsească pe o stâncă din această insulă, 
lăsându-mi la plecare, ca unui cerșitor o zdreanţă 
de haină și ceva de ale mâncării. Iţi închipui, dragul 
meu, ce am simțit atunci, când m'am trezit din somn 
şi am văzut că au plecat cu toţii! Câte lacrămi n'am 
vărsat, câte gemete nam scos din adâncul pieptului 
meu, când am văzut că au dispărut corăbiile cu cari 
am venit, când mi-am dat seama că n'am pe nime- 
nea pe lângă mine ca să mă ajute la boala mea 
cea grea. Ori încotro îmi întorceam ochii nu vedeam 
decât mizerie, o cumplită mizerie. Vremea sa scurs, 
zi după zi, și subt acest acoperemânt sărăcăcios a 
trebuit să-mi câștig hrana zilnică. Mlâncarea mi-o 
procură acest arc, săgetând cu el câte un porumbel 
întraripat, după care mă târam cu piciorul meu bol- 
nav, ca să găsesc la pământ pasărea lovită de să- 
geată ! Dar eând îmi trebuiă puţină apă de băut sau 
vr'o bucăţică de lemn, la sosirea iernii! N aveam 
nici un pic de foc; lovind însă cremene de cremene 
făceam să scapere, cu multă greutate, scântei cari 
să-mi facă vieaţa de suferit; focul m'a scăpat de 
multe, afară de boala mea. Şi acum ascultă, fiule, 
ce este această insulă. Nici un călător nu acostează 
bucuros la acest țărm, căci aci nu se găsește nici 

un port și nici un loc unde cel ce ar veni aci să 
poată găsi ceva sau să fie primit în vr'un adăpost 
prietenesc. Dacă cumva, fară să vrea, aşă din în- 
tâmplare, soseşte totuș cineva în această insulă, atunci 
îmi vorbește cu milă, îmi plânge soartea, îmi dă ceva 
de mâncare sau îmi lasă vr'o haină, dar în ţara mea 
nimenea nu vrea să mă ducă de aci şi, ca un neno- 
rocit, trăesc în chinuri și acum, de zece ani, îndurând 
foamea și mizeria și suferind cumplit de boala ce 
mă roade. Toate acestea mi le-au făcut numai 
Atrizii și Ulvsse; dare-ar zeii să fie şi ei răsplătiți 
la fel“. 

Neoptolem a fost adânc mişcat de suferințele 
nefericitului erou, dar revolta şi-o înăbuși în suflet 
şi continuă şi mai departe să se prefacă, după cum 
a început. „Da, îi cunosc bine, zise fiul lui Achille, 
pe acești Atrizi și Ulysse, căci multe am avut și eu 
de îndurat din partea lor“. Şi, îi povesti cum a murit 
Achille și Ajax și Antiloch, fiul lui Nestor, cum a 
murit Patroclu şi ceilalți eroi, în vreme ce Ulysse 
trăieşte şi să lăfăește. „Vai, strigă Philoctet, pe toţi 
cei buni i-a înghiţit răsboiul şi au rămas în vieață 
toţi cei răi şi netrebnici, ca .acest ticălos, fiu al lui 
L,a&rte. 

„Da, răspunde Neoptolem, acesta este astăzi în 
fruntea armatelor de Argivi, el are cea mai mare 
vază și trecere înaintea gloatelor. De aceea, eu am 
să mă ţin departe de Ilion și de Atrizi. Unde cel rău 
e mai de preț decât cel bun, unde cel netrebnic în- 
seamnă mai mult decât cel viteaz, acolo nu este loc 
pentru mine. Mă duc deci acasă; de aci înainte am 
să trăesc în liniște şi în pace, în patria mea dela 
Scyros“. 

Spunând acestea, fi întinde mâna lui Philoctet, 

ca şi când ar fi voit să-şi ia rămas bun de la el şi 
să plece. Philoctet însă, cuprins de groază, îi zice: 

„Le rog, dragul meu, te conjur pe mormântul 
tatălui tău, pe mormântul mamei tale, pe tot ce ai 
mai scump în patria ta, nu mă lăsă aci singur, lipsit 
de toate și părăsit pradă mizeriei pe care o vezi în 
jurul meu și pe care ţi-am descris-o. la-mă şi pe 
mine, ca un adaus de povară, pe lângă bagajul tău. 
Stiu bine că oamenilor de neam le e scârbă de tot 
ce e urit şi păcătos; ei ţin la ce este frumos și cin- 
stit. Dacă mă părăsești n'are să fie o onoare pentru 
tine, dacă însă îmi asculţi rugarea şi dacă mă vei 
-face să ajung în țara mea dela Oeta, fapta ta va fi 
încununată cu o glorie neperitoare. Haide, ia-mă, 
tot necazul tău nu va dură nici măcar o zi întreagă. 
la-mă cu tine, aruncă-mă unde vei vrea, în fundul 
corăbii,. la proră, la pupă, unde-aș fi povară mai 
puţină pentru ai tăi. Primeşte-mă, fiule, te conjur pe 
Jupiter, protectorul celor cari se roagă. la-mă, îţi 
caz genunchi, măcar că sunt un nenorocit de şchiop, 
un neputincios. Nu mă lăsă aci, singur și părăsit, 
departe de ori ce fiinţă omenească ; scapă-mă, du-mă 
fie în patria ta, fie în Euboea, în patria regelui 
Chalcodon ; de aci drumul nu va fi prea greu până 
la Oeta, la munţii Trachinii și la apele plăcute ale 
fluviului Sperchius din patria mea. Du-mă la tatăl 
meu, pe care de altfel îl cred mort de multă vreme. 
Căci l-am rugat de multeori prin călătorii cari au 
acostat pe acești țărmi, să vie să mă ia acasă. Dar, 
poate că e mort sau că cei pe cari i-am trimis la 
el, nevoind prea mult să ştie de mine, îşi vor fi văzut 
de treburile lor și să vor fi dus pe la ei pe acasă. 
De aceea, mă adresez acuma ţie, rugându-te să mă 
iai cu tine și să dai de veste și tatălui meu. Sca- 

pă-mă; ai milă de mine. Tu vezi la câte nenorociri 
grozave, la câte primejdii mari nu sunt supuşi oa- 
menii, având să sufere când binetacerea, când vitre- 
gia sorții. Nu e bine să fugi de vederea nenorocirii, 
când nu ești nenorocit, iar când ești fericit se cade 
să veghezi ca să nu cazi și tu în nenorocire“. 

In urma acestor stăruitoare rugăciuni, Neopto- 
lem primește să ia cu sine pe Philoctet. 

In timpul acesta Ulysse, pentru ca să grăbească 
plecarea spre Troia, trimite la ei un soldat travestit 
în negustor ca să le spună că Phoenix, dascălul și 
prietenul lui Achille, împreună cu fiiil ui Theseu au 
fost trimiși în urmărirea lui Neoptolem care plecase 
din Troia şi că, în acelaș timp, Ulysse și Diomed vin 
să caute pe Philoctet. Primejdia eră deci mare pentru 
Neoptolem și pentru Philoctet. 

La auzul acestora Philoctet se duce să-și caute 
săgețile, dar când se întoarce cu ele e cuprins din 
nou de un acces de durere cumplită și în suferința 
sa grozavă, adoarme. Atunci Neoptolem îi ia armele 
şi ar fi putut plecă cu ele. Deoarece însă oracolul 
spusese că Troia nu va puteă fi cucerită fără armele 
lui Philoctet și deci și fără Philoctet în persoană, se 
hotărește să aștepte trezirea bolnavului. 

In vremea aceasta, rămânând singur Neoptolem 
și gândindu-se în sine la fapta sa ruşinoasă, e cuprins 
de remușcări. De aceea, când se deșteptă Philoctet și 
când acesta îi da zor să plece mai de grabă spre 
țara sa, Neoptolem îl amână cu vorba şi sfârșește 
prin a-i spune că vrea să-l ducă în tabăra Grecilor, 
la Troia. 

In culmea desnădejdii sale, Philoctet îi aruncă 
în faţa lui Neoptolem tot felul de ocări şi de insulte 
şi-l numeşte mișel și trădător. 


61688, — Popa Liseanu, Legende și Poveşti antice. A 
WWwW.dacoromanica.ro 

— Sărmanul de mine, zise bolnavul. Sunt pră- 
pădit, sunt trădat. Mișelul mi-a întins o capcană. 
Dă-mi înapoi arcul și săgețile. 

— Asta-i cu neputinţă, răspunse Neoptolem. 
Datoria și interesul mă obligă să dau ascultare su- 
periorilor mei. 




























































































































































































Philoctet. Gravură antică pe o piatră. 


— Eşti un îndrăsneţ şi un neruşinat, zise Philoctet. 
Eşti vrednic să-ţi arunc în obraz toate ocările. Tică- 
losule, mai ticălos decât toți ticăloșii, ce mi-ai făcut? 
Cum m'ai mișelat! Nu ţi-i rușine să mai stai înaintea 
ochilor mei, a nenorocitului de mine care ţi-am căzut 
până şi în genunchi, rugându-te. Mi-ai răpit arcul 
Și cu aceasta mi-ai răpit însăș existenţa zilnică. Dă-mi-l 
înapoi. Te conjur pe toți zeii, dă-mi-l înapoi. Te implor 
pe zeii patriei, nu-mi răpi hrana. Sărmanul de mine.... 
Uite, nu-mi răspunde nimic și-și întoarse fața dela 
mine, ca şi când nu-mi ar fi nimic dator! N'am cui 
să mă plâng de nenorocirile ce mi-a adus fiul lui 
Achille, decât doar vouă, stânci prăpăstioase, peşteri 

adânci, porturi şi promuntorii și vouă, fiare sălbatice, 
tovarăși ai mei de toate zilele. Sa jurat că.mă va 
duce acasă, în țara mea, şi acum vrea să mă ducă 
la Troia ; iar arcul şi-l păstrează pentru sine, cu toate 
că e armă sfântă a lui Hercule, fiul lui Jupiter. Cu 
armele mele vrea să se fălească acum înaintea Ar- 
givilor! Şi, ca şi cum ar fi învins vitejeşte un erou, mă 
ia acum ca un trofeu cu sine și nu-şi dă seama că 
face să piară un mort, o suflare, o umbră, o fantomă 
fără viaţă! Dacă aș fi fost sănătos, de sigur nu m'ar 
fi putut birui și chiar în halul de sănătate în care 
mă găsesc, nu ma biruit decât prin șarlatanie! Săr- 
manul de mine, am fost învins printr'o mișelie! Ce 
mă fac ! Dă-mi-le înapoi! Fii bun! Ce zici! Taci? Sunt 
pierdut nenorocitul de mine! O, tu, peșteră cu două 
ieșiri! Am se intru din nou în tine, de astă dată însă 
fără arme și fără mijloace de traiu! Mă voiu irosi 
singur în această pesteră; nu voiu mai ucide cu 
săgețile mele nici păsări într'aripate, nici fiară sălba- 
tice ; săracul de mine, odată mort voiu sluji de hrană 
acelora cu cari mă hrăniam și, pe care altă dată le 
vânam, mă vor mânca acum ele pe mine. Voiu ispăși 
cu sângele meu sângele lor şi aceasta mulțumită 
numai unui Om, pe care îl socoteam om drept și 
cinstit. Cu toate acestea, n'aş dori să mor înainte de 
a şti, dacă ţi-ai schimbat sau nu hotărirea; dacă nu 
să ai parte să mori ca un câine“, 

In vremea aceasta Ulysse, mirându-se de prea 
marea zăbavă a lui Neoptolem, vine şi el şi găsindu-l 
împreună cu Philoctet începe să-l certe de întârzierea 
lui. In acelaș timp îi spune lui Philoctet că-l va duce 
la Troia, orice s'ar întâmplă. La amenințările acestuia, 
dă ordin, fără nici o milă, servitorilor săi ca să pună 
mâna pe el și să-l ducă cu deasila la corăbii. Dacă 

însă se va plânge prea mult să-l lase pe loc, căci 
acum se găsește în stăpânirea armelor lui. 

La această scenă de sălbăticie, sufletul tânărului 
Neoptolem se înmoaie și căindu-se de fapta sa, se 
hotărește în cele din urmă să-i dea înapoi lui Phi- 
loctet armele răpite prin viclenie. 

Cu acest prilej, s'a iscat între Ulysse și Neop- 
tolem și apoi între Neoptolem și Philoctet următoarea 
discuţie: 

Ulysse. — Spune-mi de ce te ai întors așă de 
repede? 

Neoptolem.— Ca să îndrept greșala pe care am 
făcut-o mai înainte. 

U.— Mă suprind vorbele tale; de ce greșală 
vorbeşti ? 

N. — Aceea de a fi ascultat de tine și de armată. 

U.— Ce faptă ai făcut nevrednică de tine? 

N. — Am înșelat pe un om prin viclenie și min- 
ciuni urîte. 

U.— Ce om, 09 zei? La ce te gândești acum? 

N.—La nimica nou, ci la fiul lui Paean. 

[].— Ce vreai să faci; mă îngrozesc. 

N.— Dela care am primit aceste arme; mă duc 
la rândul meu..... 

U.—0O, Jupiter? Ce vreai să spui? Nu te vei fi 
gândind să i le dai înapoi? 

N.— Da, da, fiindcă îi le-am luat pe nedrept și 
mișelește. 

U.— Doamne! vorbeşti în glumă? 

N.— Da, dacă a spune adevărul însemnează 
gluma. 

U. — Ce zici, fiu al lui Achille? Ce vorbă ai rostit? 

N.— Vreai să spuiu a douaoară acelaș lucru? 

[]. — Aş vrea să nu-l fi spus nici O singură dată. 

N.— Află deci că mi-am spus ultimul cuvânt. 

U.— Se găseşte, n'ai grije, cine să te împiedice 
să faci aceasta. 

N, — Ce zici? Cine are să mă împedice? 

U.— Intreaga armată a Grecilor şi eu cel dintâiu. 

N. — Deşi tu treci ca om cu minte, nu vorbeşti 
cu minte. 

U.— Tu nici nu vorbești, nici nu faci lucruri 
cu minte. 

N.— Dacă fapta mea este dreaptă, ea preţuieşte 
mai mult decât o faptă cu minte. 

U. — Cum are să fie cu dreptate să dai înapoi 
ceeace ai câștigat prin sfatul meu. 

N.— Vreau să îndrept greşala urită pe care 
am săvârşit-o. 

U.— Şi nu te temi de armata Acheilor, dacă 
faci aceasta? 

IN. — Având dreptatea de partea mea, n'am nici 
un tel de teamă. 

U,-— .... (îi trage o înjurătură). 

N. — Nu-ţi stă în putere să mă sileşti să fac 
ceeace vreai tu, 

U. — Ne vom luptă deci nu cu [roienii, ci cu tine. 

N.—Fie ce o fi să fie. 

U. — Vezi că am pus mâna pe sabie? 

IN.— Vei vedeâ numai decât și pe a mea. 

U.— Te las; mă duc să spun armatei purtarea 
ta şi ai să o pățeşti. 

N. — Bine că te-ai cumințţit: dacă vei fi tot deauna 
asă de prevăzător, nai să pățeşti nimic. 

Și adresându-se lui Philoctet îi zise. „lar tu, fiu 
al lui Paean, vino afară; ieși din această peșteră, 
unde îți duci vieaţa“. 

Philoctet. — Ce strigăt, ce sgomot se aude lângă 

peștera mea? De ce mă chemaţi? Ce vreţi, străinilor? 
Hei, iar vre-o nenorocire? Ce grozăvii noui mai 
adăugaţi pe lângă cele de până acum? 

Neoptolem. — Ai încredere, Ascultă vorba ce-ţi 
spun. 

Ph.— Mi-e groază, căci am păţit-o odată cu 
vorbele tale frumoase, când m'am lăsat înduplecat 
de cuvintele tale. | 

N.—Nu se poate ca cineva să se şi căiască? 

Ph.— Tot aşă mi-ai grăit şi când mişeleşte mi-ai 
răpit arcul; pe faţă mi te arătai sincer, iar într'ascuns 
căutai să mă pierzi. 

N. — Acum nu mai este aşă. Vreau însă să aflu 
dela tine, de ești hotărît să rămâi aci sau să vii cu 
noi pe mare. 

Ph.— Oprește-te ; o vorbă să nu spui mai mult. 
Tot ce grăeşti, este de prisos. 

N.— Asta-i hotărtrea ta? 

Ph.— Da, şi chiar mai mult decât spun. 

N. — Aș fi vrut să te conving; dar, dacă totul 
e de geaba, tac. 

Ph.— Totul e de geaba. Tu n'ai să mă convingi, 
fiindcă prin viclenie mi-ai răpit armele cu cari mă 
hrăniam şi fiindcă vii apoi să-mi dai sfaturi, tu, fiu 
ticălos al celui mai de treabă dintre părinţi! Dare-ar 
zeii să pieriți cu toţii, mai întâiu Atrizii, apoi Ulysse 
şi în sfârşit tu. 

N. — Destul cu blăstămele! Şi acum primește-ţi 
şi armele din mâna mea. 

Ph.— Ce spui? Nu mă înşeli din nou? 

N.— Mă jur pe prea sfinţitul şi prea puternicul 
Jupiter. 

Ph.— Ce vorbe plăcute, dacă vor fi ele şi ade- 
- vărate! 

N.—lată dovada. Hait; întinde mâna și ia-ţi 
armele, 

In timpul acesta Ulysse caută să-l împiedice să-i 
dea armele, dar nu isbutește, căci Neoptolem se opune. 
In urmă îi spune lui Philoctet că oracolele au pre- 
vestit că i se va vindecă rana și că va aveă în 
sfârşit cinstea de a fi cucerit el cu mâna sa Troia. 
Cu toate acestea, Philoctet, păcălit odată, nu vrea 
să-l mai asculte. De altfel el ură prea mult pe cei 
doi Atrizi și pe Ulysse, pentru ca să mai voiască 
să mai meargă la Troia; de aceea, îi aminteşte din, 
nou lui Neoptolem făgăduiala ce i-a făcut de a-l duce 
acasă, în țara sa. Neoptolem neputând să-și calce 
cuvântul, părăsește pe Greci și este gata să se îmbarce 
pe 0 corabie, ca să se întoarcă cu Philoctet în Elada. 

In acest moment apare Hercule și când Neop- 
tolem spune lui Philoctet „ia-ți rămas bun dela 
această ţară şi urmează-mă“, Hercule grăi: „Incă nu; 
ascultă mai întâi, Philoctet, vorbele mele. Să știi că 
în această clipă auzi vorbele lui Hercule și că ai, 
înaintea ta, chiar chipul lui. Pentru tine am venit 
aci, părăsind lăcașurile cerești, pentru ca să-ți arăt 
dorinta lui Jupiter și să te opresc din drumul pe 
care era să apuci. 

„Ascultă deci poveţile mele: Mai înainte de toate 
însă îți reamintesc păţaniile şi suferinţele mele, precum 
şi nenumăratele lucrări pe cari a trebuit să le aduc 
la îndeplinire spre a câştigă răsplata curajului meu 
şi spre a dobândi nemurirea de care mă bucur acum, 
De aceea, să ştii că și tu trebuie să dai aceleaşi dovezi 
pentruca în urma necazurilor să te poţi bucură 
într'o zi de o vieaţă plină de glorie. 

„lar tu Philoctet, pleacă cu eroul Neoptolem la 
Troia. Acolo mai întâiu te vei vindecă de boala ta, 


www.dacoromanica.ro 


168 LEGENDE ŞI POVEȘTI ANTICE 


apoi după ce vei fi fost socotit ca cel mai viteaz 
din întreaga armată, vel ucide, cu ajutorul săgeţilor 
mele, pe Paris, care e cauza tuturor acestor nenorociri 
şi vei dărâmă Troia. Prada pe care o vei fi luat-o 
de acolo ca preţ al curajului tău, o vei trimite tatălui 
tău Paean, la tine acasă în câmpiile dela Oeta, patria 
ta. Prada însă pe care ţi-o va fi dăruit-o armata ca 
răsplată pentru serviciile ce-i vei fi adus prin săgețile 
mele, să o duci pe rugul meu. 

„lar pe tine, fiu al lui Achille, te vestesc cănu 
vei puteă cuceri Troia fără Philoctet şi nici el fără 
tine. In tocmai ca doi lei uniţi, nu vă despărțiți 
unul de altul. 

Vom trimite la Ilion pe zeul Aesculap ca să 
vindece rana acestuia. Troia este destinată să fie cu- 
cerită şi pentru a doua oară de armele mele. Gân- 
diţi-vă însă, după ce veţi fi pustiit aceeastă țară, să 
cinstiți pe zei cu toată cucernicia, căci tatăl Jupiter 
la nimic nu ţine aşa de mult ca la aceasta. Cucer- 
nicia însoțește pe om şi dincolo de mormânt, și viu 
şi mort, ea nu trebuie să piară nici odată din sufle- 
tele voastre“. 

Spunând aceste vorbe, Hercule dispare, iar Phi- 
loctet se supune poveţelor prietinului său şi pleacă 
la Troia. 

Legendă mitologică (după Hygin) 


Salmoneu eră un rege din Thessalia, frate cu 
Sisyph. Părăsindu-şi patria vine și se stabilește în 
Elida, unde zidește cetatea Salmona, numită astfel 
după numele său. 





Salmoneu, însoţit de Iris şi Sidero. Desemn pe un vas. Chicago. 


Fiind din fire un rege crud, îndrăzneţ și îngâmfat, 
Salmoneu pretindea să fie socotit deopotrivă cu 
Jupiter și cereă supușilor săi să-i aducă jertfe în- 
tocmai ca și marelui stăpân al Olympului. In nebunia 
sa merge chiar mai departe și oprește pe locuitorii 
din țara sa să mai aducă onoruri divine regelui din 
Olymp. 

Pentru ca să dea înfăţişarea că este la fel cu 
Jupiter, zidește deasupra Capitalei sale un mare 

pod de fier peste care mergeă cu carul său făcând 
un zuruit așă de grozav că păreă că se aud tunete 
din ceriu, În acelaș timp, aruncă asupra nenorociţilor 
oameni cari din ordinul său steteau dedesupt torte 
aprinse spre a imită astfel fulgerul și trăsnetul lui 
Jupiter. Dacă cumva, din întâmplare, nenorociţii de 
jos se feriau din instinct de rășina ce ardeă deasupra 
capetelor lor, slujitorii regelui, așezați într'ascuns, 
se aruncau fără milă asupra lor și-i schinjuiau 
masacrându-i, spre a se crede că au fost loviți de mâna 
nevăzută a noului zeu olympian. 

Această comedie sângeroasă ţinu câtăva vreme, 
până ce Jupiter, făcându-i-se milă de victimile 
nevinovate, isbeșe pe Salmoneu cu adevăratul său 
fulger, aruncându-l pentru totdeauna în fundul ne- 
grului Tartar. 

Poetul Vergiliu, închipuindu-și că Salmoneu 
aveă și în Infern aceeaș îndeletnicire ca şi pe pământ 
ni-l descrie astfel în Aeneida sa: 


Şi pe Salmoneu acolo-l văzui, sângerat al pedepsei, 
Pentrucă vrut-a ca zeii să facă și tunet şi fulger: 

Patru înhămase el cai la car, şi cu sbucium de facle 

Cat e pământul grecesc şi de-a lungul orașului Elis 

Goană cu chiot a dat şi cereă prea-mărire ca zeii. 

Tunet, nebunul, voit-a şi fulgerul cel fără de seamăn 

Singur să-l facă prin tropot de robi şi prin zăngat de-aramă; 
Insă din norii cei deşi atotputernic intoarse 

Tatăl săgeata — nu facle şi flăcări cu fum de rășină: 

lată-l răstoarnă cu capul în jos în vârtejul cel vecinic.!) 


1 Vergiliu, Aeneis VI 585, traducere de G. Coşbuc. 

Legendă mitologică (după Homer) 


Sisyph a fost fiul lui Aeolus, zeul vânturilor. 
Deși fiu de zeu, totuş el făceă parte din gloata cea 
mare a oamenilor muritori. Eră de o deșteptăciune 
şi de o șiretenie fără seamăn, ceea ce a făcut ca el 
să fie deopotrivă cu zeii din Olymp, cari îl primiră 
la ospețele şi consfătuirile lor; dar, în acelaş timp, 
eră și extraordinar de lacom și zgârcit. 

Fiind fundatorul și regele orașului Corinth, numit 
pe acea vreme Ephyre, orașul cel mai comercial din 
toată Grecia, Sisyph se îndeletniciă cu cele mai 
Josnice apucături banditești, strivind pe toţi negustori 
sau străinii, cari întâmplător treceâ prin ţara sa, cu 
bolovani şi stânci pe cari le rostogoliă asupra lor 
Și Jefuindu-i în urmă de tot ce aveau. Prin iscusinţa 
sa și mai ales prin tâlhăriile sale şi-a câştigat o 
avere colosală, care a ajuns de pomină în lumea 
veche. 

Sisyph a avut de soție pe Meropa, una din 
fiicele lui Atlas, prefăcută în urmă într'una din cele 
șapte stele din constelaţiunea Pleiadelor. Această 
Meropă, fiindcă singură dintre surori s'a căsătorit 
cu un muritor, câtă vreme toate celelalte fiice ale 
lui Atlas s'au măritat după zei, se ascunde de rușine, 
pe cât poate, după surorile ei de pe ceriu sprea nu 
fi văzută. De aceea, ea stă ascunsă la spatele surorii 


www.dacoromanica.ro 


172 LEGENDE ȘI POVEȘTI ANTICE 


sale Electra, de care nu se poate bine distinge pe 
ceriu. 

Moartea lui Sisyp îi sa tras dela Jupiter care 
l-a pedepsit pentru o trădare. lată în ce împrejurări: 

Un oare care Asopus, zeul unui fluviu cu 
acelaş nume, fluviu care curge prin Peloponez aveă 
o fată de o frumuseţe“ răpitoare, numită Aegina. 
Marele Jupiter, cum a văzut-o, a și îndrăgit-o şi a 
furat-o, ridicând-o la sine în Olymp. Asopus, observând 
că fiica sa a dispărut se pune pe urmele ei săo 
găsească şi a căutat-o peste tot pământul, cutreerând 
în lung şi lat toate mările şi toate ţările. In cele din 
urmă ajunge și în Corinth, unde dă de regele 
Sisyph, căruia îi cere sfat și ajutor. 

Acesta, fiindcă cunoştea pe hoţ și fiindcă Asopus 
ca zeu fluvial, i-a făgăduit că va face să țișnească 
un isvor de apă din stânca stearpă din Corinth, pe 
lortăreața Acrocorinth, a dat pe față pe Jupiter. 
Atunci Asopus drept recunoștință face să iasă la 
iveală numai de cât faimosul isvor Peirene, care în 
urmă procură apă din belșug, atât pentru fortăreață 
cât şi pentru cetatea Corinth. 

Asopus se pregătiă tocmai să pornească cu 
răsboiu împotriva lui Jupiter, când zeul furios de 
atâta îndrăzneală îl lovi cu puternicul său fulger 
şi-l sili să se retragă iarăș în albia sa din Peloponez. 

Dar nici Sisyph n'aveă să rămâie nepedepsit 
pentru trădarea sa faţă de stăpânul Olympului. De 
aceea, Jupiter porunci Morţii să se ducă la Sisyph 
acasă şi să-l ducă cu sine în împărăţia umbrelor. 
Sisyph însă în şiretenia și viclenia sa pune mâna 
pe moarte, o leagă în lanţuri, o bagă într'o închisoare 
și o ţine astfel multă vreme. In timpul acesta de pe 
întregul glob al pământului nimenea nu mai muriă 

nimenea nu se mai scoboră în împărăţia lui Pluton, 
Văzând atunci zeul Infernului că nimenea nu mai 
vine la sine, că este lipsit cu totul de suflete și de 
jertfe, se duce la Jupiter să se plângă și chiar să 
facă gălagie. 











Sisyph în Infern. Richepin, Mylh illust. 


Atunci Jupiter, stăpânul ceriului, se văzu silit să 
facă dreptate. De aceea, trimite numai de cât pe 
pământ pe fiul sau Marte, puternicul zeu al răs- 
boiului, care desleagă moartea din lanţurile lui 
Sisyphus şi-l sileşte și pe acesta să se scoboare în 
negrul Tartar. 

Dar şi aci, se gândi șiretul Sisyph să păcălească 
pe Pluton. 

lată cum. Pe când se găsiă pe pământ, înainte 
de a muri, roagă pe soţia sa Meropa ca să nu-l 

îngroape după moarte şi să nu-i facă onorurile 
înmormântării. Pluton și Proserpina, stăpânitorii In- 
fernului, văzând că nu li se aduc jertfe de Meropa, 
că nu li se fac sacrificii mortuale, se lăsară să fie 
convinşi, la vorbele de viclenie ale lui Sisyph, ca 
să-l trimeaţă din nou pe pământ, în lumea de sus, 
ca să pedepsească pe puţin evlavioasa lui soţie, 
pentru lipsa de pietate şi de sacrificii cari se cuve- 
niau zeilor din Infern. 

Astfel vicleanul Sisyph scapă din nou de ghiara 
morții, se întoarse pe pământ și nu mai vrea să se 
întoarcă înapoi. A trebuit să treacă ani dearândul 
până ce Mercur, la un ordin apriat al lui Jupiter, 
să vie la dânsul, şi găsindu-l la masă chefuind, să-l 
ducă iar în Infern, unde rămâne acum pentru tot- 
deauna. 

De astă dată zeii îi dau o pedeapsă mai potrivită 
pentru faptele sale criminale de pe pământ. Il 
condamnă să ridice cu mâinile și cu umeri un 
bolovan enorm, mare cât o stâncă, până în vârful 
unui munte pietros şi când isbutește să-l ducă până 
sus, bolovanul, printr'o putere divină, se pravaleşte 
din nou până jos, în vale, şi bietul Sisyph este obligat 
să-l ridice iarăș în vârful muntelui. Lucrarea sa 
Sisyph o face fără încetare şi necontenit bolovanul 
cade la locul său de plecare, chinuind astfel pentru 
vecie pe sărmanul condamnat din Infern. 

Cu soția sa Meropa a avut ca fiu, între alţii, 
pe Glaucus, tatăl lui Bellerophon. 

PARTEA II 


— 


Transformarea lui Lucius în măgar) 


Poveste antică (după Lucian din Samosata) 


Mă duceam odată în Thessalia. Aveam să re- 
gulez aci, pentru tatăl meu, o afacere de bani cu 
un om din această ţară. Călătoria o făceam călare 
și aveam împreună cu mine, în afară de bagaj, un 
singur servitor. Mergeam pe drumul mare, când 
ajunserăm nişte oameni cari se duceau la Hypate, 
un oraş din Thessalia, de unde erau ei. Continuând 
calea împreună și mâncând împreună, ne-am mai ușu- 
rat din plictiseala drumului. Apropiindu-ne de oraş, 
întreb pe Thessalienii mei, dacă nu cumva cunosc pe 
un cetățean din Hy pate, cu numele de Hipparch, pen- 
tru care aveam o scrisoare de acasă și la care aveam 
de gând să trag în gazdă. Ei îmi răspund că-l cunosc 
şi-mi spun și locul unde locuește în oraș, adăugând că 
e un om bogat, cu toate că nu ţine acasă, pentru 
sine și nevastă-sa, decât o singură servitoare, fiind 
de o sgârcenie extraordinară. Intrând în oraș, îmi 
arătă o grădină şi o căscioară destul de curăţică, 
unde locuiă Hipparch. 

Aci, luându-ne rămas bun unii de la alţii, ne 
despărțim, iar eu mă apropiu de poartă şi bat. Cu 


3) Transformarea lui Lucius în măgar, — poveste din care dăm, 
în traducere liberă, numai părţile cari pot fi cetite astăzi, omiţând cu 
totul părţile indecente, a fost prelucrată într'o vastă şi destul de com- 
plicată operă de scriitorul roman Apuleius, sub titiul de Metamorphose, 
cunoscute şi sub numele Măgarul de aur. Drăgălaşul episod al lui Amor 
şi al Psychei din cartea a IV a acestor Metamorphose l-am publicat 
anul trecut în ediţia Casei Şcoalelor. 

multă greutate mă aude o servitoare, care într'un 
târziu sosește. O intreb dacă Hipparch este acasă. 
„E acasă, zise ea, dar spune-mi cine ești tu? Ce treabă 
ai cu el?% — „Am să-idau oscrisoare, îi răspunsei, din 
partea sofistului Decrianus din Patras“. — „Așteaptă 
aci, îmi zice ea, și, încuind poarta, întră înlăuntru. Un 
moment în urmă, se întoarce și-mi deschide. Fiind 
condus la Hipparch, îi dau bună ziua și-i prezint scri- 
soarea. Locmai se așezau la masă, el și nevastă-sa, în- 
tinzându-se peolaviţă îngustă, în fața unei mese pline. 
De abiă și-a aruncat ochii pe scrisoare, când strigă: 
„Ah, ce prieten bun este acest Decrianus! Da, foarte 
bine a făcut că mi-a trimes cu atâta încredere pe 
un amic al său, așa de intim! Casa mea e mică, tu 
vezi, Lucius, dar e destul de mare pentru mine; 
am să o socotesc drept un palat, dacă te vei mul- 
țumi cu ea“. Şi spunând acestea, cheamă pe tânăra 
lui servitoare: „Palaestra, îi zise, dă oaspelui nostru 
o cameră. la-i bagajul și du-l să facă o baie, căci 
trebuie să fie tare obosit de drum“. 

Fata mă conduce numai decât într'o cameră, 
mică, dar frumoasă. „lată, îmi zise ea, patul unde 
ai să te culci; pentru servitorul tău am să aduc o 
saltea și o pernă“. După asta, dându-i bani ca să 
cumpere orz pentru ca], ieșim ca să ne ducem la 
baie. Fata duce înlăuntru bagajele și le pune la o 
parte. După baie, întru în sală, unde Hipparch mă 
ia de mână şi mă aşează lângă sine. Masa nu eră 
sărăcăcioasă, iar vinul vechiu și bun. După ce 
mâncăm bine, ne punem la băut și petrecem astfel 
toată seara, povestind și discutând, cum de altfel se 
face în totdeauna când ai pe cineva în gazdă. Trecân- 
du-ne seara cu băuturica, ne ducem în sfârșit la 
culcare, A doua zi, Hipparch mă întrebă, unde am 

de gând să mă duc şi câte zile am să stau la el. 
„Mă duc, ii zisei, la Larissa, și socotesc să plec de 
aci în patru-cinci zile“. 

Asta eră numai o prefăcătorie din parte-mi; de 
fapt voeam să rămân mai mult la Hypate, să găsesc 
o vrăjitoare pricepută în arta fermecătoriilor, care 
să mă facă să văz unele minuni, ca bunăoară un 
om sburând sau un om prefăcut în stan de peatră?). 
Cu dorința în suflet de a vedeâ vr'o astfel de mi- 
nune, ies în oraș să mă preumblu. Neștiind de unde 
să încep, mă preumblam ca un târăie-brău, când 
deodată văz venind înaintea mea o femee destul de 
tânără şi, după cum păreă din ţinuta ei, foarte bogată: 
căci aveă haine frumoase, sclavi numeroși și bijuterie 
multă. Ajungând față în faţă, o privesc de sus până 
jos, când iată că ea îmi dă bună ziua, spunându-mi 
pe nume. Eu răspund salutului ei, cât putui mai 
politicos. Atunci ea îmi zise: „Eu sunt Abroea, una 
din cele mai bune prietene ale mamei tale, precum, 
fără îndoială, ştii. Eu vă iubesc pe voi toți, copiii 
ei, ca şi când aţi fi copiii mei. De ce nu vii, dragă, 
să stai la mine?“ — „Iţi mulțumesc din inimă, îi 
răspunsei eu, ești prea bună; dar nu-mi vine să 
părăsesc, fără nici un motiv, casa unui prieten care 
mă găzduiește. Cu sufletul stau la tine, scumpă 
doamnă“. — La cine stai? reluă ea vorba. — „La 
Hipparch— La sgârcitul ăla“? — „Da, doamnă. Dar, 
de ce vorbeşti așă? Faţă de mine a fost darnic şi chiar 
tisipitor şi n'am să mă plâng decât doar de prea 
buna lui primire“. Atunci ea, cu zâmbetul pe buze, 
mă apucă de mână, mă trage la o parte şi-mi spune 
la ureche: „Fereşte-te, ferește-te de femea lui Hip- 








') Thassalia trecea în antichitate ca ţara minunilor şi vrăjilor. 

parch: e o vrăjitoare faimoasă și o muiere dăsfrânată 
care pune ochii pe toți tinerii. Pe aceia cari nu 
fac după placul ei, se răsbună grozav; pe mulți i-a 
prefăcut în animale, iar pe alţii i-a făcut să piară 
cu totul. Tu ești băiat tânăr și frumos, așă că poţi 
să-i placi; și apoi fiind și străin nimenea n'are să-ți 
poarte de grije“. 

Când am înțeles că ceea ce căutam de mult se 
găsește chiar la mine acasă, nu mai ascult pe 
doamna, ci, îndată ce putui să o părăsesc, pornesc 
ca în zbor spre casă, zicându-mi în mine: „lată dar, 
iată prilejul bine venit, pe care l-ai dorit așâ de 
mult, de a vedeâ lucruri minunate. Fii deștept, 
Lucius, și caută mijlocul cel mai ușor de a ajunge 
la țintă. Dă-te pe lângă servitoarea Palaestra, căci 
pe femeea gazdei și a prietenului tău trebuie să o 
respecţi. Imprieteneşte-te cu servitoarea, sburdă cu 
ea, și vei află lesne tot ceea ce dorești să afli. Căci 
sclavii cunosc toate în casa stăpânilor lor, și cele 
bune și cele rele“. — Fantasând astfel, ajung acasă. 
Nu găsesc nicipe Hipparch, nici pe soţia lui, Numai 
Palaestra eră în bucătărie, ocupată cu gătitul cinii. 

Intrând în casă, îi adresez numai decât cuvintele: 
„Cu cât farmec, dragă Palaestro, îţi mişti și trupşorul 
și tigaia. Şi eu sunt foarte mișcat, văzând un astfel 
de sos, Ferice de cel ce ar puteă să-şi înmoaie 
degetul în sosul tău.“ Ea însă, fetișcană sglobie şi 
drăguță, îmi zise: „Fugi de aci, băiete, dacă ai 
minte și dacă vreai să mai trăieşti. Nu vezi tu, că aci 
totul e plin de fum și de foc. Tigaia arde și sosul 
meu e fierbinte. Dacă te atingi de el, nu mai scapi 
nici odată de arsură și nu se mai găsește nici zeu 
nici doctor care să te vindece, afară de mine care 
te am ars, lar eu, cu cât aș căută să-ţi ușurez 

durerea, cu atâta te aş face să suferi mai mult; și 
nu vei puteă să mă părăsești, nu vei putea să 
pleci de lângă mine, chiar dacă te aş goni cu pietre. 
De ce râzi? Tu nu ştii că eu, bucătăreasa Palaestra, 
gătesc și oameni? Eu nu mă mulțumesc să gătesc 
mâncări obicinuite; când dau peste vr'un om mare 
şi hâtru, îl gâtui, îi jupuesc pielea, îl taiu în bucăţi 
şi-i atac mai ales ficatul și inima“. — „Te crez, îi 
răspunsei eu, căci, deși am stat departe de tine, tu 
nu numai că mai ars, dar m'ai aruncat cu totul 
în foc, iar flacăra, ta, întrându-mi prin ochi, mi-a 
străbătut până și măduva oaselor. M-ai fript, deși 
nu ţi-am făcut nimic. De aceea, te rog, pe toți zeii, 
vindecă-mi rănile cu acele doctorii amare de cari 
îmi vorbiai: prinde-mă, taie-mi gâtul, jupuește-mă, 
fă cu mine ce vrei“. Palaestra isbucni atunci într'un 
hohot de râs și, din acea clipă, s'a făcut prietena 
mea. 

Curând după aceasta, soseşte și Fipparch. Ne 
luăm baia, cinăm, bem bine și stăm de vorbă. Apoi, 
prefăcându-mă că mi-e somn, mă scol dela masă și 
mă duc la culcare în odaia mea. Aci găsesc totul 
în regulă: patul servitorului scos afară. Lângă patul 
meu 0 mescioară cu un păhar, vin, apă rece și 
caldă. Palaestra îngrijise de toate; pe patul meu 
trandafiri şi flori înpletite în coroane. 

In petrecerile mele cu amica Palastra uitasem 
cu totul de Larissa; dar nam pierdut din vedere 
motivul care ma făcut să mă imprietenesc cu ser- 
vitoarea gazdei mele. De aceea, într'una din zile îi 
spun Palastrei: „Arată-mi, draga mea, pe stapâna ta 
în rolul ei de vrăjitoare sau într'una din metamor- 
fozele ei. De multă vreme doresc să am prilejul să 
iau parte la o astfel de priveliște. Sau, mai bine, 

dacă tu cunoști secretele vrăjitoriei, fă tu însăţi vr'o 
vrăjitorie şi transformă-te înaintea ochilor mei. Cred 
că te pricepi şi în astfel de meșteșuguri; o știu 
aceasta nu din auzite, ci din experiența mea proprie, 
căci eu înainte vreme aveam 0 inimă de fer; cel 
puţin aşă îmi spuneau femeile, și nici odată nu mi-am 
aruncat cu patimă ochii asupra vreunei femei; 
știința ta însă m'a făcut prizonier și tu ai ajuns 
stăpâna mea în acest răsboiu de iubire“. — „Nu-ţi 
mai bate joc de mine, zise Palaestra. Nu există 
vraje care să robească iubirea, fiindcă iubirea singură 
e stăpâna vrăjirilor. Eu, dragul meu, nu mă pricep 
în astfel de lucruri. ţi o jur pe ce am mai scump 
pe lume, ţi-o Jur pe capul tău, că n'am învăţat, nici 
măcar alfabetul acestei științe și apoi, stăpâna mea 
este geloasă de arta ei. Cu toate acestea, dacă voiu 
aveă prilejul să-ţi arăt metamorfozările ei, o voiu 
face, dragul meu, cu toată plăcerea“. Spunându-mi 
aceastea, am adormit. 

Câteva zile în urmă, Palaestra vine la mine 
să mă vestească că stăpâna sa ave să se prefacă, 
chiar în acea sară, în pasere spre a se duce să 
întâlnească pe unul din prietinii ei. — „lată, Palastro, 
îi zisei eu, 0 bună ocazie să-mi faci serviciul ce 
ţi-am cerut de a-mi împlini o dorinţă pe care o am 
de mult.“ — „Fii pe pace“, îmi răspunse ea. Şi când 
sosi seara, mă luă de mână şi mă duse la ușa ca- 
merei, unde dormiau Hipparch și cu soţia sa, şi-mi 
spuse să privesc înlăuntru printr'o crepătură. Ce-mi 
văzură ochii? () temee desbrăcându-se, apoi, când 
a fost în pielea goală, o văd că se apropie deo 
lampă, pune pe ea două boabe de tămâie și murmură, 
stând în picioare, câteva cuvinte neînțelese. Apoi 
deschide o ladiţă în care se găsiau mai multe cutiuţe, 

din care luă una în care se află un lichid. Nu știu 
bine ce va fi fost, dar mi s'a părut ca e untdelemn. 
Cu el se unse pe tot corpul, începând cu vârful 
unghilor. Deodată văd că-i crește aripi, nasul îi se 
întăreşte, ca de corn, şi se coroiază. Intr'un cuvânt, 
se preface într'o adevărată pasăre, într'o bufniță 
desăvârşită. Când s'a văzut acoperită toată de pene, 
scoase un corăit îngrozitor, ca de corb, şi sbură pe 
[ereastra deschisă. 

Eu crezui că totul e un vis. Imi frec pleoapele 
cu degetele, neputând să-mi crez ochilor şi mă 
întreb, dacă am văzut bine, dacă sunt treaz. Când, 
în sfârşit, m'am convins că nu dormiam, am rugat 
pe Palaestra să mă lase să mă ung și eu cu această 
alifie și să mă facă să sbor. „Vreau să văz, îi spusei, 
dacă, fiind metamorfozat în pasăre, am, și supt 
această figură, simțuri şi înțelegere de om. Ea, 
vroind să-mi facă plăcere, deschide binișor odaia 
și-mi aduce 0 cutiuţă. Eu mă desbrac repede, mă 
ung bine din talpă până în creștet, dar, vai, nenorocitul 
de mine, nu mă prefac în pasăre. O coadă îmi crește 
înapoi, degetele îmi dispar, unghile se reduc la 
patru şi se prefac în copite; picioarele și mâinile 
se transformă în picioare de animal; îmi cresc nişte 
urechi lungi și capăt o faţă lătăreață. Uitându-mă 
la mine, văz că sunt un măgar, ne mai având nici 
măcar voce de om, ca să fac imputări Palaestrei. 
Imi las buza în jos, și toată ţinuta mea arată că am 
fost prefăcut întrun măgar, în loc de a fi fost 
metamorfozat într'o pasăre. 

Dar ea, lovindu-se peste obraz cu amândouă 
mâinile, începe să strige: „Nenorocita de mine! Ce 
încurcală am făcut? Umblând prea repede, m'am ză- 
păcit din pricina asemănării cutiilor. N'am luat pe 

aceea care face să crească aripi. Totuş, mângâe-te, 
dragul meu: leacul nu este prea greu de găsit. N'ai 
decât să mănânci foi de trandafir și animalul va dis- 
păreâ și tu îmi vei da înapoi pe iubitul meu. Rămâi 
numai în noaptea aceasta în piele de măgar; mâine, 
în zorii zilei, îți voiu aduce trandafiri, pe care mân- 
cându-i vei fi vindecat. Spunând acestea, mă mân- 
gâie cu mâna pe urechi şi pe cap. 

Infăţişarea mea întreagă eră acum de măgar, 
mintea însă şi sufletul îmi erau de om, chiar Lucius, 
în afară de voce. In starea aceasta, făcând în minte 
mii de imputări Palaestrei pentru zăpăciala ei, şi, 
muşcându-mi buzele, mă duc la locul unde știam că 
se găseşte calul meu, impreună cu un alt măgar, 
adevărat, al lui Hipparch. 

Aceștia, când mă văzură întrând în staulul lor, îşi 
ciulesc urechile și se gătesc să se apere, dându-mi 
lovituri de picior, de teamă să nu mă duc săle mănânc 
fânul. Observând aceasta, mă retrag întrun colț al 
grajdului, râzând de ei în sufletul meu. Râsul însă 
îmi eră sbieret. Şi mă gândeam în mine: „ciudată 
mai este curiozitatea omului! Dar, ce aș face acum, 
dacă ar veni un lup sau o altă gadină sălbatică? 
M'aş găsl în primejdie de a fi sfâşiat în bucăţi, cu 
toată nevinovăția mea“. Asemenea gânduri îmi fră- 
mântau mintea, fără să bănuiesc măcar primejdia 
ce mă ameninţă. 

Eră noaptea târziu. O liniște adâncă şi un somn 
dulce stăpâniă toată firea, când deodată zidul din 
afară răsună, ca și când cineva ar fi voit să-l spargă. 
Şi de fapt îl şi spărgeau. Se făcuse în el o spărtură 
destul de largă ca să încapă prin ea un om. Intră 
un bărbat și apoi un al doilea și în urmă mai mulţi. 
Toţi erau înarmaţi cu iatagane. Pătrund în odăi, 

pun'în fiare pe Hipparch, pe Palaestra și pe servi- 
torul meu, golesc în bună voie casa. întreagă, iau 
toți banii, toate boarfele şi .vasele şi tot ce se găsiă 
înăuntru. După ce au scos din casă în curte toate, 
mă iau pe mine, pe celălalt măgar și calul și ne în- 
carcă cu samarul în spate, legându-l bine. Astfel, 
purtând o povară grea, lovindu-ne cu ciomegele, 
ne mână spre munte și pe drumuri neumblate și, în 
cele din urmă, scapă fără să fie prinși. . 

Nu pot să spun ce au suferit ceilalţi tovarăşi 
ai mei; mie însă, care n'aveam deprinderea să merg 
cu picioarele goale, să calc peste pietre colţuroase 
și să duc o povară așâ de grea, îmi veniă să mor. 
Mă poticneam la fie ce pas, dar n'aveam voie să 
caz, căci numai decât unul din hoţi mă păliă cu cio- 
magul în spate şi peste picioare. De multeori îmi 
veniă să strig: „O, Caesar“! dar nu puteam decât 
să sbier ; din gura mea nu ieșiă decât un „0“ puternic 
Şi răsunător, ceeace atrăgeă după sine noi ciomăgeli, 
de teamă ca să nu-i trădeze sbieretul meu. Inţele- 
gând în cele din urmă că strigătele mele sunt ză- 
darnice, am început să merg în liniște, scutindu-mi 
oasele de lovituri. 

Se făcuse ziuă. Noi trecuserăm acum mai multe 
dealuri şi ajungem la o mare depărtare dela locul 
de unde pornisem. Şi cum hoţii avuseseră grije să 
ne lege gurile ca să ne facă să nu ne pierdem timpul 
păscând pe drum, în dreapta şi în stânga, în ziua 
“acea am rămas măgar. Spre amiazi, am poposit la 
un conac locuit de o gazdă a hoțţilor, după cât am 
putut bănui după întâlnirea lor; căci s'au îmbrățișat 
unul cu altul. Stăpânii conacului au poftit pe oamenii 
noștri să se odihnească și să mănânce cu ei, iar nouă, 
dobitoacelor, ne-au dat orz. Lovarăşii mei s'au apucat 

de mâncat; eu însă, supărat de întâmplarea mea, 
am postit: nu mâncasem niciodată orz crud. Totuş 
am căutat în toate părţile să găsesc ceva de mâncare, 
ca să-mi sting foamea; când zăresc în dosul unei 
curţi o grădină cu legume frumoase și bune şi des- 
coper mai departe și niște trandafiri. Fără să fiu 
văzut de cineva dinăuntru, căci se găsiau cu toții la 
masă, mă îndrept spre grădină ca să-mi potolesc 
foamea cu legume şi să mănânc trandafiri, nădăjduind 
că astfel mă voiu preface iarăș în Lucius. Intru în 
grădină, prind cu gura lăptuci, napi, pătrungel şi 
tot felul de zarzavat; trandafirii însă nu erau tran- 
dafiri adevăraţi: erau nişte flori de dafin sălbatic, așă 
numit rododafin, mâncare periculoasă pentru măgari 
și pentru cai, fiindcă se spune că, dacă ei mănâncă 
rododafin, mor Îndată. 

Intr'acestea observându-mă grădinarul, pune mâna 
pe un ciomag, întră frumuşel în grădină, se apropie 
de mine şi, văzând prăpădul zarzavatului, mă lovește 
peste coaste, peste picioare, peste cap, rupându-mi 
urechile și schilodindu-mi fără milă faţa. N'am mai 
putut să-i rabd loviturile şi, trăgându-i cu toată 
puterea un picior îl trântesc la pământ peste zar- 
zavatul său şi o iau la fugă spre munte. EI însă, 
văzându-mă fugind în galop, strigă cât îl ţine gura 
să dea drumul la câini după mine. Erau niște dulăi 
mari și mulți la număr și gata să se ia la luptă chiar și 
cu urşii. ÎInţelesei că, dacă ăștia vor pune laba pe 
mine, mă vor face bucățele. De aceea, judecând, după 
cum spune proverbul, că este „mai bine să fugi îna- 
poi decât să fugi rău înainte“, mă întorc îndărăt și 
întru în grajdul meu. Cei cari asmuţiseră câinii după 
mine, îi prinde din nou şi-i pun în lanţuri, iar pe 
mine mă ciomăgiră până atunci până când durerea 

făcându-mă să dau din mine tot zarzavatul, infecția 
i-a silit să mă părăsească. 

“Sosește timpul de plecare. Lucrurile furate, cele 
mai multe și cele mai grele, mi le încărcă mie în 
spate şi o pornim la drum. Pierindu-mi tot curajul 
din cauza ciomegelor şi a poverii, şi, copitele mele 
fiindu-mi cu totul zdrelite de drum, mă hotăresc să 
mă culc la pământ și să nu mă mai scol, chiar dacă 
m'ar omori în bătăi. Eram convins că voiu profită 
mult din acest plan al meu. Nădăjduiam că hoţii, 
plictisiţi de îndărătnicia mea, îmi vor luă povara de 
pe spate, o vor împărţi între cal şi între celălalt 
măgar și mă vorlăsă pe loc ca pradă pentru lupi. Dar o 
zeitate invidioasă, înțelegând acest plan al meu, a 
schimbat în rău lucrurile pentru mine. Căci celălalt 
măgar, având, iără îndoială, acelaş gând ca și mine, 
sa trântit la pământ în mijlocul drumului. Hoţii, la 
început, caută să scoale pe măgar prin lovituri de 
ciomag ; nenorocitul animal rămâne pe loc, nedându-le 
ascultare. Atunci ei îl trag unii de urechi, alţii de 
coadă, căsnindu-se să-l puie pe picioare. Neisbutind 
în încercarea lor şi văzându-l trântit la pământ ca o 
piatră, prăpădit și fără nici o nădejde de a-și reveni, 
hoţii se socotesc între ei să nu se mai trudească 
degeaba și să nu-și mai piarză vremea lângă un 
măgar care muriă, ci să împartă între mine şi cal 
toată povara ce o purtase măgarul muribund; apoi 
iau pe nenorocitul meu tovarăș de sclavie și de tran- 
sport, îi taie cu cuţitele lor picioarele şi-l aruncă pal- 
pitând încă de vieaţă într'o prăpastie. Astfel se pră- 
văli, dansând dansul morţii. 

Când am văzut ce soarte a avut tovarășul și ce 
sfârşit aș fi avut și eu cu planul ce-mi făcusem, mă 
hotăresc să mă supun cu răbdarea destinului ce mi sa 

hărăzit de zei și să merg înainte cu curaj și în nă- 
dejdea că poate voiu da în curând de niște tranda- 
firi, cu ajutorul cărora să mă pot preface iarăș în om. 
Auzisem pe hoţii noștri vorbind că n'ar mai fi mult 
drum de făcut și că în curând, ajungând la casele lor, 
vor sloboade vitele. Ne grăbim deci, cu pavara noastră 
în spinare, şi spre seară ajungem acasă. O femee 
bătrână ne așteaptă lângă un foc mare. Oamenii 
noștri duc înlăuntru tot bagajul pe care îl aduse- 
răm, apoi spun babei: — „Ce faci acolo, de nu ne dai 
de mâncare“? — „E gata tot, zise bătrâna. Am pâine 
proaspătă, pâloboace de vin vechiu şi carne de vânat 
care vă aşteaptă“. Ei se înclină, cătră bătrână, în 
semn de mulţumire, se desbracă, se ung pe trup și, 
scoțând apă căldicică dintr'o căldare, și-o varsă pe 
față şi pe corp, și astfel se îmbăiază în grabă. 

O clipă în urmă, sosește o altă ceată de tineri, 
aducând cu ei vase, mai toate de aur și argint, vest- 
minte și numeroase haine de bărbat și de femee. 
Dând mâna cu ceilalţi, duc înăuntru toate bagajele 
și se spală și ei la fel. In urmă, se așeză la o masă 
bogată și încep să-și povestească isprăvile. In timpul 
acesta, bătrâna aduce orz, ca hrană pentru mine și 
pentru cal. Acesta începe să mănânce repede de frică 
să nu-i iau din mâncare. Eu însă, de câte ori vedeam 
că iese bătrâna, mă repeziam la pâini și mâncam. A 
doua zi, hoţii, lăsând acasă cu bătrâna spre pază un 
tânăr, pleacă iarăș după treburile lor. Eu însă eram 
disperat de atâta pază, căci cu baba singură aș fi 
putut să scap ușor; tânărul însă eră voinic şi aveă 
un ochiu teribil. Eră tot cu sabia în mână și ținea 
neîncetat porţile închise. 

După trei zile, hoţii sosesc iarăș, pe la miezul 
nopţii, dar neaducând cu ei nici aur nici argint, ci 

numai o fată tânără, în floarea vârstei, de o frumuseţe 
rară, dar care însă, cu lacrimile în ochi, își sfâşiă 
hainile și-și smulgeă părul de pe cap. O aşează pe 
un COvor, o mângâie şi dau poruncă bătrânii să aibă 
grije de ea și să o țină supt pază strânsă. Biată fată 
nu vrea nici să mănânce nici să bea. Ea nu fâceă 
decât să plângă și să se vaite, iar eu care steteam 
lângă staul, aproape de ea, începui să suspin și să 
o compătimesc. In vremea aceasta, hoţii se așezară 
la masă în tinda casei și se pun pe chef. Spre ziuă, 
unul din stafetele lor, care erâ însărcinat cu spio- 
narea drumurilor, vine la ei să le spună că aveă 
să treacă pe acolo un străin, purtând asupra sa mulţi 
bani. Hoţii se scoală numai decât, prind în mână 
armele, pun şaua pe mine și pe cal şi o pornim la 
drum. Nenorocitul de mine, presimțind că ne duce 
la luptă și.la bătaie, mergeam încet; bățul însă, fă- 
cându-și datoria, mă sileşte să-mi grăbesc și eu pașii. 
Ajungând în drumul pe unde aveă să treacă străi- 
nul, bandiții cad deodată asupra carelor lui, îl omoară, 
împreună cu servitorii cari îl întovărășiau, îi iau tot 
ce găsesc de preț asupra lui, le încarcă pe cal şi pe 
mine şi ascund restul în pădure. Dar pe când ne în- 
torceam spre casă, fiind zorit de bățul care îmi făcea 
multă supărare, m'am isbit la picior de o piatră as- 
cuţită atât de tare, că mi-am făcut o rană foarte 
dureroasă și tot mersul drumului l-am mers schio- 
pătând. — Văzându-mă în starea aceasta, îşi ziseră unii 
a]tora: „Ce folos avem noi să hrănim acest dobitoc 
care se poticnește la fiece pas? Mai bine să aruncăm 
într'o prăpastie pe acest măgar cobitor“. — „Da, răs- 
punse un altul, să-l aruncăm ca să scăpăm odată 
de acest animal blăstemat. Şi în vreme ce îmi făceau 
astfel judecata, eu care auziam și înţelegeam toate, 

o iau la fugă în trap, ca şi când naș fi avut nicio 
rană la picior; frica de moarte mă făcuse să uit 
orice durere. 

Ajungând acasă, hoţii ne dau jos de pe spate 
povara, o așează într'un loc sigur şi se pun la masă. 
Când a sosit noaptea se pregătesc să plece din nou, 
să aducă și restul de pradă ascunsă în pădure. „La 
ce folos, zise unul din ei, să mai luăm cu noi şi pe 
acest nenorocit de măgar, schilod cum este. O parte 
din sarcină o vom duce noi, o parte calul.“ Pleacă 
deci, luând cu ei numai calul. In noaptea acea eră o 
lună frumoasă pe ceriu. Atunci îmi zisei în mine: 
„Ce mai aștepți tu, nenorocitule? Au să-ţi mănânce 
carnea pe acl vulturii și corbii. N'ai auzit planul ce 
au făcut tâlharii cu tine? Vreai să fii aruncat în vr'o 
prăpastie? Uite, acum e noapte, luna străluceşte pe 
ceriu, hoţii sunt plecaţi. Scapă cu fuga de bandiții 
tăi de stăpâni“ ! 

Pe când eram muncit în mintea mea de astfel 
de gânduri, bag de seamă că nu sunt de loc legat 
și că, căpăstrul cu care mă conduceau, eră atârnat 
de un părete. Asta îmi dete și mai mult curaj, ca 
să o iau la fugă. Plec în galop; dar bătrâna văzându-mă 
gata să scap, se ia după mine, mă apucă de coadă 
şi mă ţine pe loc. Eu însă aș fi fost în stare mai 
curând să fiu aruncat în vr'o prăpastie, decât să fiu 
reținut din planurile mele de o babă. Mă opintesc 
și o târăi după mine; ea strigă chemând în ajutorul 
ei pe frumoasa prizonieră. Aceasta dă fuga şi văzând 
pe babă, ca pe o nouă Dirce, agăţată de coada unui 
măgar, ia o hotărtre eroică, sărindu-mi, în desnă- 
dejdea ei, în spate şi-mi dă pinteni. Atunci, fiind 
mânat, pe deoparte de dorință mea de a scăpa, iar 
pe de altă parte de zorul și de pintenii ce-mi dedeâ 

tânăra fată, o pornesc în galopul unui cal sprinten, 
lăsând departe în urma mea pe bătrână. Fata se 
rugă de zei ca să o scape, iar mie îmi spunea: „Dacă 
mă duci acasă la tata, dragul meu măgăruș, am 
să-ți dau libertate, scutindu-te de ori ce muncă și 
dându-ţi în fie care zi câte o medimnă de orz“. Eu 
însă, ca să fac voia fetei şi ca să scap în acelaș timp 
de călăii mei, fug fără să mă mai gândesc la rana 
ce aveam în piciorul meu. 

Ajungând la o răspântie, unde drumul se împăr- 
țiă în trei, ne întâlnim tocmai cu dușmanii noștri de 
moarte cari se întorceau spre casă și cari zăresc de 
departe, la lumina strălucitoare a lunii, pe nenorociţii 
lor prizonieri. Aleargă numai decât spre noi şi ne 
opresc în drum, spunându-ne: „Hei, fetiță dragă, 
încotro ai plecat la această oară din noapte? Nu ţi-i 
frică de năluci? Haide, vino cu noi: avem să te ducem 
la părinţii tăi.“ Vorbele lor le spun cu un surâs 
batjocoritor şi întorcându-mă îndărăt, mă trag după 
ei. Atunci îmi adusei din nou aminte de rana dela 
picior şi incep să schiopătez. Ei însă băgând de 
seamă aceasta, îmi ziseră: „Acuma schiopi, fiindcă ai 
fost prins din fuga ta; când este vorba să fugi, ai 
aripi la picioare,“ — Fiecare vorbă a lor eră însoţită 
de o lovitură; din această cauză am căpătat la șold 
o mare rană. Ajungem acasă, unde găsim pe babă 
spânzurată cu o fringhie de o stâncă. Se temuse, 
fără îndoială, de furia stăpânilor ei, când ar fi văzut 
că le-a fugit fata ; și s'a spânzurat. Tâlharii, admirând 
marele curaj al babei, o desleagă de frânghie și o 
aruncă cu totul într'o prăpastie. După asta, leagă 
fedeleș pe tânăra fată în locuința lor şi se pun pe 
mâncare și pe chief. 

In timpul acesta se încinge între ei discuţia, ce 

au să facă cu prizoniera care încercase să fugă. 
„Ce să facem, cu fugara, zise unul, cum să o pe- 
depsim“ ?— „Eu socotesc, zise un altul, să o trimitem 
să petreacă cu baba în prăpastie ca pedeapsă că re 
a luat de acasă tot cea putut să ia şi ne-a tră- 
dat ascunzătoarea noastră, căci, trebuie să știți, pri- 
etini, că dacă sar fi întors acasă la ea, nici unul 
dintre noi n'ar mai fi scăpat cu vieaţă. Am fi fost prinși 
cu toții de dușmanii noștri, după un anume plan de 
mai înainte pregătit. Să o pedepsim deci cu o moarte 
exemplară și pentru ca sfârşitul ei să nu fie prea 
în pripă, căzând printre stânci, să găsim pentru ea 
o moarte mai îndelungată și mai chinuitoare; să 
moară după ce va fi suferit câteva ceasuri de 
canon.“ Şi se gândiă acum la felul morţii ei: —.„Eu, 
zise unul dintre tâlhari, am găsit un mijloc de moarte 
care are să vă placă. Să omorîm măgarul care, de 
leneș ce este, se preface că schioapă şi care sa 
făcut complicele şi sprijinitorul fugarei. Să-l ucidem 
dimineaţă, să-i spintecăm burta, să-l golim de mă- 
runtae şi să băgăm în lăuntru pe aceasta prea bună 
fată, dar aşă fel, ca să-i rămână capul afară spre a 
nu fi de tot înăbușită; să fie însă cu tot corpul în- 
chisă înlăuntru. Apoi, după ce-l vom fi cusut cu 
îngrijire, să-l aruncăm_afară ca un nou fel de ospăt 
pentru vulturi:). Vedeţi, prietini, în ce stă grozăvia 
unei astfel de torturi: mai întâiu să locuești în ca- 
davrul unui măgar, apoi să te coci înlăuntrul 
animalului la arşiţa soarelui, în mijlocul verii, să 
mori de o foame chinuitoare, fără să poţi să-ți dai 
moartea. Nu mai vorbesc de ceea ce are să sufere 
prin infecția acestui stârv, nici de vermii ce au să o- 


1) Alusie la Prometheu, ai căruia ficat erâ mâncat de un vultur. 

mănânce; apoi vulturii, venind la hoitul măgarului, 
o vor mâncă împreună cu el şi poate încă de vie. 

Toţi primesc cu strigăte de bucurie această 
extraordinară născocire, ca iind o idee sublimă. 
Eu însă, care aveam să fiu omorît, gemeam adânc, 
căci nu-mi mai rămăsese nici măcar mângâerea ca 
cel puţin după moarte să mă odihnesc liniștit într'un 
mormânt, ci să primesc în trupul meu pe această 
fată nenorocită și să servesc drept mormânt unei 
ființe nevinovate. 

Se lumină de ziuă când, de odată, apărui o 
ceată de soldaţi trimiși pe urma tâlharilor. Pun mâna 
pe ei, îi aruncă în fiare și-i duc înaintea guverna- 
torului ţării. Impreună cu ei, venise și logodnicul 
fetei. Acesta descoperise cuibul hoţilor. EL își ia 
pe iubita lui, mi-o așază pe spate şi o duce, înapoi 
acasă. Peste tot locul pe unde treceam, satele alergau 
în calea noastră, iar vestea cea bună a isbânzii o 
dedeam eu cu sbieretul meu, care serviă oarecum 
ca o trompetă a acestui nou fel de triumf. 

Faţă de mine tânăra fată are acum toată bună- 
voința, Şi-mi dă toată cinstea ce mi se cuveniă, ca 
unui tovarăș de sclavie, ca unui sprijinitor în fuga 
ei și, ca unuia care eră destinat la aceeaș moarte 
împreună cu ea. Din porunca ei, mi se dedeă zilnic 
câte o baniţă de orz, paie și fân, cu cât sar fi să- 
turat și o cămilă. Dar nici odată n'am blestemat în 
sufletul meu pe Palaestra care ma metamorfozat în 
măgar, în loc să mă fi metamorfozat în câine, decât 
atunci când am văzut câinii furişându-se în bucă- 
tărie și ospătându-se cu toate bunătăţile, cum se în- 
tâmplă la nunțile bogate. Câteva zile în urmă, tâ- 
năra mea stăpână istorisi tatălui ei toate îndatoririle 
«ce aveă față de mine şi cu cât devotament mam 

pus în slujba ei ca să o scap. EI, vroind să mă răs- 
plătească pentru serviciile aduse, dă ordin să fiu lăsat 
liber și trimis în livada unde păşteau iepele de pră- 
silă. Iși închipuiă el că voiu fi mulțumit în această 
libertate a mea, neavând decât să pasc și să stau cu 
iepele și fără îndoială pentru un măgar adevărat 
aceasta ar fi fost o deplină mulţumire. De aceea, 
cheamă numai decât un rândaș căruia îi mă dă în 
seamă. Acesta, spre marea mea bucurie — fiindcă 
scăpam de a mai purtă povară în spate, — mă duce 
la țară ca să mă lase cu iepele la pășune în stavă. 

Mi-a fost însă scris ca să o pat și aci. Stăvarul 
hergheliei, în loc să mă mâne în câmp la iarbă, mă 
lasă acasă în grija soției sale Megapola. Aceasta mă 
înjugă la o moară şi mă pune să macin toată ziua, 
grâu și orz. Şi dacă aş fi avut să macin numai pentru 
casă! Ea însă măcină şi la vecini şi ca plată luă 
făină, precupețind astfel munca mea istovitoare. Şi 
ceeace eră şi mai rău, eră că orzul ce-i dădeă pentru 
hrana mea, ea mă puneă să-l macin, dar nu pentru 
mine: căci din făină își făceă turte pe cari le mânca 
singură, iar mie nu-mi dedeă de mâncare decât tăriţe. 
lar dacă, câteodată, mă trimeteă să pasc cu iepele, 
armăsarii se năpusteau asupra mea şi mă prăpădeau 
cu loviurile și mușcăturile lor. Bănuindu-mă că mă 
iau după iepele lor, se repeziau după mine cu as- 
vârlituri de picior și nu ştiam, bietul de mine, cum 
să scap de gelozia lor cavalină. Din cauza aceasta, 
am început, în scurtă vreme, să slăbesc şi să mă fac 
râpcigos, acasă neavând nici un fel de răgaz din 
pricina morii, iar în câmpul liber din pricina cailor, 
tovarășii mei. 

De multe ori, mă trimeteau la munte, ca să 
aduc de acolo lemne în spate; aceasta eră cea mai 

mare nenorocire pentru mine. Mai întâiu trebuiă să 
mă urc pe 0 potecă strâmtă, pe o stâncă înaltă, apoi 
trebuiă să merg cu picioarele prin niște bolovani 
colțuroși. De conducător îmi dedeâ pe un spânzurat 
de băiat care nu făcea alta decât să-și frământe mintea 
cum să mă chinuiască mai rău. El mă băteăâ chiar 
și când mergeam în galop, nu cu un băț, cicu un 
reteveiu plin de noduri ascuţite și mă loviă în șold, 
în acelaș loc, aşă că loviturile lui îmi făcură nişte râni 
peste cari mă plesniă mereu. In afară de aceasta, 
îmi puneă în spate atâta povară că ar fi turtit până 
şi pe un elefant. Apoi, la scoborit, din munte, pe 
unde eră drumul mai repede și mai primejdios, 
tocmai acolo mă încărcă mai mult de lovituri. lar 
când vedeă că trosnia din spatele meu se clatină 
sau se apleacă mai mult într'o parte, în loc să mă 
descarce de câteva bucăţi de lemn și să le puie de 
cealaltă parte mai uşoară, spre a cumpăni astfel po- 
vara, el luă bolovani și îi punea în partea ușoară, 
ducănd astfel, nenorocitul de mine, pe lângă lemne 
şi o povară nefolositoare. In drumul nostru spre casă 
aveam să trecem şi peste un râu cu apă; vizitiul 
meu spre a-şi cruţă încălțămintea și spre a nu şi-o 
udă în apă, îmi săriă în spate peste lemne şi astfel 
treceă râul. 

Dacă vr'odată, din pricina oboselii sau a poverii, 
se întâmplă să caz Jos, atunci, vai, eră culmea neno- 
cirii mele. In loc să se aplece și să-mi dea o mână 
de ajutor, în loc să-mi dea un sprijin ca să mă ridic 
de jos și la nevoie să-mi ușureze :povara, el mă cio- 
măgiă cu băţul peste cap și peste urechi, până ce 
mă sculam. Într'una din zile a inventat împotriva-mi 
cea mai urîtă și mai sălbatică bătaie de joc: a luat 
un mănunchiu de ghimpi ascuţiţi şi mi i-a atârnat de 

spate sub coadă. La fie ce pas ce făceam, vârfurile 
ghimpilor, cum eră și firesc, îmi intrau în carne 
și mă înţepau îngrozitor și nu aveam nici o putinţă 
să mă apăr. Când voiam să scap de înțepături, mic- 
șorând pașii, mă încărcă de ciomege; când voiam 
să scap de ciomege, înțepăturile ghimpilor mă pră- 
pădeau ; într'un cuvânt, s'ar fi putut spune că vizi- 
tiul meu şi-a pus în gând să mă dea gata. 

Odată însă, nemai putând să rabd atâtea sufe- 
rințe, i-am tras și eu un picior de l-a ţinut minte 
multă vreme; de atunci mi-a pus gând rău. Intr'o 
zi, stăpânul îi dă poruncă să transporte niște câlți 
dintr'un sat într'altul: mă prinde, îmi pune în spate 
o trosnie mare de câlţi, o leagă bine de mine cu o 
funie și-și face un plan diavolesc: când a fost să 
plecăm, ia un cărbune aprins din foc și, la oarecare 
depărtare, îl vâră în câlți. Aceștia aprinzându-se, în 
scurtă vreme, în loc de povară, purtam în spate un 
toc mare. Simţiam cum am să fiu fript, când din 
fericire, zărind în apropiere un lac adânc, mă arunc 
în el, mă tăvălesc în apă şi sting astfel sarcina mea 
aprinsă și dogoritoare. Restul drumului, îl fac cu 
mai puţin pericol, ticălosul de băiat nemai putând 
aprinde câlţii plini de noroiu. La sosirea noastră 
însă, a avut neobrăzarea să mă învinovăţească tot 
pe mine că mam frecat de un foc, când am trecut 
pe lângă el și că, astfel, eu am aprins câlții. Oricum, 
însă eu am scăpat teafăr de astădată dintr'o mare 
primejdie. 

Altădată, acest nemernic de băiat a născocit 
împotriva mea ceva și mai grozav. Mă duce la munte, 
mă încarcă cu o trosnie de lemne, le vinde la întoarcere 
unui ţăran din vecinătate şi aducându-mă acasă gol 
şi tără lemne mă învinovăţește în faţa stăpânului 

meu de o crimă îngrozitoare. „Stăpâne, îi zise, eu 
nu Ştiu de ce mai hrănim pe acest măgar: nu se 
găsește în toată lumea un dobitoc mai leneș decât 
el; pe lângă aceasta se mai gândește şi la altceva: 
îndată ce vede vr'o femee sau vr'o fată frumoasă 
sau chiar vrun băiat, se năpustește furios asupra 
lor; din cauza aceasta, o să te vâre în procese și o. 
să ai de furcă, fiindcă insultă pe toată lumea și dă 
Jos pe trecătorii pe cari îi întâlnește. Mai adineaori, 
el purtă în spate o trosnie de lemne, când, zărind 
pe câmp o femee, se scutură de povară, trântind-o 
Jos, şi se luă după ea. 

Stăpânul, auzind acestea, zice: „Ei bine, dacă 
nu vrea să meargă la drum și să ducă povară, și 
dacă se ia după lume, devenind primejdios, ucideţi-l, 
aruncaţi-i măruntaele la câini, iar carnea păstraţi-o 
pentru lucrători; iar dacă, în urmă, veţi fi întrebaţi, 
cum a murit, spuneţi că a fost mâncat de un lup“. 
Nemernicul de băiat, cum auzi acestea, nu mai putea 
de bucurie și voiă să mă și omoare. Din fericire, 
un țăran care tocmai trece pe acolo, mă scăpă de 
la o moarte sigură, dându-le însă o povaţă mai rea 
decât moartea.— „Faceţi o mare prostie, le zise el, 
dacă omoriţi acest măgar; ele bun să tragă la 
moară și să ducă povară. Castraţi-l și are să se îm- 
blânzească și să se îngrașe şi vă va duce poveri 
grele, fără nici o casnă. Dacă voi înșivă nu ştiţi 
cum să-l castraţi, în două trei zile, trec iar pe aci 
ȘI repede am să vi-l castrez și să-l fac mai blând 
de cât un mielușel“. Cu toţii aprobară acest sfat, 
găsindu-l foarte cu minte. Eu însă, rămân nemângâiat 
și vroesc mai bine să mor decât să trăesc ca un 
eunuc. De aceea, mă hotărăsc sau să mor de foame, 

sau să mă arunc depe vr'o stâncă. rămânând cel 
puţin măgar întreg şi neciopârtit. 

Pe la miezul nopţii însă, un om din satul vecin 
ne aduce vestea, nouă celor de la ţară, că fata care 
se măritase de curând, care fusese prizioneră la hoţi, 
și tânărul ei bărbat, pe când se preumblau, într'o 
după amiazi, pe marginea mării, au fost înghiţiţi de 
valuri și că nau mai apărut, având acelaș sfârșit 
şi nenorocirea şi iubirea lor. Oamenii noștri, auzind 
aceasta și văzând casa lipsită de stăpâni, se hotărăsc 
să nu mai rămâie în robia de până atunci: fură 
tot ce găsesc înlăuntru și o iau la fugă. Stăvarul 
hergheliei punând mâna pe mine şi pe tot ce i-a 
ieșit în cale, împarte povara între mine şi iepe. Eu, 
cu toate că eram destul de necăjit de povara ce 
aveam să o port în spate, ca un adevărat măgar, 
totuș eram mulțumit de această întâmplare, gân- 
dindu-mă că am să scap de castrare. Toată noaptea 
am călătorit pe un drum greu și după un umblet 
de trei zile, ajungem la Berrhoe (azi Veria), oraş în 
Macedonia, mare și populat. 

Stăpânii noştri cei noui găsesc cu cale să facem 
aci un popas, iar după câteva zile să ne pună în 
vânzare: un crainic cu vocea răsunătoare ne oferă 
în mijlocul târgului celui care aveă să dea mai mult. 
Cumpărătorii, strânși din toate părţile, se apropie 
de noi, ne examinează, ne caută în gură şi ne fac 
socoteala anilor după dinți. Unii cumpără pe unii, 
alții pe ceilalți. De mine însă nu întreabă nimenea. 
Atunci pristavul strigă să mă ducă înapoi acasă. 
„Vedeţi, zise el, numai ăsta na găsit mușteriu“. 
Dar cruda zeiţă a destinului care voiă să mă întorc 
întrun nou cerc de aventuri, are grije şi de mine, 
Și îmi găsesc un stăpân pe care naș fi voit nici 

decum să-l am. Eră'un bătrân vagabond, unul dintre 
acei desfrânaţi cari preumblă prin mahalale și pe la 
sate pe zeița syriană, pe Cybela, mama zeilor, 
făcând-o să cerșească din casă în casă. Mă vinde 
acestuia, pe un preţ frumos, pe trei zeci de drahme! 
Şi mă duce cu sine, cu toate gemetele mele de a 
fi dat peste un astfel de stăpân. 





Cybele. Relief pe un altar antic. 


Când am ajuns la locuinţa lui Philebus, așă se 
chemă cumpărătorul meu, strigă dela poartă, cât îl 
țineă gura: „Ei! fetelor, veniţi să vedeţi ce vam 
adus! v'am cumpărat, domnişoarelor, un Cappadocian 
frumos*. Aceste domnișoare erau niște fete desfrâ- 
nate, tovarășele lui Philebus, cari credeau că a 
cumpărat un sclav şi cari începuseră să aplaude. 
Văzând însă că sclavul eră un măgar, începe să-şi 
bată joc de Philebus, încărcându-l de toate triviali- 
tățile. 

A doua zi se pun pe lucru, cum își ziceau ei. 
Imi aşază în spate pe zeița Cybele gătită şi, ieşind 
cu toții din oraș, ne ducem la ţară. De câte ori 

ajungeam în vr'un târguşor, ne opriam cu zeița. 
Aci ceata sfântă de flautiști făcea un sgomot infernal, 
cântând din flaute, dansând şi făcând mii de schi- 
monosituri și scălânbăeli, sucindu-și gâturile şi lă- 
sându-și capetele pe spate; apoi îşi tăiau brațele cu 
niște iatagane ; își mușcau limba cu dinții şi se tim- 
pleau peste tot de sânge. Văzând toate acestea încep 
să tremur, temându-mă ca nu cumva zeiței să-i vină 
poftă să verse și sânge de măgar. După ce se cio- 
părtesc astfel îndeajuns, adună cu discul bani dela 
spectatori. Unii dau și smochine, brânză, vin, grâu 
şi orz pentru măgar. Cu asemenea daruri se între- 
țineau pe ei și întreţineam și pe zeița, pe care o 
duceam în spate. 

Intr'una din zile, oprindu-mă întrun sat, pun 
mâna pe un vlăjăan de flăcău, îl duc la ei acasă 
și după obiceiurile lor spurcate îşi bat joc de el. Când 
am văzut ticăloșiile lor, nam mai putut să rabd şi 
încep să strig „O Jupiter“ glasul însă mi s'a oprit 
în gât şi nu sa auzit decât sbieretul prelungit al 
unui măgar. lar nişte țărani, cari își perduseră din 
întâmplare un măgar al lor și cari îl căutau peste 
toț locul, auzind strigătul meu puternic și socotind 
că eu sunt dobitocul pierdut, fără să spună nimica, 
intră înlăuntru și “dau, fără să vrea, peste murdăriile 
ŞI ticăloşiile ce nu se pot spune. Priveliştea aceasta 
fireşte îi face să râză cu hohot, să alerge în sat și 
să spună neruşinarea acestor preoți ai zeiței. Te- 
mându-se de urmările acestei descoperiri, oamenii 
mei pleacă binişor noaptea următoare, părăsind 
satul, fără să ştie nimenea. Pe drum mă blestămau 
ŞI mă drăcuiau, ocărîndu-mă în toate chipurile, că 
le-am desvălit misterele. Eu răbdam și nu ţineam 
seamă de urgia lor. Ajungând însă într'un loc retras, 

îmi iau pe zeiţă din spate, o pun pe pământ, iau 
pătura de pe mine, mă leagă de un copac şi mă 
bat cu niște bice cu noduri, că erau mai să mă 
omoare și mă fac să pricep că pe viitor trebuie să 
văz multe și să spun puţine. Şi, de sigur, după 
bătaie, m'ar fi și omorît, fiindcă i-am făcut de rușine 
Și i-am silit să plece din târg înainte de a fi făcut 
cheta; dacă n'au făcut-o, a fost fără îndoială din 
respect pentru zeița care steteă jos pe. pământ şi-i 
încurcă, neavând cine să o ducă. 

După ce mi-au dat o bătaie zdravănă, o pornim 
„din nou la drum, cu zeița pe spatele mele. Spre 
seară, ajungem la conacul unui mare bogătaș dela 
țară. Acesta, găsindu-se acasă, primi pe zeiţă cu toate 
«onorurile și-îi făcu sacrificii cu toată cucernicia. Nu 
voiu putea însă să uit nici odată primejdia în care 
m'am găsit aci. Un prietin al acestui proprietar îi 
trimisese ca dar o pulpă de măgar sălbatic. Bucă- 
tarul luându-o în bucătărie să o gătească, nişte câini, 
intrând fără să-i observe, i-au furat pulpa. Omul, 
temându-se de bătaie și de tortură, se hotări să se 
spânzure. — Soţia sa însă, spre marea mea nenorocire, 
îi zise: „De ce vreai să te omori, dragul meu? 
Ascultă-mă pe mine, .dacă vreai să scapi. Pune 
mâna pe măgarul acestor cerșetori, du-l departe, 
omoară-l, taie-i pulpa care-ţi trebuie și adă-o aci și 
găteşte-o pentru stăpânul tău. Restul măgarului 
aruncă-l într'un vârtop de pe aci: are să crează că 
a fugit şi s'a perdut. Nu vezi tu ce gras este acest 
măgar? E chiar mai bun decât un măgar sălbatic“. 
Bucătarul, primind sfatul soţiei sale, îi zise: „E sin- 
gura cale să scap de bătaie și de chinuri, am să fac 
cum spui“: Astfel se sfătuiau împreună călăul meu 
cu soția sa. 

Eu, pricepând gândul lor și știind că spre a 
scăpă de cuţit îmi rămâne o zingură cale, să fug, 
rup priponul, cu care eram legat, sar de câteva ori 
în sus, şi repezindu-mă, intru în galop în sala de 
mâncare. Aci steteau la masă stăpânul casei, oaspeţii, 
preoții și zeiţa. Intrând grăbit, răstorn totul în calea 
mea şi lampa și mesele. Credeam că am găsit un 
mijloc minunat de scăpare, că stăpânul, văzând un 
măgar atât de inimos, mă va închide şi mă va păzi 
cu grije. Invenţia mea însă mă aduse într'o mare 
primejdie. Toţi au crezut că sunt turbat, de aceea, 
pun mâna împotriva mea pe săbii, pe lăncii, pe cio- 
mege şi se pregătesc să mă omoare. Când am văzut 
mărimea pericolului, intru într'o cameră de alăturea, 
unde stăpânul meu aveă să doarmă peste noapte. 
Când mă văzură în lăuntru, închiseră repede ușile. 

In zorii zilei următoare, iau în spate pe zeiţă și 
o pornim, cerșetorii şi cu mine, şi ajungem întrun 
târg mare și populat. Aci, oamenii mei născociră 
altceva; căutară ca să convingă pe locuitori să așeze 
pe zeiţă, nu într'o casă particulară, ci în templul 
divinității celei mai adorate de ei. Oamenii fac o 
bună primire zeiţei şi o așează în cel mai de seamă. 
templu al lor; nouă însă ne dau o casă sărăcăcioasă. 
După o destul de îndelungată ședere, aci, stăpânii 
mei, voind să plece într'un oraș vecin, cer locuitorilor 
pe zeiţă şi, intrând în templu, o scot, așezându-mi-o 
pe spate și pornim la drum. Preoţii mei însă, la 
intrarea lor în templu, furaseră o cupă de aur, lăsată 
acolo de cineva ca prinos, şi o duceau acasă sub 
hainele zeiţei depe spatele mele. Ţăranii băgară de 
seamă furtul, se pun pe urma noastră, ne ajung, sar 
depe caii lor, căci veniseră călări, prind pe hoţi în 
mijlocul drumului, şi numindu-i criminali și nelegiuiţi, 

le cer Cupa furată; căutându-o peste tot locul, o 
găsesc în sânul zeiței. Dovedindu-i de pângăritori 
de cele sfinte, îi întorc din drum şi-i bagă în închi- 
soare. Luând apoi pe zeiţa ce o aveam în spate, o 
așează într'un alt templu și pun la loc vasul de 
aur furat. 

Ziua următoare, locuitorii târgului hotăresc să 
mă vânză împreună cu toate obiectele ce fuseseră 
ale acestor cerșetori și m'a cumpărat un om dintr'un 
sat vecin, de meserie brutar. Acestamă ia cu sine, mă 
încarcă cu zece medimne de grâu, pe cari le târguise, 
și mă duce la el acasă pe un drum rău și gloduros. 
Ajungând aci, mă duce la moară. Acolo se allâă o 
mulțime de dobitoace, tovarăși ai mei de robie şi 
nenumărate mori, toate puse în mișcare de animale. 
Totul aci eră plin numai de făină. Ziua întâia, ca 
un rob nou şi care adusesem în spate o mare po- 
vară și făcusem un drum destul de greu, mă lasă 
în pace, să mă odihnesc, dar, a doua zi, îmi pune 
în cap un sac, mă leagă de prăjina „unei mori și 
mă mână. Eu de și ştiam de aiurea cum trebuie să 
mân râjnița morii, totuș mă prefăceam că nu cunosc 
meșteșugul acesta. Mi-am făcut însă o socoteală 
greșită, căci, mai mulți oameni de ai casei, înarmân- 
du-se cu retevee, mă înconjoară din toate părţile, și 
când nici nu mă așteptam la nimic, nevăzând nimic 
cu ochii, din pricina sacului, mă păleșc din răspu- 
teri și mă fac să învârtesc moara ca o sfârlează. De 
atunci, am învăţat că sclavul, pentru ca să-și facă 
serviciul, nu trebuie să aștepte mâna stăpânului. 

Cu slujba asta am ajuns, în scurtă vreme, atât 
de slab și de prăpădit, că stăpânul meu se hotări 
să se desfacă de mine și mă vându ţunui grădinar 
care închiriase o grădină de zarzavat, nu prea mare 

Şi pe care o cultivă singur. Aci naveam prea mult 
de lucru. De dimineaţă, noul meu stăpân mă în- 
carcă cu zarzavaturi, pe cari le căram la târg și 
după ce le vindeâ la mușterii, ne întorceam acasă. 
Aci el săpă, sămănă, udă sadurile, iar eu tot timpul 
stam fară să fac ceva. Cu toate acestea, vieața de 
aci îmi erâ grozav de chinuitoare. Mai întâiu, se- 
apropiă iarna, iâr stăpânul meu neavând din ce 
să-și cumpere măcar o pătură pentru sine, nu putea. 
să se gândească și la mine. In afară de asta, eram 
silit să merg cu o povară grea în spate, pe un 
drum plin de noroiu, când umed, când tare şi 
colțuros; iar ca hrană, nu mâncam decât lăptuci 
amare. 

Intruna din zile, pe când mă duceam spre 
grădină, un vlajgan de om, în uniformă de soldat 
și vorbind limba italiană, întreabă pe stăpânul meu, 
unde duce măgarul. Omul meu, neînțelegând ita- 
lienește, n'a răspuns nimic. Soldatul atunci în mănie, 
crezându-se insultat de acesta, i-a tras grădinarului 
ună cu biciu. Acesta pune mâna pe soldat, îl prinde: 
de mijloc, îl răstoarnă, cu o piedică, la pământ și-l 
lasă vânat, lovindu-l cu pumnii, cu picioarele şi cu, 
o piatră ce o găsi în drum. Soldatul la început se: 
apără, apoi îl amenință că are să-l taie cu sabia, 
dacă se scoală de jos. Stăpânul meu ştiind acum 
de ce trebuia să se teamă, scoate sabia soldatului 
Şi i-o aruncă departe şi începe din nou să-l îm- 
blătească în bătăi. Cel de desupt, văzându-se pierdut 
și fără scăpare, se preface că e mort. Celălalt, când 
îl vede că nu mai mișcă, e cuprins de teamă și în- 
grozit, îl lasă la pământ, în poziţia în care se găsiă, 
îi ia sabia şi, urcându-mi-se în spate, ne ducem. 
în pripă în oraș. 

După ce am ajuns aci, de teama urmărilor 
afacerii din drum, lăsă grădina de zarzavat în seama 
unui cumătru al său, ca să o cultive mai departe, 
iar el, împreună cu mine se ascunde în oraş, la un 
prietin şi bun tovarăș al său. A doua zi, după ce 
au chibzuit toată noaptea ce are să facă, au hotărit 
ca stăpânul meu să se ascunză într'o ladă, iar pe 
mine. după ce m'au legat de picioare, mă suie cu 
ajutorul unei scări, întrun pod, unde mă încuie. 
Soldatul, în timpul acesta, după cum am auzit 
vorbindu-se, se scoală de jos cu multă greutate și, 
năuc de cap din cauza bătăii, se întoarce înapoi în 
oraș. Aci, întâlnind pe camarazii săi, le istorisește 
nemai pomenita îndrăsneală a grădinarului. Aceștia, 
luând asupra-lor cauza camaradului lor, fac cerce- 
tări şi în cele din urmă descopere locul unde ne 
ascunserăm ; apoi aducând cu ei poliţia din localitate, 
trimit agenţi cari dau poruncă să iasă toată lumea 
afară din casă. Dar, nici un grădinar, nici un măgar! 
Soldaţii susținând că grădinarul şi măgarul sunt 
înlăuntru, se face o mare gălăgie şi un mare 
tămbălău. Strigăte și dintr'o parte şi din alta şi toată 
mahalaua e în picioare. Atunci eu, din podul meu, 
da un bun tovarăș și mai ales animal plin de cu- 
riozitate, voind să ştiu ce e cu atâta gălăgie și cine 
face atâta gură, îmi întind capul pe o mică ferestruică, 
Sunt zărit; din nou zarvă, din nou scandal. Oamenii 
din casă sunt prinşi cu minciuna: poliţia intră în- 
lăuntru, cotrobăesc toate colțurile, găsesc pe stăpânul 
meu ascuns într'o ladă, îl prind şi-l trimit la închi- 
soare, ca să-și dea seama de faptele sale. lar pe 
mine, dându-mă jos din pod, mă dau pe mâna sol- 
daţilor. Un hohot de râs a isbucnit din toate părţile, 
când mau văzut ieşind din podul meu, trădător al 

stăpânului; de atunci a ieșit și vorba: Pândește- 
măgărul la fereastră. 

Nu ştiu ce se va fi întâmplat cu grădinarul. 
dar eu a doua zi am fost scos în vânzare de soldat 
şi am fost vândut pe douăzeci de drachme attice. 
Cumpărătorul meu eră sclavul unui bogătaș din 
Thessalonic, cel mai mare oraş din Macedonia şi 
eră de meserie bucătar, având să pregătească mân- 
cări deosebite pentru bogatul său stăpân. Fratele 
acestuia, și el de asemenea sclav, eră un plăcintar 
excelent și în acelaș timp și brutar, care făcea pâine 
pentru stăpânul lor. Amândoi fraţii locuiau împreună, 
stăteau în aceeaş cameră și-și aveau totul în comun, 
până și uneltele meseriei lor. Pe mine mă instalară 
chiar în locuinţa lor. 

După ce stăpânul lor stăteă la masă, resturile 
ce rămâneau le aduceau în camera lor: unul carne 
și pește, celalalt pâine şi plăcinte, pe cari lăsându-le. 
spre marea-mi bucurie, în paza mea, se duceau la 
baie. Eu, care de atâta vreme nu gustasem nici 
pâine nici carne, îmi iau rămas bun dela orzul meu și 
fac cinste mâncărilor pregătite de stăpânii mei. La în- 
ceput ei nu băgă de seamă, la întoarcerea lor, şi 
nu-și închipuiesc că poate să lipsească ceva din pro- 
vizii, mai ales având în vedere cantitatea cea mare 
de bucate şi faptul că eu luam din fiecare câte 
puţin. Dar, mai în urmă, văzând că ei nu observă 
Nimic, caut să-mi aleg bucăţile cele mai bune și 
mănânc tot, fără nici o teamă. Atunci, în sfârşit, își 
dau seama de pagubă și încep să se bănuiască unul 
pe altul. In cele din urmă, se învinovăţesc de hoţie, 
făcându-se pungași, potlogari, bandiți și încep să se 
păzească unul pe altul, numărând toate bucăţelele. 

In vremea aceasta, eu trăiam din berechet şii 

mă îngrăşeam. Trupul meu, hrănit cu mâncărurile 
de odinioară, începe să se îngraşe şi să câștige în 
frumusețe, iar pielea mea străluciă de un păr neted. 
Cei doi fraţi, văzându-mă că-mi merge așă de bine 
şi că orzul rămâne neatins, intră la bănuială, de 
aceea, într'o zi, se fac că ies de acasă, ca şi când ar 
fi voit să se ducă la baie; închid poarta, dar, uitându- 
se pe o mică gaură, se uită să vază ce se petrece 
în lăuntru. Eu, care nu bănuiam nimica, mă duc 
repede să-mi iau masa; ei însă, văzând cum mă 
ospătez, se pun la început pe râs; dar mai în urmă 
cheamă şi pe alţi tovarăși ca martori. Cu toţii râd 
nebunește și fac vâlva şi sgomot. Stăpânul lor au- 
zind larma, de afară, întreabă ce este. li se spune; 
atunci se scoală şi el dela masă, vine și se uită prin 
gaură și mă vede mâncând o bucată de mistret. 
Isbucnește și el într'un hohot de râs și intră în 
lăuntru. Eu, mă simt la început rușinat, fiind prins 
asupra hoţiei; el însă face multă vreme haz de mine. 
Apoi dă ordin să fiu dus în sala de mâncare şi să 
mi să pună dinainte mâncări, pe cari alt măgar nar 
fi pus gura: carne, stridii, sosuri, pește în saramură 
şi peşte în muştar. Văzând că soarta îmi zâmbeşte 
şi în nădejdea că acest joc al destinului ar putea 
să mă şcape din năcazurile mele, mănânc tot, măcar 
că eram sătul de mâncare. Cei din sală se strâmbau 
de râs. Atunci cineva zise: „Măgarul acesta are să 
bea şi vin; să i se verse un pahar cu vin“. Stăpânul 
dă ordin să se verse un pahar cu vin, pe care eu 
îl sug dintr'o înghiţitură. 

Stăpânul, socotindu-mă atunci un animal extra- 
ordinar, după cum de fapt şi eram, dă ordin unui 
vechil al său să mă cumpere cu preţul îndoit de- 
cât costasem, și mă încredinţează unui tânăr libert 

spunându-i să mă înveţe tot ce ar puteă ca să-i 
procure distracţie. Lucrul acesta nu eră prea greu, 
fiindcă eu înțelegând totul, făceam la cel mai mic 
cuvânt al său, ceea ce el voiă. Instructorul meu mă 
învaţă mai întâiu cum să stau la masă, ca un on, 
aplecat pe un cot, apoi să mă lupt cu el, să dansez, 
să mă ţiu pe picioarele dinapoi, să spun „da“ sau 
„nu“, după întrebări, într'un cuvânt, lucruri pe cari 
le puteam face și fără să mă înveţe el. Vestea despre 
mine s'a dus repede în toată ţara, și peste tot locul 
nu se vorbiă decât de talentul meu, nu se vorbiă 
decât de măgarul care mănâncă la masă cu stăpânul 
său, care dansează și face mii și mii de lucruri ne 
mai pomenite şi ne mai auzite. Ceea ce îi miră mai 
mult, eră faptul că știu să răspunz „da“ și „nu“ 
după întrebări şi că atunci, când vreau să beau, fac 
semn paharnicului din ochiu. Şi se miră lumea de 
atâtea minunăţii, neștiind că în acest măgar stă ascuns 
un om; iar eu mă bucuram și râdeam în mine, 
văzând cât de proști sunt oamenii. Am învăţat fel 
de fel de mersuri, ca să duc pe stăpânul meu, am 
învățat să galopez, așa de domol, că de abia mă 
simţiă călăreţul. Aveam un harnașament splendid; 
mi se puneă pe spate o pătură de purpură, aveam un 
frâu lucrat numai în aur și argint şi mi-a pus la 
gât nişte clopoței cari scoteau o muzică minunată. 

Dar, stăpânul meu, Menecles, nu locuiă, precum 
am spus, la ţară. Venise aci dela Thessalonic, într'o 
afacere. Făgăduise concetăţenilor săi că le va da un 
spectacol de gladiatori; aceştia erau pregătiți pentru 
luptă și sosise timpul să se întoarcă la Thessalonic. 
A doua zi și plecăm. Eu duceam în spate pe 
stăpânul meu numai prin locurile greu de umblat; 
încolo mergea în trăsură. Ajungând la Thessalonic 

ma fost nimenea care să nu alerge la spectacol și 
care să nu mă vază. Faima despre mine se răspândise 
de mult. Se știeă că mă pricep la fel de fel de roluri, 
că ştiu să dansez și să mă lupt ca și un om. La 
început, stăpânul meu nu ma arătat de cât în par- 
ticular, la el acasă, şi numai persoanelor de frunte 
din oraș, pe cari i-a poftit la niște mese splendide: 
eu făceam toată veselia serbărilor. 

Dresorul meu însă, nu mă arătă la lume decât 
în schimbul unei taxe şi în scurt timp a ajuns sâ 
se îmbogăţească depe urma mea. Ală ţinea închis 
într'o sală și nu lăsă publicul, decât dacă plătiă ce 
cereă el. Nimenea nu veniă la mine cu măna goală; 
fie care îmi aduce de mâncare, mai ales ceeace 
credeă că nu se potrivește pentru un stomac de 
măgar. Mâncând astfel cu stăpânul și cu compatrioţii 
săi, în scurtă vreme, m'am făcut durduliu și m'am 
îngrășat. Atunci o femee străină, foarte bogată şi 
destul de nostimă, intrând în camera mea și vă- 
zându-mă mâncând, se îndrăgosti nebună de mine. 
Frumuseţea mea de măgar şi mai ales talentul meu 
uimitor o făcu să dorească să fie prietina mea. 

Dresorul povestind stăpânului său iubirea femeei 
pentru mine, se gândi ca să dea un spectacol public; 
de aceea mă duse întruna din zile în amfiteatru... 

Un om însă, care aveă în brațe un coș cu flori, 
treci pe lângă mine. Printre aceste flori erau și 
trandafiri culeși de curând. Cum îi văz, sar de pe 
patul pe care eram așezat. Lumea credea că vreau 
să dansez. Aleg trandafirii dintre celelalte flori și-i 
mănânc. Atunci, deodată, spre marea mirare a spec- 
tatorilor îngrămădiți în amfiteatru, chipul animalului 
dispare și nu rămâne decât Lucius, în pielea goală. 
Lumea rămâne încremenită de această metamorfoză 

neașteptată, și nevoind să-şi crează ochilor se produce 
un zgomot infernal: unii socotindu-mă drept un vră- 
jitor, cer ca să fiu ars de viu; alții însă strigă să 
mă lase să fiu ascultat și să mă judece în urmă. 
Eu însă, dau fuga la guvernatorul provinciei care 
asistă la acest spectacol și de jos îi spun că o femee 
din Thessalia, sclava unei Thessaliene, ungându-mă 
cu o alifie magică, ma transformat în măgar; îl 
rog să mă trimeaţă la închisoare, până ce voiu 
putea să aduc dovezi că nu voiesc să amăgesc 
pe niminea. | 

Atunci guvernatorul îmi zice: „Spune-mi, cum 
te cheamă pe tine, cum se cheamă părinți tăi și 
rudele tale; care este orașul tău de naștere“? La 
această întrebare, răspunsei: „Tatăl meu se numește 
Lucius; am un frate care se numește Caius. Cât 
despre numele de familie el este la fel. Sunt autor 
de povești și de mai multe alte lucrări, iar fratele 
meu este poet elegiac și vestit augur. Orașul meu 
de naștere este Patras din Achaia“.— Auzind aceste 
cuvinte, guvernatorul zice: „Eşti fiul unor prietini 
ai mei și ai unor gazde ale mele; când mau primit 
in casa lor, m'au încărcat de daruri. Sunt convins 
că nu minți, spunând că ești fiul lor“. Cu aceste 
vorbe, se scoală de pe scaunul său de guvernator, 
mă îmbrățișează, îmi arată prietenie și mă conduce 
la locul său. În timpul acesta sosiră și fratele meu, 
aducându-mi bani și toate de câte aveam trebuinţă. 
Guvernatorul declarându-mă liber, în numele popo- 
rului, și în fața tuturora, ne scoborim la mare 
unde găsim o corabie și ne punem în ea bagajul. 

Ducându-mă, înainte de plecare, să fac o vizită 
doamnei care se îndrăgostise de mine, aceasta mă 
respinge, ca pe o maimuţă ridicolă: ea iubise pe 

măgar, nu pe mine. A doua zi începând să sufle 
un vânt favorabil, pornim cu pânzele întinse și în 
câteva zile ajungem acasă, în patrie. Aci fac sacri: 
ficii și aduc daruri ca prinos zeilor, fiindcă m'au 
scăpat nu din gura lupului, cum se zice, ci din 
pielea măgarului și fiindcă mau adus la căminul 
meu sănătos și teafăr. 


www.dacoromanica.ro 
161638. — Popa;Lisseanu, .cgende şi Poveşti antice. 


O călătorie fantastică ') 
1 


Plecând odată dela Coloanele lui Hercule (Gi- 
braltarul de astăzi) și mergând pe Oceanul de Apus 
(azi Oceanul Atlantic), am fost târît de un vânt fa- 
vorabil în largul mării. Cauza și scopul călătoriei 
mele erau numai curiozitatea și dorința de a vedea 
ceva nou: voiam, între altele, să știu care e mar- 
ginea Oceanului și cum sunt oamenii cari locuesc 
pe ţărmul de dincolo. De aceea, mi-am luat pe 
corabie multă merinde și o mare cantitate de apă 
de băut; mi-am luat şi cinzeci de tovarăşi de vârsta 
mea, însutlețiți de aceleași dorinţe ca și mine. Ali-am 
luat un mare număr de arme şi am tocmit cu o 
bună sumă de bani un cârmaciu care să ne conducă 
corabia și am luat măsuri ca ea să fie bine echipată. 
Corabia noastră eră o corabie de transport, spre a 
puteă înfruntă toate peripeţiile unei lungi călătorii. 

Ziua și noaptea întâia a sutlat un vânt prielnic 
care, fără să ne mâne prea departe în largul mării, 
ne-a lăsat să vedem mereu uscatul. A doua zi însă, 
la revărsatul zorilor, adierea devine mai puternică, 
valurile se măresc, întunerecul ne acopere şi na 
mai fost chip să întrebuințăm pânzele. Fiind siliţi 
să ne lăsăm în voia vânturilor, am fost bătuţi de 
furtună timp de șapte zeci şi nouă de zile; întra 


:) Lucian își întitulează această Călătorie fantastică, din care nam 
tradus părţile obscene, O istorie adecărată. 

opt zecea zi însă, la răsăritul soarelui, am zărit, 
ridicându-se înaintea noastră la o mică depărtare, 
o insulă acoperită de arbori și de care valurile se 
sfărâmau încetişor. Ne îndreptarăm spre ţărmul ei, 
debarcarăm, şi cum se întâmplă unor călători atât 
-de mult bătuţi de furtună, ne-am întins câtăva vreme 
pe pământ. După un timp oarecare ne sculăm; pe 
treizeci de inşi dintre noi îi alegem spre paza corăbii, 
iar cu douăzeci de inși mă duc să fac recunoaşterea 
insulii. 

Străbătând o pădure și ajungând la o distanţă 
de vr'o trei stadii departe de mare, vedem o columnă 
de aramă ce aveă o inscripție în litere grecești, greu 
de cetit şi pe jumătate şterse, care spuneă: „Până 
aci au ajuns Hercule şi Bacchus“. Aproape de acest 
loc, pe o stâncă, se putea vedea urmele a două 
picioare, una cât un pogon de mare, alta ceva mai 
mică: mi-am închipuit că cea mică era a piciorului 
lui Bacchus și cealaltă a lui Hercule. După ce ne 
închinarăm celor doi semizei, ne urmăm drumul 
mai departe. Dar, de abiă am făcut câţiva paşi şi 
am și dat de un fluviu în care curgea un fel de vin, 
asemenea cu vinul de Chios; râul eră larg, adânc și 
pe alocurea navigabil. Atunci ne-am dat seama de 
inscripția de pe columnă, după ce am văzut urmele 
sigure ale călătoriei zeului vinului. Venindu-mi ideea 
să aflu, de unde porneşte acest fluviu, m'am dus 
să-i caut izvorul, dar nam găsit nici un izvor, ci 
numai multe şi mari vițe de vie, pline de struguri. 
Dela rădăcina fiecăreia din ele curgeă, picătură cu 
picătură, vin limpede care formă izvorul râului. Se 
vedeau aci pești mulţi cari aveau coloarea şi gustul 
vinului ; am pescuit câțiva pe cari mâncându-i ne-am 
îmbătat; când i-am desfăcut, i-am găsit plini de 

drojdie; de aceea, în urmă. ca să scăpăm de 'tăria 
vinului, am luat obiceiul să amestecăm peştii în apă. 
dulce. 

După ce am trecut fluviul printr'un vad, am 
dat de un soiu de vie de tot bizară: butucii în 
partea de jos erau groşi și lungi, iar partea de sus 
se prelungiă în nişte femei, a căror corp, dela brâu 
în sus, eră de o frumuseţe desăvârşită, așă cum nt 
se reprezintă Daphne, prefăcută în dafin, în clipa 
când Apollo eră să pună mâna pe ea. Din vâriul 
degetelor lor ieşiau niște ramuri încărcate cu stru- 
guri. Ne apropiem de ele. Ne salută, ne întind mâna, 
ne grăesc, unele în limba Iydiană, altele în cea indiană, 
dar mai toate în grecește și ne dau sărutări. Cei 
cari primesc sărutările se îmbată numai decât și-și 
pierd mintea. Dar, nu ne dau voie să culegem din 
fructele lor şi dacă cineva le lua fructele, ţipau de 
durere. Unele ne pofteau să facem dragoste cu ele, 
și doi dintre tovarășii noștri cari sau lăsat ademe- 
niți nau mai putut să se desfacă din braţele lor. 
rămânând lipiți de ele și crescându-le și lor rădăcini: 
Intro clipă degetele lor se încărcară de ramuri, 
dându-le lăstare şi ai fi crezut că sunt gata să facă 
şi struguri. 

Le-am părăsit, fugind la corabia noastră şi am 
istorisit celor pe cari îi lăsasem metamorfoza to- 
varăşilor noștri, prefăcuţi de aci înainte în viţă de 
vie. Apoi, luând câteva ulcioare, am scos apă și vin 
din tluviu; lângă acesta am petrecut toată noaptea. 

Ziua următoare, în revărsatul zorilor, pornim 
cu corabia, pe o ușoară adiere de vânt; pe la amiazi 
însă, pe când ne afiam în mijlocul mării, fără să 
mai vedem insula, un vârtej neașteptat ne cuprinde 
cu atâtă furie că după ce a lăcut corabia să se în- 

vârtească de câteva ori de jur împrejur, o ridică 
în aer la o înălțime de trei mii de stadii șinu o 
mai lasă să cază în, mare; puterea vântului umflând 
pânzele corăbii o ţine atârnată în aer și o duce aşă 
fel, că timp de șapte zile și şapte nopţi plutim într'o 
călătorie aeriană. 

In ziua a opta zărim în văzduh un, uscat întins 
un fel de insulă strălucitoare de formă sferică și 
luminată de o lumină vie. Ne îndreptăm spre această 
insulă și debarcăm. După ce am cercetat ţara, am 
văzut că ea e locuită şi cultivată. In timpul zilei, 
n'am putut vedeă nici un obiect, dar, când a sosit 
noaptea, am văzut mai multe insule, mai mari și 
altele mai mici, toate de coloarea focului. De asupra 
se vedea încă un alt pământ, cu cetăţi, cu fluvii, cu 
mări, cu păduri şi cu munţi: ni sa părut că este 
pământul pe care îl locuim. 

Eram hotăriți să mergem înainte, când iată că 
suntem întâlniți și luaţi de niște ființe cari își dedeau 
numele de Hippogypi (hippos, cal; gyps, vultur). 
Aceşti Hippogypi sunt niște oameni purtaţi de niște 
vulturi mari, de cari se slujesc ca de niște cai. 
Vulturii aceștia sunt de o mărime colosală şi mai 
toți au câte trei capete: spre a-ţi putea face o idee 
de mărimea lor, voiu spune că fiecare din penele 
lor era mai lungă și mai groasă decât catartul unei 
mari corăbii de transport. Hippogypii noștri aveau 
însărcinarea să facă ocolul insulei şi dacă ar fi în- 
tâlhit vre-un străin să-l ducă înaintea regelui. Deci, 
puntmâna pe noi şi ne conduc la suveranul lor. 
Acesta ne' priveşte și judecând, după îmbrăcămin- 
tea noastră, cam cine suntem, ne zice: „Străinilor, 
voi sunteţi Greci“? — Ii răspundem că da, — „Cum aţi 
venit atunciaici, străbătănd văzduhul atât de întins“ ?— 

[i istorisim pățania noastră și el, la rândul său, ne 
istorisește paţania sa. Eră şi el om și se numiă 





Somnul-lui Endymion, Tablou de Guerchin. 


Endymion ; într'o zi pe când dormiă, fusese ridicat 
de pe pământul nostru și, la sosirea sa, a fost făcut 

rege în această ţară. Deci, ţara aceasta nu erâ alta 
decât aceea pe care noi cei de jos o numim Luna. 
Ne-a dat curaj să nu ne temem de nici o primejdie 
Şi ne-a spus că neva da tot de ce am aveâ lipsă. 

„Dacă sfârșesc cu bine, adause, el, răsboiul pe 
care îl port 'cu locuitorii din Soare, aveţi să duceți 
o vieațţă fericită aci, lângă mine“. — „Dar, cine sunt 
dușmanii voştri, întrebăm noi, și care este cauza 
dușmăniilor ? — Phatthon, răspunse el, regele locui- 
torilor din Soare, căci Soarele e locuit ca și Luna. 
EI poartă răsboiu de multă vreme cu noi. Şi iată de 
ce: strânsesem pe toți săracii din împărăţia mea şi 
hotărisem să-i trimit să fundeze o colonie în Lucea- 
fărul de Dimineaţă care e pustiu și nelocuit. Pha&thon 
din invidie a voit să-se împotrivească și la calea ju- 
mătate a venit înaintea noastrăcu Hippomyrmecii 
săi (hippos, cal; myrmex, furnică). Noi fiind învinși 
în luptă, din cauza trupelor sale mai numeroase, 
am fost siliți să ne retragem. Acum vreau să încep 
din nou răsboiul și dacă vreţi să luaţi parte la această 
expediţie, vă voiu da fiecăruia dintre voi câte un 
vultur regal și restul echipamentului. De mâine di- 
mineață vom porni la drum“ — aMAGD la dispo- 
ziția ta“, îi răspunsei. 

Apoi ne pofti la masă și rămaserăm în palatul 
său. A doua zi de dimineaţă, ne sculăm și ne punem 
în linie de bătaie, fiind înştiinţaţi de patrulele noastre 
de 'apropierea dușmanilor. Trupa noastră constă din 
o sută de mii de soldaţi, în afară de oamenii de 
corvadă, de mașiniști, de infanterie și de trupele aliate: 
numărul acestora din urmă se ridică la patru zeci 
de mii Hippogypi (hippos, cal ; gvps, vultur) şi două 
zeci de mii combatanți cari luptau de pe Lachanopteri. 
(lahanos, legumă și pteron aripă). Aceştia erau un 

soiu de păsări mari acoperite peste tot de foi de 
zarzavat în loc de pene şi a căror aripe iuți se ase- 
mănau mult cu foile de lăptucă. Lângă ei erau aşe- 
zaţi Cenchrobolii (chenhros, meiu; ballo, arunc) și 
Scorodomachii (scorodon, căpăţină de usturoi; macho- 
mai, mă lupt). Treizeci de mii de Psyllotoxoti (psylla, 
purice ; toxotes arcaș) și cincizeci de mii de Anemo- 
dromi (anemos, vânt, dromeus, alergător) veniseră 
ca trupe aliate din Constelaţiunea Ursei. Psyllotoxotii 
erau călări pe pureci groși, de unde le-a venit şi 
numele, și acești pureci erau de mărimea a doispre- 
zece elefanţi: Anemodromii sunt infanteriști și sunt 
purtați de vânt fără să aibă nevoie de aripi. Şi iată 
cum: €i au niște halate lungi până la călcâie; le 
suflecă și vântul umflându-se în ele, îi face să pla- 
neze în aer ca bărcile. Cei mai mulţi poartă în luptă 
scuturi. Se mai spuneă că aveau să sosească dela 
stelele situate deasupra Cappadociei șaptezeci de mii 
de Hippogerani (hippos, cal; geranos, cocor), dar pe 
aceștia nu i-am văzut, fiindcă nau mai venit. De 
aceea nu-i mai descriu; căci ceea ce mi sa spus 
despre ei mi sa părut curate scornituri. 

Acestea erau oștile lui Endymion: toți aveau 
aceleași arme ; coifurile erau de bob cari în această 
țară sunt mari şi tari; platoșele, aşezate ca solzii, 
erau făcute din păstai de niprală, așezate una peste 
alta și a căror coaje eră de nepătruns ca și cornul, 
scuturile şi săbiile erau ca și ale Grecilor. 

În clipa hotăritoare armata eră orânduită în mo- 
dul următor: aripa dreaptă eră ocupată de Hippo- 
gypi și de rege, încunjurat de cei mai viteji soldaţi, 
în numărul cărora eram şi noi; la stânga se așe- 
zară Lachanopterii și la mijloc trupele aliate, fiecare 
după rangul său. Infanteria se ridică la șaizeci mi- 

lioane şi iaţă cum erâ orânduită la bătaie. In țara 
aceasta paiangenii sunt în mare număr şi fiecare 
mult mai mare, decât insulele Cyclade. Endymion 
le-a dat poruncă să ţeasă o pânză care să se întinză 
dela Lună până la Luceafărul de Dimineaţă; paian- 
genii executară într'o clipă ordinul și această pânză 
a format câmpul pe care regele şi-a-orânduit infan- 
teria sa, pusă sub comanda lui Nycterion (Nycterios, 
de noapte), fiul lui Eudianax (Eudios, rouă; anax, 
principe) şi a altor doi generali. 





Selene pe un car tras de doi cai. După un vas pictat.. 


Aripa stângă a armatei inamice eră formată din 
Hippomyrmeci, în mijlocul cărora se găsiă Pha&thon. 
Aceşti Hippomyrmeci sunt niște lighioane într'ari- 
pate, cam ca furnicile noastre, afară de mărime, 

căci cea mai mică dintre ele este de cel puţin două 
pogoane. Nu numai cei ce încalecă peele, iau parte 
la lupte, dar chiar ei se luptă cu coarnele lor. Ni 
s'a spus că numărul lor eră de aproape cinci zeci 
de mii. La aripa dreaptă erau A&roconopii (a&r, aer; 
conopos, ţânțar), în număr aproape egal, toți arcași 





















































Soarele tras de patru cai. Metopă din Ilion. 


și călări pe niște țânțari mari. In urma lor a aşezat 
pe A&rocoraci (ar, aer; corax, cioară), infanterie 
ușoară şi soldaţi viteji: aceștia aruncau de departe 
cu prăşștiile lor gulii enorme; cel care erâ lovit nu 
puteă să o mai ducă multă vreme; el muriă fiind 
înăbușit de mirosul ce ieșiă îndată din rana sa; se 
spuneă că ei își înmoae săgețile în suc de nalbă. 
Lângă ei se rânduiră Caulomyceţii (caulos, cocian; 
myces, burete), infanteria grea care se luptă din 
.apropiere, în număr de zece mii. Se numesc Caulo- 

myceţi, fiindcă întrebuinţează ca scuturi bureţii şi 
ca lănci cozi de sparanghel. In urmă veniau Cyno- 
balanii (cyon, câine; balanos, ghindă), pe cari îi tri- 
mise lui Pha&thon locuitorii din Sirius, în număr 
de cinci mii. Aceştia sunt oameni cu capul de câine 
cari se luptau călări pe ghinzi întraripate. Ni se 
spuneă că întârziaseră să sosească mai mulţi aliați, 
prăștierii trimiși de Calea Laptelui şi Nephelocentaurii 
(nephele, nour; centauros, centaur). Aceștia sosiră 
când lupta eră încă nehotărită, și bine ar fi fost să 
nu mai fi venit! Prăștierii nu se văzură; se spune 
că în urmă Phas&thon, supărat pe ei, le-a jefuit ţara. 
Asta eră armata regelui Soarelui. 

Incepe lupta: se desfășoară steagurile: măgarii 
din amândouă armatele încep să sbiere; — căci ei 
slujesc drept trompete, — și se dă atacul. Aripa 
stângă a Helioţilor (Elios, soare) neputând să susție 
lovitura Hippogypilor noștri, îi urmărim de aproape 
și facem un mare măcel printre ei; aripa lor dreaptă 
însă, împinge aripa noastră stângă şi Aeroconopi 
dând năvală odată asupra ei, o urmăresc până în 
rândurile infanteriei noastre care înaintează spre a 
o ajută şi îi silesc să se retragă în disordine, mai 
ales când observă că aripa lor stângă este învinsă: 
fuga lor devine generală; mulți sunt făcuţi prizo- 
nieri; un mare număr sunt Omoriţi, sângele» curge 
șiroaie în toate părţile peste nori, cari sunt pătați 
şi cari capătă acea coloare roșie care o vedem când 
apune soarele: sângele căzu până pe pământ și fără 
îndoială, după părerea mea, a fost o împrejurare ase- 
mănătoare, întâmplată cândva în ceriu, când ne spu- 
ne Homer că Jupiter a plouat cu sânge, la moartea 
lui Sarpedon. 

La întoarcerea noastră dela urmărirea dușmanilor, 

am ridicat două trofee, unul pe pânza de paiangen 
spre a sărbători isbânda infanteriei, celălalt pe nori 
pentru victoria noastră în văzduh. De abiă le ter- 
minarăm, când sentinelele noastre veniră să ne 
vestească sosirea Nephelocentaurilor, cari ar fi trebuit 
să vină în ajutorul lui Pha&thon înainte de luptă. 
li vedem sosind, o priveliște ciudată de fiinţe 
jumătate oameni, jumătate cai întraripați: mărimea 
lor eră așă că omul care formează partea de sus 
este egală cu jumătatea colosului din Rhodos, iar 
calul cât o mare corabie de comerț. Numărul lor 
eră atât de enorm că nu l-am mai scris, de teamă 
să nu fiu crezut. În fruntea lor erâ Săgetătorul 
zodiacului. Indată ce au observat înfrângerea alia- 
ților lor, trimiseră la Phaâthon să-i spuie se înceapă 
din nou lupta; iar ei, așezându-se în linie de bătaie, 
cad asupra Seleniţilor (Selene, luna), cari erau în 
desordine, rătăcind în dreapta și în stânga, împrăștiați 
în urmărirea dușmanilor lor și în despoiarea celor 
morți. li bat, gonesc pe rege până în cetate, îi 
omoară cea mai mare parte din vulturi, smulg 
trofeele, străbat toată câmpia pe care o ţesuseră 
păianjenii și mă iau și pe mine, ca prizonier im- 
preună cu doi tovarăși ai mei. In acest moment 
sosește Pha&thon şi inimicii noștri, după ce au ridicat 
noui trofee, ne duc pe noi prizonierii, în aceeaș zi, 
în împărăția Soarelui, cu mâinile legate la spate cu 
un fir de paianjen. 

Nu se gândesc să asedieze și cetatea; dar, la 
întoarcerea lor, construesc în mijlocul văzduhului 
un zid care să împedice razele Soarelui să ajungă 
până la Lună: zidul acests era dublu și format din 
nori. lată deci Luna întunecată de o eclipsă totală 
“Şi învăluită de o noapte completă. Endymion, lovit 

de o astfel de nenorocire, trimite ambasadori la 
Pha&thon ca să-l roage să dărâme zidul şi să nu-l 
silească să trăiască astfel, în întunerec: îi făgăduiește 
să-i plătească un tribut, să-i fie pe viitor aliat, să 
nu-i mai facă mai mult răsboiu și-i oferă obstatic 





Eos, Selene, Helios. Roscher, Gr. u Râm. Myth. 


ca chezășie a tratatului lor. Pha&thon își adună de 
două ori sfatul de răsboiu: la întâia consfătuire, 
învingătorii stăruesc în mânia lor; la a doua însă, 


se resgândesc. 
Se încheie pacea în următoarele condițiuni: Se 


stabilește o alianță între Helioţi și aliaţii lor şi între 

Seleniţi și aliaţii lor, cu condiția ca Helioţii să 
rază zidurile de separare şi să nu mai atace pe 
viitor Luna ; să dea înapoi pe prizonieri în schimbul 
unei sume de bani, fixată pentru fiecare din ei; la 
rândul lor, Seleniţii să lase pe celelalte stele să se 
cârmuiască fiecare după legile lor; ei nu vor mai 
porni cu răsboiu asupra, Helioţilor, ci cele două 
popoare vor formă o ligă ofensivă și defensivă ; regele 
Seleniţilot va plati regelui Helioţilor un tribut anual 
de zece mii ulcioare de rouâ și-i va da ca obstatici 
un număr egal de supuși; colonizarea Luceafărului 
de Dimineaţă va fi făcută în comun și fiecare popor 
va trimite aci pe cei cari vor vol să vie; acest 
tratat va fi săpat pe o columnă de chilimbar, ridicată 
în aer, la hotarele celor două împărăţii. Au jurat 
pentru Helioţi: Pyronide (pyr, foc) Therite (Theros 
vara) și Phlogius (phlox, flacără); pentru Seleniţi: 
Nyctor (nyx noapte), Menius (men, luna) și Polylamp 
(polys, mult și lampas, lampă). 

Astfel, s'a încheiat pacea, sa dărâmat zidul şi 
noi ceilalţi am fost puşi în libertate. La întoarcerea 
noastră în Lună, tovarășii noştri alergară înaintea 
noastră și ne îmbrăţișară vărsând lacrimi de bucurie: 
tot astfel face şi Endymion, ba încă el ne roagă să 
rămânem pe lângă el şi să ne stabilim într'o colonie ; 
îmi promite chiar câ-mi va da pe fiul său în 
căsătorie, căci în această ţară nu sunt femei; eu 
însă n'am primit propunerea lui, ci l-am rugat să 
mă scoboare din nou pe mare. Când a văzut că nu 
poate să mă convingă să rămân, ne-a dat drumul, 
după ce ne-a ospătat timp de șapte zile. 

Trebuie totuș să vă povestesc lucrurile noi şi 
extraordinare ce am observat în timpul șederii mele 
în lună 

Când un om ajunge acila adânci bătrânețe, nu 
moare, ci se evaporează în abur și se risipește în 
aer. Cu toţii se hrănesc în acelaș chip. Aprind focul 
Şi pe cărbuni frig broaște sburătoare, cari sunt la 
ei foarte numeroase ; apoi se așează împrejurul ăcestui 
foc ca la o masă și se ospătează înghițind fumul 
care iese din friptură. Aceasta este mâncarea lor, 
Beutura însă este aerul presat întrun vas, în care 
se topește și se preface în lichid ca roua. 

La ei frumusețea este a fi chel sau lipsit cu 
totul de păr; ei au oroare de buclele de păr. In 
comete, dimpotrivă, părul e socotit ca frumuseţe, 
cel puţin după câte ne spun unii călători. Barba 
lor crește până de asupra genunchilor ; picioarele lor 
nau unghii şi nau decât un singur deget. 

Din nasul lor curge o miere foarte acră; și 
când muncesc sau fac exerciţii, tot corpul lor asudă 
de lapte, din care ei fac brânză, în care ioarnă 
puţină miere. Din ceapă scot un uleiu foarte gras, 
şi parfumat, ca și smirna. Au multă viță de vie 
din care iese apă; boabele de struguri seamănă cu 
boabele de grindină. De aceea, și cred eu că atunci 
când vântul bate la ei aceste viţe, bate la noi grindina, 
care nu este altceva decât tocmai acești simburi de 
strugure deslipiţi. Pântecele lor le serveşte de bu- 
zunar, aci pun tot de ceea ce ei au trebuinţă, 
căci se deschide și se închide după voie. Nau în- 
lăuntrul lor nici intestine, nici ficat, ci pântecele lor 
este păros și în interior și în exterior, astfel că se ghe- 
muesc în el copiii, când li-e frig. 

Imbrăcămintea celor bogaţi este de sticlă, niște 
stofă moale, cea a săracilor este o pânză da aramă; 
țara produce acest metal în mare cantitate, pe care 
îl lucrează ca lână, după ce îl înmoaie. Cât despre 

ochii lor, zău nu îndrăsnesc să spun cum sunt fă- 
cuţi, de frică să nu fiu socotit ca un mincinos, atât 
de necrezut este faptul. Am să mă încumet totuș să 
spun că ochii lor sunt nemișcaţi: îi scot când voesce 
și-i pun la o parte, până când le vine pofta să vază 
din nou; atunci îi pun la loc, ca să se slujească de 
ei, şi dacă cineva își perde ochii, împrumută dela 
alţii și se servesc de ei: sunt unii bogaţi cari au și 
pentru schimb. Urechile lor sunt de foi de platan. 

Am văzut și o altă minunăţie în palatul regelui. 
Eră o oglindă mare așezată deasupra unui puț nu 
prea adânc. Scoborând în el auzi tot ce se spune 
pe pământ şi ridicându-ţi ochii spre oglindă se văd 
toate cetăţile şi toate popoarele, ca și când ai fi 
în mijlocul lor. Am văzut aci pe părinţii mei şi 
patria mea; nu știu dacă şi ei m'au văzut; naș 
puteă să o afirm: dar, dacă cineva nu mă crede 
mare decât să se ducă şi să vază singur că eu nu 
spun minciuni. 

Dar, după ce ne-am luat adio dela rege şi dela 
amicii săi, am plecat cu corabia. Endymion mi-a 
dăruit două tunici de sticlă, cinci mantale de aramă 
ȘI o armură completă de păstăi de năut; toate acestea 
însă le-am lăsat în balenă. 1) Ne-a dat ca escortă 
o mie de Hippogypi cari ne-au însoţit cale de cinci 
sute de stadii. 

Am plutit apoi pe lângă hotarele multor ţări 
și am ajuns la Luceafărul de Dimineaţă unde erâ 
colonia cea nouă și unde am debarcat ca să luăm apă. 
De aci, îndreptându-ne spre zodiac şi lăsând soarele 
la stânga, navigăm la aceeaș înălțime cu pământul, 
fără însă să ne putem scobori, cu toată dorința ami- 


1) Vezi mai jos, pag. 234. 

cilor mei; vântul însă ne eră protivnic. Vedem totuș 
un ţinut roditor, acoperit cu dumbrăvi, bogat în tot 
felul de bunătăți. Nephelocentaurii, mercenarii lui 
Pha&thon, zărindu-ne se repeziră la corabia noastră, 
însă aflând despre tratat se retraseră, din fericire, 
căci şi Hippogypii noștri plecaseră mai înainte. 

Călătorim în urmă prin valuri, o noapte și o zi, 
şi spre seară ajungem la Lychnopolis, (Lychnos lampa 
și polis cetate), după ce ne am îndreptat drumul 
spre regiunile de jos. Această cetate așezată în spa- 
țiul aerian care se întinde între Hyade şi Pleiade, 
este cevă mai jos decât zodiacul. Debarcăm aci, dar 
nu găsim oameni, ci niște lămpi cari se preumblau 
prin port și prin piața publică. Erau unele mici, pe 
semne poporul de jos, 'și unele strălucitoare și lu- 
minoase cei mari, și cei bogaţi. Ele aveau fiecare 
casa lor, vreau să zic lanterna lor și fiecare numele 
lor, ca și oamenii; le auzirăm chiar și vorbind. Fără 
să ne facă vr'un rău, ele ne oferă ospitalitate. Noi 
însă nu îndrăsnim să o primim și nimenea dintre 
noi n'are curajul să mănânce sau să petreacă noaptea 
cu ele. Palatul regelui e situat în mijlocul cetăţii. 
El șade aci toată noaptea, chemând pe fiecare din 
ele pe nume. Cea care nu răspunde e osândită la 
moarte, pentru a-și fi părăsit postul. Moartea e, de 
a fi stinsă. Ne-am dus la palat, ca să vedem ce se 
petrece acolo și auzim mai multe lămpi, scuzându-se 
și arătând motivele pentru cari ele sosiseră așă de 
târziu. Recunoscui printre aceste lămpi pe cea a 
casei noastre: i-am cerut ştiri despre familia mea şi 
ea îmi răspunse la întrebări. Petrecem acolo restul 
noptii. 

A doua zi, plecăm din nou și ne apropiem de 
nori și descoperim cetatea Nephelococcygia. Ve- 


64638. — Popa Lisseanu, Legende şi Poveşti antice, 15 

derea ei ne umple de uimire; dar nu putem să de- 
barcă în ea, fiind împiedicaţi de vânt. Regele care 
domnește aci este Coranus, fiul lui Cottyphion (co- 
rone, cioară; cottyphos, mierla). Imi adusei aminte 
în acest moment, de ceea ce spune de această cetate 
Aristophane, poet serios şi care spune numai adevărul 
şi am găsit că rău fac oameni de nu cred în spusele 
lui. Trei zile în urmă, zărirăm desluşit Oceanul: 
pământ însă nicăiri, afară doar de cel care se vedeă în 
văzduh și care fiind de foc mi se păreă că străluceşte 
cu totul deosebit. A patra zi, pe la amiazi, vântul 
potolindu-se, şi încetând apoi cu totul, ne-am sco- 
borit în mare. 

De abiă am atins apa sărată și să [i văzut bu- 
curia noastră și veselia cea mare ce ne-a cuprins 
pe toți! In nespusa noastră mulţumire, ne-am arun- 
cat în apă și am început să înotăm. Erâo vreme 
frumoasă, cu ceriul senin și marea liniștită. De multe 
ori însă fericirea este începutul unor nenorociri mai 
mari. De două zile plutea vasul nostru liniștit pe 
Ocean, când în ziua a treia la răsăritul soarelui, 
vedem ivindu-se deodată o sumedenie de dihânii 
marine și de chiţi (balene). Cel mai mare din toţi 
eră de o lungime de o mie cinci sute de stadii — (în 
măsura de astăzi 2656 kilometri). Monstrul venia 
spre noi cu gura căscată, turburând apa pe o mare 
distanţă, aruncând spume în toate părțile şi arătând 
niște dinţi ascuțiți ca parii și albi ca fildeşul. Luân- 
du-ne unii dela alții rămas bun ne îmbrăţişarăm și 
așteptăm. Balena sosește și ne înghite sorbindu-ne 
cu corabie cu tot. Din tericire nu ne-a sdrobit cu 
dinții, și corabia a alunecat întreagă în stomach*). 





1) Biblicul loanas a trăit trei zile în pântecele unui chit. Reg. 
IV. 14, 23. 

Când am ajuns în lăuntru, la început n'am văzut 
nimic, căci eră întunerec. După ce însă monstrul și-a 
deschis gâtlejul, am putut vedea o peşteră enormă, 
aşă de largă şi de adâncă, că arfi încăput în ea 
un Oraș întreg, cu zece mii de locuitori. In mijloc 
se vedeă o grămadă de pești mai mici, rămășițe de 
animale, pânze şi ancore de corăbii, oase de oameni 
şi bagagii, iar mai departe o ţară cu munţi, formaţi 
fără îndoială din nămolul pe care balena îl înghiţise. 
Crescuse o pădure cu arbori de tot felul; crescuseră 
și zarzavaturi și păreă o câmpie cultivată. Ocolul 
acestui pământ eră de două sute patruzeci de stadii. 
Se puteau vedea păsări de mare, pescăruși și al- 
cyoni cari își cloceau puii în arbori. 

Isbucnirăm atunci cu toţii în plânsete; în urmă 
insă, încurajând pe tovarăși, ne-am apucat să ne re- 
parăm corabia, să aprindem cu cremenea focul și să 
ne pregătim masa cu cele ce aveam la îndemână; 
se găsiă acolo o mare cantitate de pește de tot felul 
şi mai aveam încă apă rămasă din Luceafărul de 
Dimineaţă. — A doua zi, când ne-am sculat, ori de 
câte ori chitul își deschidea gâtlejul, vedeam aci 
munţi, dincolo ceriul, adesea chiar insule și aveam 
simţământul că animalul străbăteă cu iuţeală tot în- 
tinsul mării. După ce ne-am obișnuit cu locuinţa 
noastră, am luat cu mine şapte dintre tovarăşi și 
am pătruns în pădure spre a vedeă toate. N'am 
mers cinci stadii întregi, când văzui un templu al 
lui Neptun, după cum arătă inscripţia și nu mult 
mai departe o grămadă de morminte cu pietrile lor 
şi aproape de aci un izvor cu apă limpede. In acelaş 
timp, am auzit un lătrat de câine și din depărtare 
am văzut ridicându-se fum; de unde am putut bănui 
că eră acolo o locuinţă omenească. 

Inaintând repede, întâlnim un bătrân și cu el un 
tânăr cari lucrau cu zor la o grădină de zarzavat 
și o udau cu apă dintr'un izvor. Plini de bucurie, 
dar în acelaș timp plini şi de spaimă, ne oprim pe 
loc: ei, vădit cuprinși de aceleași sentimente ca și 
noi, după cum se putea vedeă de pe faţa lor, rămân 
ca muţi. — După o mică zăbavă însă, bătrânul zise: 
„Cine sunteţi voi, străinilor? Nişte zei ai mării sau 
niște muritori nenorociţi, ca şi noi? Căci noi suntem 
oameni ; locuind odinioară pe pământ, acum trăim 
în mijlocul mărilor, fiind siliți să plutim cu monstrul 
în care suntem închiși, neștiind bine ce are să se 
întâmple cu noi; ni se pare că suntem morţi şi cu 
toate acestea credem că trăim încă“. — „Şi noi, tatu, 
zisei eu, suntem așijderea oameni, sosiți aci de curând; 
alaltăeri am fost înghiţiți împreună cu corabia noas- 
tră. lar în acest moment mergeam ca să facem re- 
cunoașterea ăstei păduri care-mi sa părut întinsă 
și deasă. Fără îndoială un zeu ne-a călăuzit aci ca 
să te vedem pe tine și să aflăm minunea că nu nu- 
mai noi suntem închiși în acest monstru. Dar isto- 
risiți-ne păţăniile voastre, cine sunteţi, şi cum aţi 
ajuns în balenă“ ? — Bătrânul însă ne spune că nu ne va 
istorisi nimic şi nici nu ne va întrebă nimic îna- 
inte de a ne împărtăşi de darurile ospitalităţii, din 
ceace avea. Apoi ne ia de mână și ne conduce în 
locuinţa sa pe care și-o făcuse destul de plăcută şi 
în care așezase câteva paturi și celelalte lucruri ne- 
cesare. Aci ne-a pus înainte zarzavaturi, fructe, peşte 
și vin. După ce ne-am săturat, ne întreabă despre 
întâmplările noastre. li povestesc pe rând totul: fur- 
tuna, sosirea noastră în Insula Viilor, călătoria prin 
aer și toate celelalte 'pățănii până la scoborirea în 
balenă. 

Mirându-se grozav de păţăniile noastre, începii 
la rândul său să ne povestească istoria sa. „Străinilor, 
zise el, eu sunt din Cypru. Plecând din patrie în 
afaceri comerciale, împreună cu fiul meu, pe care îl 
vedeţi, şi cu mai mulţi servitori, pluteam, spre Italia, 
ducând cu mine pe o corabie mare mărfurile, ale 
căror rămăşiţe le veţi fi văzut de sigur în gâtlejul 
balenii. Până în Sicilia am călătorit bine. In urmă 
însă, fiind cuprinși de un vânt puternic am fost târîţi 
după trei zile în Ocean, unde ne a întâlnit această 
balenă care ne a înghiţit cu corabie cu tot. Toţi 
tovarăşii noștri au pierit; numai noi doi am scăpat 
din primejdie. După ce însă am îngropat pe morții 
noștri, am ridicat un templu lui Neptun şi am început 
să trăim, cum vedeţi, cultivând zarzavaturi în această 
grădină şi hrănindu-ne cu pește şi cu fructe. Această 
pădure, foarte întinsă precum vedeţi, cuprinde mai 
multe vii cari produc un vin ţare plăcut. Şi, poate 
aţi văzut și un izvor cu apă limpede și rece. Ne facem 
patul din frunziș, aprindem un foc, ne ducem la 
vânat de păsări sburătoare, pescuim pești vii, pă- 
trunzând în banchiile chitului: aici făcem și câte o 
baie când avem poftă. Se găsește în adevăr mai încolo 
și un lac mare și sărat, de vr'o două zeci de stadi 
de jur împrejur şi în care se găsesc pești de toate 
soiurile: aci ne scăldăm înotând şi navigăm într'o mică 
barcă făcută de mine însumi. Şi au trecut douăzeci 
şi șapte de ani, de când am fost înghiţiţi. 

Si toate le-am suportă cu răbdare. dacă n'am 
'aveă aproape de noi niște vecini cu niște apucături 
foarte rele, de nesuferit, barbari şi sălbatici“. — „Cum 
adecă, zisei eu, mai sunt în balenă şi alte fiinţe afară 
de noi*.— „Mulţi, zise el, neprietinoși și de o înfățișare 
îngrozitoare. În partea cea mai din spre apus a pă- 

durii, spre coadă, locuesc Tarichanii (tarichos sara- 
mură): ei au ochi de ţipar şi obrajii de rac, popor 
viteaz, îndrăsneţ şi care nu mănâncă decât carne 
crudă. De cealaltă parte, spre dreapta, sunt Tritono- 
mendeţii cari seamănă cu oamenii dela cap până la 
brâu, în restul corpului cu ţăpii (triton zeu marin, 
mendes, nume de ţap); sunt mai puţin fioroși decât 
ceilalţi. La stânga, se găsesc Carcinochirii (carcinos 
rac, cheir mâna) și Thynnocephalii (thynnos, thon 
(pește) şi kephale, cap), cari au făcut între ei pace 
și alianţă. La mijloc locuesc Pagurizii (pagos, crustă, 
oura, coadă) și Psettopozii (Psetta peste turtit, pus 
picior), un neam răsboinic și foarte iute de picior. 
Partea dinspre răsărit însă și aproape de gură este 
cam nelocuită din cauza inundaţiunilor mării. Această 
parte însă pe care eu o ocup, o stăpânesc pentru 
un tribut anual de cinci sute de scoici pe cari le 
plătesc Psettopozilor. 

„Aceasta este situația țării. Acum ascultați cari 
sunt mijloacele noastre de traiu și felul cum putem 
să ne luptăm împotriva tuturor acestor locuitori“. — 
„Câţi sunt toţi aceştia“? întrebai eu.— „Sunt mai mult 
de o mie“.— „Şi ce fel de arme au“? — „Nimic altceva 
decât oase de peşte“. — „Foarte bine, zisei eu ; trebuie 
să-i atacăm, fiindcă ei nau armele pe cari le avem 
noi. Dacă îi vom învinge, vom trăi pe viitor fără 
grije“. Planul fiind aprobat, plecăm la corabie ca 
să ne pregătim. Neplata tributului aveă să fie cauza 
răsboiului. Eră tocmai vremea scadenţei; veniseră 
delegaţi ca să primească acest tribut. Bătrânul le 
răspunse cu trufie şi-i ia la goană. Numai decât 
Psettopozii și Pagurizii, supăraţi, năvăliră cu mare 
tămbălău împotriva lui Scintharus (scinthos, scu- 
fundator), căci așă se numiă omul nostru. 

Noi însă, prevăzând atacul, îi așteptăm băţoși, 
bine înarmaţi, după ce am trimis o patrulă de două- 
zeci și cinci de oameni, cărora li s'a dat ordinul să 
nu iasă din pânda lor, decât după ce vor fi văzut 
că inamicii au trecut. Făcură întocmai și căzându-le 
în spate îi tăiară în bucăți. Noi însă cari de asemenea 
eram în număr de douăzeci şi cinci, între care eră și 
Scintharus, împreună cu fiul său, le ieșim înainte 
Şi, atacându-i cu bărbăţie şi voinicește, deterăm o luptă 
plină de primejdii. In sfârșit, puindu-i pe fugă, îi 
urmărim până în peșterile lor. Au căzut dintre ei 
o sută şaptezeci: dintre ai noștri unul singur, pilo- 
tul, străpuns în coastă de un os de roşioară. 

Ziua aceea și noaptea următoare, rămânem pe 
câmpul de bătaie și ridicăm un trofeu făcut din 
spatele unui delfin. A doua zi însă, celelalte popoare, 
aflând de înfrângerea aliaţilor lor, sosiră la noi; ari- 
pa dreaptă conducând-o Tarichii, sub comanda lui 
Pelamus, aripa stângă Thynnocephalii; la mijloc 
Carcinochirii. Tritonomendeţii, nevoind sâ dea ajutor 
nici unora nici altora, steteau liniștiți în neutralitate. 
Ciocnirea s'a întâmplat lângă templul lui Neptun. 
Ne repezirăm, scoțând un sgomot atât de mare, că 
pântecele chitului răsună ca o peşteră adâncă. Pu- 
nându-i pe fugă, fiind adversarii neinarmaţi, îi urmă- 
rim prin pădure şi în sfârşit rămânem stăpâni pe 
tot câmpul de bătae. 

Câtva timp în urmă, ne trimit ştafete, îşi ridică 
morții şi ne fac propuneri de pace. Noi însă res- 
pingem orice fel de armistițiu şi a doua zi pătrun- 
zând în ţara lor, îi tăiem pe toţi în bucăţi, afară de 
Tritonomendeţii. Aceştia însă, văzând cum ne-am 
purtat cu ceilalţi, o iau la fugă, alergând prin bran- 
chile chitului și se aruncă în mare. De atunci, ajun- 

gând în stăpânirea ţării curăţită de inamic, trăirăm 
în linişte, fără teamă de duşmani, dându-ne la diferite 
îndeletniciri, cu vânatul, cu cultura viţii de vie, cu 
culesul fructelor din arbori, aidoma ca niște oameni 
cari trăiesc liber şi plăcut într'o mare închisoare, de 
unde este peste putinţă să ieși. Petrecurăm astfel 
un an și opt luni. 

In ziua a cincia din luna a noua, cam pe la a 
doua căscătură a gurii, căci în fiecare ceas chitul 
căscă odată, în cât puteam să cunoaștem ceasurile 
după acele căscături: deci cam pe la a doua căs- 
cătură, s'au auzit numeroase voci și un mare sgomot, 
ca un cântec și un sunet de lovituri de vâslași. 
Inspăimântați, cum eră şi firesc, ne 'strecurăm spre 
gâtlejul balenii și, stând între dinţii ei, am văzut 
priveliștea cea mai ciudată: niște uriași de o înălţime 
de o jumătate de stadiu plutind pe nişte insule mari, 
ca pe nişte corăbii cu trei rânduri de lopeţi. Ştiu 
bine că cele ce istorisesc, vor păreă de necrezut, 
totuş le voiu spune. Aceste insule erau lungi, dar 
nu prea înalte 'şi fiecare de un cercuit cam «e 
o sută de stadii, purtând câte o stuă două zeci de 
asemenea uriași. Unii șezând pe marginea insulii, 
se slujau, în loc de lopeţi, de niște chiparoși colosali, 
cu crengi şi cu frunze cu tot; în partea dinapoi, 
la pupă, eră un pilot în picioare, urcat pe o colină 
și țânând în mână o cârmă de aramă lungă de un 
stadiu. La proră patru zeci de luptători înarmaţi, 
gata de luptă; ei erau întocmai ca oamenii, în afară 
de păr, care eră de foc strălucitor, de aceea nici nu 
aveau nevoie de coifuri. In loc de pânze, fie care 
insulă avea în mijlocul ei o pădure întinsă care se 
umflă la suflarea vântului și eră mânată unde voiă 
pilotul. Ele aveau o căpetenie a vâslașilor şi aceștia 

manevrau voinicește, cum se face când pornesc coră- 
biile cele mari. 

La început n'am văzut decât două sau trei; 
dar, în urmă, s'au ivit vr'o șase sute, cari separându-se 
în două flote, au început o luptă năvală. Prorele 
se ciocnesc; mai multe vase sunt scufundate;-altele 
sunt sparte și intră apa în ele; mai multe însă luptă 
vitejeşte și nu se lasă învinse; oamenii așezați la 
proră îşi desfășoară toată puterea, se reped asupra 
vasului inamic şi măcelăresc pe toți fără nici o 
milă; nu se fac de loc prizonieri. In loc de căngi, ei 
aruncă polypi groși, legați unul de altul, cari în- 
curcându-se în pădure, opresc mersul corăbiei. Ei 
se luptă și se rănesc cu lovituri de scoici cari una 
singură ar umplea un car, şi cu bureți de mărimea 
unui pogon. 

Una din flote aveă de comandant pe Aeolo- 
centaurus (Aeolos, Aeol; centaurus, centaur), cealaltă 
pe Thalassopotes (care bea apa mării). Cearta între 
ele s'a iscat, zice-se, pentru niște pradă. Se spunea 
că Thalassopotes ar fi luat lui Aeolocentaur mai 
multe cirezi de delfini: aceasta se putea bănui din 
strigătele lor din cari am aflat de asemenea și numele 
celor doi regi. In cele din urmă biruința rămase pe 
partea armatei lui Aeolocentaur; acesta a scufundat 
mai mult de o sută cinci zeci de insule dușmane; 
pe alte trei le cuceresc cu tot echipagiul. Celelalte 
fug cu pupele sfărâmate. Invingătorii le urmăresc 
câtva timp și spre seară se întorc la cele naufragiate 
și pun mâna pe vasele dușmane și recapătă avutul 
lor propiu, căci și ei au pierdut mai mult de optzeci 
din insulele lor. In urmă ridică un trofeu, ca amin- 
tire a acestei nesomachii (lupte navale insulare) și 
atârnă pe capul balenei o insulă dușmană cucerită. 

In noaptea aceasta ei petrec lângă balenă, de care 
leagă funiile şi ancorele. Acestea erau făcute din 
cristal și erau foarte groase. A doua zi însă, după 
ce au făcut un sacrificiu pe spatele chitului și după 
ce și-au îngropat morţii, pleacă veseli, cântând un 
cântec de biruinţă. Astfel a fost lupta insulelor. 


LI 


Din această clipă, vieața ce o ducem în chit a 
devenit nesuferită și ne mai putând să o suportăm 
căutăm toate mijloacele ca să scăpăm de aci. La 
început ne-am gândit că ar fi de ajuns să facem o 
gaură în coasta dreaptă, pe unde să fugim și în- 
cepurăm să și săpăm. Dar, după ce am făcut o groapă 
de cinci stadii, fără nici un folos, am părăsit acest 
plan şi am hotărit să dăm foc pădurii: pe această 
cale eră sigur că animalul va muri şi noi vom scăpă 
mai ușor. Ne am apucat deci să dăm foc părţilor 
dinspre coadă. Şapte zile şi șapte nopţi chitul ni s'a 
părut că nu simte căldura, dar în ziua a opta şi a 
noua ne-am dat seama că el e bolnav: deschidea 
gura cu mai puțină ușurință şi când o deschidea 
O şi închideă numai decât. In ziua a zecea șia 
unsprezecea eră în agonie şi a început chiar să 
miroase greu. In ziua a douăsprezecea observăm, 
ceva cam târziu, că dacă nu punem repede un 
căluș ca să nu mai poată să-și închiză de tot gura, 
avem să pierim cu toţii închiși în cadavru. De aceea, 
așezăm în fălcile lui grinzi enorme, apoi ne pregătim 
corabia, în care încărcăm o mare proviziune de apă 
Şi celelalte necesarii și așezăm pe Scintharus ca pilot. 
A doua zi chitul a murit, 

Ne târim corabia, o trecem printre dinţii mon- 

strului și de sus o facem să alunece ușor pe apă. 
Apoi, urcându-ne călare pe spatele chitului, aducem 
un sacrificiu lui Neptun lângă trofee, rămânând aci 
trei zile, din pricina lipsei de vânt; a patra zi însă 
întindem pânzele. Pe drum întâlnim, dar dăm la o 
parte, numeroasele cadavre ale acelora cari pieriseră 
în lupta năvală și măsurându-le ne mirăm de mărimea 
corpurilor lor. După o călătorie pe mare de câteva zile, 
pe o vreme admirabilă, vântul Boreas începe să sufle 
cu putere şi se lace așâ de frig că toată marea a 
îngheţat până la o adâncime de patru sute de pași, 
așă că ieșind din corabie mergem pe ghiaţă. Dar, 
fiindcă vântul suflă mereu și deveniă din ce în ce 
mai nesuferit, am luat hotărirea, după povaţa lui 
Scintharus de a scobi în ghiață o mare bortă, unde 
am stat treizeci de zile, facând foc şi hrănindu-ne 
cu peşti, pe cari îi găsiam scobind ghiața. Dar 
lipsindu-ne însă cele necesare, ne ducem din nou 
la corabie, o desprindem din ghiață, întindem pân- 
zele și o pornim încet şi liniștit, târând-o pe ghiaţă. 
După cinci zile, se face timpul cald, ghiaţa se topește 
şi marea se preface iarăş într'o massă de apă. 
Navigaserăm cam trei sute de stadii, când am 
fost mânați într'o insulă mică și părăsită; luăm apa 
care începuse să ne lipsească, vânăm doi tauri 
sălbatici cu săgețile noastre și o pornim din nou. 
Acești tauri n'aveau coarnele pe cap, ci sub ochi, 
așă precum voiă Momust). Câtva timp în urmă, 
intrăm într'o mare, care nu eră de apă, ci de lapte. 
In mijlocul ei eră o insulă albă, plină de vii. Această 
insulă eră un caș enorm, cu totul întărit, după cum 
ne-am putut încredința în urmă, mâncând din el şi 


1) Afomus, zeul criticii, impută taurului lui Neptun dea nu ti 
avut coarnele sub ochi, 

având o lungime de jur împrejur de douzeci şi cinci 
de stadii. Viţa era încărcată de struguri, dar în loc 
de vin, la stoarcere dedeă lapte. In mijlocul insulei 
eră construit un templu, închinat nereidei Galatea, 
după cum reișia dintr'o inscripţie (Galatea, de lapte). 
Cât am rămas aci, pământul ne-a procurat mâncarea, 
iar laptele din struguri, băutura. Se spuneă că în 
această țară domniă Tyro (tyro, caş) fiica lui Sal- 
moneu, ca răsplată ce a primit dela Neptun, când 
acesta a părăsit-o. . 

Rămânem în această insulă cinci zile, iar într'a 
şasea o pornim, cu 0 adiere plăcută şi pe o mare 
Jiniştită. Intr'a opta zi, când ieşiserăm acum din 
valurile de lapte şi ne găsiam în apa sărată și azurie, 
zărim o sumedenie de oameni cari alergau pe undele 
mării ; semănau în toate cu noi și la corp şi la statură, 
afară de picioare, cari erau de plută, de unde și 
numele lor de Phellopozi, (phellos plută, pus, picior). 
Am rămas [oarte uimiţi văzându-i că în loc să se 
scufunde, se ţineau la suprafața apei și mergeau 
fără frică. Unii dintre ei ne agrăesc salutându-ne 
greceşte și ne spun că se duc la Phello, patria lor. 
Câtăva vreme chiar ne însoțesc, alunecând dealungul 
corăbiei noastre; dar, în urmă, schimbând direcţia, 
ne părăsesc, urându-ne călătorie bună. Curând după 
aceea descoperim mai multe insule și aproape de 
noi, la stânga, această Phello, spre care se gtăbiau 
tovarășii noștri de călătorie: este o cetate zidită pe 
o bucată mare și rotundă de plută. In depărtare, şi 
ceva mai la dreapta, zărim cinci alte cetăţi foarte 
mari şi foarte ridicate, din cari ieşiă mult foc. 

In fața prorii eră o insulă largă, la suprafaţa 
apei, la o distanţă mai mică de cinci sute de stadii. 
Ne apropiem de ea: de odată un miros cu totul 

deosebit, suav și partumat, ajunge până la noi, un 
miros ca cel despre care spune [Herodot că suflă 
din Arabia fericită: eră un amestec de trandafiri, 
narcisi, zambile, crini, micşunele, myrthi, dafini şi 
floare de viţă, care ne îmbătă mirosul. Incântaţi de 
acest parfum dulce şi pe când nădăjduiam în sfârșit, 
să dăm de fericire după atâtea necazuri, înaintăm 
spre insulă. Când ne-am apropiat, am văzut din 
toate părţile porturi numeroase și colosale și fluvii 
cristaline, vărsându-se liniștit în mare; apoi livezi, 
păduri, păsări ciripitoare cântând unele lângă țărm, 
mai multe însă pe ramuri. Un aer curat și suflând 
ușor se răspândiă în toată regiunea; o adiere plă- 
cută de zefiri mișcă din frunzișul de acolo. Din ramurile 
agitate ușor, murmură necontenit o melodie plăcută, 
întocmai ca sunetul ce iese din flaut în mijlocul 
unei pustietăți. Se auziă și un sgomot de voci, nu 
gălăgios, ci ca cel care se aude la ospeţe, când pe 
lângă melodia chitarei şi a flautului se adaugă 
laudele și aplausurile oaspeţilor. 

Fiind încântați de toate acestea, ne apropiem de 
țărm; intrăm în port şi debarcăm, lăsând pe navă 
pe Scintharus și doi dintre tovarășii noștri. Lrecând 
printr'o livade smălțată de flori, întâlnim sentinele şi 
paznici cari ne leagă cu ghirlande de trandaliri, 
(n'au alte legături mai tari) și ne duc înaintea că- 
peteniei lor. Pe drum aflăm că ne găsim în Insula 
Fericiților, stăpânită de Rhadamanthe din Creta. 
Ne duc înaintea tribunalului acestuia și judecata 
noastră se fixează a patra pe lista zilei. 

Intâia judecată înaintea noastră a fost Judecata 
lui Ajax, fiul lui Telamon. Eră vorba, dacă trebuie 
sau nu, să fie primit în numărul eroilor. Eră acuzat 
că s'a sinucis într'un acces de nebunie. După lungi 

desbateri Rhadamanthe aduce sentinţă că trebuie să 
bea hellebor, apoi să fie dat în îngrijirea medicului 
Hippocrate din Cos, iar când își va fi redobândit 
mintea, să fie admis la ospăţul zeilor. 

A doua judecată eră o judecată de amor. Theseu 
şi Menelau îşi discutau pe Elena, cu cine anume 
trebuiă să trăiască. Rhadamanthe se pronunţă pentru 
Menelau, din cauza multor necazuri și primejdii ce a 
pătimit pentru această căsătorie a sa; dealtfel Theseu 
aveă și alte femei, pe Amazoana și pe fetele lui 
Minos. 

A treia judecată eră pentru întâietate, între 
Alexandru, tiul lui Philipp și Hannibal din Carthaginea ; 
câștig în cauză a primit regele Macedoniei, căruia 
îi sa ridicat un tron aproape de cel al lui Cyrus 
cel Bătrân, resele Perşilor. 

Al patrulea veni rândul nostru. Judecătorul ne 
întrebă de ce, în vieaţă fiind, am intrat în această 
regiune sfântă. li povestim toate păţaniile noastre, 
fără să fi lăsat ceva la o parte, EI, dând ordin să 
stăm puţin, a examinat îndelungă vreme cauza 
noastră, luând și părerea celorlalți judecători; în 
adevăr, erau mai mulţi judecători de ședință, între 
alții Aristide cel Drept din Athena. In cele din urmă, 
pronunță sentința, după care aveam să ne primim 
psdeapsa pentru curiositatea noastră şi pentru că- 
lătoria noastră, după moarte, dar că, pentru moment, 
aveam dreptul să rămânem în insulă și să luăm 
parte la ospăţul eroilor și apoi să plecăm. In acelaș 
timp, a stabilit și durata de șapte lufi pentru șederea 
noastră acolo. 

Atunci, căzând deodată de pe noi ghirlandele 
de flori, cu cari eram încătuşaţi, am fost introduși 
liberi în cetate la ospăţul celor Fericiţi. Cetatea 

fericiţilor este în întregime de aur, zidurile de jur 
împrejur de smaragd; are șapte porţi făcute fiecare 
dintr'o singură bucată de cinnamom; pavagiul di- 
năuntrul zidurilor orașului e de fildeș; toate templele 
zeilor sunt zidite din beryl și pe altarele lor, 
făcute dintr'o singură bucată de amethyst, se Jertfesc 
hecatombe întregi. Imprejurul cetăţii curge un fluviu 
de smirnă deosebită; el are o sută de coţi regali ca 
lărgime, adâncimea este de cinzeci, aşă că poţi ușor 
să înnoți. Băile de aci sunt niște clădiri enorme de 
cristal, parfumate cu cinnamom; în loc de apă 
basinurile sunt pline cu rouă caldă. i 

Ca vesminte Fericiţii se folosesc de pânză sub- 
țire de paianien de culoare de purpură; de altfel 
ei nau corpuri, nu pot [i atinși cu mâna, n'au carne 
și nu sunt decât niște făpturi și fantome: cu toate 
acestea, deși n'au corp, totuş se ţin drept, se mișcă, 
gândesc și vorbesc. Intr'un cuvânt, ei seamănă cu 
sufletele desfăcute de materie, dar îmbrăcând o apa- 
renţă corporală. Dacă cineva nu-i atinge, nu poate 
fi convins că nu este corp ceea ce vede; sunt în 
adevăr umbre cari merg, dar nu umbre negre. 
Nimenea la ei nu îmbătrâneşte, fiecare își păstrează 
vârsta pe care a avut-o când a sosit aci. Noapte 
la ei nu există, deși ziua nu e prea luminoasă; un 
fel de crepuscul, asemenea cu zorile de dimineaţă, 
dinaintea răsăritului soarelui, învăluie întreaga re- 
giune. Tot anul nu cunosc decât un singur anotimp; 
e o primăvară vecinică cu un singur vânt: zephyrul. 

Ţara este smălțuită de tot felul de flori, umbrită 
de crânguri stufoase şi încântătoare. Viţa de vie 
rodește aci de douăsprezeceori pe an şi în liecare 
lună se încarcă de fructe. Persecii, merii și ceilalți 
pomi de toamnă produc de treisprezeceori, dând o 

recoltă dublă în lunile consacrate Minervii. In loc 
de grâu spicele poartă pâini, gata de a fi mâncate, 
ca ciupercile. Imprejurul orașului se găsesc trei 
sute şaizeci şi cinci de isvoare de apă, tot atâtea 
de miere, cinci sute de smirnă; acestea însă sunt 
mai mici, şapte fluvii de lapte și opt de vin. 

Ospăţul se ţine afară din oraş, într'o localitate 
care se numește Campiile Elysee. Este o livadie 
splendită, înconjurată cu arbori numeroşi şi deși, a 
căror frunzişuri dau umbră oamenilor culcaţi pe un 
covor de flori. Vânturile îngrijesc aci de rânduiala 
și serviciul ospățului, fără să fie nevoie de păharnici. 
Aceştia nu sunt necesari: niște arbori mari de cri- 
stalul cel mai străveziu, fiind aşezaţi împrejurul 
banchetului, au fructe cari servesc de cupe de toate 
formele și de toate mărimile. Fiecare comesean 
sosind la ospăț, ia una sau două cupe, le pune 
înaintea sa și vasul se umple numai decât de vin: 
ăsta este felul lor de a bea. În loc de coroane însă 
privighetori şi alte păsări cântătoare împrăștie din 
ciocurile lor asupra capetelor comesenilor flori culese 
din livezi, întocmai ca florile de zăpadă, sburând şi 
cântând deasupra lor. Se ung şi cu parfumuri în 
chipul următor: nori deşi sorb din isvoare şi din 
fluvii miresme, apoi, întinzându-se de asupra ban- 
chetului, la adierea uşoară a vântului, se revarsă 
asupra lor în ploaie de rouă măruntă. 

In timpul mesii cei fericiți nu sunt lipsiţi de 
muzică şi cântece. Se cântă mai ales cântecele lui 
Homer. Şi acest poet ia parte la ospăț, fiind așezat 
la masă deasupra lui Ulysse. Sunt coruri de băeţi 
şi de fete: ele sunt conduse și dirijate de Locrianul 
Eunomus, Arion din Lesbos, Anacreon şi Stesichor, 
căci şi pe acesta l-am văzut fiind împăcat acum cu 


www.dacoromanica.ro 


O CĂLĂTORIE FANTASTICĂ 244 


Elena. După ce încetează aceștia să cânte, începe 
„un al doilea cor de lebede, de rândunici şi de 
privighetori. După ce a isprăvit și acestea, pădurea 
întreagă să pune atunci să cânte din flaut, la adierea 
ușoară a vântului. 

Cea mai mare strălucire a banchetului o fac 
două izvoare, unul al Pâsului, altul al Plăceru. 
Fiecare oaspe, la începutul mesii, se duce să bea 
din ele şi astfel tot timpul îl petrece în râs și în 
plăcere. 

Am să vă povestesc acum despre toți oamenii 
însemnaț. pe cari i-am văzut aci: erau mai întâiu, 
toți semizeii şi eroii cari s'au luptat la Troia, afară 
de Ajax din Locri; se spune că elsingur s'a pe- 
depsit în lăcașul celor nelegiuiţi (pentru că violase 
pe Cassandra). Apoi, printre barbari, cei doi Cyrus, 
Anacharsis din Scythia, Zamolxe din Thracia, Numa 
din Italia, Lycurg din Lacedaemon, Phocion din 
Athena, Tellus şi cei șapte înţelepţi, âfară 'de Pe- 
riandru. Am văzut și pe Socrate, fiul lui Sophronisc, 
stând la palavre cu Nestor şi Palamede. Pe lângă 
el se găsiă IHyacinth din Lacedaemon şi Narcis din 
Thespi, Hylas și mai mulţi alţi băeţi frumoşi. Şi mi 
se păreă că îndrăgise pe Hyacinth, căci stetea 
mai ales cu el. Se mai spuneă că Rhadamanthe 
nu prea eră mulţumit de Socrate și că de mai 
multe ori l-a ameninţat că-l va goni din insulă, dacă 
va mai continuă cu glumele sale și nu se va lăsă de 
ironiile sale în timpul ospățului. Numai Plato nu 
eră de față. Se spunea că el locueşte în cetatea sa 
ideală, folosindu-se de forma statului şi de legile 
pe cari el le-a compus. 

Aristipp şi Epicur aveau aci o mare trecere, 
fiind oaspeţi plăcuţi, darnici și veseli. Se găsiă aci 

şi Esop din Phrygia, făcând pe caraghiosul celorlalţi. 
Diogene din Sinope așă de mult s'a schimbat din 
apucăturile sale că s'a căsătorit cu vestita curtizană 
Lais, şi adeseori în beţie să ridică să joace și să 
spue fel de fel de fleacuri, ca la chef. Filosofi stoici nu 
se văd: se spuneă că ei sunt pe cale să urce colina 
grea a virtuţii. Am aflat despre Chrysipp că lui 
nu-i eră îngăduit de a intră în insulă înainte de a 
fi luat pentru a patra oară hellebor. Se spunea că și 
Academicii aveau intenţia să vie; dar că deocamdată 
se abțineau și meditau ; ei nu erau siguri nici de aceea 
dacă insula există sau nu. De altfel, socotesc că ei 
se tem de judecata lui Rhadamanthe, fiindcă ei nu 
admit nici un fel de judecată. Se spunea că mulţi 
dintre ei și-au luat curajul de a urmă pe cei cari 
au venit în insulă, dar că hezitarea lor i-a împedicat 
de a sosi și că s'au întors îndărăt din mijlocul drumului. 

lată cari sunt cei mai însemnați din Fericiţii cari 
se găsiau aci. În cea mai mare cinste ţin pe Achille, 
apoi pe Theseu. In ceea ce priveşte iubirea și dra- 
gostea, ei o fac pe față, supt ochii tuturora, bărbați 
Şi femei, și aceasta nu li se pare lucru rușinos. 

Toate femeile sunt în comun și nici unul nu eră 
gelos de vecinul său. În această privință sunt pla- 
tonici desăvârșiţi. 

De abiăâ trecuseră două sau trei zile când, în- 
tâlnind pe poetul Homer și amândoi, ne-având nici 
o treabă, îl întreb între altele, de unde este, spu- 
nându-i că la noi e o mare discuţie în privința 
aceasta. Imi răspunse că știe bine că unii îl cred 
din Chios, alţii din Smyrna şi cei mai mulţi din 
Colophon: el însă spuse că e babylonian și că de 
concetăţenii săi nu se numiă Homer, ci Tigrane, că 
fiind trimis ca obstatic (homeros, obstatic) la Greci, 

şi-ia schimbat sumele, l-am făcut câteva întrebări 
referitor la versurile scoase de critici din poemele 
sale, dacă în adevăr au fost scrise de el însuş. Mi-a 
afirmat că toate erau făcute de el. Am condamnat 
glumele nesărate ale gramaticelor Zenodot și Aris- 
tarch. După ce mi-a explicat toate acestea, l-am 
întrebat din nou, de ce și-a început poemul cu 
„Mănia“ şi mi-a răspuns că i-a venit în minte fără 
să se gândească. Am voit să știu de așijderea, dacă 
a scris Odyssea înaintea Iliadei, după cum cred mulţi. 
Mi-a spus că nu. Dacă a fost orb, după cum pretind 
unii,nu l-am mai întrebat, căci aveă ochii deschiși. A de- 
seori stam de vorbă cu el, când îl vedeam fără 
treabă; veniam la “el și-i puneam fel de fel de ce- 
stiuni; el se grăbiă să-mi răspunză, mai ales în urma 
procesului ce l-a câștigat împotriva. lui Thersit. 
Acesta îl dăduse în judecată pentru calomnie, fiindcă 
îşi bătuse joc de el în poema sa. Homer a fost însă 
achitat, fiind apărat de Ulysse. 

Cam în aceeaș vreme a sosit și Pythagora din 
Samos. Acesta, după ce s'a metamorfozat de şapte 
ori şi după ce a trecut prin șapte corpuri diferite, 
isprăvise purificarea sufletului. Partea dreaptă a 
corpului lui eră cu totul de aur. După ce a fost 
judecat, a fost găsit vrednic să rămână în locașul 
Fericiților, dar eră oare care nesiguranță, ce nume 
aveă să i se dea, cel de Pythagora sau Eupho:b. 
Șosi și Empedocle cu corpul ars de tot şi acoperit 
de pârjolituri; el însă n'a fost primit, cu toate rugă- 
ciunile sale. 

Curând veni timpul, când se prăznuiau 7ha- 
natusia (thanatos, moarte), Mortualia. Preşedenţia o 
aveă Achille pentru a cincia oară și Theseu pentru 
a șaptea oară. N'am să istorisesc toate amănuntele; 

voiu spune numai că Carus, un urmaş al lui Hercule, 
a câștigat victoria asupra lui Ulysse, care se luptă 
cu el pentru coroană. Premiul în lupta de pugilat 
a fost împărțit între Arius din Aegypt,al cărui mormânt 
este la Corinth și între Epeus care sa luptat cu el 
cu succes. Pentru pancras nu erâ un premiu ; cât pen- 
tru curse, nu-mi aduc aminte de învingător. Printre 
poeţi cu mult înaintea tuturora u fost Homer, a 
câştigat însă o coroană și Hesiod. Premiile pentru 
toți luptătorii sunt coroane de pene de păun. 

De abiă se sfârșiseră jocurile, când s'a dus vestea 
că criminalii cari fuseseră pedepsiţi în lăcaşurile ne- 
legiuiţilor și-au stârâmat lanţurile, au biruit străjile 
și ameninţă să intre în insula Fericiților. În fruntea 
lor se spune că merge Phalaris din Agrigent, Bu- 
siris din Aegypt, Diomede din Thracia, Sciron și 
Pityocampte. La această veste, Rhadamanthe a dispus 
ca eroii să se așeze în linie de bătae pe țărm: 
comandanţi erau Achille, Theseu și Ajax, fiul lui 
Telamon care scăpase de nebunia sa. Se începe lupta; 
învinseră însă eroii, mai ales în urma ţinutei deo- 
sebite a lui Achille. Chiar și Socrate așezat în aripa 
stângă sa luptat aci vitejeşte și cu mult mai bine 
decât când s'a luptat în vieaţă la Delium. Când s'a 
apropiat duşmanul, el n'a luat-o la fugă și nici măcar 
nu și-a întors fața. De aceea, îi s'a dăruit în urmă, 
ca răsplată pentru curajul său, o mare și splendidă 
grădină, în mahalaua cetăţii, unde mai târziu își 
strângeă prietenii ca să stea de vorbă, dând acestui 
loc numele de Necracademie, adecă Academia mor- 
ților. 

Cei învinşi sunt făcuţi din nou prisonieri și, în 
lanțuri sunt trimişi înapoi pentru ca să-și primească 
o pedeapsă și mai grozavă. Homer a cântat și această 

luptă într'un poem pe care mi l-a dat să-l duc com- 
patrioților mei, dar l-am perdut mai târziu împreună 
cu alte lucruri. Incepea astfel: 


Cântă-mi, o Muză, lupta ce fuse în Infern la eroi. 


In urmă se ferse fasole, după obiceiul ţării, când 
se câștigă o victorie şi s'a sărbătorit un ospăț trium- 
fal cu un mare! alaiu, Numai Pythagora n'a luat 
parte și a stat retras fără să mănânce, din cauza 
scârbei ce o aveă pentru mâncarea de fasole. 

Trecuseră șase luni și eram în mijlocul celei 
de a şaptea, când s'a întâmplat un fapt cu totul nepre- 
văzut. Cinyras, fiul lui Scintharus, un băiat frumos și 
bine făcut, se amorezase de multă vreme de Elena, 
care, la rândul ei, lăsase să se înțeleagă că este cu- 
prinsă de o patimă vie pentru tânăr. Adeseori își 
trăgeau cu ochiu, în timpul ospățului, beau unul în 
sănătatea celuilalt şi se sculau dela masă pentru ca să 
vorbească numai singuri prin pădure. Cinyras fiind 
doborit de patima iubirii şi în neputinţă de a şi-o 
satisface, se gândi să răpească pe Elena şi să fugă 
cu ea. Fa se învoi și hotărîră să fugă într'o insulă 
din apropiere, fie la Phello, fie la Iyroessa. Intro- 
duseră, de multă vreme, în taina lor, pe trei din 
tovarășii mei cei mai îndrăznețţi. Cinyras însă nu 
spusese nimica tatălui său, căci se temeă să nu se 
împotrivească planurilor lui. Gândul lor încearcă să-l 
aducă la îndeplinire. Noaptea următoare, în clipa 
când eu eram absent și adormit în sala de banchet, 
ei sosesc fără să știe cineva, iau pe Elena cu ei şi 
în grabă o pornesc în largul mării. 

Cătră miezul nopţii, Menelau deşteptându-se şi 
observând că soția sa nu este în pat, începe să strige 
grozav și se duce să dea de fratele său și împreună 

se îndreaptă spre palatul lui Rhadamanthe. In zorii 
zilii, nişte spioni veniră să aducă vestea că au văzut 
o corabie îndepărtându-se și că acum eră la o mare 
distanță. Numai decât dete ordin Rhadamanthe ca 
cincizeci de eroi să se îmbarce pe un vas format 
dintr'o singură bucată de lemn de asfodel şi să se 
pună pe urma fugarilor. Muncind voinicește, îi ajung 
cu corabia, cam pe la amiazi, tocma pe când erâ 
gata să intre în oceanul de lapte aproape de Tyroessa: 
atât de puţin rămăsese ca să nu scape. 

Eroii legându-le corabia cu un lanț de roze, o 
aduc îndărăt în port. Elena plângeă și fiindu-i ruşine 
își acoperiă fața. Rhadamanthe întreabă pe Cinyras şi 
pe tovarăși, dacă nu cumva au și alți complici; răs- 
punzând că sunt singuri vinovaţi, fură legați și, fiind 
bătuți cu nalbă, au fost isgoniţi în lăcașul celor nele- 
giuiţi. 

In acelaș timp, se aduce hotărîrea că trebuie 
să părăsim insula cât mai repede și ne permite să 
mai rămânem o singură zi. Eu eram nemângâiat și 
am început să plâng, văzând câte bunătăţi trebuie 
să părăsim, pentru ca să reiau din nou vieața mea 
de rătăcitor. Cei fericiți însă mă mângăiară, spunân- 
du-mi că peste câţiva ani am să mă întorc să-i văz 
Şi-mi arătară viitorul meu tron și scaunul dela masă, 
lângă cei mai iluştri. Eu însă mă duc să găsesc 
pe Rhadamanthe și-l rog stăruitor să-mi descopere 
viitorul și să-mi arate calea de urmat. Acesta îmi spune 
că 'am să ajung în patrie, dar după multe rătăciri şi 
după mari . primejdii. Nu vol însă nici decum să 
fixeze timpul întoarcerii mele; şi arătându-mi mai 
multe insule (se vedeau cinci și o a șasea mai departe 
decât celelalte) îmi spune: „Aceste insule sunt insulele 
celor Nelegiuiți. Din acestea iese necontenit foc; a 

șasea este insula Visurilor. După ea este insula lui 
Calypso, dar nu poţi să o vezi. După ce vei fi trecut 
de ele, vei găsi un continent enorm, opus celui lo- 
cuit de voi. Aci ai să păţeşti. multe, vei străbate 
diferite ţări, vei călători printre oameni sălbatici și, 
în sfârşit, vei ajunge în celălalt continent“. Astfel 
grăl Rhadamanthe. 

Sfârşind vorba, smulse din pământ o rădăcină 
de nalbă, mi-o dete în mână, poruncindu-mi ca în 
cele mai mari primejdii să mă adresez la ea. Imi 
dete povaţa, în acelaș timp, că dacă voiu ajunge 
în această ţară să nu scormonesc în foc cu sabia, 
să nu mănânc lupin (cafeluță), că dacă îmi voiu 
aduce aminte de aceste poveţe, voiu putea avea 
nădejdea să mă întorc în insula Fericiţilor. Din 
acest moment, am început să fac pregătiri pentru 
plecare, iar la masă, am stat împreună cu toţii. A doua 
zi, ducându-mă la Homer, l-am rugat să-mi facă o 
inscripţie în distich: mi-a făcut-o. Am ridicat în port 
o coloană de beryl și am săpat cele două versuri: 


Locurile acestea văzutu-le-a al zeilor iubit Lucian 
Şi-apoi sănătos întorsus-a iarăș acasă. 


Aceasta a fost ultima noastră zi în insulă, căci 
a doua zi am pornit, fiind conduși de eroi; Ulysse 
însă apropiindu-se de mine, îmi dete, fără știrea 
Penelopei, o scrisoare să o duc în insula Ogygia 
pentru Calypso. Rhadamanthe ne-a dat ca condu- 
cător pe pilotul Nauplius, pentru ca, dacă am fi ajuns 
în vre-una din insulele vecine, să nu ne aresteze 
cineva, că am fi navigat acolo, din cine ştie ce motiv. 

Îndată ce am ieșit din aerul de miresme, am fost 
cuprinşi îndată de un miros de nesuferit de asfalt, 
de pucioasă și de păcură cari ardeau împreună: în 

acelaș timp, am simţit o bură grozav de desguştă- 
toare de oameni cari erau prăjiţi, un aer negru, în- 
tunecos ca funinginea, din care se răspândiă asupra 
noastră o rouă de păcură: apoi am auzit mare sgomot 
de bătăi și plânsete de oameni cari gemeau. 

N'am debarcat în toate insulele, ci numai într'una, 
a căreia descriere e următoarea: Eră înconjurată din 
toate părţile de stânci prăpăstioase, cu pietre goale 
Și colțuroase, neavând nici arbori nici apă. Agâţă- 
rându-ne cu multă trudă printre vârfurile sghiaburilor, 
înaintăm pe o potecă plină de ghimpi și de donţi și 
ajungem într'un loc, ca priveliște, îngrozitor. De aci 
dăm apoi de o închisoare unde erâ locul de tortură. 
Intâia înfățișare a acestui loc ne umple de uimire. 
Peste tot se ridică din pământ o holdă de săbii și 
de pumnale: trei fluvii curg de jur împrejur: unul 
de murdalâc, al doilea de sânge, al treilea, așezat la 
mijloc, de foc, enorm de mare și de netrecut; acesta 
curge ca apa şi valurile sale se frământă ca valurile 
mării ; are pești numeroși, dintre care unii seamănă 
cu tăciuni aprinși, alții, mai mici, ca niște cărbuni 
arzând ; îi numesc lychnisci (lychniscos, lampă mică). 

Spre interior eră o singură intrare și acea [oarte 
strâmtă ; ea e păzită de Timon din Alhena. Am intrat 
totuș, subt chezășia lui Nauplius, şi am văzut pedep- 
sindu-se mai mulți regi și încă și mai mulți particu- 
Jari, dintre cari unii ne erau cunoscuţi. Astfel am 
observat pe Cinyras înăbușit de fum şi spânzurat. 
Călăuzele noastre ne arată vieaţa fiecăruia dintre ei 
şi pricina pentru care au fost pedepsiți. Cea mai 
crudă pedeapsă se dedeâ celor cari au mințit în 
vieața lor și cari au scris lucruri neadevărate. Intre 
aceștia erâ Ctesias din Cnid, Herodot și mulți alţii 
Văzându-i pe aceștia, am început să am bune spe- 

ranțe pentru viitor, eu care n'am spus niciodată 
DIC O minciună. 

Intorcându-mă repede la corabie, căci nu puteam 
să mai sufer o astfel de priveliște, mi-am luat adio 
dela Nauplius și am pornit la drum. Dar vedem 
numai decât, la o mică depărtare, insula Visurilor, în- 
conjurată de întunerec și pe care de abiă puteai să-o 
distingi cu ochii. Intocmai ca și visurile, ea se în- 
depărtă la apropierea noastră, fugiă și părea că se 
evaporează. In cele din urmă însă o prindem, întrăm 
în portul numit Hypnus (Somnul), aproape de porţile 
de fildeș, unde se ridică templul lui Alectryon (Alec- 
tryon, cocoș): Seara debarcăm și pătrundem în insulă, 
unde vedem 6 grămadă de vise de tot felul. Am 
să descriu această insulă pe care nimenea, înainte 
de mine, n'a descris-o; Homer amintește de ea, dar, 
ceeace el spune, nu este exact. 

De jur împrejur, ea este înconjurată de o pădure 
formată din maci înalți și de mătrăgună și plină de 
nenumărați lilieci de noapte, singura pasăre ce se 
găsește în insulă. In apropiere curge un râu, numit 
de locuitori Nyctipurus (care curge noaptea), izvorând 
din două izvoare de lângă niște porţi cari se chiamă 
Negretos (care nu se deşteaptă niciodată) și Pan- 
nychia (care doarme toată noaptea). Imprejmuirea 
cetății, înaltă și de culori diferite, seamănă foarte 
mult cu curcubeul. Acest zid nare două porți, cum 
spune Homer, ci patru; dintre cari două dau spre 
câmpia Laşităţii, una e de fer, a doua de argilă; 
prin acestea se spune că ies visurile îngrozitoare, 
sângeroase și crude ; celelalte două porţi sunt aproape 
de port și dau spre mare: una e de corn, prin care 
am întrat şi noi, cealaltă de fildeș. Intrând în cetate 
dai la dreapta de templul Nopţii. Aceasta este cea 

dintâi zeitate a lor, împreună cu Alectryon, al căreia 
templu este lângă port. La stânga este palatul Som- 
nului. Acesta este regele regiunii și cârmueșşte ţara cu 
ajutorul a doi satrapi Taraxion (tarasso, turbur), fiul 
lui Mataeogene (mataios, deşert şi genos naștere) și 
Plutocles (plutos bogăţie, cleos glorie), fiul lui Phan- 
tasion, (phantasia, imagine). In mijlocul 'pieţii publice 
este un izvor, numit Careotis şi alăturea două 
temple, cel al Inșelăciunii și cel al Adevărului. Fiecare 
are câte un sanctuar şi un oracol, al căror preot 
este Antiphon, care tâlmăceşte visele și care a primit 
acest dar dela Somn. _ 

Visele nu sunt toate la îel, la chip şi la făptură: 
unele sunt lungi, frumoase și plăcute ; altele sunt scurte 
și urite ; unele par de aur, altele de rând și fără preţ; 
unele au aripi, altele au o înlăţișare stranie. Unele 
par împodobite ca pentru o procesiune, închipuind 
pe regi, pe zei şi alte maimărimi. Am recunoscut 
pe mulţi pe cari i-am văzut în țara noastră: aceștia 
veniră la noi, ne salutară ca pe nişte cunoscuţi; ne-au 
luat de mână, ne-au adormit și ne-au tratat cu dăr- 
nicie şi prietenie, apoi, după ce ne-au făcut cea mai 
frumoasă primire, ne-au făgăduit că ne vor face regi 
și satrapi. (Jnele ne-au dus în patria noastră, ne-au 
făcut să ne vedem prietenii şi ne-au adus înapoi în 
aceeaș zi. 

Treizeci de zile și treizeci de nopţi am rămas 
în această insulă, adormind și ospătându-ne, când 
deodată un tunet grozav ne deșteaptă; ne sculăm 
repede, ne luăm merinde și pornim. In mai puțin de 
trei zile, aiungem în insula Ogygia, unde debarcăm. 
Cel dintâiu lutru ce am făcut, am luat scrisoarea lui 
Ulysse și arm cetit în ea aceste cuvinte: 

„Ulysse către Calypso, sănătate. 

„Să ştii că îndată ce am plecat dela tine, pe barca 
pe care mi-o făcusem, am suferit un naufragiu și de 
abiă scăpând cu ajutorul Leucotheei, am ajuns la 
Phaeaci; aceștia m'au condus în patria mea, unde 
mi-am găsit soția înconjurată de o ceată de peţitori 
cari îmi cheltuiau averea. l-am ucis pe toţi și în 
urmă am sStârșit și eu, fiind omorit de mâna lui 
Telegon, fiul meu, pe care l-am avut cu Circe. Acum 
mă găsesc în insula Fericiţilor.' Grozav de rău îmi 
pare că am părăsit vieaţa pe care o duceam lângă 
tine şi nemurirea pe care mi-ai făgăduit-o. Indată 
ce voi găsi ocazie, am să dau fuga și să viu din nou 
la tine“. 

Acesta eră cuprinsul scrisorii cu oarecari reco- 
mandări ca să fiu bine primit. 

Inaintând puţin dela mare am găsit peșterea de 
care vorbește Homer şi pe Calypso scărmănând lână. 
După ce a cetit scrisoarea o podidiră lacrămile; 
apoi ne-a poftit înăuntru și ne-a ospătat împărăteşte ; 
în urmă n€ pune [el de fel de întrebări asupra lui 
Ulysse şi asupra Panelopii, dacă această femee e 
așă de frumoasă şi așă de cuminte, cum i-a lăudat-o 
Ulysse, Noi am răspuns, după cum bănuiau că este 
pe placul ei. 

Susind seara, ne-am culcat pe țărmul mării, 
iar dimineaţa următoare plecăm. Vântul suflând cu 
putere, am fost luaţi de furtună timp de două zile; 
în ziua a treia dăm peste Colocynthopiraţi. Aceștia 
sunt niște oameni sălbatici cari, trăind în insulele 
din apropiere, se îndeletnicesc cu pirateria, jefuind 
corăbiile cari trec pe acolo. Ei au niște corăbii mari 
făcute din dovleci lungi de șaizeci de coţi. După ce au 
uscat dovlecii, îi scobesc, le scot tot ce au înlăuntru 

și îi aruncă pe valuri; catartul acestora sunt trestii 
lungi, iar ca pânze au foi de dovleac (colocynt). 

Aceştia se repeziră asupra noastră şi ne atacară 
cu două corăbii. Rănesc pe mai mulţi dintre tovarășii 
noștri, isbindu-i cu sâmburii dovleacului. După ce 
ne-am luptat într'o luptă nekhotărită, care a ţinut până 
la amiazi, am văzut sosind în urma Colocynthopiraţilor 
o flotă a Caryonauţilor (caryon, coaje de nucă; nautes 
corăbier). Aceştia erau dușmani între ei, după cum 
sa văzut în urmă; căci îndată ce simţiră că se 
apropie de ei, lăsându-ne pe noi în pace, s'au întors 
cu corăbiile să se lupte împotriva acelora. 

Atunci, în pripă, întinzând pânzele, o luăm la 
fugă, lăsându-i să se bată între ei. De sigur că 
Caryonauţii vor fi fost hbiruitori, căci erau mai nu- 
meroşi şi aveau cinci corăbii bine echipate și mai 
bine construite. Corăbiile acestora erau făcute din 
nuci despicate în două și golite de sâmburi; fiecare 
jumătate aveă o lungime de cinsprezece paşi. Când 
ne-am găsit departe de ei, ne-am apucat să ne îngrijim 
răniții şi de aci înainte nam mai părăsit armele, 
temându-ne de vr'o nouă capcană. Şi aveam dreptate. 

Căci de abiă apuse soarele, când vedem îndrep- 
tându-se spre noi, dintr'o insulă din vecinătate, vr'o 
douăzeci de oamenii, călări pe niște delfini enormi. 
Şi aceştia erau pirați. Delfinii s'au împărțit în două 
cete și începură să arunce asupra noastră, unii 
caracatițe uscate, alții ochi de rac; în fața săgeţilor 
Și lăncilor noastre nu putură rezistă, ci, cei mai mulţi 
dintre ei, fiind răniţi, fugiră în insula lor. 

Cătră mijlocul nopţii, pe când marea eră linistită, 
ne isbirăm, fără să băgăm de seamă, de un enorm 
cuib de alcyone, care avea cel puţin şaizeci de stadii 
lungime de jur împrejur. Inlăuntru erâ femeiușca, 

elocindu-și ouăle și nu eră mult mai mică decât 
cuibul său. Sburând din cuib, eră cât pe aci să ne 
scufunde corabia prin adierea aripelor ei: fugind, 
scoase însă un strigăt de jale, cântecul cunoscut al 
alcyonelor. Sosind ziua, ne scoborirăm în cuib ca 
să-l cercetăm; erâ ca o luntre mare construită din 
arbori groși ; înlăuntru erau cinci sute de ouă, fiecare 
de mărimea unei butii de Chios. Se observau sub 
coaje puii cari începeau să cârae. Sparserâm cu o 
secure unul din aceste ouă și scoaserâm un pui 
golaș, dar mai mare decât douăzeci de vulturi. 

Plecând de lângă cuib și înaintând în mare, cam 
la două sute de stadii, privirea noastră ne fu isbită 
de o minune ciudată și de neînchipuit. Un chenisc, 
un fel de gâscă, așezându-se pe pupă, începu să 
facă sgomot, bătând din aripi şi, în acelaș timp. 
pilotului Scintharus, care eră pleșuv, începi să-i dea 
părul, dar, ceea ce erâ și mai de mirat, catartul 
corăbii se acoperi de muguri și-i dădu crăci, iar 
vârfurile se umplură de fructe. Erau smochine și 
ciorchine de struguri, dar necopți. Văzând acestea, 
ne-am turburat grozav, după cum își poate închipui 
lesne ori cine, și ne rugăm de zei să abată de la noi 
nenorocirea, dacă această vedenie ar putea să pre- 
vestească ceva râu. 

Nu înaintaserăm mai mult de cinci sute de stadii, 
când vedem o pădure întinsă şi deasă de pini şi de 
chiparoși. La început, crezurăm că este un pământ; 
însă marea eră fără fund și copacii ne-având rădă- 
cini, erau plantați în apă, în care se ţineau nemiş- 
caţi și drepţi, ca și când ar fi înnotat, Dar apro- 
piindu-ne și privind lucrul de aproape, ne găsim 
într'o mare încurcătură, neștiind ce să facem: căci 
nu eră cu putinţă să navigăm printre arbori, cari 

erau deși şi ca un părete și nici nu ne puteam în- 
toarce înapoi. Eu însă mă urc întrun copac, în cel 
mai înalt, pentru ca să văz ce este dincolo de pă- 
dure și am văzut că ea nu eră mai mare de cinci 
zeci de stadii și că dincolo eră iar mare. Am găsit 
de cuviinţă atunci să ridicăm corabia pe deasupra coa- 
melor de copaci, cari erau deși, şi să o trecem, dacă 
am puteă în cealaltă mare. Ne punem pe lucru. 
Legând-o cu o funie mare, ne suim în copaci şi, cu 
multă greutate, o tragem spre noi. După multă 
muncă, o așezăm pe ramuri şi întinzând pânzele, 
navigăm, ca pe mare, împinși de un vânt favorabil. 
Atunci îmi adusei aminte de versul poetului Anti- 
mach, care spune undeva: 


Când prin pădure cu taţii pluteau cu nava cea mare. 


Străbătând această pădure, ajungem în sfârșit 
la apă, în care ne scoborim corabia, precum am 
urcăt-o. Marea pe care plutim acum erâ curată 
și transparentă. Drumul nostru însă este întrerupt 
deodată de o prăpastie nemărginită, făcută de sepa- 
rarea apei. Eră un fel de abis, cum se întâmplă câte 
odată după un cutremur de pământ. Strângem în 
pripă pânzele şi corabia noastră se opreşte cu multă 
greutate, în clipa când eră să fim înghiţiţi. Ne în- 
tindem gâturile ca să privim în abis: eră o adâncime 
de mai bine de o mie de stadii, grozavă şi de ne- 
crezut. Apa steteă drept, ca tăiată în două felii. Pri- 
vind împrejurul nostru, observăm la dreapta, la o 
mică depărtare, un pod făcut de apă și care uniă 
cele două maluri de apă şi făceă să curgă o mare 
în alta. Ne întoarcem cu lopeţile noastre corabia 
în spre acolo şi cu multă caznă isbutim să trecem 
dinculo, în potriva tuturor așteptărilor noastre. 

De aci, intrăm într'o mare foarte liniștită și a- 
jungem la o insulă nu prea mare, cu un port uşor 
de intrat. Ea eră locuită de niște oameni sălbatici 
numiţi Bucephali (bous, bou; chephale, cap), cari 
aveau în frunte coarne cam cum este închipuit Mino- 
taurul. Ne scoborim ca să luăm apă şi ceva me- 
rinde, dacă am găsi, căci nu mai aveam. Am aflat 
apă aproape de țărm, dar altceva n'am văzut, decât 
că am auzit un puternic muget, nu prea departe. 
Fiindcă socotiam că va fi vr'o turmă de boi, am 
înaintat puţin și am întâlnit oamenii de cari vorbiam. 
Indată ce ne zăresc se iau după noi și prind pe trei 
dintre tovarășii noştri; ceilalți scăpăm cu fuga la 
mare. Aci, punem mâna pe arme, căci nu puteam 
lăsă pe tovarăși nerăsbunaţi; ne repezim asupra 
Bucephalilor, cari îşi împărţiau carnea prizonierilor 
pe cari îi omoriseră; băzăm groaza în ei şi-i punem 
pe fugă, omorând cincizeci de inşi. Luăm doi captivi 
și, cu ei vii, ne întoarcem la țărm. De ale mâncării 
n'am găsit. Mulţi dintre ai noștri voiau să ucidem 
pe oamenii pe cari i-am prins. Eu n'am fost de 
această părere, ci am dat ordin să fie legaţi și păs- 
traţi până ce vor veni dela Bucephali delegaţi cari 
să trateze rescumpărarea lor. Şi, în adevăr, vedem 
că aceștia ne făceau semne și am auzit producân- 
du-se un fel de muget plângător care semănă cu o 
rugăciune. Preţul rescumpărărei a fost multă brânză, 
peşte uscat, ceapă şi patru cerbi, fiecare cu câte 
trei picioare, două îndărât, iar cele dinainte unite 
într'unul. Cu preţul acesta le dăm înapoi pe prizo- 
nieri și după ce am mai rămas o zi în insulă, por- 
nim la drum. 

Şi acum începură să apară peşti și păsări cari 

sburau și toate semnele cari arată vecinătatea pă- 
mântului. 

Spre seară ajungem la o insulă, nu prea mare, 
locuită toată de femei, cel puţin așă păreau, vor- 
bind grecește. Se aproprie de noi, ne întind mâi- 
nile şi ne îmbrățișează. Erau gătite ca curtizanele, 
toate tinere și frumoase, îmbrăcate cu tunici până 
la călcâie. Insula se numeşte Cabbalusa (caballusa, 
cataballusa, aruncând jos), iar cetatea Hydramardia. 
Fiecare din aceste femei luând pe câte unul din 
noi îl conduseră acasă, dându-i găzduire. Eu însă 
am şovăit, fiindcă sufletul meu presimţiă ceva rău 
și fiindcă, uitându-mă mai cu băgare de seamă 
împrejurul meu, am observat oasele și titvele multor 
oameni. Eră să strig, să-mi chem tovarășii, să pun 
mâna pe arme, dar am tăcut. Am luat însă rădă- 
cina de nalbă și am rugat-o cu multă stăruință să 
mă scape din nenorocirea ce mă ameninţă. O clipă 
în urmă, pe când gazda mea căută să mă servească, 
văz că picioarele ei nu sunt de femee, ci că are co- 
pite de măgar. Atunci scoțându-mi sabia, prind pe. 
gazdă, o leg şi o fac să mărturisească totul. Ea s'a 
împotrivit la început, dar, în cele din urmă, a vorbit 
spunând că ele sunt femei marine, numite Onoscele 
(0nos, magar; scelos, picior) și că se hrănesc cu 
trupurile celor ce sosesc la ele: „căci după ce-i îm- 
bătăm, îmi zise, ne culcăm cu ei și îi strângem de 
gât în somn“. Auzind acestea, las pe femeia legată, 
mă urc pe acoperişul casei și strig din toate pu- 
terile mele pe tovarăși. Sosind cu toţii le spun cele 
ce am aflat, le arăt oasele și-i conduc la femeia le- 
gată. Ea însă se preface în apă şi dispare. Totuş 
îmi înfig sabia în această apă, numai de probă: apa 
s'a prefăcut în sânge. 

Plecăm numai decât la corabie și pornim. În 
zorii zilei, observăm o ţară care mi se păreâ că 
este ţara din fața ţării noastre. După ce ne-am în- 
chinat și am făcut rugăciuni, ne chibzuim ce hotărire 
Să luâm. Unii sunt de părere să debarcăm puţin 
și apoi să ne întoarcem la corabie; alţii, să lăsăm 
pe loc corabia și să pătrundem în interiorul ţării ca 
să facem cunoștința locuitorilor. Pe când steteam de 
discuţie, o furtună puternică se ridică deodată și 
isbește corabia noastră de țărm și o sparge. lar noi 
de abiă avem răgaz să ne scăpăm în înot, luându-ne 
armele și tot ce putea fiecare să ia. 

Acestea sunt până la sosirea noastră în această 
insulă diferitele mele păţânii pe mare, în timpul na- 
viguţiunii noastre prin insule, în aer și în balenă, 
apoi, după ieşirea noastră din balenă, la eroi, la 
vise şi însfârșit la Bucephuli și la Onosceli. Cele ce 
s'au petrecut în această insulă, le voiu povesti altă- 
dată). 


% Aci Lucian îşi întrerupe povestirea, pe tare n'a mai reluat-o 
altădată, precum făgădueşte. 


64688. — Popa-l.isseanu, l.cgendc şi Poveşti antice. | 17 

Necyomantia sau Oracolul morților 
Parodie (după Lucian) 


Menipp și Philonide 
Menipp. 


Salutare mândră casă, scump lăcaş şi scump cămin 
Ce mare plăcere, câtă bucurie, când la tin' revin. 


Philonide. — Nu-i ăla javra de Menipp? E chiar 
el, dacă nu mă înșel; e Menipp în carne și vase. 
Dar ce o fi vrând cu hainele ălea caraghioase, cu 
pălăria pe cap, cu lira în mână, cu pielea de leu pe 
umeri? Mă duc la el. Bună ziua, Menipp. De unde 
vii? Nu te-am mai văzut în oraș, de nu ţiu minte! 

Menipp. 


Vin din. Infern, din triste lăcașuri 
Vin dela Pluton, din negrele imaşuri. 


Philonide. — Pe Hercule! Nu ştiam că Menipp 
a murit și apoi că a înviat! 

Menipp. 

Nu, căci viu am fost şi”n viaţă în sânul lui Pluton. 

Philonide. — Şi ce te-a împins să faci o călă- 
torie atât de primejdioasă? 

Menipp. 


Vârsta-mi tânără, mintea mea cea rece și apoi şi curajul. 

Philonide. — Opreşte-te, iubite, de a mai face 
pe actorul şi vorbește ca oamenii fără a mai declamă 
versuri. Ce sunt hainile ăstea pe tine? Ce te-a făcut 
să călătorești prin infern? Crez că drumul până acolo 
n'o fi nici prea plăcut și nici prea încântător! 

Menipp. 

In Infern mă dusei, în câmpia cea sumbră, 
Să văz pe Tiresias, să întreb a sa umbră! 

Philonide. — Eşti un nebun ; altfel, ai vorbi ome- 
nește și n'ai spune unor prieteni palavre în versuri. 

Menipp. — Nu te speriă, dragă. Mă întâlniiu cu 
Euripide și cu Homer, și tără voia mea, m'am imbibat 
așă de mult de poezie că, fără să bag de seamă, 
versurile îmi vin pe buze. Dar, spune-mi, ce mai e 
nou pe pământ, ce mai fac oamenii prin oraș? 

Philonide. — Nimic nou, sunt ca şi altă dată 
hoți, ticăloși, cămătari, șarlatani. * 

Menipp. — Nenorociţii! păcătoşii! Ei nu ştiu ce 
măsuri s'au luat de curând în Infern, ce decrete s'au 
adus, în unanimitate, împotriva celor bogaţi; și puiu 
rămas, pe Cerber, dacă au să găsească vr'un mijloc 
de scăpare. 

Philonide. — Ce spui? Sa luat în Infern vr'o 
hotărîre împotriva celor de pe pământ? 

Menipp. — Nu una, mai multe, pe Jupiter! Dar 
nam voie să le spun la toată lumea, nici să divulg 
aceste secrete. M'ar puteă declară de nelegiuit înaintea 
tribunalului lui Rhadamanthe. 

Philonide. — N'ai nici o teamă, Menippe; zău, 
nu lipsi pe un prietin de cunoștința unor lucruri 
atât de interesante. Ai în fața ta un om care știe 
să tacă și care, în acelaș timp, este și un inițiat în 
cele sfinte. 

Menipp. — Imi ceri un lucru mare şi mă arunci 

și în primejdie; cu toate acestea, pentru tine mă 
expun la toate. S'a hotărît anume, ca toți bogaţii 
aceştia, ca toți oamenii cu bani, cari își păstrează 
averile lor, ca pe Danae... 

Philonide. — Nu-mi vorbi, dragă, de aceste de- 
crete, decât după ce-mi vei fi spus ceea ce mă intere- 
sează să știu mai întâiu: ce te-a făcut să te scobori 
în Intern? Cine te-a călăuzit nână acolo? Ce ai văzut 
şi ce ai auzit la cei morţi? Căci bănuesc că un om 
subţire ca tine n'a lăsat să-i scape nimic din ceeace 
a auzit cu urechile și a văzut cu ochii. 

Menipp. — Am să-ţi (ac cunoscut şi aceasta. 
Căci cum o să mă împotrivesc, când un prieten bun 
mi-o cere? Şi mai întâiu de toate, am să-ţi aduc la 
cunoștință motivul, pentru care m'am hotărît să mă 
scobor în Infern și apoi am să-ţi arăt locul, pe unde 
m'am scoboriît. Incă de copil, cetind pe Homer și 
pe Hesiod, cetind povestea răsboaielor şi a răscoa- 
lelor eroilor și a zeilor, pe lângă aceea desfrâul lor, 
violurile lor, răpirile lor, procesele lor, surghiunile 
lor, căsătoriile între fraţi şi surori, am socotit că toate 
acestea sunt lucruri frumoase cari îmi gâdilau simţurile, 
Când însă, ajungând în vârsta bărbătească, am văzut 
că legile spun tocmai contrariul de ceeace spunsau 
poeţii, adecă opreliștea desfrâului, răsvrătirilor și ră- 
pirilor, mam găsit în mare încurcătură, neștiind pe 
ce drum să apuc. Nu-mi puteam închipui că zeii ar 
fi fost desfrânaţi și răsvrătiţi, dacă n'ar fi „găsit 
aceasta ca un lucru cinstit și nici că legiuitorii 
n'ar fi poruncit tocmai contrariul, dacă nar fi găsit 
aceasta folositor. 

In nedumerirea mea, am socotit că e bine să mă 
adresez unor oameni ce se numesc filosofi şi, dându-mă 
pe mâna lor, i-am rugat să facă din mine ce ar vrea 

şi să-mi arate calea cea mai bună și cea mai sigrură 
pe care să o urmez în vieață. Cn această hotărire 
mă duc la ei, fără să bănuesc că merg, cum se zice, 
să mă arunc în foc, ca să scap de fum. Dar, cu cât 
i-am cunoscut mai bine, cu atât. mai mult mi-am 
dat seuma de nepriceperea şi de neştiința lor şi am 
ajuns la convingerea că cei mai fericiți sunt aceia 
cari sunt mai proști. — Unul, bunăoară, povățuiă să 
ne aruncăm cu totul în plăceri, să le căutăm în toate 
și pretutindenea, ca fiind ele idealul de vieață; altul, 
dimpotrivă dedeâ povata să muncim fără preget, să 
suferim tot felul de oboseli, să ne robim trupul, să 
fim totdeauna murdari, morocănoși cu toată lumea, 
vecinic cu ocara pe buze şi repetând mereu, ca rap- 
sozii, versurile aşă de cunoscute ale lui Hesiod, care 
cântă virtutea, munca și sudoarea. [Acesta dedea 
povaţa să despreţuim averea şi să socotim indite- 
rentă stă )inirea ei. Acela, la râniul său, că averea 
este un mare bine. Ce să mai vorbesc de părerile lor 
asupra universului? Când îi auziam toată ziua vor- 
bind despre idei, despre lipsa materiei, despre atomi, 
despre vid şi despre alte vorbe goale, mi se făceă 
greață. Dar culmea nebuniei: eră când, vorbind fie 
care de lucruri iocmai opuse, se declară biruitor, 
aşă că nu puteai să contrazici nici pe acela care 
zice că un lucru e cald, nici pe acela care susţinea 
că e rece, deși erâ învederat că nu puteă să lie, în 
acelaș timp, şi cald şi rece. Se întâmplă deci şi cu 
mine, ceeace se întâmplă celor cari adorm șezând: 
îmi bălăbăneam capul când înainte, când înapoi. 
Mai de mirat erâ la acești filosofi contrazicerea 
pe care am văzut-o între ținuta lor şi între învăţă- 
tura lor. Cei cari dedeau sfatul să desprețuim ave- 
rile, erau ahtiaţi după ele, nu_puteai;să-i deslipești 

de banii lor, jurau din interes, învățau pe bani, 
suferiau toate pentru gologani. Cei cari dedeau 
sfatul să desprețuim gloria, nu făceau decât să umble 
după ea. In sfârşit, pe față toți osândiau plăcerile, 
în taină însă nu umblau decât după plăceri. 

Desamăgit în nădejdea mea, m'am mâhnit, la 
început, grozav ; dar, încetul cu încetul, am început 
să mă mângăiu, gândindu-mă că dacă eram un 
nebun, că dacă am rătăcit după adevăr, fără însă 
să-l pot ajunge, nu eram singur, ci în frumoasa 
tovărăşie a unor oameni înţelepţi, a unor oameni 
vestiți pentru înțelepciunea lor. lar într'o noapte, 
când aceste gânduri îmi alungau somnul, m'am 
hotărît să mă duc în Babylon să cer ajutor și sprijin 
dela magi, școlarii și urmaşii marelui Zoroastru. 
Căci, auzisem spunându-se că ei puteau prin des- 
cântece și vrăji să deschiză porțile Infernului, să 
conducă acolo, fără primejdie, pe cine voiau și să-l 
aducă înapoi sănătos și teafăr. Mă gândiiu deci, că ar 
fi bine să mă scobor acolo, cu ajutorul acestor magi 
și să găsesc pe Liresias din Boeotia, pentru ca să 
aflu dela acest profet divin felul cel mai bun de vieaţă 
pe care trebuie să și-o aleagă un om cuminte. Sar 
numai decât din pat şi mă duc deadreptul în Babylon. 
Ajungând aci, alerg să găsesc pe un oarecare Caldeian 
învățat, adânc pricepător în meseria sa, un bătrân 
cu pletele albe și cu barba respectabilă, numit 
Mithrobarzane. Priri rugăciuni și stăruinţe, isbutesc, 
în sfârşit, să-i capăt învoirea ca pe un Bis de toc- 
meală să mă conducă în Infern. 

Ca să mă pregătească, omul nostru mă ia cu 
sine şi, timp de douăzeci și una de zile, mă spală 
mereu, începând cu luna nouă și mă face ca în toate 
dimineţile să mă scobor pe malurile Eufratului, la 

răsăritul soarelui, căruia îi adresă o lungă rugăciune 
din care eu nu înțelegeam nimica. Căci, întocmai 
ca și crainicii bâlbăiţi de la jocurile publice, el torăiă, 
ca la moară, și fără să se înțeleagă ceva. Mi se 
păreă, cu toate astea, că el se rugă la nişte zei. După 
rugăciune, m'a scuipat de trei ori în obraz și m'am 
întors acasă, fără să privesc pe cineva în față dintre 
cei pe cari îi întâlniam. Hrana noastră constă din 
curmale, iar băutura din lapte, mursă și apă din 
fluviul Choaspe ; patul ne erâ iarbă verde sub ceriul 
liber. 

După ce am fost pregătit în deajuns, magul mă 
conduse, în miezul nopții, pe malurile Tigrului, unde 
mă stropi cu apă purificătoare, mă șterse, dându-mi 
ocol cu o faclă, cu usturoi şi alte mirodenii, mur- 
murând încet v vraje obicinuită. Apoi, după ce mi-a 
descântat şi m'a înconjurat cu niște cercuri magice, 
pentru ca fantomele morţilor să nu mă poată atinge, 
m'a dus la el acasă, mergând deîndăratele. Numai 
după 'ce am făcut toate acestea, ne-am gândit la 
plecare. 

Călăuza mea s'a îmbrăcat cu o mantie de mag, 
ca cea pe care o poartă Magii, iar pe mine ma 
învălit cu aceste straie, cu pălăria pe cap, cu pelea 
de leu, și-mi dete lira, poruncindu-mi că dacă mă 
va întrebă cineva de nume să nu-i spun că sunt 
Menipp, ci Hercule, Ulysse sau Orpheu. 

Philonide. — Şi de ce asta Menipp, căci eu 
nu pricep rostul, nici al schimbării îmbrăcamintei 
tale, nici al acestor nume ce le-ai amintit? 

Menipp. — E ușor de înţeles şi nu e nici o taină. 
Fiindcă înainte de noi acești eroi sau pogorit de 
vii în Infern și apoi magul meu își închipuiă că, 
prefăcându-mă asemenea cu aceştia, voiu putea 

păcăli mai uşor pe paznicul Aeac și m'aș furişă, 
fără primejdie, fiind îmbrăcat cu aceste haine de 
actor tragic, cu cari el e obicinuit. 

Se facea de ziuă, când noi ne scoboram pe ma- 
lurile fluviului pe care aveam să-l trecem. Barca 
eră gata și împreună cu ea şi victimele de sacrificiu, 
mursa şi toate cele de lipsă pentru jerttă. Le urcăm 
toate pe barcă şi cu ele şi noi: 


O vale de lacrămi vărsam suindu-ne 'n barca cea tristă. 


Câtăva vreme plutim pe apă în jos, apoi intrăm 
într'un lac şi o mlaștină în care se varsă Euphratul. 
Trecând înainte ajungem într'un deșert, plin de pă- 
duri şi în care nu pâtrundeă rază de soare; debarcăm 
aci. Mithrobarzane mergea înaintea mea. Scobim în 
pământ o groapă, în care sacriticâm oile şi stropim 
cu sângele lor locul de jur împrejur. Apoi magul, 
ținând o faclă aprinsă în mână, nu cu glasul lui 
domol, ci cu o voce de tunet strigă pe toţi demonii 
din Infern, Furiile şi Pedepsele, 


N" uită nici pe noptatic' Ilecate nici Proserpina 


şi amestecând cu aceste nume şi alte nume barbare 
și necunoscute, nume de mui multe silabe. 

Atunci, deodată, totul în jurul nostru începe 
să se cutremure, pământul se deschide, sub puterea 
magică a vrăjirii şi se aud de departe lătrăturile 
Cerberului; priveliștea e grozavă, înspăimântătoare, 

Tremură Pluton în laud, al umbrelor domn, şi-i în spaimă, 


iar noi vedem dischizându-se înaintea noastră Infer- 
nul cu râul Pyriphlegethon, cu lacul cel negru şi 
cu palatul lui Pluto. Totuş, ne pogorim prin căscătura 
de pământ şi găsim pe Rhadamanthe mui mort de 
frică şi pe Cerber lătrând şi sbătându-se. Acesta, îndată 
ce însă începui să cânt din lira mea meludiousă, s'a 

culcat la pământ și a adormit. Când am ajuns la 
lac, cât pe aci eră să nu putem intra în barcă, căci 
eră plini de călători cari se văicăriau şi plângeau. 
Toţi aveau răni, unii la picioare, alţii la cap, sau 
în altă parte a corpului, ceeace ma făcut să bănuesc 
că se întorceau cu toţii din vr'un răsboiu. Charon, în- 
dată ce a zărit pslea de leu, socotind-mă drept Her- 
cule, ma primit în barca sa și m'a trecut bucuros 
dincolo la mal și debarcându-ne ne-a arătat drumul 
pe unde aveam să mergem. 

Când ne-am găsit în întuneric, Mithrobarzane a 
luat-o înainte, iar eu după el, ţinându-l de pulpana 
hainei, până ce am ajuns într'o livadă întinsă plină 
cu asphodel. Aci dăm de umbrele morţilor cari 
sburau bâzăind împrejurul nostru. Ceva mai departe 
dăm de tribunalul lui Minos. Acesta, ca judecător, 
eră așezat pe un tron înalt, iar lângă el steteau în 
picioare Pedepsele, Păzbunările şi Furţile. Din 
partea de dincolo îi se aduceă o ceată de criminali, 
Jeaţi cu un lanţ lung: erau, aşă se zicea, desfrânaţii, 
pezevenzhii, arândașii, linguşitorii, calumniatorii și 
alții de acest soiu cari zăpăcesc treburile omeneşti. 
Bogătaşii şi cămătarii steteau la o parte şi erau 
palizi, cu burta mare, cu picioarele bolnave de po- 
dagră şi ducând pe gâtul lor o salbă de fier și o 
zgardă de o greutate de doi talanui. Aşezându-ne 
aproape de ei, priveam tot ce se petreceă și-i auziam 
apărându-se de învinuirile ce li le aduceau niște 
ofatori nui şi extraordinari. 

Philonide. — Spune-mi, pe Jupiter, ce fel de ora- 
tori sunt aceștia. Spune-mi de grabă. 

Menipp. — Cunoşti umbrele pe cari le face soa- 
rele cu corpurile nnastre? 

Philonide. — Da. 

Menipp. — Când murim, acestea sunt acuzatorii 
noștri, martorii cari mărturisesc împotriva noastră 
și dau la iveală crimele din viața noastră. Şi aceștia 
sunt martorii cei mai siguri, fiindcă umbrele noastre 
ne însoțesc peste tot locul, și nu se îndepărtează 
nici odată de trupurile noastre. 

Minos, după ce cercetează cu deamănuntul pur- 
tarea lor din vieaţă, trimite pe toți tâlharii aceștia 
în lăcașurile nelegiuiţilor, pentru ca să-și primească 
pedeapsa crimelor lor. El pedepsește mai ales fără 
milă pe aceia cari, fiind orbiţi de bogăţiile și de pu- 
terea lor, aproape se lasă să fie adoraţi. El nu poate 
să sufere obrăznicia trecătoare a acestora și îngân- 
farea lor care merge până să și uite că sunt și ei 
muritori și stăpânii unor bogaţii de scurtă durată. 
Aceștia, fiind despoiaţi de strălucirea lor trecută, 
adecă de bogăţiile lor, de nobleţa și puterea lor, 
steteau goi, cu capul aplecat, amintindu-și, ca de 
un vis, de fericirea din lumea de pe pământ. Eu eram 
încântat de această privelişte. Şi când cunoşteam pe 
câte unul din acești ticăloși, mă apropiam de el și, 
apoi, liniștit, îi aduceam aminte de vieața sa de altă 
dată, de aerele ce-și dedea, când, dimineaţa, sub 
porticelele sale, o ceată de clienți aşteptă ieșirea sa, 
împinși și daţi afară de sclavii săi obraznici, până 
ce el, învrednicindu-se să se arate îmbrăcat în pur- 
pură, strălucind de aur și de petre scumpe, își în- 
chipuiă că face fericiți pe acei cari îl salutau, lăsân- 
du-i să-i sărute peptul sau mâna dreaptă. Cuvintele 
mele le sfâşiau inima celor cari mă ascultau. 

Minos a judecat însă procesul unuia cu păr- 
tinire. Dionysius din Sicilia fusese învinuit de cătră 
Dion de o mulţime de nselegiuiri pe cari le dovediă, 
ca martor, umbra sa. Locmai eră să fie dat pe mâna 

Chimaerei, când Aristipp din Cyrenae, care e bine 
văzut și are mare trecere în Infern, l-a scăpat de 
pedeapsă, spunând că sa arătat în vieaţă darnic faţă 
de un mare număr de scriitori. 

Părăsind tribunalul de judecată al lui Minos, 
ajunserăm la locul de pedeapsă a celor păcătoşi. 
Aci, dragă prietine, nu se aud decât vaete și gro- 
zăvii: o hărmălaie de bătăi, de torturi, de spânzu- 
rători, de trageri pe roată și vaetele celor cari ard 
în văpaia flăcărilor. Chimaera îi sfârtică. Cerberul 
sfâșiindu-i îi înghite cu lăcomie: toți sunt pedepsiţi 
deavalma regi, robi, satrapi, săraci, bogaţi, cerşetori ; 
toți își ispăşesc păcatele. Am recunoscut pe câţiva 
din acești criminali, cari muriseră mai de curând, 
dar ei se întoarseră şi-şi ascunseră fața, sau când 
se uitau la noi, din întâmplare, aveau o uitătură 
de rob lingușitor. Erau acei oameni cari, pe când 
erau în vieaţă, erau sumeți și îngâmfaţi, despreţuind 
pe toţi cei din jurul lor. Cei săraci erau numai pe 
jumătate pedepsiţi; li se întrerupeau schinjuirile și 
apoi li se aplicau din nou. Am văzut chiar și pe 
faimoşii criminali din legende, pe Ixion, Sisyph, 
Tantal din Phrygia, aşă de greu torturat, pe Tityus 
fiul Pământului: zău, ce mare era !acoperiă cu trupul 
său un câmp întreg. 

De aci, am trecut în regiunea udată de fluviul 
Acherun, unde am dat peste semizei, eroine şi peste 
gloata cea mare a morţilor, împărţiţi în popoare şi 
triburi. Unii erau îmbătrâniţi și mirosiau a muce- 
zeală și, după cum spune Homer, lipsiţi de vlagă, 
alții, mai tineri erau mai solizi, mai ales Aegyptenii 
din cauza preparaţiuni înbalzamării. De altfel, nu - 
este prea ușor să deosebești pe unul de altul, toți 

mai de aproape și timp mai îndelungat, am recu- 
noscut pe mai mulţi dintre ei, Erau îngrămădiţi dea- 
valma, în umbră, aproape nu puteai să-i vezi şi ne 
mai păstrând nimic din ceeace pe pământ se soco- 
tește drept frumuseţe. In această mulțime de sche- 
lete culcate la pământ, asemănându-se toate unul cu 
altul, aruncând priviriîngrozi toare din ochii lor gău- 
noși și arătându-și dinţii lor lipsiți de carne, am 
simțit o mare casnă să deosibesc pe urîtul Thersit 
de frumosul Nireu, pe cerşetorul lrus de regele Phae- 
acilor, pe bucătarul Pyrrhias de Agamemnon. Nu 
le mai rămăsese nimica din semnele lor distinctive 
de odinioară. Erau numai oase la fel, fără nici un 
semn, fără nici o inscripţiune care să ne ajute în a 
le distinge. 

Pe când mă uitam la toate acestea, am simţit 
în sufletul meu că este o mare asemănare între vieața 
omenească și între o lungă procesiune, în care Ur- 
sita îngrijeşte şi regulează rangul tuturora, dând 
fiecăruia, care se găsește în procesiune un port şi 
un rol deosebit. Ea prinde pe unul la întâmplare 
Şi şi-l îmbracă cu o purpură regală, punându-i co- 
roana pe cap, dându-i curteni și încingându-i fruntea 
cu o diademă. Pe un altul îl îmbracă cu ov haină 
de sclav; pe unul îl împodobește cu stralucirea fru- 
museţii, pe altul îl face urit și caraghios: căci spec- 
tacolul trebuie să fie variat. Adeseaori Ursita, chiar 
în mijlocul procesiunei, schimbă îmbrăcămintea ac- 
torilor și nu-i lasă să aibă acelaş rang până la sfâr- 
şit. Ea preschimbă purpura lui Croesus în haină 
de sclav și de prizonier și, dimpotrivă, lui Maeandru 
care mai înainte mersese în procesiune printre sclavi 
îi dă regalitatea lui Polycrate şi-i îngăduie să meargă 

procesiunea, atunci fiecare dând jos podoabele și 
desbrăcându-și veștmintele imprumutate. ajunge ceea- 
ce a fost mai înainte, fără să se deosibeuscă întru 
nimica de vecinul său. Sunt însă unii cari din prostie, 
când Ursita le cere înapoi podoalele tari li le-a 
împrumutat, se supără şi rămân grozav de mâhniţi, ca 
și când ar fi despoiaţi de hainele lor proprii şi nu 
voesc să dea înapoi ce li s'a împrumutat numai pen- 
tru un scurt timp. Socotesc, de altcum, că vei fi văzut 
actori tragici, cari după trebuinţă fac când pe Creon, 
când pe Priam, când pe Agamemnon; acelaş om, 
dacă trebuie, după ce a jucat în chip strălucit rolul 
lui Cecrops sau al lui Erechtheu, apare un moment 
în urmă, la porunca poetului, în costum de sclav; 
apoi când s'a sfârşit piesa, actorul desbrăcându-se 
de frumoasa sa mantie brodată cu aur, după ce și-a 
scos masca și şi-a desculțat cothurnii, ajunge iarăș 
în starea lui de om sărac şi umilit. El nu mai este 
Agamemnon, Atreu, nici Creon, fiul lui Menoeceu, 
ci este numit pe numele său adevărat: Polus, fiul 
lui Charicle, din satul Suniu sau Satyrus, fiul lui 
Theogiton, de la Marathon. Asta este soarta oume- 
nilor şi gândul ce s'a deşteptat în sufletul meu, când 
am văzut acea privelişte. 

Philonide. — Spune-mi, Menipp, cei cari au pe 
pământ morminte costisitoare şi monumente mărețe, 
columne, statui, înscripţiuni, nu sunt mai bine văzuţi 
în Infern decât gloata cea mare a oamenilor? 

AMenipp. — Nu eşti în toate mințile, dragul meu. 
Dacă ai li văzut pe Alausolus însuș, acest rege din 
Caria, așă de vestit prin faima mormântului său, 
știu că nu ţi-ai mai fi putut ţinea râsul, văzându-l 
ghemuit într'un colț retras, pierdut prin mulţimea 

său monument, decât de a fi zdrobit sub o atât de 
mare greutate. Da, scumpul meu prietin, când Aeac 
ţi-a măsurat odată terenul pe care fie care trebuie 
să-l aibă—şi el dă cel mult câteva schioape—tre- 
buie să te mulțţumești şi să te ţii strâns în culcușul 
tău. Şi te-ai fi strâmbat de râs, sunt sigur, dacă 
ai [i văzut pe regi şi pe satrapi, ajungând aci cer- 
şetori şi fiind siliţi de mizerie să se facă negustori 
de pastramă sau dascăli de şcoală, de batjocura 
celni dintâiu venit și pălmuiţi ca cei mai de rând 
sclavi. Nu mă mai puteam stăpâni, când am văzut 
pe Philipp din Macedonia, stând într'un colț să câr- 
pească pentru câţiva gologani niște cioboate rupte. 
Puteai să vezi și pe mai mulţi alții, cerând de 
pomană pe la răspântii, d'alde Xerxi, Darii și 
Polycraţi. , 

Philonide. — Cât priveşte pe regi îmi povestești 
lucruri minunate și aproape de necrezut. Dar, ce 
făcea Socrate, Diogene şi ceilalți înţelepţi ai noștri? 

Menipp. — Socrate se preumblă și acolo, dis- 
cutând cu toată lumea; lângă el eră Palamede, 
Ulysse, Nestor și toate umbrele guralive. Picioarele 
lui Socrate mai erau încă umflate din cauza otrăvii 
pe care a băut-o. Prea bunul Diogene își aveă lo- 
cuința tocmai lângă Sardanapal din Assyria, lângă 
Midas din Phrygia şi alţi câţiva bogătași vestiți. 
Când îi aude pe aceștia plângând după strălucirea 
lor trecută, râde şi-şi bate joc de ei. De multe ori, 
culcându-se pe spate cântă așa de tare, cu glasul 
său răgușşit şi sălbatic, că le acopere plânsetele acestor 
nenorociţi. Mare desperare pentru acești morţi, că 
au şi luat hotărîrea să fugă în altă parte, ne mai 
putând suferi vecinătatea lui Diogene. 

Philonide. — Bine până aci. Dar care eră de- 

cretul adus impotriva celor bogaţi și de care mi-ai 
vorbit la început. 

Menipp. — Nu faci rău că îmi amintești de el; 
căci, nu știu cum, deși m'am gândit să-ți vorbesc 
de el, m'am depărtat totuș prea mult de ce am voit 
să-ți spun. In timpul şederii mele în Infern, prytanii 
convocară adunarea care să discute chestiuni cari 
interesau statul. Văzând mult popor, alergând la 
adunare, m'am amestecat printre cei morţi și am 
luat şi eu parte la ședință. După ce sau discutat 
alte afaceri, s'a adus, în sfârșit, şi cestiunea bogaţilor. 
Fiindcă ei erau învinuiți de un mare număr de ne- 
legiuiri, de sâlnicie, de îngânfare, de obrăznicie, de 
nedreptate, ridicându-se unul din conducătorii po- 
porului, ceti următorul decret: 


Decret. 


Având în vedere că în timpul vieţii lor cei bo- 
gaţi săvârșesc o mulţime de fapte împotriva legilor, 
hoţii, sâlnicii, tot felul de batjocuri aduse săracilor: 
s'a decretat de senat și de popor, ca atunci când 
vor muri, corpurile lor să fie pedepsite ca şi cele 
ale altor criminali, dar ca sufletele lor să fie trimise 
din nou pe pământ, pentru ca să între în măgari, O 
sută cincizeci de mii de ani, în care timp să treacă 
dintr'un măgar într'altul, osândiţi să poarte povară 
şi să fie mânaţi cu lovituri de baston de săraci; nu- 
mai după aceasta să Je fie îngăduit să moară. Aceasta 
este părerea lui Cranius, fiul lui Sceletion, din maha- 
laua Necysium, tribul Alibantid:. 

(Cranion, titvă, sceleton, schelet, necys, mort, 
alibas, impropriu pentru libaţiuni). 

După ce sa cetit decretul, magistrați îl votară, 

iar poporul îl aprobă; Hecate Brimo răcni, iar Cer- 
berul începu să urle: în chipul acesta legea adusă 
a fost sancționată. 

lată, dragă prietine, ce s'a petrecut în adunare. 
Eu însă mă dusei de-a dreptul la Tiresias să-i spun 
scopul sosirii mele. După ce i-am povestit tot ce 
mi s'a întâmplat, l-am rugat să-mi arate care ar îi, 
după părerea sa, calea cea mai bună de urmat în 
vieaţă. El atunci începu să râză—e un unchiaş orb, 
palid și cu glasul pițigăiat.— „Fiule, îmi zise, am cu- 
noştință că nesiguranța ta vine dela acei filozofi cari 
nici odată nu se înțeleg între ei; dar nu-mi este 
îngăduit să-ți spun mai multe. Rhadumanthe nu-mi 
dă voie“. — „O, nu, prea bunule părinte, îi zisei eu, 
gândeşte-te, te rog, nu mă lăsă să orbecăesc în vieaţă 
mai orb decât tine“. Luându-mă atunci de mână, 
mă trase la o parte și aproyiindu-se de urechia mea, 
îmi zise încet: „cea mai bună şi mai înțeleaptă vieaţă 
este a celor neştiutori. Nu cercetă tenomenele ceresti, 
nu examină începutul şi sfârșitul lucrurilor, ci, dând 
la o parte cu dispreţ toate socotelele meștezuzite 
ale filosofilor, consideră-le ca fleacuri. In toate și peste 
tot, nu umblă decât după un singur lucru, cum să 
te foloseşti mai înţelepțește de cele prezente și treci 
râzând peste celelalte, neurmărindu-le și neluându-le 
în serios“. 


Astfel grăind el pleacă spre câmpul plin d'asphodă!e 


Fiind cam târziu, zisei lui Mithrobarzane: „Hai 
să mergem. Ce mai zăbovim pe aci şi nu ne ducem 
pe pământul nostru“ ? EI însă îmi răspunse: „Ai curaj, 
Menipp. Am să-ţi arât o potecă mai scurtă şi uşoară 
de urcat“. Apoi, ducându-mă spre un alt loc mai 
ceţos de cât celelalte și arătându-mi cu mâna în 

depărtare o lumină slabă şi nelămurită, care pătrundeă 
ca printr'un tel de fereastră; îmi zise: „Acolo este 
templul lui Trophonius, pe acolo se scoboară în 
Infern Boeoţienii. leşi pe aci și vei ajunge numai 
decât în Grecia“. Foarte încântat de povaţa sa, îmi 
iau ziuă bună dela magul meu şi urcându-mă, nu 
cu puţină greutate, prin această deschizătură, am 
ajuns, nu știu cum, pe pământ, în Lebadia. 


64688. . - Popa-Lisseanu, Legende şi poveşti antice. 19 

Icaromenipp sau o călătorie prin 
nori 
Dialog între Menipp şi un prietin (după Lucian) 


Menipp (singur). — Da, erau trei mii de stadii?) 
dela Pământ până la Lună, unde am făcut întâiul 
meu popas; de aci şi până la Soare te mai urci cam 
cinci sute de parasange?) şi de la Soare până la 
Ceriu și până la palatul lui Jupiter, poate să mai 
fie cale de o zi întreagă, pentru un vultur care 
sboară repede. 

Prietinul. — Bine, Menipp, ce socoteli astro- 
nomice faci? Ce tot măsori tu acolo? Te urmăresc 
de mult și te aud, vorbind mereu, ba de soare, ba 
de lună și rostind vorbe ciudate, de stadii, de pa- 
rasangii. 

Menipp. — Ce te miri, dragă, că mă ocup de 
lucrurile din ceriul Făceam socoteala drumului din 
călătoria mea din urmă. 

Prietinul. — Adecă cum, amice, în drumul tău 
luai drept călăuză steleie, ca Phoenicienii? 

Menipp. — Ba de loc. Ţi-o jur pe Jupiter, am 
făcut o călătorie chiar în stele. 

Prietinul. — Zău, ai visat și acum îţi povestești 
visul care e destul de lung, fiindcă ai dormit para- 
sangii întregi. 


1) În măsura de astăzi 555 Km. 
2) Cam 2775 Km, 

Menipp. — Da, prietine, am aerul că-ţi povestesc 
un vis și, cu toate acestea, eu de fapt, eu tocmai 
acum sosesc de la Jupiter. 

Prietinul. — Ce vorbeşti? Tu, Menipp, vii acum 
dela Jupiter, din înălțimea ceriurilor? 

Menipp. — Da, chiar eu, eu care îţi vorbesc, 
mă pogor acum dela marele Jupiter, unde am văzut 
şi am auzit fel de fel de minunățţii. Dacă tu însă nu 
crezi ceea ce-ţi spun, atunci mă bucur cu atât mai 
mult, cu cât fericirea mea este mai de necrezut. 

Prietinul. — Cum aș îndrăsni, cerescule Menipp, 
eu, o umilă creatură, să nu dau crezământ unui 
om care sa ridicat pe deasupra norilor și care,. 
ca să vorbesc ca poetul Homer, este un locuitor al 
ceriului. De aceea, te rog, spune-mi, cum ai făcut 
de te ai urcat în văzduh? Unde ai găsit o scară așă 
de lungă? Căci, după înfățișare, tu nu semeni de 
loc cu Ganymede, ciobănașul frigian, şi nu vei fi 
fost ridicat, ca el, pe aripile vrunui vultur, ca să 
serveşti în ceriu, ca paharnic al zeilor. 

Menipp. — Văz că vreai să mă iai peste picior; 
dar, nu mă mir de asta, nu mă mircă păţănia mea 
atât de extraordinană ţi se pare un basm. Să ști 
însă că n'am avut nevoie, ca să mă urc în ceriu, 
nici de scară, nici de iubirea vr'unui vultur. Eu am 
sburat cu propriile mele aripi. 

Prietinul. — lată-te mai puternic decât Daedal! 
Şi mam ştiut nimic că ai fost prefăcut în vultur 
sau în gae. 

Menipp. — Ai nimerit-o bine, prietine; aproape 
cât ai atins ţinta. — După pilda lui Daedal, mi-am 
fabricat şi eu o păreche de aripi. 

Prietinul. — Cum? Ai îndrăznit? Nu ţi-a iost 

numit Menippiană, după cum a căzut Icar în marea 
Icariană? 

Menipp. — Nu, de loc. Icar și-a lipit aripele cu 
ceară care s'a topit de căldura soarelui, pe când 
ale mele n'au fost legate cu ceară. 

Prietinul. — Cum adecă? Căci, fără să-mi dau 
socoteala, tu mă faci să crez că ce spui este ade- 
vărat. 

Menipp. — lată cum: am prins o pajură şi un 
vultur, dintre cei mai mari; le am tăiat aripile cu 
umeri cu tot și..... Dar, dacă ai răgaz să mă 
asculţi, e bine să ştii cum am ajuns să iau aceasta 
hotărire. 

Prietinul. — Prea bucuros; povestea ta mă va 
înălță și pe mine în văzduh. Am să te ascult cu 
gura căscată, şi te rog în numele prietiniei noastre, 
nu te opri în mijlocul istorisirii, câtă vreme mai 
făcut să-mi întinz urechile. 

Menipp. — Ascultă-mă dar: căci știu că nu se 
cade să lași pe un prietin cu gura căscată, mai ales 
când el este, cum spui, cu urechile întinse. Gândin- 
du-mă la vieața omenească, am ajuns la convingerea, 
că aci pe pământ, totul este ridicol, că peste tot, 
în lumea aceasta, nu este decât o mare mizerie, că 
nimic nu este trainic aci, că bogăţiile, onorurile și 
puterea nu merită decât disprețul nostru, că, de 
câte ori râvnim după acestea, ne perdem numai 
vremea, în loc să urmărim alte lucruri mai vrednice 
de atenţiuneă noastră. De aceea, m'am gândit că e 
mai bine și mai folositor să ne preocupăm de 
universul întreg, de rostul intregei lumi, iar nu 
numai de treburile noastre meschine. Dar, de la 
început am căzut într'o mare încurcătură: ce numesc 

născut lumea, cine e creatorul ei, care i-a fost 
începutul, care îi va fi sfârşitul? Şi cu cât am cer- 
cetat lucrul mai cu deamănuntul, cu atâta, în loc 
să mă luminez, m'am încurcat mai rău. Văzând 
stelele semănate pe bolta cerească, aşă la întâmplare, 
vă/ând soarele chiar, am voit să știu ce trebuie să 
crez despre ele și despre natura lor. lar fenomenele 
cari ni le prezinta luna, mi s'au părut încă și mai 
extraordinare și cu totul ciudate. Diferitele ei faze 
îmi păreau că se datoresc unor cauze și mai de 
neexplicat. In sfârșit, iuţeala fulgerului, brăzdând 
norii, ploaia, zăpada, grindina, toate căzând din 
ceriu, mi se păreau fenomene de nedeslușit și de 
nepătruns. 

In nedumerirea mea sufletească, am crezut că 
lucrul cel mai bun de făcut eră să cer sfatul filo- 
sofilor spre a mă lămuri în toate îndoielile mele. 
Imi închipuiam că ei vor putea să-mi spună în 
această privință tot adevărul. De aceea, am căutat 
mai ales pe aceia cari mi s'au părut mai învățați, 
călăuzindu-mă în aceasta după simplitatea înfățișerii 
lor, după paliditatea feţii și după lungimea bărbii 
lor. Şi, în adevăr, unii dintre eimi s'au părut isteţi 
și pricepuți în tainele ceriului. Incăpând pe mâna 
lor, după ce le-am plătit o frumuşică sumă de bani, 
jumătate înainte, jumătate după ce voiu fi ajuns la 
culmea înțelepciunii, le-am cerut să mă înveţe 
secretele ceriului şi să mă facă să cunosc alcătuirea 
universului. Ei însă, în loc să-mi risipească din minte 
vechia mea neștiință, mă aruncară într'o zăpăceală 
și mai mare, împuindu-mi capul cu fel de fel de 
principii, scopuri, atomi, viduri, materii, idei, și 
multe alte lucruri abstrate cu cari îmi asurziau zilnic 

tura mea eră faptul că învăţătura unuia nu se potriviă 
întru nimic cu învăţătura celuilalt, că, deși părerile 
unuia erau tocmai contrare părerilor celuilalt, ei 
totuș căutau să mă convingă de adevărul ce-l sus- 
țineau și fie care încercă să mă atragă de partea sa. 

Prietinul. — Mă mir de ceea ce-mi spui. Cum 
se poate ca niște oameni cari se dau de înţelepţi să 
discute despre lucruri cari există în natură și totuș 
să nu aibă aceeaş părere despre ele? 

Menipp. — Ei, prietine te-ai fi strâmbat de râs, 
dacă ai fi cunoscut toate laudăroșiile și toate şarla- 
taniile din lecţiile acestor filosofi. Sunt şi ei oameni. 
oameni de pe pământ; vederea lor nu este mai 
pătrunzătoare decât a noastră. Cea mai mare parte 
din acești filosofi nici nu văd de loc, fie din cauza 
bătrâneții, fie din cauza slăbiciunii lor și cu toate 
acestea ei se laudă că cunosc marginile ceriului; ei 
măsoară soarele, merg prin spaţiul dincolo de lumea 
aceasta și, ca și când ar trăi printre stele, ei le descriu 
mărimea și forma. Adeseori, dacă i-ai întrebă, n'ar 
şti să-ți spună precis câţi kilometri sunt între Athena 
şi Megara, dar sunt în stare să-ți spuna pozitiv de 
Câţi coți este distanța dela lună până la soare. Fi 
măsoară înălțimea văzdudului, adâncimea Oceanului, 
înconjurul pământului; trag cercuri, desemnează 
triunghiuri peste patrate, cu nu știu câte sfere 
Și, pe legea mea, se încumetă să măsoare chiar 
şi soarele. 

Neștiința și prostia lor se dă de gol maâi ales 
atunci când, în loc să vorbească în presupuneri, des- 
pre aceste fenomene greu de priceput, ei își susțin 
parerile lor cu toată tăria şi nu lasă pe nimenea să 
aibă o părere a sa proprie. Sunt în stare să jure 

cuitori în lună, că stelele sorb vapori din mare pe 
cari îi atrage soarele ca dintrun puț cu sfoara și-i 
împarte în pârți egale fiecăreia din ele. 

De altfel, te rog, pe Jupiter, să vezi ce deosebire 
este între învățăturile lor. Mai întâiu de toate, ei nu 
se înțeleg în păreri asupra lumei: unii zic că lumea 
na fost creiată și că ea este eternă; alții vorbesc 
cu siguranță şi despre creator și despre creaţiunea 
sa. Mai nostimi sunt cei cari Susțin că este un singur 
zeu, plăsmuitorul tuturor lucrurilor şi cari nu pot 
să ne spună, nici de unde vine, nici unde eră când 
a creiat lumea; și, totuș, înainte de a fi existat uni- 
versul este imposibil de închipuit și timpul şi spaţiul. 

Prietinul. — Aceştia sunt, Menipp, oameni în 
adevăr îndrăzneţi și tari în ciumbuşlucuri. 

Menipp. — Dar ce ai zice, dragă, dacă i-ai auzi, 
boscorodind despre idei și ființe nemateriale, despre 
finit și infinit. Adeseori se nasc între ei discuții 
aprinse, unii susținând că totul e cuprins întrun 
spațiu finit, alţii susținând că numai infinitul există. 
Nu numai atât, dar sunt unii dintre ei cari susțin 
că sunt mai multe lumi și râd de cei cari cred că 
este o singură lume. Un altul, fire mai pacinică, 
este de părere că răsboiul este mama tuturor lucru- 
rilor. 

Ce aș putea să mai spun despre părerile lor 
asupra zeilor? Unii socotesc că divinitatea este un 
număr ; sunt alţii cari jură pe câini, gâște, paltini. 
Unul gonind pe toţi zeii din ceriu, atribuie unuia 
singur stăpânirea peste întregul univers, așă că rămâi 
nemângâiat de o aşă de mare sărăcie de zei. Alţii 
însă, mai puţini sgârciți, ne asigură că sunt mai 
mulți. Aceștia împart pe zei în clase, numind pe 
unul șeful lor, iar pe cei lalţi zei de rangul al 

doilea şi altreilea. Unii cred că divinitatea este ne- 
materială şi că n'are nici simţ nici figură, alţii că ea 
are corpul ca şi oamenii. Nu toţi filosofii cred că 
zeii se ocupă cu afacerile omeneşti, căci sunt unii 
cari îi scutesc pe zei de preocupările oamenilur, 
după cum unii bătrâni sunt scutiți de însârcinări 
publice și-şi închipuesc pe acești zei ca pe figuranţii 
dintr'o comedie. In sfârșit sunt unii, cari trecând 
orice margine, socotesc că nau exstat nici odată 
zei şi-şi închipuesc că lumea îşi merge drumul său 
fără cârmaciu şi fără câlăuză. 

Când am auzit atâtea păreri cari se băteau în 
cap unele cu altele, m'am găsit silit să dau crezământ 
unor oameni cu vocea atât de sonoră şi cu o barbă atât 
de respectabilă ; pe de altă parte, nu puteam să nu con- 
stat deosebirea dintre părerile lor. Simţiam în mine 
ceea ce spune Homer: eram prins de o încredere 
oarbă pentru unul din ei, 


Sufletu-mi însă o altă dorinţă puternic l-abate. 


Cercetând mereu și neputând să descoper aci 
pe pământ adevărul în toate aceste cestiuni, am 
crezut, în desnădejlea mea, că singurul lucru ce 
mi-a rămas de făcut eră să-mi leg nişte aripi şi să 
sbor în ceriu. Dorința mea eră atât de mare că îmi 
întăriă speranţa în isbândă şi apoi, nu spune fabu- 
listul Aesup că ceriul este deschis pajurelor, răda- 
scelor şi câteodată chiar şi cămilelor? Fiindcă însă nu 
puteam aveă nădejde că o să-mi crească vr'odată 
aripi, am găsit cu cale să-mi potrivesc aripile unei 
pâjuri şi ale unui vultur, păsări mari cari se apro- 
pie mai mult de mărimea omului şi astfel să-mi 
aduc la îndenlinire planul meu. Prind deci două 
păsări, le taiu binișor aripile, pajurii aripa cea dreaptă 

şi vulturului cea stângă, le leg pe umerii mei cu 
nişte curele, le adaug la margine câte două mânere 
şi încerc să sbor. La început nu fac decât un salt 
dela pământ, sprijinindu-mă cu mâinile şi sbor, ca 
Și gâştile, aproape de pământ, mergând pe vârful dege- 
telor şi întinzându-mi anpile. Văzând apoi în urmă că 
lucru îmi reușește, capăt curaj și fac o încercare 
mai îndrăzneață. Mă urc sus în cetăţuie şi de acolo 
mă arunc în sbor până la teatru. 

Făcând acest drum fără primejdie, mă hotărăsc să 
mă ridic în sbor până în înălțimea ceriului. Mai intâiu 
de pe muntele Parneth sau de pe Hymett mă reped 
până pe munţii Geranea și de aci plutesc în aer până la 
Corinth. De aci trecând peste munţii Pholo& și peste flu- 
viul Erymanth ajung până la Tayget. Reuşita acestor 
încercări dân lu-mi curaj şi ajungând în scurtă vreme 
măestru în sburat, mă hotăresc să mă ridic tot mai 
sus, mai sus decât sboară păsările. Mă suiu pe 
Olymp şi luând cu mine merinde pentru drum, mă 
înalț drept spre ceriu. Din înălțimile văzduhului 
aruncându-mi privirea spre pământ, mi-a venit la 
început ameţeală, dar pe urmă începe să-mi meargă 
bine. După ce am străbătut norii, am ajuns la Lună. 
Aci, simțind puţină oboseală, mai ales în aripa stângă, 
în cea a vulturului, am lăcut un popas. Așezându-mă 
jos ca să mă odihnesc, mi-am aruncut «le sus privirea 
spre pământ, întocmai ca Jupiter al lui Homer, şi 
mi-am preumblat ochii când asupra Ihracilor, îm- 
blânzitori de cai, când asupra Mysiei, când asuora 
Greciei, Persiei și Indiei. Priveliztea aceasta mi-a 
facut o plăcere nespus de mare. 

Prietinul. — Spune-mi, dragă Menipp, de ce ţi-a 
făcut atâta plăcere, şi istoriseşte mi pe rând toate 
peripeţiile călătoriei tale, enumerându-mi cele mai 

mici amănunte. Şi apoi să-mi povestești cum ţi s'a 
arătat vederii tale pământul şi cele ce sunt pe pă- 
mânt. 

Menipp. — Bucuros, prietine. Dar, pentruca să 
înţelegi cele ce am să-ţi spuiu, urcă-te cu gândul 
cu mine în lună şi împreună cu mine examinează 
așezarea lucrurilor de pe pământ. 

Mai întâiu de toate, închipuește-ţi că vezi de 
acolo un pământ foarte mic, mai mic decât vedem 
noi luna. De aceea, la întâia mea privire am şi 
fost tare încurcat să descoper locul munţilor noș- 
tri, cu toate că sunt destul de mari și această mare 
a noastră care ni se pare de altfel nemărginită. Şi 
dacă n'aş fi zărit Colossul dela Rhodos și turnul din 
Pharos, sunt sigur că tot pământul mi-ar fi scăpat 
din vedere. Inălțimea colosală însă a acestor două 
monumente, a căror vârfuri se ridică până în nori 
și Oceanul, al căruia întins străluciă de razele do- 
goritoare ale soarelui, mă făcură să-mi fixez privirea 
asupra unui punct care eră acest pământ al nostru. 
Şi odată ce mi-am pironit asupra lui ochii cu toată 
atenția, am descoperit numai decât toate mișcările 
omenești și am văzut într'o lumină desăvârșită nu 
numai popoare și cetăți, dar chiar şi oameni, unii 
navigând pe mare, alţii luptându-se în răsboaie, unii 
având câmpii întinse, alţii pledând înghesuiți în for, 
apoi femei, animale și în sfârșit tot ce hrănește pă- 
mântul cu roadele sale. 

Prietinul. — Tu, Menipp, îmi vorbești de lucruri 
de necrezut și cari se bat în cap unele cu altele. 
Cu o clipă mai înainte mi-ai spus că nu găsiai pă- 
mântul, așă de mic eră, din cauza depărtării, și dacă 
nu ţi-ar fi atras privirea Colossul de la Rhodos, nici 
nai fi ştiut nici măcar unde este; iar acum, prefă- 

cându-te de odată cu ochi mai pătrunzători de cât 
ai lui Lynceus, distingi pe pământ şi oameni şi ani- 
male și puţin ţi ar mai trebui ca să zărești până şi 
cuiburile de muște. 

Menipp. — Bine faci că-mi atragi luarea aminte. 
Am uitat, nu știu cum, să-ţi spun un lucru de că- 
petenie. Când am înţeles că punctul ce-l fixasem este 
pământul nostru şi că din cauza depărtării nu puteam 
să observ nimica, am fost cuprins în sufletul meu 
de o mare supărare și mam găsit într'o mare în- 
curcătură. Eram nemângâiat şi-mi veniă să plâng, 
când deodată filosoful Empedocle, negru ca un căr- 
bunar și plin de fum, îmi iese înaintea ochilor. Când 
l-am văzut, mam îngrozit, crezând că este vrun 
demon din lună. Dar el, „linișteşte-te, îmi zise, Menipp: 


Crede-mă, nu sunt un zeu ca nemuritorii din ceriuri, 


Eu sunt fizicianul Empedocle. După ce m'am 
aruncat în craterul vulcanului Etna, fumul ma as- 
vârlit afară și m'a aruncat până aci. Acum locuesc 
în lună, mă preumblu prin văzduh și mă hrănesc 
cu rouă. Am venit la tine să te scot din încurcătura 
în care te găsești; căci te văz nemângâiat şi des- 
nădăjduit că nu poţi privi cele ce se petrec pe pă- 
mânt“. — „Ah, prea bunule Empedocle, îi strigai eu, 
ce mare serviciu îmi faci. Când mă voiu întoarce 
de aci în Grecia, îţi voiu aduce fără zăbavă sacrificii 
şi te voiu invocă în gura mare în fie care zi delună 
nouă“. 

— „Pe Endymion, răspunse el, nam venit aci 
pentru răsplată; văzând supărarea ta, am fost atins 
până în fundul sufletului meu. Şti ce ai să faci ca 
să capeţi o vedere pătrunzătoare“? 

— „Nu, pe Jupiter, îi zisei eu, afară numai dacă 

nu-mi ridici tu însuți ceața de pe ochii mei; căci 
deocamdată mi se pare că sunt orb cu totul“. — „Dar, 
n'ai nevoie de ajutorul meu, îmi zice el, ca să aio 
vedere ageră, fiindcă aceasta, precum observ, ţi-ai 
adus-o tu însuţi depe pământ“. 

— „Cum adecă, îl întrebai eu, căci nu ştiu ni- 
mic“? — „Nu ştii că ţi-ai atârnat de umărul drept o 
aripă de pajura?“ — „Da, dar ce are a face asta cu 
ochii mei“? — „Are a face, căci dintre toate păsările 
pajura are ochii cei mai ageri. Sinsură pajura poate 
privi soarele drept în ochi şi de aceea şi este această 
pasăre regele păsărilor; adevăraiă pajură e numai 
aceea care poate să se uite drept la razele soare- 
lui“. — „Așa se zice, îi răspunsei eu, şi-mi pare rău 
că înainte de a fi venit aci, nu mi-am scos amândoi 
ochii, pentru ca să-mi pun în loc nişte ochi de pajură. 
Şi văz că am venit cam nepregătit, fără să fi fost 
echipat ca un rege: fac parte dintre pajurele născute 
din. flori și desmo;tenite“. — „Ei bine, imi zise E-mpe- 
docle, nu atârnă decât de tine să ai unul din cei 
doi ochi regal. Ridică-te puţin, sprijine-te pe aripa 
vulturului și mişcă numai ceulaltă, şi ochiul tău cel 
drept, din partea dinspre aripa pajurei, va vedeâ în 
depărtare, în timp ce celălalt ochiu va fi mai puţin 
pătrunzător, ca fiind pe partea mai puţin favora- 
bilă“. — „Imi ajunge, îi răspunsei eu, să am şi numai 
ochiul drept achilin. Nici nu-mi trebuie mai mult; 
căci am văzut adeseori că strungarii, ca să potri- 
vească bucăţile de lemn, nu se servesc decât de un 
singur ochiu“. — Şi am făcut în tocmai după povaţa 
lui Empedocle; iar el, retrăgându-se încetul cu în- 
cetul, a dispărut în fum. 

De abiă am început să mişc din aripă și deodată 
o lumină vie ma înconjurat din toate părţile şi toate 

obiectele ascunse până atunci vederii mele, se des- 
vălesc ele de ele. Privind atunci spre pământ, am 
văzut într'o lumină clară și oraşe și oameni şi tot 
ce ei făceau. Şi am văzut cu ochii mei nu numai 
cele ce se petreceau la lumina zilei, dar și cele ce 
se făceau într'ascuns în case. Am văzut pe Ptolemeu 
seducând pe soru-sa, pe fiul lui Lysimach asasi- 
nând pe tatăl său, pe Antioch, fiul lui Seleucus, 
făcând cu ochiul mamei sale vitrige Stratonica, pe 
Alexandru din Thessalia fiind omorit de soţia sa, 
pe Antigonus înamorându-se de soţia fiului său, pe 
Attal fiind otrăvit de fiul său propriu; în altă parte, 
pe Arsace omorând cu pumnalul o femeie, pe eu- 
nucul Arbaces trăgând sabia contra lui Arsaces, pe 
Spatinus din Media fiind târit afară de picioare din 
sala de ospăț de oamenii săi cari îl loviseră în tâm- 
plă cu o cupă de aur. Asemenea spectacole se vedeau 
petrecându-se și în palatele din Lybia, din Scythia 
și din Thracia; nu erau decât adultere, omoruri, 
capcane, tâlhării, jurăminte strâmbe, teroare și trădări 
în familie. 

Aceasta eră priveliștea pe care mi-a arătat-o 
regii; purtarea oamenilor particulari eră şi mai de 
râs. Uitându-mă la ei, am văzut pe epicureanul Her- 
modor jurând strâmb pentru o mie de drachme; pe 
stoicianul Aguthocle pledând în contra unui elev al 
său pentru plata lecţiilor; pe retorul Clinias furând 
o cupă din templul lui Aesculap; pe cinicul Herophil 
dormind într'o tavernă. Ce să-ţi mai spun de hoţii 
cari sparg ziduri, de advocaţi, de câmătari, de îm- 
pricinaţi:0 comedie întreagă, cu tot felul de spectacole. 

Prietinul. — Spune-mi Menippe, toate cu dea- 
mănuntul, căci văz că ţi-au făcut o mare plăcere, 

Menipp. — Ca să ţi le povestesc cu deamănuntul. 

dragă prietine, mi-ar fi cu neputinţă. Să le vezi numai 
şi e o mare greutate. Faptele cele mai de seamă 
seamănă cu acele pe cari Homer și le închipuie 
desemnate pe faimosul scut. De o parte erau petre- 
ceri şi oaspețe, de altă parte judecăţi și adunări de 
popor; aici se făcea o jertfă, dincolo se săvârșiă o 
înmormântare. Când îmi aruncam ochii asupra țării 
Geţilor, îi vedeam purtând răsboaie ; când îmi arun- 
cam ochii spre Scythi, îi vedeam rătăcind, ca no- 
mazii, în carele lor; când îmi întorceam privirea în 
altă parte vedeam pe Aegyptean muncindu-și câm- 
purile, pe Phoenicean urmărindu-şi negoțul, pe Cili- 
cian făcând pirăterie, pe Spartan torturându-se, pe 
Athenian discutând. 

Când toate acestea se petreceau în acelaș timp, 
îti poți închipui ce armonie eră pe pământ. Inchi- 
pue-ți că se adună la un loc mai mulți coriști, sau 
mai bine zis mai multe coruri și li se dă ordin cân- 
tăreților să nu mai cânte în concert, ci să cânte 
fiecare cântecul său în parte, să cânte fiecare cât 
mai mult și cât mai tare melodia sa, așă ca fiecare 
să întreacă cu vocea sa vocea vecinului său; în- 
chipueşte-ți ce concert ar fi! 

Prietinul. — Ceva grozav de ridicol, Menippe, 
un întreg haos. 

Menipp. — Ei bine, dragul meu, toți locuitorii 
de pe pământ sunt cântăreţi de acest fel şi dintr'un 
asemenea haos se compune vieața omenească. Nu 
numai nu se potrivesc, la voci, dar se deosibesc și în 
îmbrăcăminte și la figură și la mişcări și în idei. 
Conducătorul corului dă pe unul câte unul afară 
din scenă, spunându-i că nu mai este trebuință de 
el. lar din clipa când îi dă afară, toți sunt egali, toți 
sunt tăcuţi; nu mai cântă, nu se mai tulbură unul 


www.dacoromanica.ro 


ICAROMENIPP SAU O CĂLĂTORIE PRIN NORI 287 


pe altul. Toate câte am văzut în acest teatru pes- 
triț şi cu forme diferite, mi s'a părut grozav de ri- 
dicol. | 

Mai ridicol eră să fi văzut cum unii se certau 
pentru fruntăriile vre unei ţări sau cum unii socotiau 
ca o mare treabă să muncească câmpiile Sicyonei, 
sau să pună stăpânire pe câmpia Marathonului de 
lângă Oenoe sau să poseadă o mie de pogoane -în 
Acharnia. Intreaga Grecie nu mi s'a părut mai mare 
decât de patru degete, iar Attica nu eră mai mare 
decât un punct care de abiă se zăriă. Aceasta m'a 
făcut să mă gândesc la proprietățile celor bogaţi 
care își dau aere şi se grozăvesc cu ele. Cel mai 
bogat dintre aceştia nu mi se pare că are o moşie 
mai mare decât un atom de al lui Epicur. 

Aruncându-mi de aci ochii asupra Peloponezului 
şi examinând Cynosuria, mă gândeam câţi Argeeni 
şi Lacedaemonieni au pierit într'o singură zi de luptă 
pentru un colțișor de pământ care nu erâ mai larg 
decât un bob de linte din Aegypt. In sfârşit, când 
vedeam pe câte un om fudulindu-se cu aurul său, 
fiindcă aveă opt inele și patru cupe, râdeam cu 
poftă, fiindcă întreg Pangeul, cu minele sale de aur, 
nu eră mai mare decât un bob de meiu. 

Prietinul. — Te învidiez, prea fericitule Menipp, 
pentru această priveliște de care ai avut parte. Dar 
spune-mi, te rog, cum ţi se păreau oamenii și orașele 
dela acea înălțime? 

'Menipp. — Văzut-ai vr'odată un furnicar? Unele 
furnicii, alergând repede într'un fel de cerc al lor, 
ies din cetate, altele intră; una târește după sine un 
fir de gunoiu, alta o coaje de bob sau un grăunte 
de grâu. S'ar puteă zice că ele formează o mică 
republică în care se află şi architecţi şi demagogi 

şi judecători și artişti şi filosofi. Intocmai ca şi 
furnicarele, mis'au părut orașele locuite de oameni. 
Dacă această comparaţie a oamenilor cu furnicile 
ți se pare nevrednică de demnitatea oamenilor, aduţi 
aminte de poveștile de odinioară din Thessalia şi vei 
vedeă că naţia răsboinică a Myrmidonilor își datorește 
originea tocmai unor astfel de bidigânii transformate 
în oameni. După ce de aci, din lună, am cercetat 
cu deamănuntul cele ce am văzut pe pământ şi 
după ce am râs cu poltă de spectaculul de pe pă- 
mânt, am început să bat din nou din aripi, luându-mi 
sborul spre 


Cei din Olymp, la palatele, împăvezatului Zeus. 


Nu sburasem mai mult decât un stadiu, când 
luna, cu o voce piţigăiată de lemee, îmi zise: „Cală- 
torie buni, Menippe! Fă-mi, te rog însă, un serviciu 
pe lângă Jupiter“. — „Bucuros, îi răspund eu. Pentru 
mine va fi ușor lucru, dacă nu-mi dai nimic să iau 
cu mine“. — „Este o simplă jalbă de arătat lui Jupiter 
din partea mea. M'uu scos din pepeni, dragă Menippe, 
filosofii cu năzdrăvâniile ce debitează zilnic pe soco- 
teala mea. Parcă nar aveă altceva de [âcut decât 
să se amestece în treburile mele: cine sunt? cât 
sunt de mare? de ce sunt tăiată, când în două, când 
sunt cu jumătatea plină. Unii spun că sunt locuită, 
alții că sunt atârnată, ca o oglindă, în văzduh, dea- 
supra mării. Ceșştia îmi aruncă în socoteala mea, 
tot ce le trece prin cap, ceilalți că chiar lumina 

sa ar fi furată, că mi-ar veni de sus, dela soare. 
căutând să bage vrajbă între mine fratele meu soa- 
rele și să ne lacă să ne gâlcevim. Şi nu sunt de 
ajuns clevetirile lor despre soare, ci mai spun că el 
ar fi o piatră şi o masă de fier inroșit. 

Și cu toate acestea, la câte ticăloşii şi infamii 
nu se dedau în timpul nopţii, luminate de mine, 
acești filosofi cari în timpul zilei fac pe grozavii, 
având o ţinută severă şi serioasă, un mers grav, 
atrăgând asupra lor privitile celor proşti. Eu îi văz, 
dar tac, căci nu găsesc cu cale să dau la iveală 
toate ticăloşiile lor și vieaţa murdară a fiecăruia 
dintre ei. Ba tocmai dimpotrivă, de câte ori văz pe 
vr'unul dintre aceşti filosofi că a săvârșit vr'un 
adulteriu, că a făcut vr'o hoţie sau vruna din 
crimele cari au nevoie de a fi ascunse dinaintea 
ochilor, atunci îmi ascund numai decât fața întrun 
nor, pentru ca să scap din vederea mulţimii pe 
niște bărbaţi cari îşi necinstesc barba lor cea lungă 
și virtutea cu care se fălesc. Şi totuş ei nu mai în- 
cetează de a mă sfâşiă cu vorbele lor răutăcioase 
și de a mă ocări în toate felurile. De aceea, de 
multe ori m'am gândit, și despre aceasta martoră 
îmi este noaptea, să mă duc departe și să scap de 
limba lor clevetitoare. Te rog deci, comunică toate 
acestea lui Jupiter şi spune-i că n'am să mai rămân 
aci, dacă nu zdrobeşte cu fulgerul său pe toţi fizi- 
cianii, dacă nu închide gura dialecticianilor, dacă 
nu răstoarnă Porticul, dacă nu trăsneşte Academia 
și dacă nii pune capăt discuţiilor Peripateticilor; 
numai aşă aş putea să scap de măsurătorile lor 
zilnice“. 

„Aşa voiu face“, îi zisei, şi în acelaș timp m'am 
iba spre ceriu pe o cale, 


Pe-unde nu este nici urmă de oameni, nici urmă de vite. 


Curând după aceasta chiar luna începu să mi 
se arate din ce în ce mai mică și să ascunză vederii 
mele pământulul. In urmă, lăsând soarele la dreapta, 

am sburat printre stele şi în trei zile am ajuns aproape 
de ceriu. La început, mam gândit să intru așă 
precum eram; credeam că fiind pe jumătate pajură 
voiu puteă să intru în ceriu fără să fiu cunoscut; 
ştiam că de multă vreme pajura este prietină cu 
Jupiter; în urmă m'am răsgândit, temându-mă să 
nu fiu prins din pricina celeilalte aripi, a vulturului. 
De aceea, m'am hotărit să bat la poartă. Mercur mă 
auds şi mă întreabă, cum mă chiamă și aleargă 
numai decât să mă anunțe lui Jupiter. Puțin în 
urmă, sunt poftit să intru. Plin de groază și tre- 
murând, intru. Privirea mi se oprește asupra zeilor 
așezați cu toţii împreună şi îngrijoraţi şi ei la vederea 
unui străin. Sosirea mea neașteptată i-a cam tur- 
burat, fiindcă se temeau ca nu cumva în urmă toţi 
oamenii, făcându-și aripi, ca şi mine, să nu se urce 
la ei. 

Atunci Jupiter, aruncându-mi o privire teribilă, 
îmi zise: 


Cine ești tu? Ce nume ai? Care ţi-i ţara, părinţii? 


Auzind aceste vorbe, am crezut că mor de frică: 
Rămân cu gura căscată, trăsnit de maiestatea vucii 
sale. După câtăva vreme însă, revenindu-mi în fire, îi 
spun totul dela început, îi arăt dorinţa mea lerbinte 
de a cunoaște cele ce sunt în ceriu, cum mam 
dus mai întâiu la filosofi, cum i-am auzit vorbind 
lucruri ce se băteau cap în cap, cum am ajuns la 
desnădejde din cauza discursurilor lor; apoi gândul 
ce a urmat de aci de a mi face aripi, și-i povestesc 
toate păţaniile mele până la sosirea mea în ceriu. 
Mai adaug la acestea şi însărcinarea ce-mi dăduse 
Luna. Atunci Jupiter începe să zâmbească, își des- 
crețeşte puţin sprincenele şi cu o voce tunătoare 

îmi zise: „Ce să mai vorbesc acum de Otus și Ephialte, 
dacă până şi Menipp a avut îndrăsneala să se urce 
până în ceriu?! Dar, în sfârșit, astăzi vei fi oaspele 
nostru, iâr mâine după ce-ţi voiu fi arătat tot ceace 
vreai, îți voiu da drumul să pleci“. Şi odată cu 
aceste vorbe, se scoală să se ducă spre a se așeză 
într'un loc al ceriului mai înalt, de unde putea să 
auză mai ușor toate: sosise vremea să primească 
rugăciunile. 

Pe drum îmi puse mai multe întrebări asupra 
lucrurilor din lumea noastră, de pe pământ. Mă 
întreabă mai întâiu cât grâu s'a făcut în Grecia; dacă 
iarna din urmă a fost aspră; dacă zarzavaturile au 
avut lipsă de mai multă ploaie; apoi, dacă a mai 
rămas cineva din familia lui Phidias; de ce Athenienii 
de atâția mar' de ani nau mai prăznuit Diasia — 
sărbătoarea lui Zeus-Jupiter —; dacă se mai gândesc 
să termine templul Olympian și în sfârşit, dacă au 
fost prinşi hoţii cari au jefuit templul dela Doduna? 
După ce âm răspuns la toate aceste întrebări, adause: 
„Spune-mi, Menippe, ce părere au oamenii despre 
mine“? — „Părerea ce au oamenii despre tine, stă- 
pâne? dar, au'o părere foarte cucernică ; cred că tu ești 
regele zeilor“. — „Glumești, îmi zise el. Cunosc eu 
prea bine nestatornicia lor, deși tu nu spui nimic. 
A fost o vreme când eram socotit de ei şi ca profet 
și ca doctor, într'un cuvânt eram de toate: 


Zeus eră strada şi for, numai el eră peste tot locul. 


Pe atunci Dodona şi Pisa erau cetăţi strălucite 
și eram orbit de fumul sacrificiilor ce ele îmi adu- 
ceau zilnic. Dar, de când Apollo a deschis la Delphi 
un biurou de profeţii, de când Aesculap întreține un 
sanatoriu la Pergam, de când în Thracia sa ridicat 

un templu zeiței Bendis, în Aegypt lui Anubis și în 
Ephes Dianei, toată lumea aleargă să se închine 
acestor zeități noi; li se fac serbări, li se aduc he- 
catombe de vite, iar eu, zeu îmbătrânit, își închipuie 
lumea că mi se dă destule onoruri, dacă, din cinci 
în cinci ani, mi se face câte o jerfă la Olimpia. De 
aceea, altarele mele sunt astăzi mai reci decât legile 
lui Plato și decât silogismele lui Chrysipp*. 

Şi, în vreme ce se tânguiă cu asttel de vorbe, 
ajungem la locul unde Jupiter ave să se așeze, 
pentru ca să asculte rugăciunile oamenilor de pe 
pământ. Rând pe rând, steteau așezate mai multe fe- 
restre, un fel de pâlnii, ca niște găuri de puț și a- 
roperite fiecare cu câte un capac. Dinaintea fiecă- 
ruea din ele erâ așezat un tron de aur. Jupiter se 
pune la întâia fereastră, ridică capacul și caută să 
asculte vocile celor cari se rugau. Rugăciunele so- 
siau din diferite puncte de pe pământ și erau foarte 
diferite. Mă aplecai și eu lângă pâlnie, şi auzii rugă- 
ciunile oamenilor. lată cam cum erau: „Jupiter, fă să 
ajung rege! Jupiter, fă să-mi răsară ceapa şi ustu- 
roiul! Jupiter, fă să moară mai de grabă tata“! În 
altă parte unul zicea: „O, dacă aș puteă să fiu moș- 
tenitorul soției mele! O, dacă n'aș fi prins când întinz 
o capcană fratelui meu“! Corăbierii unii se rugau 
pentru vântul de miază noapte, alții pentru vântul de 
miază zi. Plugarul cereă ploaie, boiangiul soare. Tatăl 
zeilor îi ascultă pe toţi, cercetă cu luare aminte fie- 
care cerere, dar nu puteă să îndeplinească toate. 


Unuia darnic, însă sgârcenie altui arată, 


Când găsiă răgăciunile îndreptăţite, le lăsă să 
se urce până la el, pe deschizătura pâlniei şi le aşeză 
la dreapta sa ; cererile nedrepte însă le trimeteă înapoi 

suflând deasupra lor ca să nu ajungă în ceriu. Cu 
toate acestea, asupra unei cereri l-am găsit faarte 
nedomirit. Doi oameni cereau tocmai contrarul şi 
făgăduiau lui Jupiter aceleași jertfe. EI nu ştiă ce 
hotărîre să ia, așă că se găsiă în nesiguranța filosofilor 
academici. Nu se pronunţă nici pentru, nici contra, 
abţinându-se dela orice cercetare, ca filosoful Pyrrhon. 

După ce a isprăvit cu ascultatul rugăciunilor 
oamenilor de pe pământ, a trecut pe tronul din 
fața pâlniei a doua și, aplecându-și urchia, începi să 
asculte jurămintele și pe cei cele făceau. După ce 
le auzi pe toate, aruncă un fulger asupra epicurea- 
nului Hermodor. Apoi trecu pe tronul următor spre 
a se ocupă cu prevestirile, cu oraculele și cu au- 
guriile. De aci se duse în urmă la pâlpia sacrificiilor, 
prin care fumul, urcându-se în sus, aduceă cu sine 
și numele sacrificatorului. După ce a isprăvit și cu 
acestea, dețe ordine vânturilor și furtunelor: „Astăzi 
să ploaie în Scythia, să fulgere în Lybia, să ningă 
în Grecia. Tu, Crivățule, să sufli în Lydia, tu Aus- 
trule, să stai liniştit ; Zephirul însă bată valurile Adria- 
ticej. Cam a mie de baniţe de grindină să se reverse 
asupra Cappadociei*. 

Regulând toate cam în acest chip, ne-am dus 
în sala de oaspeţe, căci eră ora mesii. Mercur mă 
luă de mână și mă așeză lângă Pan, lângă Cory- 
banţi, Attus și Sabazius, zeități străine și semizei. 
Ceres ne împărţi pâine, Bacchus vin, Hercule carne, 
Venus mirt şi Neptun sardele. Am gustat şi ambrozie 
și am luat nectar în pilule. Prea bunul Ganymede, 
mare filantrop, de câte ori vedea pe Jupiter că se 
uită într'altă parte, îmi turnă numai decât, pe ascuns, 
o cupă sau două mai mult. Nici unul din zei, după 

cum spune undeva Homer și după cum m'am con- 
vins şi eu însumi: 


Nu bea vin negru, nu gustă bucate şi pâine, 


dar se. ospătează cu ambrozie și se îmbată de 
nectar, Cea mai de seamă hrană a lor însă este fumul 
şi mirosul sacrificiilor, precum şi sângele victimelor 
cari le stropesc altarele. In timpul mesei Apollo 
cântă din chitară, Silen dansă desfrânatul dans cordax, 
Muzele, de braţ, ne cântau o parte din Theogonia lui 
Hesiod şi întâia odă din himnurile "lui Pindar. lar 
după ce s'au săturat cu toții, sa dus fiecare să se 
culce, doboriţi de băutură: 


Liniştea mângâe dulce pe oameni și zei de o:potrivă 
Noaptea; dar fuge departe de ochi-mi somnul şagalnic. 


Şi mii de gânduri îmi trecură prin cap. Mă între- 
bam în mine, cum se face că de atiţia mar deani,lui 
Apollo încă nu i-a dat barba, și cum de se face 
noapte în ceriu, câtă vreme soarele stă acolo și 
ia parte la vaspețe? Intr'un sfârșit, aţipii totuș şi 
eu puțin. In zorii zilei, Jupiter sculându-se pune 
pe crainici să convoace din nuu adunarea. 

După ce s'au strâns toți zeii, Jupiter își începe 
astfel cuvântarea: „Motivul care ma făcut să vă 
convoc în această adunare este sosirea acestui străin 
pe care l-am primit ieri în mijlocul nostru. Voiam 
de multă vreme să stau de vorbă cu voi în privința 
unor filosofi de pe pământ; plângerile de acum ale 
Lunii însă m'au făcut să nu mai amân cercetarea 
asupra acestei afaceri. In adevăr, se găsește un soiu 
de oameni cari de câtăva vreme au ieșit, ca spuma, 
la suprafaţa societăţii de pe pământ: leneși, certăreți, 


www.dacoromanica.ro 


ICAROMENIPP SAU O CĂLĂTORIE PRIN NORI 295 


vanitoși, supărăcioși, mâncăcioși, ocăritori, îngâmfaţi 
şi ca să vorbesc ca Homer 


„netrebnică a ţărnii povară. 


Aceşti filosofi s'au împărţit în diferite grupuri, 
au inventat nu știu câte labyrinthe de vorbe și se 
numesc Stoici, Academici, Epicureeni, Peripatetici şi 
alte numiri încă şi mai caraghioase. Imbrăcând mantia 
virtuţii, cu sprâncenele ridicate și cu barba lungă, 
ei își ascund moravurile lor infame şi urite supt un 
exterior prefăcut; ei sunt asemenea cu acei actori 
tragici, cărora, dacă le ai ridicat odată masca și 
mantaua lor țesută cu fire de aur, nu mai râmâne 
decât o ființă caraghioasă, o stârpitură ridicolă care 
se închiriază cu şapte drahme pentru o reprezentaţie 
de teatru. 

Şi, cu toate că sunt aşă precum vă spun, aceşti 
filosoli își bat joc de oameni, flecăresc fel de fel de 
prostii pe seama zeilor, se încunjoară cu tot soiu 
de băețţandri ușor de amăgit, declamă, întocmai ca 
şi poeţii tragici, fraze goale asupra moralei şi pun 
în discuţie cestiuni încurcate şi fără nici un rost. 
In faţa şcolarilor lor ei ridică în slavă cumpătarea 
şi virtutea şi osândesc bogăţia şi plăcerea; dar, de 
îndată ce sunt singuri şi lăsați de capul lor, cine ar 
puteă să spună nesaţiul, desfrânarea și lăcomia de 
a linge murdăria gologanilor. Şi, ceea ce este şi mai 
revoltător este, când acești filosofi, fără să aducă 
vr'un folos binelui public sau particularilor, ne- 
trebnici şi nelolositori 


Care nimic nu plătesc, dacă-i vorba de sfat ori răsboaie 


au îndrăsneala, cu toate acestea, să osândească pe 
alții, să clevetească pe oamenii de treabă şi să spună 
tot felul de obrăsnicii, criticând și împroșcând cu 

ocări pe taţi cei din prejurul lor. Între ei, acela este 
socotit mai de seamă care este mai gălăgios, mai 
nerușinat și mai tare în ocări, 

Şi cu toate acestea, dacă ar întrebă cineva pe 
unul din acești filosofi guralivi cari critică pe alţii, 
„Dar bine, tu ce ocupaţie ai? Tu ce folos aduci. 
societății“? Nu ar răspunde, dacă ar fi drept și sincer 
decât: „Ocupaţiunea cu comerţul, cu agricultura, cu 
serviciul militar şi cu ori care altă profesiune, o 
găsesc nefolositoare şi ne potrivită pentru un bărbat; 
dar fac gălăgie, mă port îmbrăcat murdar, mă spăl 
numai cu apă rece, umblu până și iarna cu picioa- 
rele goale și ca și zeul criticei, Momus, caut pricină 
la toată lumea. Dacă vr'un bogătaș cheltuește mai 
mult cu masa, dacă întreține o prietină, eu mă 
amestec și ţip în contra lui; daca însă, unul dintre 
prietinii mei cade bolnav și are nevoie de ajutor, 
mă fac că nici nu-l cunosc“, Așa sunt, zeilor, zise 
Jupiter, aceste bestii. 

Cei mai obrasnici dintre toți acești filosofi sunt 
Epicureenii. Aceștia ne terfelesc zilnic fără cruţare 
Și strigă cât îi ține gura că zeii nu poartă nici o 
grije de treburile omenești. De aceea, socotesc că a 
sosit ceasul ca să ne gândim serios ce e de făcut, 
ca nu cumva, dacă ar ajunge să convingă despre 
aceasta pe oameni, să fim într'o zi lipsiţi de jertfe 
și muritori de foame. Căci, zău, cine o să mai 
vrea atunci să ne aducă sacrificii, neavând nimic 
de așteptat dela noi. Cât despre plângerile Lunei, 
le-aţi auzit înşivă ieri din gura acestui străin. De 
aceea, vă rog să luaţi hotărîrea ce vi se va păreâ 
mai folositoare pentru oameni şi mai sigură pentru 
voi înșivă“. 

Indată ce Jupiter și-a isprăvit cuvântarea, adu- 

narea zeilor, întreagă, a isbucnit în strigăte repetate 
și toţi zeii răcniră deodată într'un singur glas: „Irăs- 
nește-i, arde-i, zdrobeşte-i, în Infern cu ei, în Tartar 
cu Giganţii“ ! Jupiter atunci dând poruncă să se facă 
linişte, le zise: „Se va face precum voiţi, și vor fi 
cu toții zdrobiți împreună cu dialectica lor cu tot. 
Astăzi însă nu-i pot pedepsi, căci, precum știți, în 
aceste patru luni ce vin sărbătorim hieromeniile şi 
am publicat armistițiu. Dar, în primăvara anului 
viitor, voiu prăpădi ca fulgerul meu pe toţi acești 
nemernici“. 


Zise și semn de învoire făcu din sprincepele-i negre. 


„Cât despre Menipp, adause el, sunt de părere 
să i se taie aripile ca să nu mai vie din nou aci și 
Mercur să-l scoboare.chiar astăzi pe pământ“. Spunând 
acestea, disolvă adunarea, iar Mercur, zeul din Cyllene, 
apucându-mă de urechia dreaptă, mă așează spre 
seară pe muntele Ceramic din Athena. lată deci, 
dragă prietine, tot, absolut tot, câte am văzut în ceriu. 
Mă duc acum la Poecile ca să duc această veste 
bună filosofilor, cari se preumblă pe acolo. 

Matroana din Ephes') 


Poveste, (după Petroniu) 


Trăiă odată în Ephes o matroană de o cinste 
atât de neprihănită că veniau de curiozitate femei 
chiar din alte ţări să o vază, ca pe o minune. Mu- 
rindu-i bărbatul, această matroană nu se mulţumi 
să meargă după carul funebru, așă precum eră obi- 
ceiul pe acea vreme, cu părul despletit și lovindu-și 
cu mâinile peptul în [aţa lumii, ci ea însoți pe mort 
chiar în mormânt, pogorându-se cu el în cavoul unde, 
după obiceiul Grecilor, aveâ să fie depus, și-și petrecea 
ziua-noaptea lângă el, bocindu-se într'una. In des- 
nădejdea ei vroiă să se lase să moară de foame și, 
dela acest gând, n'au putut să-o abată nici părinţii 
nici prietinii. Dregătorii oraşului chiar o părăsiră în 
plata domnului, fără să fi isbutit, într'o ultimă în- 
cercare, să-i scoaţă din minte planul ei de a-și curmă 
zilele. Toată lumea jelea, ca pe o moartă, pe această 
femee care dedeă pildă de o așâ de rară iubire conjugală 
Şi care petrecuse acum cinci zile lângă corpul neîn- 


') Faimoasa poveste a Matroanei din Ephes, tradusă mai în toate 
limbile și pusă şi pe scena teatrelor, ca vilevil, şi-a găsit pe cel mai 
de seamă interpret în fabulistul La Fontaine, din care cităm numai 
următoarele patru versuri celebre: 


La femme est toujours femme. Il en est qui sont belles, 
I] en est qui ne le sont pas: 
S'il en ctait d'ussez lideles, 
Eile auraient assez d'appas. 

sufleţit al bărbatului ei, fără să fi băgat ceva în gură. 
In acest mormânt o întovărășiă o singură servitoare 
credincioasă care adăugă lacrămile ei pe lângă cele 
ale stăpânei sale și care aveă grije să nu se stingă 
lumina candelei așezate în mormânt. 

lar în oraș, în vremea asta, nu se vorbiă decât 
de acest 'devotament sublim, exemplu unic de cinste 
şi de dragoste casnică. 

S'a întâmplat însă, chiar în acest timp, ca guver- 
natorul țării să dea ordin să fie răstigniţi pe cruce 
nişte tâlhari, nu departe de cavoul unde matroana 
noastră plângea perderea de curând a bărbatului ei. 
Noaptea următoare, soldatul care păziă crucile, — 
spre a nu veni cinevă să ridice corpurile celor 
răstigniţi pentruca să-i îngroape — observă un 
licărit de lumină în mijlocul mormintelor și auzi plân- 
setele văduvii. Impins de o firească curiozitate de a 
ști ce eră şi ce se petreceă acolo, se scobori în cavou 
și văzând pe această femee, care nu eră de fel urâtă, 
se opri locului îngrozit de spaimă, ca și când i s'ar fi 
arătat înaintea ochilor o vedenie. Dar, în urmă, pri- 
vind cu luare aminte corpul femeei care zăceă pe 
piatră și observând lacrămile şi obrajii ei sgâriați de 
unghii, a înțeles că eră vorba de o văduvă care nu 
se puteă mângâiă de perderea bărbatului ei. Făcân- 
du-i-se deci milă de ea, începu să-i aducă în cavou 
mâncarea lui de soldat, şi o îmbiă să nu mai stă- 
ruiască în jeluirea ei nelolositoare și în gemetele-i 
„de prisos. 

— Moartea, zise el, este sfârşitul întregei exis- 
tenţe, mormântul este lăcașul din urmă al tuturora. — 
In sfârșit, el întrebuinţă toate mijloacele pe cari le 
au la îndemâna cei cari caută să vindece sulle- 
tele rănite. Aceste mângâeri însă, aduse de un străin 

şi un necunoscut, îi întărită și mai mult durerea: 
de aceea, își sfâșie hainele de pe trupul ei cel frumos, 
îşi smulge părul de pe cap și le aruncă peste ca- 
davrul celui moit. — Soldatul nu se dă de loc bătut. 
O îmbie din nou și stăruie să ia din mâncarea lui. 
Ia cele din urmă servitoarea ademenită fără îndoială 
de mirosul vinului şi al mâncărilor, nu mai putu să 
se opuie învitărilor atât de stăruitoare, întinse mâna 
şi luă din mâncarea pusă înainte; apoi, după ce-şi 
întremă puţin puterile cu o leacă de mâncare, se puse 
să învingă şi încăpăţinarea stăpânei sale. — „Ce-ţi fo- 
loseşte, îi zise ea, să te lași să mori de foame, să te 
îngropi de vie, să-ți dai sufletul înainte de vreme? 


Morților, poate tu crezi'că le pasă de lucruri de-acestea 9? 


De ce şă nu mai trăești? De ce să nu părășeti 
acest gând de femee? Câtă vreme mai poţi să mai 
fi în vieaţă, de ce să nu te mai bucuri de lumina 
vieţii? Cadavrul acesta, dinaintea ta, nu-ţi spune în 
deajuns care este prețul întregei existenţe? De ce să 
n'asculţi de vorbele unui prietin care te imbie să 
mănânci şi să te lași să mori de foame? — Biata 
văduvă, istovită de tot, de o așă de lungă ajunare, 
se dete bătută, în cele din urmă: bău și mâncă cu 
aceeaș poftă, ca şi servitoarea care, cea dintâiu, se 
lăsase biruită, 

Odată sătulă de mâncare, urmă o nouă ispită. 
Soldatul, în urma isbânzii sale, prinzând curaj, în- 
trebuinţă pe lângă femea, pe care o convinsese acum să 
trăiască, aceleaşi argumente ca să-i biruiească şi vir- 
tutea. Se vede că și tânărul nostru nu eră nici el prea 
urît și nici fără talent la vorbă şi de sigur va fi 


1) Vers citat din Vergiliu, Aensis, LV 34, trad. G Coşbuc. 

băgat de seamă aceasta și văduvioara, iar servi- 
toarea care se întrepuneă acum pentru el, îi repetă 
mereu: 

Eşti fără simţ tu la atâta iubire, 

* Nu-ţi dai tu seama de locul în care vieața ţi-o mâneci?!) 

In cele din urmă matroana, după cea cedat 
nevoile stomahului, nu și-a mai apărat virtutea ; iar 
soldatul a câștigat o îndoită victorie. Se culcară 
împreună, nu numai în noaptea nuntirii lor, dar și 
a doua zi și în ziua următoare. Avură grije, vezi 
bine, să închiză uşile cavoului pentruca, dacă vr'o 
rubedenie sau vr'un prietin ar fi venit cumva prin 
acest loc să crează că prea credincioasa văduvă va 
fi murit de durere lângă corpul neînsufleţit al băr- 
batului ei. De altfel, soldatul, încântat de frumuseţea 
iubitei sale și de taina dragostii lor, cumpără din 
târg tot ce puteă mai bun și îndată ce se făceâ 
seară, le duceă în cavou. 

Intr'acea părinţii unuia dintre tâlharii răstigniți, 
observând puţina străjuire a crucilor, furară un corp 
în timpul nopţii şi-l îngropară cu cinstea cuvenită. 
A doua zi, dimineaţa, bietul soldat, care nu se gân- 
deâ decât la plăcerile sale, văzând o cruce fără ca- 
davru, cuprins de groază pentru torturile morții ce-l 
aşteptau, se duse numai decât la văduvă şi-i povesti 
întâmplarea ! — „Nu, îi spuse el, nu voiu așteptă sen- 
tința de osândă; voiu pedepsi eu însumi cu această 
sabie netrebnicia mea. Un singur lucru numai îţi 
cer. Când nu voiu mai fi în vieaţă, acest mormânt 
fatal să fie al amândurora, și al bărbatului tău 
Şi al prietinului tău“. — „Ferească mă zeii, răspun- 
se femea, pe cât de compătimitore, pe atâta de 


1) Vergiliu, Aeneis IV, 38—39, 

cinstită, ferească-mă zeii să am să deplâng în acelaș 
timp moartea a două ființe așâ de scumpe! Vreau 
mai bine să fie spânzurat cel mort, decât să pierd 
pe cel viu. 

După acest discurs funebru, îndeamnă pe soldat 
să scoaţă din sicriu trupul bărbatului ei și să-l spân- 
zure pe crucea cea liberă. Soldatul se grăbi să aducă 
la îndeplinire povaţa înțeleptei femei, şi a doua zi 
poporul rămase Încremenit, neștiind cum un mort 
s'a răstignit singur pe cruce?). 


1) Vâduva, care este eroina acestei întâmplări, petrecute în tim- 
pul lui Potromu, a f.st pedepsiiă, după spusa autorilor antici, în fata 
poporului, pentru crimă de impietate, de parricidiu şi de adulteriu. 

